
Alguses oli Sõna ja Sõna oli 
Jumala juures: ja Sõna oli Jumal... 
Kõik, mis on tehtud, on tehtud tema 
läbi, sest temata pole tehtud midagi. 
Temas on elu ja inimese südame 
valgus, mis helgab pimeduses, kuid 
pimedus ei võta seda vastu... 

PROLOOG 


KAKSIKVENNAD 


Täna on küll Madise, tohutusuure talu päris- 
peremehe seadusliku abielu kolmas aastapäev, 
kuid ta ei näi tundvat sellest kuigi palju rõõmu. 

»Kurb lugu, kui keegi peab surema, ilma et 
suudaks enesele soetada peret,“ ütleb ta oma 
noorele naisele, tõusnud lõunalauast, mis on 
tähtsa päeva puhul kaetud tavalisest piduliku- 
malt. Madis on muide kaotanud juba igasuguse 
lootuse, et taevas õnnistab nende kooselu lastega. 

»Paraku küll!“ möönab Viiu süüdlase ilmel, 
heitnud mehele ujeda pilgu. Ning vaikinud 
viivu, ta lisab, otsekui oma viljatuse õigustami- 
seks. ,,Või see pere on enese käest võtta, puha 
jumalaand — 

Madis ei vasta, kuid mõtleb endamisi, et risti- 
inimestel on mõnesti üsna mugav veeretada oma 
süükoormat ilusasti jumalale. Aga abielurahvas 
peab ometi mõtlema sellele, et soetada järglasi, 
soetada suurele ja põlisele talule noorperet, kes 
jätkaks oma esiisade tööd! Ta on suur ja tugev 
mees, raudse tervisega — aga näe... Nojah, või 
see pere on enese käest võtta, puha jumalaand, 
nagu ütleb Viiu... Jajaa, küllap naised juba os- 
kavad ennast trööstida, kus sellega! Mees väljub 

majast ja sammub piki kaeranurme iidse tam- 
miku suunas, mille taga kohiseb suur järv. Siin 
ta seisatab, peab veidi aru ja laskub siis kõrgest 
pervest alla järvekaldale, istub tohutusuurele ki- 
vimürakale, mida rahvasuu hüüab seitsmevenna- 
kiviks. 

Päev on väga kuum ja raskes õhus tundub 
äikest. Tinavärvilise lameda järve kohal taevas 
veerlevad lämmatavad pilved, suured rusked pil- 
ved, millest äike ei suuda välja paiskuda. Mets- 
partide haledasti karjuvad parved tiirlevad vee 
kohal, taoti laskudes alla veetaimedega kinni- 
kasvanud järvesoppi, et siis taas tõusta lendu ja 
kisada veelgi lõikavamalt. Näib, et neidki teeb 
õhustiku elektrimõju närvlikult ärevaks. 

Madis vaatleb kõike seda hajali pilgul, mõl- 
gutades üha oma nukraid mõtteid. Jah, kui ta 
naine jääb ikka-viljatuks, kui nad peavad jääma 
oma elu lõpuni üksikuiks, peavad nägema rõ56- 
mutult aastaaegade vaikse ringi möödumist, ilma 
et neil oleks mingit lohutavat sidet eluga... Ei, 
sellele on kohe halb mõtelda! Viiu on tubli 
naine, ilus ja hell, kehalt sale ning meeldivalt 
nõtke — teist säärast annaks ikka otsida. Tal 
on imepehmed valged käed, ilusad käed — ja 
kui imeliku tumeda tulega leegitsevad laugude 
tagant ta silmad! Aga ta on jäänud siiski vilja- 
tuks. Miks? Ons tal mõni salaviga? Või pole 
nende kooselul tõesti jumalaõnnistust? Kui see 
on nõnda, siis lasub neil küll taevane needus... 
Aga miks!? Miks tahab taevaisa neid nii rän- 
gasti karistada? Neile küsimusile ta ei leia vas- 
tust ja see masendab teda. Madise sisimas eos- 
tub taevaisa vastu tilluke kihk, mis paisub aega- 
mööda ängistavaks raevuks. Oma jõuetus vihas 

ta vaatab üles pilvede poole, mis on nüüd ähvar- 
davalt mustad. Ja äkki, otsekui vastuseks tema 
jumalavallatuile mõtteile, kärgatab vali kõue. 
Maruline tuuleiil kihutab lõõtsutades üle vete- 
välja, kisub talt peast kübara, viies selle tead- 
mata kuhu ja paisates järvelaineid tumeda kohi- 
naga vastu rannakive. 

Madis on surmani kohkunud ja koostab vaist- 
likult käed, tõstab need taeva poole, anudes 
Kõigevägevamalt halastust... Tugev vihma- 
valing niisutab ta ainsa hetkega läbimärjaks, 
kuid ta ei hooli sellest, sosistab üha palvesõnu. 
Nõnda ta istub kaua, istub õhtuni, otsides taeva- 
listega lepitust. Kui ta lõppeks tõuseb kivilt, 
peegeldub ta silmis kummaline sära — see on 
pehme ja alandlik. 

Pärast õhtusööki ei lähe Madis sängi — ta 
aimab, et tal oleks täna võimatu uinuda. Une- 
tud ööd sängis on aga nõnda pikad, neist ta juba 
tunneb maiku. Süüdanud tagatoas lambi põle- 
ma, ta võtab kapist vana luitunud kaantega 
piibli ja, avanud selle huupi, loeb: ,,Jumal oli 
kinkinud Aabramile palju vara. Aga üks Jumala 
tõotus oli siiani veel teostamata: Aabramil ei ol- 
nud pärijat. Ometi oli Jumal talle tõotanud teha 
teda suureks rahvaks. Aabram oli juba elatanud, 
ka tema naine Saara oli vana. Kust pidi ta va- 
nas eas veel saama pärija? See kurbus rõhus 
rängasti Aabrami südant — Madist läbib kerge 
värin ja ta tõstab oma pilgu Viiule, kes istub 
õmblustööga teispool lauda. Roosaka varjuga 
lamp levitab naise kaunile näole väga pehmet 
valgust ja ta taipab äkki, et Viiu pole veel kuigi 
vana. 

Ning leidnud sellest mõttest veidi lohutust, ta 

loeb edasi: , Kord, kui Aabram ei saanud uneta 
ööl jälle silmi kinni, kuulis ta äkki Jumala häält: 
Ära karda, Aabram! Mina olen sinu kilp ja 
sinu palk, mis on suur!“ Aabram vastas: ,Issand, 
mis annad sa mulle? Ma suren ilma pojata; 
minu vanema sulase Elieeseri poeg saab minu 
pärijaks.“ Kuid Jumal trööstis Aabramit ning 
ütles: ,Mine välja, vaata taeva poole ja loe tähti. 
Kas võid sa neid lugeda? Nii suureks kasvab 
sinu järglaste sugu* — Madis katkestab luge- 
mise ja sügav rahu asub tema hinge, sest ta tai- 
pab nüüd nii mõndagi, mis on jäänud talle siiani 
tumedaks. Kas ei kuulnud ta täna piksemirinas 
taevaisa manitsevat häält, ja kas ei leidnud ta 
pühakirjast vastuse oma küsimusele. Ei — ini- 
mesel peab olema kannatust, sest Looja arm ja 
heldus on suur! Ning jõudnud sellise mõtteni, 
ta sisimas eostub uus lootus, eostub uus ja van- 
kumatu usk tulevikku. 

Viiu,“ ütleb ta otsatu pehmelt. ,,Pane kor- 
raks oma töö käest ja tule istu siia minu juurde 
pingile.“ 

Viiu tõstab imestelles pilgu ja, tabanud mehe 
oma, ta võppub — sealt peegeldub talle vastu 
midagi imelikku: kauget, kuid siiski nii lõpmatu 
omast... Alistudes nagu alati oma mehe soo- 
vele ning tujudele ta paneb käsitöö lauale ja is- 
tub kuulekalt mehe kõrvale pingile. 

»Tule mu lähedale, Viiu, veel lähemale ja 
anna mulle oma käsi,“ sosistab Madis õrnalt, 
võtnud naise käe, mida ta kallistab. ,,Kui ilus 
ja valge on su käsi, ja kui ilusad on su silmad, 
kui ilus sa oled üleni! —“ 

Nüüd satub Viiu lõplikult segadusse ega tea, 
mida Madise veidrast käitumisest arvata. Mees 

on sagedasti kiitnud ta headust, kuid iial pole 
talle öeldud, et ta on ilus, — ja kunagi ta pole 
näinud mehe näos säärast ilmet... Üllatunult 
ja südamepõhjani veedeldud mehe sõnust, mida 
talle lausuti veidi hingeldava ja tõsise häälega, 
nihkub naine Madisele lähemale. Viiu pole küll 
päris julge, sest mehe silmis hõõgub üha too vei- 


der tuli — ta hääl väriseb vastalt rohkem... 
Oh, ta ju tunneb seda värinat — jah, kuis ta seda 
tunneb! — värinat, mida tekitab mehe hääles 


äge iha armastada... Ja naist valdab häbelik ar- 
gus ning ta tajub kerget pööritust... 

»Viiu!“ jätkab Madis innukalt. ,,Me saame 
lapse, palju lapsi — ma palusin taevaisalt ja ta 
lubas!... Aabram oli rauk, kui Jumal end talle 
uuesti ilmutas, — ja aasta hiljem sai Saara 
poja... Peame paluma, peame koos paluma, 
et... et taevaisa meile halastaks ja õnnistaks 
meie kooselu, õnnistaks kohe, nüüdsama — kas 
mõistad!?“ 

Viiu ei taipa küll hästi mehe sõnu, kuid nii- 
palju ta siiski aimab, et talt nõutakse last, nõu- 
takse, et ta ühineks mehega palves Kõigeväge- 
vama poole. Aga ta on seda teinud nii sagedasti 
— taevas olgu talle selles tunnistajaks! Ja kuu- 
lates nüüd Madise kirglikku, veidi segast juttu, 
teda valdab seletamatu hirm, mis kisub teda 
mehe juurest eemale, kuid ühtaegu tõukab teda 
täitma oma pereema püha kohust... Võimsad, 
üksteisele vastukäivad tunded tõukavad teda siia 
ja sinna. Tundes mehe tugevat kätt oma piha 
ümber, kuuldes ülipehmeid ning hellitavaid sõnu, 
teda valdab lõppeks pime iha ja ta viskub nuuk- 
sudes mehe embavate käte vahele... Sellest 
kujuneb üks otsatu hurma ja joovastuse hetk, 

milles on kõik nii loomulik ning jõuline, ei min- 
git teesklemist. Madis näib olevat lausa küllas- 
tamatu ja Viiul pole südant keelduda. 

Sellest päevast asub mõlema sisimasse kindel 
lootus, mis annab neile jõudu elada. Ning vastse 
aasta varakevadel juhtubki nii, et taevas muu- 
dab nende senise mure kahekordseks rõõmuks, 
annetades tublile Viiule kaks prisket poissi. 

»Või siis sellepärast!“ muheleb Madis üleni 
särades, uudistades heldinult hällis lebavaid mai- 
mukesi. ,,Nojah, nüüd ma saan ometi aru, et 
paarikaupa toomine võtab ikka rohkem aega —' 

»Ää'nd lobise seal ühtigi“ püüab Viiu nae- 
ratella, kuigi sellest kujuneb üksnes valuline gri- 
mass. ,,Kui... kui taevaisa annab elupäevi, 
siis... Noh, siis toon sulle aasta pärast veel paar 
poissi juurde — Ta hääl vaibub ning huulilt 
pääseb valuline oie, mida ta ei suuda enam 
mehe eest varjata. 

»Viiu!“ jahmub Madis. ,,Mis sul on!? — Kas 
kuskilt valutab?“ 

»Jah — aga nüüd on see jällegi möödas,“ 
sosistab haige nõrgalt. ,,Ära mine mu juurest, 
jää siia, üsna lähedale... Oh, kuis see mind 
soojendab... Sa ju näed — ma pole enam 
haige, olen rahulik, olen õnnelik, väga, väga õn- 
nelik —.* Ta vaikib tüki aega ja lisab siis vaevu 
kuuldavalt. ,,Madis, meil on nüüd kaks poissi, 
kaks prisket poissi... Kasvata neist tublid me- 
hed... Tead, ma olen nõnda õnnelik, jää ikka 
mu juurde, ära lahku minust kogu ööl... Mul 
on tunne, et ma üksi ei suuda üle elada oma 
õnne, nii magusat ja sügavat... Poistele ära 
võta võõrasema, need on tigedad, teevad maimu- - 
kestele ülekohut... Luba seda, Madis, —“ 
12 


Madis on hingepõhjani liigutatud. Kummar- 
dunud haige kohale, et kuulda ta tasast kõne- 
lust, ta tunneb naise sooja hingeõhku ja ühes 
sellega lääget lõhna, mis tundub surmaviirukina. 
Süda täis väljendamatut ahastust, ta hüüab: 

»Viiul Mis sul on!?... Ma saadan kohe 
arsti järele, toon linnast arsti!“ 

- Ent Viiu vaid naeratab nõrgalt. 

»Saada, kui tahad,“ ütleb ta. ,Aga ise jää 
minu juurde... Ära mine kuskile ole siin, 
mu lähedal, et ma sind näeksin... Las Andres 
sõidab alevikku, toob arsti, sina jää siia — Ta 
hääl katkeb ja haige vaibub mingisse kumma- 
lisse poolunne, mis näib kestvat terve igaviku. 

Madis ootab tüki aega pinevalt ja kuna Viiu 
ei osuta talle enam vähematki tähelepanu, ta ris- 
kib tõusta istmelt ja väljuda toast, et saata sulase 
alevikku arsti järele. 

Naasnud taas haigetuppa, valdab Madist äkki 
ebamugav tunne — teda häirib too kummaline 
vaikus, peaaegu pühalik vaikus, mis on lasku- 
nud kambrisse. Nagu valusast hoobist tabatu ta 
astub sammu, teise, otsekui tundetu automaat, 
ja seisatab siis tardunult naise sängi juures. 

Viiu lebab nüüd jäigalt, väljasirutatud liik- 
metega, nägu ebatavaliselt kaame, kuid rahulik 
ja ilus. Tema näojoonis peegeldub ilme, nagu 
oleks neis hüübinud tilluke alandlik ning alla- 
heitlik küsimus, huulil vaikne imestus, silmis 
pehme sära, mida elustab laugele varisenud 
viimne pisar. 

Madis laskub raskelt istmele. Ta ei nuta, 
istub rammetult oma naise viimse aseme juures, 
istub mingis veidras tardumuses. Ta ei mõtle 
midagi, kuigi tema sügavas sisimas liiguvad se- 

gased mõttekatked, See on tema, vaikne ning 
tasane Viiu, keda ta on armastanud, keda ta 
kosis armastuse pärast... Jah, see on tema, 
vana uhke Jämsa Hindreku tütar — Kaunissaare 
pärisperenaine... Madis võtab pihku naise elutu 
käe ja vaatleb seda tühjal, kõrbenud pilgul. Oh, 
ta tunneb selle käe iga joont, iga kurdu, iga lii- 
gendit, see on ilus käsi, imepehme ja valge, see 
on hellitav käsi, mis teda nii sagedasti silita- 
nud... Nüüd on käsi külm — aga see ju peabki 
nii olema, sest... sest Viiuke on surnud. Ära 
läks, jättis tema ja maimukesed orvukesteks, ei 
lubanud võtta neile võõrasema... Jajaa, nad on 
nüüd orvukesed. 

Madis ei kuule, kuis tuppa sisenevad inime- 
sed. Ta ei tunne, kuidas keegi raputab teda 
õlast, — vaatab üksijäri oma naise liikumatuid 
näojooni. Ta ei nuta nüüdki, aina vaatab... 

Möödub mitu nädalat, enne kui Madis toibub 
seevõrra, et suudab sõita kalmistule. Alles siin, 
vaikses üksinduses ta leiab valu leevendavaid pi- 
saraid. 

»Jah, sa olid armas, olid ilus, üleni ilus...“ 
sosistab ta, langenud kummuli kalmukünkale. 

Kaksikvendade sündimisel juhtus pahandav 
viperus, mille põhjustasid naised, vahetades 
suure ähmiga maimukesed, ja nii ei teata täna- 
päevani, kumb neist nägi esimesena maailma- 
valgust, — ega teata ka, kummale neist anda va- 
nema perepoja mõningaid eesõigusi. 

Kuid selle keerdküsimuse lahendas kümne- 
aastaselt Jüri, kes on oma Jaanist-vennakesest 
tublisti agaram ning väledam. Ta teeb seda õige 
lihtsasti — kõigil aegadel üldsuse tunnustust leid- 

nud ,, tugevama õiguse“ alusel. Kolkinud Jaani 
korralikult läbi, ta asetab põlve allajäänu rin- 
nale ja, haaranud venna kõri oma sitkete sõr- 
mede vahele, küsib otsustavalt: ,, Noh, kas tahad 
olla ikka veel vanem?“ 

»base lahti!“ ägab Jaan. 

»Kohe — aga enne vannu alla!“ 

»Ei vannu! — 

Jüri asetub mugavamini lamaja rinnale ja 
suurendab halastamatult oma julmade sõrmede 
survet. 

See on Jaanile liig. 

»Ei — — sina oled vanem,“ kogeleb ta hädi- 
selt, veendunud, et vend on tast igati üle. Ning 
austades ka edaspidi Jüri üleolevaid rusikaid ta 
jätab vanempoja eesõiguse jäädavalt vennale, 
Muide, teda lohutab teadmine, et ta ei müünud 
oma arvatavat eesõigust tühise läätseleeme eest 
nagu va totter Eesav. Ei — aus kaklus on ikka 
midagi hoopis etemat! 

Madis, kes juhtub viibima lähedal, on selle 
huvitava võitluse tunnistajaks. Vaata nadikaela! 
mõtleb ta imestelles. Või klopib teise läbi, et 
aga olla vanem. On see alles poiss! Ent samas 
tärkab tema isasüdames tume aimus, et selline 
tegumood on ikkagi karistusväärne. Nii ta hii- 
libki lähemale, et anda riiukukele mõned valu- 
sad nähvid. 

Jüri terane silm aga märkab kohe lähenevat 
ohtu ja see sunnib teda teotsema õige kiiresti. 
Jättes venna sinnapaika, ta vilab hoogsasti metsa 
poole. 

Jüri!“ hõikab isa rangelt. 

Poiss seisatab. 

»Mis on?“ soovib ta teada. 


»Tule lähemale, pojuke,“ käsutab Madis, ot- 
siskelles pilgul parajat vemmalt. 

»Mida's sa tahad? 

»Annan sulle paar tulist nähvi!“ 

»Annaksid kolm, ätike — ei tule ma siiski,” 
kostab Jüri, ja juba ta vilabki metsa poole, pal- 
jad sääred aina välguvad. 

Madis on nõutu ega tea, mida parajasti ette 
võtta. Vaat kus sunnik! kirub ta. Või metsa 
pani, ei tee isast asjagi. Jajaa, vali poiss, kange 
teisi utsitama, aga näe, oma nahka oskab hoida. 
Hehee! Ning Madis pugistab veel tüki aega 
naerda. Kuid sellest päevast tunnustab temagi 
Jüri kättevõidetud vanempoja eesõigusi. Võib- 
olla teda mõjustab seejuures asjaolu, et Jüri sar- 
naneb lausa hämmastavalt oma kadunud emaga. 
Poisil on samad näojooned, pehmed ja hellad, 
samad imelikud silmad, mis leegitsevad tumeda 
tulega kaunilt vormitud laugude tagant... 


Ei, sellest poisist teeme Kaunissaare pere- 
mehe! otsustab Madis. Ja kuna ta on mehi, 
kes kunagi ei tagane kord tehtud otsusest, ta 
hakkab pisitasa teotsema ses suunas. Enne kõike 
ta kogub hoolega raha, et oleks, millega Jaan 
talust välja saata, — mõlemal ju peab olema 
oma osa, sest Madis on õiglane mees. 

Koolis ilmutab Jüri erakordset andekust ja 
lõpetab kihelkonnakooli vennast märksa vare- 
mini. Tal on suur himu edasi õppida ja kuna 
Madis ei suuda oma ,,vanempojale** midagi kee- 
lata, teda saadetakse õpetajateseminari, mille ta 
lõpetab hiilgavalt. Aga Jüri, sattunud kord õp- 
pimishoogu, ei piirdu üksnes seminariga, vaid 
siirdub pealinna ja lõpetab seal lisaks veel õpe- 

tajate instituudi, mis talle annab õiguse õpetada 
tolleaegseis linnakooles. 

Nüüd alles taipab Madis, et soodustades oma 
»Vanempoja“ õpinguid ta on teinud saatusliku 
vea, — sest Jüri on jäänud vahepeal isatalule 
võõraks, unistades ,,jäädavast linnaminekust* ja 
koguni oma hariduse täiendamisest, eriti muu- 
sika alal, milleks tal on lausa erakordsed võimed. 
Isal ja pojal on ses suhtes pikem kõnelus, mille 
tulemuseks Jüri allub isa soovile ja asub oma 
kodukihelkonnakooli õpetajaks. Ta teeb seda 
küll vastumeelselt, kuid tal lihtsalt ei jätku sü- 
dant kurvastada oma vana isa, kelle toetusel ta 
on saanud hariduse ja keda ta teab olevat üpris 
õnnetu ning üksiklase... Lõppeks võib ka ki- 
helkonnakoolis külvata rahva hinge valgustavat 
seemet! mõtleb ta. 

Jaan, lõpetanud kihelkonnakooli, jääb rahu- 
likult isatallu, eeldusel, et see jääb kord temale. 
Igal olgu oma, mõtiskleb ta elukogenult. Jüril 
haridus ja temal talu. Nii pole kellelgi midagi 
ütelda. 

Juhtub aga nii, et Madis valib oma ,,noorem- 
pojale“ mõrsjaks naaberperetütre Maie, kes on 
Kõrgemäe talu ainus pärija. Ta ei lausu sellest 
küll pojale esialgu sõnagi, kuid Kõrgemäe Lee- 
nuga, kes on üksik lesknaine, ta teeb kosjakauba 
kindlaks. Madis, nagu kõik võimukad ning tu- 
geva loomuga inimesed, on harjunud vankuma- 
tult painutama koduseid oma tahte alla ja nii ei 
tule tal mõttessegi, et Jaanil võib olla naiste suh- 
tes ka isiklik maitse. 

Ja seda Jaanil ongi. Juba mõnda aega viibi- 
vad ta mõtted noorukese Anne juures, kes tuli 
hiljuti nende tallu teenima. 

Anne senine elu on veerenud kitsais ning ta- 
valisis rööpmeis. Jäänud üsna varakult orvu- 
keseks, ta leiab ulualust oma vanaema sauna- 
hurtsikus, kus ta sirgub nägusaks neiuks. Leid- 
nud Kaunissaare perepoja silmis armu, ta taipab 
mõistliku tüdrukuna, et sellest ei saa tulla mi- 
dagi head, ja nii ta oskab ennast ka hoida, tõr- 
judes kõik perepoja lähenemiskatsed südilt ta- 
gasi. Mõistagi, et säärane kaine käitumine üha 
piitsutab poisi tundeid, mis omandavad aega- 
mööda üpris ohtliku sügavuse. = Anne, veendu- 


nud poisi tõelises armastuses, hakkab siiski pisi- 


tasa lootma, et temast võib veel saada suure ja 
põlise talu pärisperenaine. 

Lubanud oma sisimas eostuda sääraseil mõt- 
teil, kahekordistab ta oma senist tööindu, et 
leida vana Madise silmis armu. Nüüdsest on 
tüdruk esimesena jalul ja läheb viimsena puh- 
kama. Nõnda ta pälvib tõesti Madise rahulolu, 
kes hindab teda kui haruldaselt virka tööinimest, 
seab teda isegi teistele teenijaile eeskujuks. See 
on ka kõik, kaugemale Madise rahulolu ei küüni. 
Ent tüdruk on sellestki piskust vaimustatud ja 
loodab aegamööda pälvida enamat, peaasi 
ikka, et Jaan teda armastab ja hoiab kogu hin- 
gega tema poole. 

Ning ühel sügisepäeval võtab Madis oma ,,no0- 
rema“ poja käsile, teatades talle, et ta peab ko- 
sima Kõrgemäe peretütre. Pulmad võiks pidada 
juba eelolevail jõuludel. Nii saaksid asjad kii- 
remini ühele poole. 

»Miks peaksin kosima just Maie?“ ehmub 
Jaan. ,,Ta — — ta pole mulle sugugi vastu- 
võetav!“ 

Või nii?“ 

»Jah — ma ei kosi Maie! 

»Keda sa's mõtled kosida?“ 

Jaan muutub äkki araks ning ebakindlaks 
ega söanda siiralt vastata nii otsesele küsimu- 
sele. Oh, ta ju tunneb oma isa ja teab, kuis vana 
suhtub teenijaisse, — liiati veel sääraseisse, kes 
on tulnud tallu viletsast saunahurtsikust. — Ei, 
nüüd pole veel õige aeg ilmutada isale oma sala- 
jasi südamesoove. Selleks peab valima koha- 
sema silmapilgu. Anne ja tema on veel küllalt 
noored, et oodata paremaid aegu. Need mõtted 
läbivad kiiresti Jaani aju ning ta otsustab käi- 
tuda leplikult, et mitte asjata pahandada isa, 
kelle jonnakat loomust ta ju tunneb. 

»Ma pole veel mõtelnud kedagi kosida,“ üt- 
leb ta põiklevalt. ,,Arvan, et sellega on aega, 
sest ma ei ole veel kuigi vana ja egas see naise- 
võtmine eest ära jookse —.“ 

»»Oled juba küllalt vana, et mõtelda naisevõt- 
misele,“ arvab Madis. ,,Ja ära sa usu ühtigi, et 
naisevõtmine eest ära ei jookse. Maie on rikas 
peretütar ja küllap tal leidub teisigi tahtjaid, kus 
sellega. Pea meeles, et teid on kaks venda ja 
mõlemad ei mahu Kaunissaarde. Kui võtad 
Maie, siis saad Kõrgemäe peremeheks, sest talu 
kirjutatakse sinu nimele, nii on meil Leenuga 
kokku räägitud. Mina jälle maksan sulle sinu 
osa pärandusest puhtas rahas, mida ma olen 
korjanud sinu jaoks, mõistad? —“ 

»Jah, aga miks pean just mina Kaunissaa- 
rest välja minema ja kosima tüdruku, keda ma 
ei taha!?“ ägestub Jaan. ,,Olen siin töötanud 
kõik oma elupäevad ja nii peaks mul olema 
Kaunissaarele suurem õigus kui Jüril, kes sai 
hariduse ja võib nüüd teenida head palka. Maksa 

- ma armastan — 


Jüri välja, kui tahad, aga minu hing jäta ra- 
hule!* 

»Ää'nd peruta ühtigi,“ vaigistab teda isa ra- 
hulikult. ,,Jüri sai hariduse, see on tõsi. Aga 
omajagu haridust said ka sina, seda ära unusta. 
Jüri oli virk õppija ja läks kaugemale, kui mina 
teda tahtsin koolitada. See on tema asi ja sinul 
ei tarvitse teda sellepärast hurjutada. Minul on 
kõik arves, kui palju maksis Jüri koolitamine, 
ja selle raha arvame ilusasti tema pärandusest 
maha, kus sellega — rehnung olgu ikka aus ja 
õiglane. Kui võtad Maie, siis saad Kõrgemäe 
talu ja lisaks veel oma osa pärandusest, mis on 
suurem kui Jüri oma. Nii oled sa ikkagi saa- 
nud rohkem kui tema ja sul pole millegi üle nu- 
riseda. Sa ju ei taha ometi, et Jüri peab jääma 
eluajaks koolmeistriks, kes on ikkagi teiste tee- 
nija ja käsualune? Kõlbab's see Kaunissaare 
perepojale?“ 

»Aga ma ei taha Maie!“ kostab Jaan veidi 
leplikumalt. ,,Kui sa tahad anda talu Jürile, siis 
maksa juba minu osa rahas, et... et ma võiksin 
enesele osta mõne vähema talu ja kosida, keda 

»Keda sa's armastad?“ 

»Praegu mitte kedagi,“ satub Jaan segadusse, 
heitnud isale kartliku pilgu. Oh sa kuripatt! 
mõtleb ta endamisi. Nüüd pidi ta isale ääre- 
pealt avaldama oma saladuse... Aga see vana- 
ätt on pagana terane mees! 

Madis ei lausu tükil ajal sõnagi, võtab tas- 
kust tubakakoti ja hakkab piipu toppima. Ta 
on muide juba ammugi märganud, keda Jaan 
õieti armastab, ka on tema kõrvu ulatunud Anne 
vanaema levitatud külajutte. Oh, Madis teab nii 

mõndagi, kuid eelistab targu vaikida. Ah, et 
tema poeg, Kaunissaare perepoeg, kosib va popsi- 
võsu! Ei, selle jabura mõtte ta raiub poisi peast 
välja, küllap ta saab sellega juba hakkama. 

Ning Madis saabki sellega päris hästi hak- 
kama ja viib asja lõppeks nii kaugele, et Jaan 
hülgab oma Anne ja sõidab Kõrgemäe peretüt- 
rele kosja. Jaanil polevat vajagi Maie armastada, 
väidab Madis. Abielus olevat armastus sage- 
dasti õnnetuseks ja peret võib soetada iga tubli 
ning mõistliku naisega; peaasi ikka, et inimesel 
oleks, mida perele patta panna, küllap kõik muu 
tuleb enesest. Ning väljendanud oma elufilo- 
soofia ainsas mõtteküllases lauses, viib Madis 
asja lõpule. 

Annele on Jaani kosjasõit valusaks hoobiks, 
mis purustab joonelt kõik ta kaunid unelused. 
Jaanist ta ei hoolikski nii väga, kuid ühes poi- 
siga ta kaotab ka võimaluse saada kord talu- 


perenaiseks — ja see juba on hoopis valusam 
kaotus! Ah, pidi ka see Maie enese parajal ajal 
jaole vedama!... Ning pettunud piiga on lohu- 
tamatu. 


Kuid siis juhtub nii, et ka Annele tuleb kosi- 
lane, mitte mõni pops, vaid Salislepa Mihkel, 
mõisa kuuepäevakoha rentnik. Ta pole küll 
kuigi rikas mees, aga nüüd olevat tal võimalus 
osta mõisalt oma talukoht päriseks. Raha sisse- 
maksuks andvat Madis... 

»Kas Madis lubas seda tõesti!?“ usutleb Anne 
imestelles. 

»Jah, nii ta ütles!“ kinnitab Mihkel tõsiselt. 
»Aga me peame kohe minema õpetaja juurde 
lugema, nii ta ütles —' 

»Ja kunas ta annab sulle selle raha?“ 


»Meie pulmapäeval.“ A 

Anne oli vallakoolis terase peaga ja õppis 
hästi. Nüüd taipab ta kohe, et Madis tahab te- 
mast viisakalt lahti saada, tahab teda eemaldada 
oma totakast pojast. Nojah, äkki Jaan hakkab 
veel jonnima ja siis... 

Noh, kas sa's tahad mulle tulla või mitte?“ 
katkestab Mihkel tüdruku mõtiskelu. 

»Mulle ükspuha,“ äigab Anne nördinult. 
»Pole sinagi, Mihkel, see kõige halvem mees, ja 
eks me katsu kuidagi läbi saada.“ 

» Tubli!“ rõõmutseb Mihkel. ,, Aga mine nüüd 
kohe peremehe jutule, nii ta käskis.“ 

»Mis ta tahab?“ 

»Küllap ta ütleb seda sulle enesele,“ arvab 
Mihkel kogenult. 

Anne kuuleb sõna. Mida muud ta saabki 
teha: parem ikka võtta vastu see, mida nii helde- 
käeliselt pakutakse, kui jääda kõigest ilma... 

Kuigi Anne ja Salislepa Mihkel on juba kaks 
korda kirikus maha öeldud, ei tea Jaan asjast 
midagi. Ta kuuleb sellest alles siis, kui Anne 
lahkub talust, et veeta viimaseid pulmaeelseid 
päevi oma vanaema saunas. Tüdruk ise ei ütel- 
nud talle midagi, sõitis minema ega jätnud te- 
maga jumalagagi. See annab Jaanile palju mõt- 
lemist. Ta muutub nüüdsest väga vaikseks ning 
kinniseks ega seltsi naljalt kellegagi. Tema sisi- 
masse jääb püsima painajalik rahutus, mis kum- 
mitab teda nii päeval kui ööl. Aegamööda ta 
hakkab uskuma, et see lühike kokkupuude ar- 
mastusega kujundab ta saatuse. Kuna talt nüüd- 
sest on võetud võimalus armastust paremini 
tundma õppida, siis polnuks seda üldse vaja 
tunnetada! Kuid taoti esineb hetki, mil ta sisi- 

mas tärkab mingi ahistav vajadus tõusta ülevate 
ideede ja kujutelmade tasemele. Neil puhkudel 
ta hülgaks nii meelsasti Maie ja kõik selle, mis 
on temaga seoses, ning läheks Anne juurde sau- 
nahurtsikusse, et alata vaest, kuid õnnelikku 
kooselu. Siis jälle meenub talle, et tüdruk sa- 
latses, lahkus nii julma ükskõiksusega talust, 
otsekui tema, Jaan, ei tähendaks talle mitte kui 
midagi! Ning jõudnud selle mõtteni, satub Jaan 
taas ummikusse. Ah, kui petlikud on õieti need 
teerajad õnne poole!... 

Kiriku juuures alevikus on suur kauplus, 
kust kogu kihelkonna rahvas võib osta kõike, 
ilma et neil tarvitseks linna sõita. Kaupmehe 
nimi on Kaarna. Ta on töökas, enesest lugu- 
pidav, oma kauplusele, mille asutas ta isa, ning 
jõukusele uhke vanahärra. Kaarna äritseb mit- 
me asjaga: on maakaupmees, käsipankur, metsa- 
kaupmees ja lihunik, ajades rahva jutu järgi otse 
kamaluga raha kokku. Ta suurimaks auahnu- 
seks on saada kord linnakaupmeheks. Juba 
mõnda aastat on ta otsinud oma kauplusele, ma- 
jadele ja talukohale ostjat, kuid millegipärast ta 
pole saanud seniajani veel kellegagi kaubale. 

Kaarna on küll veidi upsakas, kuid sellele 
vaatamata peetakse teda kogu ümbruskonna tub- 
limaks ning targemaks ärimeheks. Ta ainus tütar 
Else, kes käib kubermangulinna parimas saksa 
tütarlastekoolis ja käitub muide igati peene 
preilina, pole siiski kaugeltki nii uhke ning ene- 
sest lugupidav kui ta auväärt isa. Suvitades ko- 
dus isa juures ta rõivastub hästi ning peenelt, 
hoopis paremini kui õpetaja tütred, kes on tema 
kooliõed, 

Pühapäeviti läheb Else, lauluraamat kaenlas, 
kirikusse, kohates teel aina naisi ja mehi, kes 
tõuklevad poe juures või saalivad piki aleviku 
tolmuseid tänavaid. Enamik talutüdrukuist on 
kohmakad, kõnnivad raskepäraselt, puusadest 
kuidagi veidralt õõtsudes, näides oma pühapäe- 
varõivais kirevalt ehitud puntraina, lisaks lehka- 
vad nad juba kaugelt higist. 

Elset silmitsetakse kadedalt ning üksikasja- 
liselt. Naisi hämmastab tema daamirõivastus, 
eriti see kenitlev viis, kuis ta neid kannab. Nad 
tõukavad üksteist küünarnukkidega, ajavad suu 
ja silmad pärani, vaatavad tagasigi. Ning Else 
sammub õhuliselt painduvalt ja kergena piki tä- 
navaid, tõstes ulja liigutusega seelikusaba, mis 
kahiseb siidiselt vastu alusseelikuid. Las vaata- 
vad, kui see neile meeldib! Oh, see on nii lõbus, 
kui teda imetellakse... 

Möödudes .kihelkonnakoolimajast muutub 
Else samm veelgi kergemaks ning põsed löö- 
vad õhetama. Ta teab ülihästi, et teda siingi 
vaadeldakse, vaadeldakse ihalevalt ning imetel- 
les... Nojah, seal ta seisabki, too sihvakas, laia- 
õlaline koljat, too koolmeister. Päris kena mees, 
ja millised kummaliselt põlevad silmad, aina lee- 
gitseva tumeda tulega sinkjate laugude taga. 
Teab, miks ta teda alati nõnda imelikult vaatleb? 
Ükski mees pole teda veel selliselt vaadelnud. 
Tõepoolest, see muutub juba piinlikuks! 

Jumalateenistus venib pikale ja Elsel hakkab 
igav. Teda pahandab see, et peab viibima keset 
nii labast ja vängesti lehkavat rahvast, kes ei 
oska talle osutada väärilist tähelepanu. Et aega 
viita, ta silmitseb õpetajat, kuid seegi on labase, 
sarlakpunase näoga vanamees ega paku silmile 

just kuigi palju veetlust. Ja millise mõttelage 
jutlus! Oh hoidku küll! 

Else pöörab oma pilgu õpetajalt ja piidleb 
vargsi koori suunas. Ennäe, seal ta seisabki, 
toosama koolmeister, ja silmitseb üha teda... 
Vaat* kus vemmal, isegi kirikus ta söandab teda 
nii varjamatult vaadelda! Else vaatab küll kii- 
resti mujale, kuid tal on kogu aeg tunne, et kel- 
legi hõõguv pilk on suunatud talle otse kuk- 
lasse. 

Pärast jumalateenistust külastab Else õpetaja 
tütreid ja, vestelnud veidi, ta läheb koju lõunale. 
Möödudes koolimajast, näeb jällegi toda kool- 
meistrit, kes vestleb tohutusuure vanamehega. See 
on ta isa, vana Kaunissaare Madis, kihelkonna 
suurim ning rikkaim taluperemees. Oh, mõle- 
mad, nii isa kui poeg, on lausa koljatid! Teab, 
kuis inimesed ometi kasvavad nii kolesuureks? 

Lõunalauas tabab Elset ootamata üllatus, isal 
on külalised, toosama koolmeister ja ta isa, kes 
osutub vana Kaarna lapsepõlvesõbraks, kooli- ja 
leerivennaks. Oh, nüüd näeb Else neid kumma- 
liselt leegitsevaid silmi nii lähedalt. Oh sa aeg, 
millised kuratlikud silmad! Aga ta ise ei käitu 
sugugi kohmakalt, see koolmeister... Teab, kust 
ta on õppinud seltskondlikke kombeid? Ei, ta on 
päris peen ja huvitav kavaler! 

Pärast lõunat istuvad külalised saalis. Vanad 
vestlevad omavahel ja neil näib olevat jutuainet 
külluses. Hoopis täbaram on aga lugu noortega, 
kes ei leia kuidagi õiget jutusoont. Siis tõuseb 
Else ja astub klaveri juurde. 

»Pean ma midagi mängima?“ küsib ta naera- 
telles. 

»Palun!“ kostab Jüri viisakalt. 


»On teil erilisi soove, mu härra?* 

»Ei, mu preili. Ma ju ei tunne kahjuks teie 
repertuaari.” 

Else surub kergesti huuli. Oh, selle ta peab 
enesest ära harjutama! mõtleb ta endamisi. Mil- 
line üleolev härra! Ning Else tõstab tujutult 
klaverikaane, istub ümarale pingile ja lööb paar 
tooni, laulab kaasagi oma maheda sopraniga. 
Katkestab, alustab teist laulu; katkestab sellegi 
ja laulab paar takti Offenbachist, siis mõned 
read Griegist.... 

»Teie ei näi olevat just tujus, mu preili,“ tä- 
hendab Jüri osavõtlikult. ,,Kui lubate, siis män- 
gin ise mõned väikesed palakesed — 

»Ah, palun!“ hüüatab Else imestelles ja tõu- 
seb sedamaid klaveripingilt. Tal poleks kunagi 
tulnud mõttesse, et see koolmeister oskab män- 
gida. 

Kuid mees mängib, mängib otse imeväärselt! 
Else istub rabatuna oma toolil ja sõandab vae- 
valt hingata. Tunded, mida need ,,väikesed pa- 
lakesed“ temas äratavad, kuuluvad nende vä- 
heste hulka, mille väljendamine on sõnades kee- 
latud. - Kas tahtlikult või ebateadlikult asetab 
noormees oma mängu lausa põletavaid kirgi, mis 
voolavad vabalt ning sundimatult mehe väledate 
sõrmede alt; neis helides on võimatu mitte tunda 
suure ning sügava hinge üllust. Tuppa voolab 
üha võimsaid akorde, millesse noormees põimib 
rabavaid motiive, valitud kunstilise maitse pee- 
nust, millega ühinevad vaevaltmärgatavalt eesti 
rahvaviiside kaunimad toonid. 

Ka vanad kuulavad vaikides, unustades het- 
keks oma aastate rusuva koorma. Madisele mee- 
nub miskipärast too ammune suvepäv, mil ta is- 

tus järve ääres seitsmevenna kivil ja vaatles, 
kuis suured rusked pilved veerlesid järve kohal. 
Ja kui äike paiskus neist välja, siis ta leidis tee 
Kõigevägevama poole... Jajaa, see oli päev, mil 
ta polnud veel liiga vana ega väsinud, et armas- 
tada kadunukest, kes puhkab nüüd kalmistul, 
kuhu ta teeb igal pühapäeval palverännakuid... 
Aga kas ei laulnud Viiu neidsamu lauluviisisid, 
mida mängib Jüri praegu? Jah, neid ta laulis! 
Kust on Jüri neid õppinud!?... Viiu vahest ta- 
hab temaga poisi kaudu vestelda?.. Ning vana 
Madis koostab palves käed; tema silmi valguvad 
jämedad pisarad, veerevad koltunud põski mööda 
alla, langevad halli habemesse. 

Muusikahelid vaikivad ning tuppa laskub sü- 
gav hääletus, mida häirib üksnes seinal tiksuv 
kell, jagades seda väikseiks ajavahemikeks, mil- 
lest kasvavad minutid, nagu tuhandeist sääraseist 
ajavahemikest kasvab inimnoorus, küpsus ja va- 
nadus... 

»Mu Jumal!“ ohkab lõppeks Else. — ,,Ütelge 
ometi, kus õppisite selliselt mängima?“ 

»Seminaris,“ kostab mees lihtsalt. ,, Hiljem ma 
täiendasin end Peterburi konservatooriumis, siis 
kui õppisin instituudis.“ 

»Ah, te peaksite edasi õppima!“ innustub 
neiu. ,,Miks matsite end siia maakolkasse!?— 

» Usun, et meie kõik peaksime tegema nii mõn- 
dagi hoopis teisiti, kui me seda teeme,“ sõnab 
Jüri mõtiskelles. ,, Aga inimene vaevleb kord saa- 
luse ja oma lähema ümbruse ahelais,“ lisab ta 
nukralt. 

Sellest päevast kohtab Else sagedasti kool- 
meistrit. Mehe lähedus teeb Elset õnneliku- 
maks, kui ta suudab kujutella, ja ta vaim kasu- 

tab ohtrasti mehe arenenud ning sügavat mõis- 
tust, mis loob nende vahele tiheda sideme. 

Sagedasti nad istuvad järve ääres, kust võib 
näha Kaunissaare talu sammaldunud katuseid. 
Neil puhkudel loeb Jüri neiule luuletusi, milli- 
seid nad hindavad mõlemad. Else lebab liiku- 
matult rannaliival, suleb laud ja kuulab vaikides. 
Nii on tal hea olla. Taoti katkestab Jüri luge- 
mise, retsiteerib siis pikkamisi rütmi, rõhutades 
värsse, mis teda enam vaimustanud, püüdes tüd- 
rukut õpetada mõistma ning tundma nende üle- 
vat ilu. 

»Else,“ seletab ta pehmelt. ,,Kas pole luule- 
tustes ülev just see, et ei tarvitse olla õpetlane 
nende mõistmiseks ja armastamiseks — otse vas- 
tupidi, õpetlased on tavaliselt liiga suured ja uh- 
ked, et mõista head luulet, nad on liiga kuivad ja 
maised, et armastada värsse, mille mõistmiseks 
vajatakse tundlikku hinge. Õigupoolest on iga 
tundlik inimene teatava määrani luuletaja. Seda 
olete ka teie, Else, sest... sest teie sisimas tuks- 
leb tundlik ja ülimalt vastuvõtlik süda... Ka 
minu isa, vana Kaunissaare Madis, on luuletaja. 
kuigi ta näib väliselt nii rangena —“ 

»Aga teie!?“ elustub neiu. ,,0h, ma pole veel 
eales kohanud tundlikumat inimest! Teate, mu 
isa ütles, et teie sarnanete oma emaga, kel olnud 
täpselt taolised hõõguvad silmad, nagu teilgi —' 
Ta vaikib, punastub tihedasti, langetab häbelikult 
pilgu. 

Sügisel, kui Else sõidab taas kubermangu- 
linna, et astuda oma kooli lõppklassi, valdab Jüri 
meeli nukrutsev igatsus. Nüüd tajub ta tõesti, et 
on end asjatult matnud siia maakolkasse. Ja 
tema sisimas virgub võitmatu tung vabaduse ning 

avaruse järele. Ent lugu muutub veelgi halve- 
maks, kui vana Kaarna leiab oma ettevõttele 
kohase ostja ja kolib jõulu eeli linna, kus ta ostab 
parimas linnajaos avara krundi ja avab suure 
koloniaalkaupluse. Kaarnal olevat kuulu järgi 
edu ja ta tegevat linnas päris ilusat äri. 


Nüüd pole kahtlust, et Else ei tule enam ku- 
nagi siia suvitama, ta jääb linna, alatiseks. Jah, 
temagi võinuks töötada kuskil linnakoolis, täien- 
dada end muusika alal ja tõusta seltskondlikul 
redelil vastalt kõrgemale, -.et lõppeks pälvida 
Elset... Kasta peab siis jäädavalt loobuma tol- 
lest armsast olendist? Kas ta pole küllalt me- 
heks, et vabaneda siinseist kütkeist ja luua ene- 
sele õnne mujal?... Ei, selle üle on vaja põhja- 
likult järele mõtelda. 

Hilissügisel külastab teda Jaan. 


»Tulin sind õieti pulma kutsuma,“ teatab ta 
pikema sissejuhatuseta. ,,Teisel jõulupühal, nagu 
sa vahest oled kuulnud, pannakse mind ikkesse.“ 

»Või nii,“ noogutab Jüri mõtiskelles, silmit- 
sedes venda uurivalt. Jaani rõhutud olek ja ki- 
bestunud näoilme äratavad tas sügava kaas- 
tunde. ,,Või sind pannakse teisel pühal ikkesse? 
Aga kulla vennas, miks teed sa seejuures näo, 
nagu läheksid kaagile?** 

»Ära parem pärigi,“ tõrjub Jaan tülpinult. 
»Ütlen sulle ainult niipalju, et elu on muutunud 
mulle koormavaks ja võttes Kõrgemäe peretütre 
ma täidan üksnes antud lubadust... Aga mis 
sellest enam rääkida, kõik on juba hilja. Rikku- 
, Sin ise oma elu ja pean nüüd kannatama. Kurat 
võtku, miks on inimene alati üksnes tagantjärele 
tark? Miks ei oska ta õigeaegselt võidelda oma 

õnne eest ja laseb seda teistel nii rumalasti pu- 
rustada?“ 

Jüri muutub tähelepanelikuks. Ta on kuul- 
nud venna asjust nii mõndagi, kuid väga palju 
on talle veel selgusetu ja nüüd ta tahab kuulda 
kogu lugu. Esitades küsimusi säästliku õrnu- 
sega ja ilmutades siirast osavõttu ta võidab pisi- 
lasa venna usalduse ning ahvatleb teda kõne- 
lema. Sellest kujuneb pikem vestlus, mis paneb 
Jüri tõsiselt mõtlema. 

»Ja sa lubasid Annel minna Salislepa Mihk- 
lile?“ küsib ta. 

»Jah, ma siis ei teadnud, et kogu selle nee- 
tud värgi korraldas isa. Kurat, tüdruk laskis en- 
nast lihtsalt ära osta, tahtis saada taluperenai- 
seks! Oh, meie vanaätt on tark mees ja oskab 
kasutada inimeste nõrkusi: tüdrukust oli vaja 
vabaneda ja ta valis õige tee...“ 

»Kas armastad väga Annet?“ 

»Ta oli mulle omal ajal nii armas, nii üliar- 
mas... Aga nüüd ma ei tea, mida tüdrukust 
õieti mõtelda. Igatahes niipalju ma aiman, et 
mina ei tähendanud talle just kuigi palju. Anne 
ihaldas rohkem Kaunissaaret kui mind. Vana- 
ätt olevat talle ütelnud, et talu jääb sulle, ja see 
vahest otsustaski asja — 

»Tead, vennas,“ ütleb Jüri pehmelt. ,,Kui sul 
on raske kosida Maie, siis ära tee seda. Võib- 
olla sa unustad aegamööda Anne, kes — nagu 
sa ise väidad — sind just nii väga ei armasta- 
nud. Jää ilusasti Kaunissaarde ja kui sul on 
õnne, siis leiad enesele veel tubli naise. Kuigi 
esimesega ebaõnnestus, siis ei tarvitse veel ar- 
vata, et elu on läbi; see oleks mõttetu rumalus. 
Kunagi ei tohi armuda esimesse inimesse, kes 

satub meie eluteele, vaid peab õppima tundma 
võimalikult palju naisi, et valik oleks õige ning 
eksimatu. Anne hindas talu enam kui sind ja nii 
ta polnud vahest see õige, keda sa vajad. Mis 
puutub aga Kaunissaaresse, siis jääb see sinule, 
sest minust ei sa iialgi talupidajat! Seda ütlen 
sulle päris kindlasti ja sa tead, et mul pole kom- 
beks tühje sõnu teha. Ma töötan siin koolis vii- 
omast aastat. Kevadel lähen linna ja korraldan 
oma elu hoopis teisiti. Isalt ei vaja ma midagi, 
sest ma Olen talt juba nii palju saanud. Ka on 
mul korjatud oma ilus kopik, millest piisab uue 
elu alguseks. Tee nii, nagu sulle soovitan. ja ära 
enam. noruta! 

»Tänan,“ ütleb Jaan liigutatult, surudes tuge- 
vasti venna kätt. ,,Sa oled palju tublim mees, 
kui ma seniajani oskasin aru saada. Aga ma võ- 
tan siiski Maie, ta on tubli ja vaikne neiu. Ka 
olen ma seotud sõnaga, mida mehel ei kõlba 
murda. Kaunissaare jätame ilusasti vanaätile 
endale, las ta paneb selle, kuhu tahab — ka ei 
vaja ma tema neetud raha! Aga sinu sõnu ja 
üldse tänast päeva ma ei unusta kunagi! Nüüd 
ma tean, et sa oled mu tõeline vend, mu kaksik- 
vend! 

Madis on ülimalt hämmastunud ja silmitseb 
ainiti oma ,,vanemat“ poega, kes talle teatab, et 
tahab naida vana Kaarna tütre. 

» Teab, mida sa selle peene linnapreilnaga õige 
tegema hakkad?“ küsib ta siis pilklikult. ,,Saab's 
sihukesest mõnda perenaist või kedagi!“ 

»See selgub hiljem,“ arvab Jüri. , Igatahes ma 
käisin tal juba kosjas, pulmapäevgi on kindlaks 
määratud.“ 

»Kosjas võid käia,“ ühmab isa lõbusasti. ,, Aga 
äravõtmiseni on veel aega, kus sellega. 

Jüri uudistab isa imestelles. Tont võtku! 
mõtleb ta. Sellel vanaätil on mõnikord päris 
isevärki mõttelaad. 

»Jajaa,“ heietab Madis mõtiskelles, ,,kosjadest 
äravõtmiseni on alati aega ja mõnest kosilasest 
ei saagi võtjat. On inimesel ka aru peas! Kihel- 
kond tublisid peretütreid täis, aga tema läheb 
kosja peenele saksapreilnale. Ons sihukest asja 
enne nähtud? Hehee!“ 

»Peretütred jätan perepoegadele,“ teatab Jüri 
lahkesti. ,,Need sobivad paremini kokku. Mina 
olen koolihärra ja kosin enesele ka haritud naise, 
seda võta teatavaks. Muuseas, ütlesin oma kooli- 
koha üles ja lähen jäädavalt linna. Esialgu leid- 
sin enesele raudtee kaubakontoris päris kenakese 
koha, hiljem vahest pääsen mõnda linnakooli 
õpetajaks.“ 

See annab Madisel seedida. 

Või nii, või lähed jäädavalt linna?“ venitab 
ta siis nördinult ja ta lõug hakkab kuidagi veid- 
ralt vabisema. ,, Aga kelle hooleks sa mõtled jätta 
Kaunissaare, oma esiisade põlise talu, mille ma 
hoidsin sinule?“ 

»Kaunissaare sa oleksid pidanud andma Jaa- 
nile ja lubama tal kosida, keda ta armastas... Ma 
ei taha küll sinu tegumoodi hukka mõista, sest 
sa oled minu isa, — aga Jaan on nüüd väga õn- 
netu... ja mul on tast lõpmata kahju. Oh, mida 
ma kõike ei annaks, et nihutada ajaratast aasta 
võrra tagasi! Jaan on hea poiss, hea ja tundlik, 
nagu meie kõik, nagu sinagi, isa... ja nagu meie 
kadunud emake. Ta vääriks paremat ja rõõm- 
samat saatust. Mõtle hästi järele, isa, mis sa 

Jaaniga tegid, ja ära takista mind võtmast naist, 
keda <ma austan ja armastan. Ka ära unusta, 
et... et sinagi armastasid meie ema, tean seda 
hästi.“ 

Madis ei lausu tükil ajal sõnagi. 

»Sa siis ikka võtad selle preilna?* usutleb ta 
värisevi hääli. 

»Jah, isa, — seda ma teen!“ 

»Ja sõidad linna?* 

«Seda küll.“ 

Olgu nii. Aga minu õnnistust sa selleks ei 
saa ja seda preilnat ära too kunagi siia Kaunis- 
saarde... Tahan surra ilma teda nägemata! 

Jüri tunneb oma isa ega hakka temaga enam 
vaidlema. Masendunult ta lahkub talust, jalgsi, 
nagu vaene patune, et siia mitte kunagi enam ta- 
gasi tulla. Metsaserval ta peatub, silmitseb tüki 
aega elumaja vana sammaldunud katust... 
Jah, selles majas nad sündisid, sirgusid meheks, 
mõlemad, Jaan ja tema, kaksikvennad. Aga neil 
puudus emaarm, nende päid ei silitanud ema- 
kese hellitlev käsi, nad on orvukesed ja lahkusid 
mõlemad isatalust... 

Ning suur tugev mees seisab üha metsaserval, 
vaatleb üksijäri vana elumaja, teeb lõpparvet 
oma sünnikohaga. Siis sammub ta edasi, piki 
tolmust maanteed, jõuab alevikku, peatub alles 
kalmistul. 

Siin ta põlvitab tüki aega, kummardunud 
vaikses palves ema kalmu kohale. ,,Emake, 
armas,“ sosistab ta, ,, lähen nüüd ära, lähen linna 
ja võtan tema... Sa ju mõistad mind, eks ju?... 
Andesta oma suurele poisile ja ära keela talle 
oma õnnistust!...“ 

* 

Möödub palju aastaid. 


Madis saab oma linnas elavast pojast aeg- 
ajalt teateid. Nüüd olevat Jüri tähtis mees, kau- 
bakontori ülem, ja teenivat suurt palka. Ka ole- 
vat tal kaks prisket poega, Juhan ja Kaarel, kes 
olevat juba ammugi kooliealised. Neil olnud 
rohkemgi lapsi, kuid teised surnud mingisse nak- 
kushaigusse, sarlakeisse või difteriiti. Muidu mi- 
nevat neil päris hästi. Vana Kaarna ostnud tüt- 
rele kaasavaraks kenakese maja, mis andvat Jü- 
rile ilusat lisatulu. 

Hoopis kurvemad on aga lood Jaaniga, kes 
sängitas oma viljatu naise kümnendal abielu- 
aastal maamulda ja elab nüüd erakuna Kõrge- 
mäel, peab vaikselt talu ning saadab rõõmutuid 
päevi surma poole. 

Madis ise on üha endine, rühmab oma põlises 
talus ja läheb kuulu järgi aasta-aastalt rikka- 
maks. Ainult Kaunissaare pole enam kaugeltki 
endine. Varsti pärast Jüri naitumist ostis Madis 
mõisalt tohutusuure Rebapalu soo ühes avara 
jõeäärse luhaga, mis kasvatab head ning sööda- 
vat heina. Nüüd on Rebapalu soo, mis lahutab 
Kaunissaare talu Kõrgemäe omast, lõplikult kui- 
vendatud ja muudetud lokkavaiks viljanurme- 
deks. Vanust hooneist püsib üksnes elumaja, seis- 
tes tagasihoidlikuna keset suuri ning avaraid 
telliskiviehitisi, mis on kogu kihelkonna imetlus- 
objektiks. Pärandusosa, mille Jaan nii uhkesti 
tagasi lükkas, on viimse kopikani läinud talu 
jõukuse tõstmiseks ja Madis võiks olla oma elu- 
tööga rahul. 

Aga ta pole seda. Mingi ahistav kurbus nä- 
rib lakkamata ta vana südant, võttes talt hinge- 

rahu ja muutes ta elu tühjaks ning värvituks. 
Sagedasti ta seisab õhtuti kuivendatud soo serval, 
kust võib nüüd takistamatult näha kauguses va- 
lendavaid Kõrgemäe taluhooneid, vaatleb korst- 
naist tõusvat suitsuvinet ja kuulatab nõrka koera 
haukumist. Mõnikord ta peatub toa taga koplis, 
iidsete pärnade all, kus Jüri võitles kunagi oma 
vanema perepoja eesõiguste pärast. 

Siin ta seisab kaua, langetanud oma halli pea 
rinnale. Läbi kloppis teise ja pani siis metsa 
poole, paljad sääred aina välkusid, ei teinud isast 


asjagi... Jajaa, võttis teine oma preilna ja on 
nüüd suur härra, elab linnas, ei tahtnud isa- 
talu... Nüüd on Kaunissaare suur ja vägev, üle 


mitme kihelkonna kuulus, aga näe poiss läks 
ära linna, ei hoolinud esiisade põlisest kodust, 
hoiab preilna poole... Ning Madis ohkab rusu- 
tult, siseneb majja. Tagakambris ta süütab 
lambi, avab luitunud kaantega piibliraamatu ja 
loeb: ,,...Issand, mis annad sa mulle? Ma suren 
ilma pojata, minu vanema sulase Eliaseri poeg 
saab minu pärijaks.“ Kuid Jumal trööstis Aabra- 
mit ning ütles: ,,Mine välja, vaata taeva poole 
ja loe tähti. Kas võid sa neid lugeda? Nii suu- 
reks kasvab sinu järglaste sugu... 

Madis ohkab rusutult, Jajaa, nii suureks kas- 
vab sinu järglaste sugu!... Üks mattis oma vil- 
jatu naise maamulda ega mõtlegi enam peresoe- 
tamisele, ja teine on kaugel, kasvatab oma pois- 
test linnamehi. Aga tema, Madis, uputab oma 
kurbust sohu, kasvatab talu jõukust. Kellele? 
Oh Issand, miks oled sa mind jätnud nii üksi- 
kuks!? 

Madis tõuseb laua juurest, avab kapi ja võ- 
tab sealt koltunud kadakase kepi. Tüki aega sil- 

mitseb vanaätt tümikat, silitab teda hellitlevalt. 
Ära läks, mõtleb ta, aga tümika jättis siia... Ja- 
jaa, tümika jättis siia, isale asjaks... 


Teispool laiuvat sood seisab veel üks mees. 
See on Jaan. Ta on alles keskealine, kuid tema 
juuksed on peaaegu sama hallid kui isa omad, 
turi vahest veelgi enam vimmas. Ta senine elu 
on möödunud nagu unelmas, üksluiselt ning töö- 
rohkelt, jättes sisimasse üksnes tühjuse. Pole ol- 
nud mingeid erilisi sündmusi tähistamas ajakäiku 
ja kõik need aastad on nii ühetaolised: täna on 
seesama mis eile, mis läinud aasta või kümme 
aastat, otsekui aeg ei nihkukski edasi. 


Jah — Anne elab üha Salislepal, tal on pool 
tosinat lapsi ja ta elu läheb päris ladusasti. Oh, 
tema juba ei hakka rikkuma oma elu mõttetute 
targutustega, seda pole kartagi; tema püsib mai- 
sel pinnal ja usub oma õnnetähte... Ning mehe 
huuled tõmbuvad valuliseks muigeks. Siis ta 
vaatab üle laiuva soo Kaunissaare poole. Jah, 
seal see vanaätt nüüd rahmeldab, ihuüksinda. 
nagu temagi, ei last ega naist — ainult talu, mil- 
lele ta on ohverdanud kogu oma elu, kõik oma 
tunded ja tõekspidamised. Vanaätile ei tähenda 
inimene midagi, sest inimene on surelik, talu aga 
igavene, püsib põlvest põlve, ja nii on tema arva- 
tes talul ka suurem õigus... Kas inimene elab 
siis tõesti üksnes selleks, et ohverdada end talu 
heaks?... Aga ei! Inimene elab ikkagi selleks, 
et ohverdada end inimkonna heaks! Talu on 
üksnes vahend, mis peab andma inimesele ela- 
tist. Jüri, va tarkpea, läks linna, ei hoolinud ta- 
lust., Ta järgnes oma südame häälele ja leidis 
õnne. Aga tema, Jaan, oli narr, uskus vanaäti 

kopitanud tarkusse ja hülgas Anne... Oh, selle 
eest ta maksab nüüd kallist hinda, verehinda! 

Jaan heidab veel ühe pilgu isatalu suunas ning 
seab sammud kodu poole. Kui see soogi veel al- 
les oleks! mõtleb ta nukralt. 


ESIMENE RAAMAT 


I 
EESKUJULIK POISS 


Päike tõuseb pühapäevarahus puhkava linna 
kohale ja levitab kõikjale oma armulikku helgust. 
Selge hommik on haruldaselt värske ja kogu 
suvises maailmas virgub mitmekesine elu. 0 Ini- 
meste südameis heliseb laul ja kui nad on noo- 
red, siis heliseb rõõmus laul ka huulil. 

Kaarel, tõusnud õige varakult, peseb ennast 
köögis hoolikalt puhtaks. Ega ta teekski seda nii 
põhjalikult, kuid... Noh, ta ju teab, et emal 
on pahandavaks kombeks igal hommikul uurida 
lähemalt tema mõningaid kehaosi, mida ta jä- 
taks nii meelsasti pesemata. Ei, need emad on 
selleks nagu loodud, et teha väikeste poiste elu 
ebamugavaks. Nii see on! 

Poiss kuivatab ennast puhta linase rätiga ja 
läheb magamistuppa, mis neil on vennaga ühine. 
Nojah, Juhan alles põõnab ega mõtlegi võtta 
jalgu alla.  Pagana laisk poiss see Juhan! 
Ometi peetakse teda nii kodus kui koolis eesku- 
julikuks poisiks. Oh, Kaarel juba tunneb neid 
eeskujulikke poisse, nad on lausa talumatud! 
Igatahes tema ei püüa kunagi olla eeskujulik, 
seda ärgu nad lootkugi. 

Kaarel äigab tüdinult ja astub siis tooli juurde, 
millele ema on ilusasti valmis pannud ta uued 
pühapäevarõivad. Ning tõmmates neid ülle ta 
unustab joonelt oma äsjased nukrad mõtted. 
Need hajuvad mitte sellepärast, et ta mõttekesed 
oleksid vähem nukrad kui täiskasvanute omad, 
vaid üksnes seetõttu, et uued võimsamad tunded 
ning huvi haaravad ta olemuse oma kütkeisse, 
tõrjudes välja kõik senise. Eks unune ju ka 
täiskasvanute muremõtted = vastsete = ürituste 
uimas. 


Aga Kaarlil on küllalt põhjust rõõmustella: 
ta ju tõmbab täna esmakordselt jalga oma uued 
puldansaapad, mis on nii pehmed ning mõnusad, 
ja kui kenaks nad teevad jalad. Ei, sääraseid 
tasub ikka kanda, ja mida ütlevad veel poisid! 
Oh, kindlasti nad lõhkevad kadedusest, see on 
selge. 


Poisi tunded on seevõrra ülevoolavad, et ta 
peab neid kellegagi jagama. Aga kellega? Ju- 
han, see eeskujulik, põõnab ja teda ei tohi ära- 
tada, saab kurjaks ja kipub viimati veel kaklema. 
Tont võtku, ta läheb alla, tänavale — mõned 
naaberpoisid on juba kindlasti väljas ja eks siis 
näe, mis näo nad teevad. Ning poisike väljub 
käratult toast. 


Tänaval on tõesti liikumist. Piimamees mõ5- 
dab naistejõugule kohvikoort, sõidab siis veidi 
maad edasi, koputab toobiga ankrupõhjale ja 
hõikab prouasid piimale ning värskele ,,man- 
dile“, nagu tollal hüüti kohvikoort. Õnnetuseks 
pole näha ainustki poissi ja see muudab Kaarli 
meele taas nukraks. Norguspäi ta sammub piki 
tänavat, piidleb igatsevalt kaetud akende poole, 

mille taga magavad need laisad jõnglased. Tont 
võtku neid! 

Siiski, lähemal tänavanurgal seisab Korgi- 
Juku, üks suuremaid poisse, Juhani koolivend. 
Tal on peas uus särav vormimüts. Seda märkab 
Kaarel esimesest pilgust, kuid ei tee sellest targu 
väljagi: las uhkustab, kui tahab! Kuna Korgi- 
Juku seisab tema poole põikasendis, sammub 
Kaarel tüki maad edasi, ületab siis tänava ja lä- 
heneb tollele upsakale poisile otse vastu. Oh, 
nüüd peab Korgi-Juku märkama tema saapaid, 
kui sel poisil on üldse silmi peas. 

Ning Korgi-Juku märkabki, kuid temagi eelis- 
tab sellest mitte välja teha. Päh, mõned saapad 
või asjad, va puldaninärust kokku körtsitud. Aga 
vaat' kus ikka tema müts, selge kalev, maksis 
rubla hõbedat, sihukest kanna kas või ise. 

Poisid tervitavad ja vaikivad siis äraootavalt. 
Kaarli pilk kiindub lausa piinlikust tekitava 
kangekaelsusega Korgi-Juku saapaisse, mis on 
läikima hõõrutud, kuid ikkagi vanad. Korgi- 
Juku jällegi silmitseb üksijäri Kaarli mütsi, mis 
pole küll kuigi vana, kuid ikkagi kantud. 

»Täna on kangesti palav,“ ütleb viimaks 
Korgi-Juku, võttes oma uue mütsi peast ja kui- 
vatades taskurätiga laupa, kus pole küll higi- 
piiskagi. 

»Jah,“ möönab Kaarel, ,,asjatult tõmbasin 
saapad jalga, mu ema ei salli, et lippan tänavail 
palja jalu, eks ole veider?“ 

»Seda küll,“ noogutab Korgi-Juku, seistes 
üha paljaspäi: ,,Minu ema jälle ei salli, et lähen 
välja ilma mütsita — ütleb, et ega sa ole mõni 
kanavaras. Päris naljakad need emad.“ 

Kaarel vaikib mõtiskelles. 

»Ennäe!“ hüüatab ta siis imestelles, otsusta- 
nud muuta taktikat. ,,Sul on uus müts! Teab, 
palju säärane maksab? 


»Rubla hõbedat!“ kostab Korgi-Juku uhkesti. 
Aga nüüd ta taipab, et võlgneb Kaarlile hüvituse, 
ning ütleb: ,,Ja sinul on jalas uued saapad, kui 
ma ei eksi?“ 

»Jah — isa ostis teised eile. 

»Kui palju maksavad?“ 

Ainult kolm rubla hõbedat, tühine hind, 
eks ole?“ 

Korgi-Juku ei vasta, paneb mütsi pähe. Ta 
ju taipab, et pole mõtet sellega uhkeldada, kuna 
teise saapad maksavad kolm korda rohkem, 
Kaarel muidugi luiskab, aga mine sa ütle talle 
seda! Ka tema pidanuks olema targem ja lisama 
oma mütsihinnale veidi juurde... Aga näe, ta 
mängis lolli ja Kaarel vedas teda ilusasti sisse! 

»Kus Juhan on?“ küsib ta siis tujutult. 

»Magab.“ 

»Vaata sunnikut! Me ju pidime minema 
täna merele!“ 

Nüüd “meenub Kaarlilegi, et poistel on täna 
kavatsusel uhke meresõit. Paadi üürimiseks on 
rahadki koos ja antud Juhani kui meeskonna 
kapteni kätte hoiule. 

»Oota,“ ütleb ta innukalt, ,lähen kupatan 
Juhani maast lahti.“ 

Teel ta kohtab veel paari poissi, kes märka- 
vad õnneks kohe ta vastseid saapaid, ja nii ta 
satub nendega vestlusse. Vahepeal nihkub aeg 
edasi ja kui ta lõppeks siseneb tuppa, istuvad 
kodused juba kohvilauas. 

»Guten Morgen, mein Sohn,“ noogutab ema 
poisi tervitusele. Muide proua Else taotseb kõ- 

nelda lastega kodus saksa keelt. ,,Komm her 
und sag, wo warst du?) 

Kaarel läheneb lauale, kus teda silmitsetakse 
uurivalt, Kuid ema ei leia poisi juures midagi 
laita: rõivad on korras ja silmnägugi ilusasti 
puhtaks pestud. 

»Wo warst du?“ 

»Mul — ee — hakkas toas igav ja ma läksin 
veidikeseks välja,“ kogeleb poiss ujedalt. No- 
jah, nüüd on neil jällegi ütlemist! mõtleb ta, 
Võib-olla jäetakse teda koguni küpsisest ilma... 

Kuhu välja?“ 

»Alla — õuele, istusin aias.“ 

»Sa muidugi unustasid, et lapsed ei lähe enne 
einet õuele?“ 

»Jah — andesta.“ 

»Miks ei võta sa kunagi Juhanist eeskuju?“ 

»Ma — — ma ei saanud.” 

»Miks?“° 

Juhan magas.“ 

Nüüd ei suuda Jüri Aitsam ennast enam pi- 
dada, vaid pahvatab lõbusasti naerma. 

Õigus, mu poiss!“ hüüab ta. ,,Magaja pole 
kellelegi mingi eeskuju. Aga asu laua juurde, 
sest kelle jalg tatsutab, selle suu matsutab,* lisab 
ta heatujuliselt. 

Proua Else heidab küll mehele laitva pilgu, 
kuid eelistab siiski vaikida. Jüri on pedagoog, 
aga käitub laste, eriti Kaarli suhtes ebapedagoo- 
siliselt! mõtleb ta, valades oma nooremale pojale 
kohvi. Siis tärkab tas tahe end maksma panna. 


1) Tere hommikust, mu poeg. Tule siia ja ütle, kus 
sa olid? 

»Et sa läksid loata välja,“ ütleb ta, ,,jääd 
küpsisest ilma.“ 

Kaarel vaid ohkab alistunult. Nojah, seda 
võis juba arvata! Aga Juhani vempusid ei nähta 
kunagi! Juhan on eeskujulik, oskab vanemate 
ees käituda kombekalt — variser! 


Pärast einet pakib proua Else poistele toidu- 
poolist ja saadab nad rohelisse (ta ei tea ega 
tohigi teada poiste meresõidust midagi). 

»Oota, Kaarel,“ ütleb isa, väljunud eeskotta. 
Võta, siin sulle kümme kopikat, osta endale 
selle eest midagi suupärast. Aga sa pead olema 
tubli poiss ja kuulama ilusasti ema sõna,“ lisab 
ta pehmelt. 

Kaarel on taas rõõmus poiss. Oh, selle raha 
eest võib osta nii mõndagi. Ei, isaga saab ikka 
paremini hakkama! Emake on küll hea, vägagi 
hea, aga ta on liiga nõudlik. 

Paadimeeskond on viieliikmeline. Kaarel on 
küll noorim, kuid oma vanuse kohta haruldaselt 
suure ning tugeva poisina ta käsitseb aerusid 
laitmatult ja tõmbedki pole tal teistest nigelamad. 
Merel ju peab igaüks töötama mehe eest. 

Tuttav rand, kus lebab madalaid puumaju, 
üha taandub, kuni nende tagant kerkib kesk- 
linna kiviehitisi, millest eraldub Toompea vanu 
müüre, torne ja kõhukaid, lümakilesurutud, 
kullatud kirikukupleid, mis sätendavad päikeses. 

Juhan pöörab asjalikult roolipinni, hoides 
koosi reidil tukkuvaile soomusristlejaile. Ta on 
kapten ja käitub vastavalt: vajalikud käsklused 
antakse meeskonnale lühidalt ja selgesti, nagu 
see kohane laevajuhile, kellel lasub ränk vastu- 
tuskoorem. 

Kerge merebriis kihutab üle lageda vetevälja, 
tuues kuskilt muda ja mädaneva adru segulõhna. 
Ülal kõrges õhusinas supleb paar sinkjasvalget 
kajakat, taoti kadudes päikesesärra, et siis taas 
sujuda tardunud tiivul alla, üsna paadi kohale ja 
kisada lõikavalt, otsekui küsitelles, et kuhu teie, 
poisid, parajasti sõidate. Sõjalaevade lähedus an- 
nab end juba tunda, sest mustjasrohekal mere- 
pinnal ujub räpaseid õlilaike ja üle parda pillu- 
tud toidujätteid, mille juures käratseb aplaid ka- 
jakaid. 

Paadimeeskond äratab tähelepanu, sest rist- 
lejate reelingeile naaldub madruseid, kes silmit- 
sevad hindavalt poiste sõudeoskust. Nüüd satub 
meeskond eriti tujju ja nooljas paat võtab tubli 
hoo, libisedes kiiresti keset võimsaid terashiig- 
lasi. 

»Juhan, kuhu sa ometi roolid?“ küsib Korgi- 
Juku. ,,Me ju pidime sõjalaevade juurest tagasi 
pöörduma — 

»Pole sinu rida,“ kostab Juhan = kuivalt. 
»Kaptenilt ei küsita, kuhu ta laeva juhib, seda 
võta kord teatavaks. 

»Aga meil ei jätku nii pikaks sõiduks raha.“ 

»Jätkub, mina maksan. Aga nüüd teeme 
puhkuse ja siis sõidame korraks Piritale.“ 

See on poistele meeltmööda. Aerud tõmma- 
takse paati, tehakse suitsu. Kaarel näeb muide 
esmakordselt oma vanemat venda suitsetamas. 
Nii see on! mõtleb ta. Nüüd mängib Juhan jäl- 
legi täismeest, maksab teiste eest paadiüüri ja 
suitsetab. Aga kodus ta on nii vaikne ja viisakas. 

Siis sõidetakse edasi. 

Rand kerkib vastalt lähemale ning kapten 
juhib paadi vaiksesse jõevette. Nad mööduvad 

hoogsas rühis inimestega täiskiilutud parvest, 
mida parajasti sikutatakse üle jõe. Parvelolijate 
pilgud kiinduvad sõudjaisse, mis paisutab poiste 
enesetunnet. Oh, seda juba tasub kaasa teha! 

Sõiduk köidetakse ühe kõrvalise paadivalgma 
külge ning meeskond vallandub rõivaist, et su- 
kelduda karastavasse jõevette. Suplus äratab 
söögiisu ja nüüd maitseb toidupoolis oivaliselt. 
Seejärel lebatakse päikeses, kuni Juhanil tekib 
tahe minna mereranda, kus olevat rohkem rah- 
vast ja näeb plikasid. Kaarel jäetakse ilusasti 
paadivalvuriks, mis poisile sugugi ei meeldi, 

Ta laskub tujukalt roolipingile, asetab oma 
paljad jalad üle paadiveere vette. Hajameeli ta 
silmitseb, kuidas parvemees sikutab taamal üle- 
sõitjatega koormatud parve. Linnast valgub rah- 
vast ühtsoodu juurde; neid tuleb jalgsi ja moo- 
torpaatides. Kuna enamik lõbusõitjaid tahab 
minna üle jõe, mereranda, ei jõua parvemees 
neid kuidagi mahutada oma sõiduriistale ja 
nõnda asuvad mõned kohalikud paadimehed 
talle oma paatides appi. Jah, kõigil on tegevust, 
on lõbu, aga tema kükitagu siin jõude ja valvaku 
paati! Ning sel mornil ja lootusetult nukral het- 
kel ta aju läbib oivaline mõte. Oh, see on suur 
mõte, mida ei ürita mitte igaühe aju. 

Kaarel sööstab püsti ja hakkab sedamaid 
korraldama oma paati. Kõik liigne praht, nagu 
paberitükid, toidujätted ja muu säärane käib üle 
parda. 

Äkki ta võppub. 

Täis jubedat kohkumist ta silmitseb ainiti 
jõepinda, kus parajasti ujub allavett tema tuliuus 
puldansaabas. No kuis ta ometi viskas selle üle 
parda!?... Aga ta võib asja üle pikemalt järele 

mõtelda ka hiljem, kui selleks on aega. Nüüd 
peab kohe teotsema. Kiiresti ta vabaneb püks- 
test — muud tal õnneks pole üll — ja sukeldub 
üle paadiveere vette. Mõned tugevad tõmbed 
ning juba ta haarabki vajuva saapa. 

Roninud tagasi paati, ta silmitseb murelikult 
oma üleni ligunenud jalatsit, mis on nüüd kaota- 
nud endise kauni helekollase värvi. Nojah, kül- 
lap neil on kodus jällegi ütlemist! Tont võtku, 
peab temale ka alati juhtuma igasuguseid äpar- 
dusi! Saabas tõmbub küll õhtuks tahedaks, see 
on kindel. Aga ükski võim ei suuda teda muuta 
enam nii ilusaks kollaseks nagu teine, ja nõnda 
nad märkavad kohe vahet. Näib, et need pul- 
dansaapad "on lõppeks päris viletsad jalanõud. 
Kuid poisi leidlik aju ei jäta teda nüüdki hätta. 
Pikema jututa ta võtab oma kuiva jalatsi ja nii- 
sutab ka seda korralikult jõevees. Tore! Nüüd 
on nad ühesugused! Ja miks ei peaks nad seda 
olema ka tahenedes? Kodus ta võib ütelda... 
Noh, küllap juba leidub mõni usutav seletus! 
Peaasi ikka, et igal asjal olgu omad nõksud ja 
konksud, siis pääseb hõlpsasti tüütuist sekeldus- 
testis 

Muheldes ta lõpetab paadikorraldamise ja 
sõuab siis parve»ülesõidukoha juurde. Nagu ta 
arvanud, leidub paadikasutajaid külluses ja ette- 
võtlik poiss teenib päris head raha. 

Õhtu eeli ta sõuab väsinuna paadivalgma 
juurde tagasi, peseb sõiduki hoolikalt puhtaks ja 
teeb ka ise korraliku supluse. Siis ta loeb rõõ- 
mustelles oma teenitud peenraha. Seda on palju 
rohkem, kui ta söandas loota! Ülesõitjad olid 
virga mehikese vastu vägagi helded. Ei, nüüd 
võib temagi olla oma päevaga täiesti rahul! Ka 

jalatsid on ühteviisi tahenenud. Nad pole küll 
endiselt nägusad, veidi luitunud, aga kui neid kor- 
ralikult sisse määrida... Noh, määret tal on 
terve purgitäis. Nõnda ta mõlgutab oma mõt- 
teid, kuni ta pea vajub rinnale ja väsinud silmad 
sulguvad. Ega ta saanudki vist magada, sest kel- 
legi hoolimatu käsi haarab teda õlast. See on 
Juhan, kes silmitseb teda pilklikul muigel. 

»Tore paadivalvur!* ütleb ta. ,,Niiviisi võib 
sind viia kogu paadiga kus see ja teine! Aga tule 
nüüd, läki linna!“ 

»Kus on teised poisid?“ 

»Ootavad sind.“ 

»Miks nad ei tule paati?* 

»Sest me ei sõida, vaid läheme linna jalgsi, 
paat jääb esialgu siia.“ 

Kelle hooleks?“ 

Jumala hooleks!“ sähvab vanem vend läbe- 
matult. ,,Mul juhtus väike äpardus, kaotasin 
ennist oma raha ja nii peame tegema sääred, 
mõistad? Aga tule nüüd kähku, muidu võib 
paadiomanik meile veel kuskilt kraesse karata ja 
siis oleme sees.“ 

»Sa ju teed nalja, eks ole?“ 

»Ei, mul pole praegu mingit naljatuju!** 

Kaarel taipab äkki kõik. 

Hüva,“ ütleb ta otsustavalt.  ,,Kutsu poisid 
paati ja asume teele! Pea meeles, et mina niisu- 
gust nurjatust kaasa ei tee! Ka sinust, Juhan, 
ma poleks seda iialgi uskunud! Sa ju oled kodus 
nii eeskujulik.“ 

»Saa ometi aru, et mul pole raha! Kaotasin 
ennist —“ 

»Seda sa valetad!“ katkestab teda Kaarel ja- 
hedalt. ,,Aga ükskõik, paadiüüri maksan mina, 
mul on raha.“ 

»Kui palju?“ 

Kaarel ütleb. 

»Imelugu! Kust sa võtsid selle raha!?* 

»Teenisin!* 

»Väga huvitav! Vahest tohib küsida, millisel 
viisil sa teenisid nii palju? Ega sa ometi —' 

»Vedasin paadiga inimesi üle jõe. Kas saad 
nüüd aru? Töötasin kogu päeva ja olen väsinud. 
Tagasisõidul roolin mina!“ 

Juhan mõistab. 

» Tehtud! ütleb ta lühidalt. ,,Sina oled kap- 
ten. Aga selle raha. mis annad paadimehels, 
maksan sulle hiljem ilusasti tagasil Kodus sa 
loomulikult pead suu, või ma ei võta sind enam 
kunagi kaasa!“ 

.- - x Kaarel vaid noogutab möönvalt. Ah siis nii- 
sugused ongi need eeskujulikud poisid? mõtleb ta 
endamisi. 

II 
PAHANDAVAD TRÜKIVEAD 


Täpselt kell kaheksa helistab korrapidaja õpi- 
lane tundide algust ja raudteekooli avar õu tüh- 
jeneb käratsevaist poistest, kes sööstavad nüüd 
rüsinal suure paekiviehitise hämarasse koridori, 
et valguda kalssidesse. 

Kaarel lõpetab pallimängu ja siseneb koos 
teistega neljanda jao klassiruumi, asudes vaik- 
selt oma kohale. Täna on klassikorrapidajaks 
Heinrich Vanamõis, tuntud podliza 1), kelle suu- 
rimaks vooruseks on kaasõpilaste peale kaeba- 
mine. Nii tuleb kõigil käituda kombekalt, et 
pärast ei tekiks õpetajaga sekeldusi. 

»Aitsam, kas tegid kodused ülesanded val- 
mis?“ küsib Arnu Lanveil, ta pinginaaber, nihu- 
tades end lähemale. 

»Jah, kõik on valmis.“ 

»Näita!“ 

Kaarel võtab pingilaekast oma arvutusvihiku 
ja ulatab selle koolivennale, kes asub neid seda- 
maid maha kirjutama. 


') lipitseja — õpetaja pailaps. 

»Tubli, nüüd pole Mosjka-Maril põhjust vi- 
riseda,“ ütleb Arnu rahul olles. ,,Aga kuidas sa 
ometi oskad nii hästi rehkendada?“ soovib ta 
teada. 

»1sa õpetab.“ 

»Ons ta haritud mees? 

»Jah, isa on endine kooliõpetaja ja niit*me 
töötame igapäev õhtuti. Isa tahab mind panna 
tuleval sügisel, kui lõpetan raudteekooli, gümnaa- 
siumi. Just sellepärast pean hoolega töötama.“ 

»Saan aru,“ noogutab Arnu mõistvalt. ,,Ons 
su vanemad nii rikkad?“ 

»Jah — meil on kaks maja ja isal on pangas 
rahagi.“ 

»Teab kui palju?“ 

»Pead sina ka kõike pärima,“ muigab Kaa- 
rel salapäraselt. Ning vaikinud viivu, ta lisab: 
»Üks maja, mille ema sai vanaisalt, jääb Juha- 
nile, teine aga, mille isa ehitas hiljuti, jääb 
mulle. Nõnda on kummalgi meist oma osa. 
Aga minu maja on palju suurem ja ilusam kui 
venna oma.“ 

»Su vend käib muidugi gümnaasiumis?“ jät- 
kab Arnu usutelu. 

»Ei, ta käib linnakoolis.“ 

»»Kas teda ei taheta nii suuresti koolitada?“ 

»Mitte just seda. Juhan õieti käiski juba 
gümnaasiumis: istus ühes klassis kaks aastat, ta 
oleks vahest istunud veel kolmandagi aasta, kuid 
löödi välja — 

»Tasa!“ hõikab samas korrapidaja, ,,Maria 
Grigorjevna tuleb!“ 

Klassi siseneb pikk, sihvakas noor daam, 
kaenlas punasest nahast mapp. See on neljanda 
jao õpetaja Maria Grigorjevna Zidler, keda hüü- 

takse koolis Mosjka-Mariks. . Säärase veidra 
hüüdnime ta päris oma mehelt, kes on lauluõpe- 
taja ja keda poisid hüüavad üldiselt Mosjkaks '), 
ja seda tema veidi klähviva hääle tõttu. Noor 
daam on alles esimest aastat õpetajaks ja kooli- 
töös veel üsna vilumatu, mida ta muide püüab 
iga hinna eest varjata. 

Tervitanud lapsi, ta käseb Kondratjevil lu- 
geda tavalise palve, mida poiss vuristab kiiresti 
ning monotoonselt. .Õigeusulised pöörduvad 
näoga nurgas rippuva pühakuju poole ja tee- 
vad õpetaja eeskujul hoolikalt ristimärke, — 
kuna luterlased püüavad vahepeal asjatult 
mõista palvesõnu, mida nad kuulnud juba aas- 
taid, kuid mille sisu on neile tänini terra 
incognita °). 

Kaarli jätab see ,,venelaste palve“ täiesti kül- 
maks. Ta pole kunagi püüdnud mõista selle 


palve mõtet, kuid tunneb alateadlikult detaile ja 


teab eksimatult, kunas venelased peavad tegema 
ristimärke ja kunas palve hakkab jõudma 15- 
pule. Kõike seda ta tunneb üksnes rütmist, ilma 
et tal tarvitseks palvesõnu jälgida või mõista. 
Siis istub õpetaja oma laua taha, avab mate- 
maatika-õpiku ja kutsub tahvli juurde Heinrich 
Vanamõisa, kes peab lahendama järjekordse 
ülesande. See aga osutub keeruliseks, sootuks 
uuetüübiliseks ja nii ei leia Vanamõis kuidagi 
lahendust. Nüüd muutub ka õpetaja tähelepa- 
nelikuks, ta laubale tekib mõtlik kurd. Kumma- 
line! pomiseb ta ja võtab mapist poogna puhast 


1) kutsikaks — sõna on võetud Krõlovi valmist: vl 


»Elevant ja Kutsikas.“ 
*) tundmatu maa. 

paberit, arvutab, vaatab õpikust vastust, mis on 
aga tema leitud lahendusest erinev. Noore daami 
näoilme väljendab üllatust, siis kattuvad tema 
põsed ärrituspunaga. Kuid ta saab enesest 
võitu ning jätkab arvutamist, nätsutab aeg-ajalt 
mõtiskelles pliiatsiotsa, nagu võiks ta sellest välja 
imeda ülesande õige lahenduse. 


Kaarel loeb antud ülesande mõtlikult läbi, 
vaatab vaid hetkeks lakke, otsekui oleks sinna 
kirjutatud tema arvutusülesanne, ja püüab la- 
henduse nagu õhust kinni. Arvutanud vihus, 
ta kontrollib vastust ja naaldub siis rahuldunult 
oma pingikorjule. Eks näe, kas va podliza leiab 
lahenduse! mõtleb ta. 


Siis köidab poisi tähelepanu kärbes, kes on 
laskunud ta õpikule. No kust tema nii hilissügi- 
sel välja lendas? hämmastub ta vaadeldes, kui- 
das tilluke olend hakkab sedamaid tegema oma 
tualetti. Esmalt hõõrutakse hoolikalt teineteise 
vastu esijalgu, siis haaratakse nende vahele ka 
pea ja hõõrutakse seda sellise hooga, et kael tõm- 
bub peene niidina ilmatu pikaks, ja on lausa ime, 
et ta ei katke. Seda aga ei juhtu, sest juba va- 
banebki pea ja liibub taas keha ligi — nüüd pole 
kael enam nähtav. Järgnevalt võetakse käsile 
tagajalad, mida hõõrutakse teineteise vastu sa- 
mase mõnuga. Kõik see on nii huvitav ja poiss 
unustab tükiks ajaks klassi ning õppetöö. 


Kuna õpetaja üha arvutab, muutub klass ra- 
hutuks: ühed sosistavad isekeskis, teised sirvivad 
juturaamatuid, kolmandad jällegi haigutavad 
igavusest. Lauristen võtab taskust leivatüki ja 
poetab selle mõnusasti suhu. Klaus lohistab 
pingi all jalgu. Lühidalt, igaüks tegeleb mille- 

gagi, mis võiks kuidagi peletada surmavat iga- 
vust, 

Äkki tõstab õpetaja pea ja saadab klassile 
kestva pilgu; ,,Mis on?“ küsib ta rangelt. 

Vaikus. Lauristen lakkab mälumast, kuigi 
ta põsed jäävad tublist suutäiest punni. Klaus 
ei lohista enam jalgu, vaid vaatab õpetajale süü- 
tuimal ilmel. Sosistajad vaikivad ja juturaa- 
matud peidetakse pingilaekaisse. 

Seadnud rahu majja, teatab õpetajanna, et 
antud ülesanne on lahendamatu — õpikus olevat 
mingi pahandav trükiviga... 

Kaarel on küll ülimalt hämmastunud, kuid 
ei söanda siiski õpetaja pädevuses kahelda ja nii 
ta kontrollib hoolekalt oma äsjaleitud lahendust. 
Kuid see on igati õige! Ülesandes pole mingit 
trükiviga! Võib-olla et õpetaja lihtsalt vigur- 
dab? Kui aga järgminegi ülesanne, mis on eel- 
mise tüüpi, osutub samuti lahendamatuks, sel- 
gub poisile rabav tõde. Tont võtku, va Mosjka- 
Mari ei oskagi rehkendada! Ja see avastus 16- 
bustab teda. 

»Mida sa ometi naerad?“ tahab Arnu Lan- 
veil teada. 

»Keerulised asjad, ühmab Kaarel salapära- 
selt ja seletab siis koolivennale tolle kummalise 
100. 

»Õi sa jutt!“ hämmastub Arnu, veendunud, 
et naabril on ülesanded tõepoolest valmis, vastu- 
sedki kläpivad. Kirjutanud lahendused oma 
vihku, ta nihutab end taas lähemale. ,,Aga miks 
sa, kurivaim, ei teata asjast Mosjka-Marile?“ 
küsib ta. 

»Pole minu rida.“ 

»Seda'nd küll“ möönab Arnu mõtiskelles. 

»Aga küll oleks tore Mosjka-Marile näkku tor- 
gata, et näe, ülesandeis polegi trükivigu! Saaks 
nalja. Hihii!“ 

Poisid itsitavad kahjurõõmsalt ega märkagi, 
et klass jääb äkki kummaliselt vaikseks. Õpe- 
taja silmitseb neid juba tüki aega ja ta pilk ei 
ennusta midagi head. 

»Aitsam ja Lanveil!“ põrutab ta. ,,Mida te 
seal irvitatel?“ 

Poisid tõusevad jahmunult. | 

»Eei kedagi,“ õiendab Arnu. ,,Me — — me 
lahendasime ülesandeid — 

»Ah nii? Ja milliseid ülesandeid te lahenda- 
site?“ 

»Ikka neidsamu, tänaseid, trükivigadega,“ 
seletab Arnu, ja kogunud julgust ta lisab: ,,Trü- 
kivigu polegi, sest me leidsime mõlemale õiged 
lahendused.“ 

Õpetaja palgesse tungib kuum verejuga. 

Väga huvitav,“ ütleb ta kõlatult. ,,Vahest sa 
tuled nüüd tahvli juurde ning jagad meilegi 
osakese oma suurest tarkusest.“ 

Arnu võtab pingilt õpiku ja olles oma asjas 
kindel siirdub julgesti tahvli juurde. Õnnetu- 
seks ta unustab aga vahepeal lahendusviisi ja 
satub nüüd ummikusse. 

»Noh, me kuulame,“ julgustab teda noor 
daam lahkesti. 

»Ma — ee — unustasin lahendusviisi. Veel 
pingis oli see mul meeles, aga nüüd, nagu käega 
võetud.“ 

»Kui kahju! Me juba rõõmutsesime, et sa 
kergitad neilt ülesandeilt saladuskatte, kuid 
nüüd, milline kibe pettumus —“ 

Oh, ma võin tuua oma vihiku,“ esitab Arnu 

vastutulelikult. ,,Sinna on kirjutatud mõlemad 
lahendused." 

»See vahest tülitab sind,“ arvab õpetaja 
mõtiskelles. ,,Pigemini palume Aitsami tahvli 
juurde, vahest temal on parem mälu. Sina aga 
astu esialgu veidi kõrvale, ahju juurde nurka, 
seal on kindlasti soe ja mugav. 

Nüüd sammub Kaarel omakorda üldise nae- 
rulagina saatel tahvli juurde. Säärane mõttetu 
lõbusus ajab teda vihale. Tulvil üleolevat vääri- 
kust ta lahendab kiiresti mõlemad ülesanded ja 
asetab siis kriiditüki rahulikult tahvliservale. 
Naergu nad veel, kui neil on selleks himu! mõt- 
leb ta. 

Kuid keegi ei naera enam. 

Maria Grigorjevna nägu tardub liikumatuks 
maskiks, üksnes tema silmis hõõgub pahaende- 
line tuluke. Oh, nüüd on talle selge, mille üle 
need ülbed jõnglased ennist irvitasid! Kind- 
lasti on üritajaks Aitsam, kes käitub üldse nii 
lubamatu üleolevalt — see on lihtsalt vihkamis- 
väärt! Oh, kui meelsasti ta karistaks seda vas- 
tikut jõnglast, kuid praegusel hetkel pole see kui- 
dagi sobiv... Ei, hoopis mõistlikum on käituda 
rahulikult. Aga ta teeb hiljem selle poisi talt- 
saks! 

See juhtum, nii tühine kui ta ongi, avaldab 
Kaarli edasisele koolielule sügavat mõju. Nüüd- 
sest muutub daam poisi vastu väga nõudlikuks 
ega andesta talle vähimatki vääratust. Naisele 
pole enam midagi tähtsamat kui oma põlatud 
vihaaluse armutu kiusamine. Iga sõnaga ta väl- 
jendab oma põlgust, iga liigutus paiskab poissi 
madalamale kui ussikest. Ning seejuures on õn- 
netu poisike täiesti kaitsetu, peab alistuma kuu- 

lekalt, et temaga ei juhtuks midagi veelgi halve- 
mat... Oh inimlikku viletsust! 

Kaarel on ses masendavas olukorras ülimalt 
õnnetu. Öösiti viseldes unetult sängis ta leiu- 
tab tuhandeid mooduseid, kuidas tappa oma pii- 
najat. Õnneks pole ta mõtted mitte alati nii tu- 
medad. Taoti ta püüab unustada kõike ja 15- 
butseda nii hästi kui vähegi võimalik. See juh- 
tum aga jääb ta sisimasse püsima, olles nagu 
aluseks, millel võivad kasvada ning areneda ta 
noore elu edasised kogemused. 

Ühel hommikul, veidi enne jõulusid, siseneb 
klassi hallpäine vanahärra tsiviilkindrali mund- 
ris. See on riigikoolide revident, kes taotseb kü- 
lastada kooli igal aastal. Tervitanud õpetajat ja 
veendunud, et klassis on parajasti matemaatika- 
tund, ta palub luba anda õpilastele ka omalt 
poolt tillukene ülesanne. 

»Kui ekstsellents vaid suvatseb,“ kostab daam 
ujedalt. 

Ent revidendi ,, tilluke“ ülesanne osutub üsna 
» suureks ja keeruliseks, käsitledes vesistu täitu- 
mist kahe teineteisest erineva põiklõikega toru 
kaudu teatud ajavahemikul. Maria Grigorjevna 
on juba ette kindel, et antud ülesannet ei lahenda 
ükski tema õpilastest, isegi mitte Aitsam... 
Ah, milline vastik vanamees! 

Kuid daam hindab poisi võimeid alla, sest 
Kaarlile pole antud ülesanne tüübilt võõras. Ta 
on lahendanud kodus keerulisemaidki. Nõnda 
ta satub korrapealt õigele lahendusviisile ja kir- 
jutab siis ülesande puhtale paberilehele. Nojah, 
nüüd on Mosjka-Maril jällegi põhjust teda sõi- 
mata professoriks! mõtleb ta, kirjutades pabe- 
rilehe ülanurgale daatumi ja oma nime. Aga 

las nad sõimavad, ennäe — ülesande tegi tema 
ikkagi esimesena valmis! Ning leidnud sellest 
mõttest rahuldust, ta viib oma töö õpetajalauale, 
mille taga istub tsiviilkindral. 

»Juba valmis?“ 

»Just nii, ekstsellents.“ 

»Ons lahendus õige?* 

»Kindlasti, ekstsellents.“ 

Vanahärra kergitab imestelles oma halle 
kulme. Poisi suured, kummaliselt hõõguvad ning 
küsivad sinisilmad, mille põhja ta aga ei küüni 
vaatama, sest nende sügavuse üle hõljub mingi 
läbitungimatu linik, avaldavad tasse veidrat mõ- 
ju. Vilunud pedagoogina ta on kohanud palju 
lapsesilmi, kuid need siin on ebatavalised, pige- 
mini küll täiskasvanu kui lapse omad... Ning 
saatnud poisi oma kohale, ta uurib lähemalt too- 
dud paberilehte. Lahendus on õige, selles pole 
kahtlust. . 

»Professor on kindlasti teie andekamaid õpi- 
lasi?“ küsib ta siis õpetajalt sosiskelles. 

»Jah... Aitsam õpib hästi, kuid —“ 

»Aitsam!? Kas poisi nimi ei olegi Professor?“ 

»Eil... Kuidas ekstsellents tuleb sellele mõt- 
tele?“ 

»Hm! Palun kutsuge see poiss pärast tundi 
õpetajatetuppa, tahan temaga veidi vestelda —“ 

»Ons midagi halba?“ 

»Oh ei, mind lihtsalt huvitavad säärased väi- 
kesed professorid,“ tõrjub vanahärra naeratelles. 

Peagi toob ka Arnu Lanveil oma töö õpetaja- 
lauale. Maria Grigorjevnas tärkab küll kuri kaht- 
lus, et töö on Aitsamilt maha kirjutatud, kuid ta 
eelistab targu vaikida... Oh, peaks ometi kogu 
klass tollelt jõnglaselt maha kirjutama! Õnnetu- 

seks ei taipa Kaarel anda kellelegi muule spik- 
rit ja nõnda jäävadki need kaks ,,töökest“ ain- 
saiks. 

Pärast tundi kutsutakse Kaarel õpetajate- 


tuppa. Revident istub kooliinspektori töölaua = 


taga ja kutsub sisenenud poisikese lähemale. 

»Kuidas on su nimi?“ küsib ta. 

»Kaarel Aitsam, ekstsellents.“* 

»Kas mitte Professor?“ 

»Eeil Nii hüütakse mind üksnes klassis.“ 

»Kes hüüab?“ 

Kaarel satub segadusse ega tea, mida kosta. 
Kuid põgus pilk, mille ta heidab oma õpetajale, 
kes istub jäigana toasügavuses, on revidendile 
küllalt selgeks vastuseks. 

»Miks hüütakse sind professoriks?" 

Poisi silmis süttib kummaline sära, mis pee- 
geldub seal vaid murdosa sekundist, siis laskub 
neile -läbitungimatu kate ja nad muutuvad taas 
selgeks ning rahulikuks. 

«Arvatavasti sellepärast,“ kostab ta, ,,et ma 
oskan lahendada ka trükivigadega ülesandeid.“ 

Kogenud koolimehena vanahärra taipab sel- 
legi vihje tähendust. ,,Aga miks sa kirjutasid 
klassitööle hüüdnime?“ küsib ta. 

Ku — — kuidas?“ 

Revident võtab laualt poisi klassitöö ja ulatab 
selle vaikides jahmunud Kaarlile, kes loeb lehe 
ülanurgalt: , IV jao õpilane Kaarel Professor.“ 
Tal lakkab süda hirmust pekslemast ja ta jalad 
muutuvad äkki imelikult nõrgaks. Täis jubedat 
õudust ta silmitseb toda ,,sõna“ ega suuda mee- 
nutada, kunas ta ometi kirjutas selle. 

»Kas tahtsid minuga veidi naljatella, eh?“ 
küsib revident. 

»Ah ei! Kirjutasin selle täiesti kogemata!... 
Tööd ära andes ma veel mõtlesin, et... et nüüd 
sõimatakse mind jällegi professoriks, sest... sest 
ülesande lahendasin ainult mina —' 


»Hüva, mu poisu,“ ütleb tsiviilkindral peh- 
melt. ,,Ma mõistan sind ja andestan. Kirjuta 
nüüd klassitööle oma õige nimi. Aga tolle hüüd- 
nime pärast ära kurvasta, seda kanna auga... 
Sa oled tark poiss, ja kes teab, vahest saabki si- 
nust kunagi päris tõeline professor.“ 


Kaarel väljub õpetajatetoast. .Koridoris pii- 
rab teda jalamaid tihe poistejõuk, kes tahab iga 
hinna eest teada, miks teda kutsuti ja mis kind- 
ral talle ütles. Poisike seisab tüdinult keset 
jõuku ega tea, kuidas sellest vabaneda. Ning ta 
tajub esmakordselt, et poisid on õieti äärmiselt 
liikuv ning tüütuseni käratsev element, kippudes 
just sinna, kuhu neid ei vajata, ja tehes just seda, 
mida neile keelatakse. Siis libiseb üle ta näo 15- 
bus muie. 

» Kindral küsis mult,“ ütleb ta, ,,et miks need 
neljanda jao õpilased on nii uskumatult rumalad 
ega oska lahendada lihtsamaidki arvutusüles- 
andeid.“ 

Poiste näod venivad pikaks. 


»See su vale!“ sähvab Heinrich Vanamõis 
mäürgiselt. ,,Revident oleks võinud seda küsida 
sama hästi ka õpetajalt — 

»Ennäe, ta küsis seda siiski minult,“ naerab 
Kaarel ülemeelikult, ,,Oh, kindral ju teab, et 
meie õpetaja pole just palju targem kui teiegi.“ 

Ning Kaarel siirdub naerdes klassi. Aga ta 
poleks kindlasti nii lõbus, kui ta kuuleks õpetaja 
ja Heinrich Vanamõisa kõnelust... Sellest ta 

kuuleb alles järgneva tunni algul, mil tsiviil- 
kindral revideerib teisi klasse. 

»Aitsam,“ ütleb õpetaja kähedalt, kutsunud 
poisi kõrvale. ,,Sa oled käitunud sügisest saadik 
otse võimatult!“ Kuid see, mida sa lubasid en- 
dale täna, ületab juba igasugused piirid! Aga 
pole viga, küllap ma su taltsaks teen!... Ja kui 
sind koolist välja heidetakse, siis süüdista üksnes 
iseend. Nüüd kao mu silmist!“ 


Nüüd on poisil päris selge, et ta käitus täna 
vägagi rumalasti. Tont võtku, oli's tal vaja Hein- 
rich Vanamõisa kuuldes suud pruukida! See oli 
küll väga rumal ja Mosjka-Mari teeb sellest 
suure numbri. Aga kui teda heidetakse tõesti 
koolist välja, kuhu ta siis läheb? Jah, selline 
juba on tema iseloom — viia kõik asjad äärmu- 
seni! Peenetundeline, ülivastuvõtlik väiksema- 
legi sõnale, igale vagusamalegi etteheitele, ta ei 
suuda taluda kaudsematki ülekohut. Just see, 
et õpetaja võtab tema poisilikku käitumist nii tõ- 
siselt ja traagiliselt, ajab teda vihale. Talle tun- 
dub see alandusena, et õpetaja teda ei mõista ega 
oska läbi näha ta veidi ülbet pealispinda, ei püüa 
tungida tema olemusse. 


Äkki läbib ta aju õnnelik mõte, mis erutab 
teda nagu vali muusika ööpimeduses. Mingi 
kummaline kihelus läbib ta keha, sisendades 
tasse julgust ja eneseusaldust. Ta süda peksleb 
ägedasti, ta hingab erutatult, sügavasti ja pikka- 
misi — kogu maailm näib talle nüüd kuidagi 
avaramana. Kui veider on õieti poisi süda! Kui 
kiiresti toimuvad seal suured muutused ning ot- 
sused! Ainus hetk, põgus puudutus, ja muutus 
ongi toimunud ning poiss pole enam see, mis ta 

oli enne: mingi elustav elujulgus tungib ta sisi- 
masse, äratades seal uinuva mehe... 

Oh, ta läheb pärast tunde kindrali juurde, 
läheb tolle lahke ja hea mehe juurde, kes mõistis 
teda ennist ja andestas talle ta eksimuse... Tont 
võtku, seda ta teeb! Ja eks siis näe, kas va 
Mosjka-Maril õnnestub teda nii ilma pikemata 
koolist välja heita. 

Kuid tal ei tarvitsegi minna kindrali juurde, 
sest vanahärra tuleb viimase tunni algul taas 
klassi ja annab õpilastele teha kirjandi — vabal 
teemal. Kirjutagu igaüks, mida tahab, kirjutagu 
kodust või koolist. Tema, revident, loeb jõude- 
ajal nii meelsasti laste tillukesi mõtteid. 

Kaarel kirjutabki koolist. Sellest kujuneb 
siiras ning tõetruu pihtimus, mis paljastab var- 
jamatult poisi sisemaailma, mis jutustab kõigist 
piinadest, mida ta on pidanud taluma sügisest 
siiani, jutustab ka sellest, mida talle tahetakse 
teha edaspidi. Saagu nüüd, mis saab! mõtleb ta 
kergendatult, viinud oma kirjandi õpetajalauale. 
Igatahes ei tee see tema asja mitte põrmugi hal- 
vemaks! 

Jõululaupäeval astub Kaarel koos vanema 
vennaga üsna varakult tänavale, et minna kuuse- 
turule. Tumedas taevavõlvis kustub aegamööda 
tähtedesära ja idas lööb kumama õrn koidupuna. 
Täielises tuulevaikuses tõuseb elamukorstnaist 
nöörsirgeid suitsusambaid, mis näivad aeglases 
aovalguses kuidagi tontlikult veidraina. 

Vennad sammuvad kiiresti piki tänavat, lau- 
sumata tükil ajal sõnagi: kummalgi näib olevat 
tegemist oma mõtetega. Kaarlit vaevab mõte, 
et tema käitumist hinnati koolis kolmega! Jah, 

kodus nad on talle vägagi kurjad ja nüüd on Ju- 
han jällegi hoopis parem poiss kui tema! Miks 
mitte, Juhani käitumist hinnati viiega, sest tema 
juba ei lähe nii rumalasti suud pruukima, ta on 
eeskujulik! i 

Kuuseturg osutub rikkalikuks. Siin leidub 
puid igas suuruses, kuid Juhan pole ikkagi ra- 
hul, toriseb. Nüüd olevat isa olnud jällegi kord 
hästi ihne ja neile antud vähesest rahast ei piisa- 
vat korraliku kuuse ostuks. Selle isaga olevat 
alati löömist: loeb aina kopikaid ja viib panka 
mustade päevade jaoks! Päh, otsekui saaks mõni = 
päev olla mustem teisest; kõik nad on ühtviisi 
valged, kui ainult osatakse elada ega sunnita 
perekonda leppima nii piskuga! 

Kaarel jälgib vaevalt venna mõttekäiku, mida 
ta on kuulnud juba tüütuseni. Juhanil on ju 
alati millegi üle nuriseda, aga ta teeb seda üks- 
nes vanemate seljataga! Jah, ta on kaval ja 
sobib kõigiga päris hästi. 

»Kaarel!“ ütleb Juhan äkki. ,,Seisa siin ja 
valva, tulen kohe tagasi —' 


Ja enne kui Kaarel jõuab küsida, keda ta 
peab siin õieti valvama, on Juhan läinud, vajub 
nagu vette. Oh, kaduda oskab Juhan suurepära- 
selt. Kui sagedasti ta on näinud venda kodu- 
õuel või aias ja äkki ta kaob, hääbub kuidagi 
salapäraselt, Vaevalt jõuad pead kõrvale kää- 
nata, ja läinud ta ongi, pole enam kedagi, vajub 
nagu maasse. Ja siis ilmub ta jälle, ilmub äkki, 
vähemagi kärata mõne puu või põõsa tagant. 
Kust ta tuleb? Kust ta ometi väljub? Ja iga- 
kord eksleb ta huulil ja silmis kohutav naeratus, 
lausa põrgulik naeratus... 

»Ennäe — ära tõin!“ kajab äkki venna hääl 
ta selja taga. 

Kaarel võppub ja pöördub hääle suunas. Ta 
hoomab venda, kes asetab suure kuuse osava 
ning käratu liigutusega ta ette püsti. See on tore 
puu, aga kust pagan ta selle nii äkki võttis!?... 
Kuid vennas ei anna talle aega mõtteid koguda. 

»Viiskümmend kopikat andsin tühja eest 
ära!“ seletab ta. ,,Mitte ei jätnud alla, küll tin- 
gisin. Ega see olegi palju, teised nõuavad sää- 
rase eest rubla ja veel rohkemgi. Mida sa ütled 
selle kohta, eh?“ 

»Imelik, kust sa ometi võtsid selle kuuse nii 
äkki? Puu ju sadas sulle sülle nagu juutidele 
taevane manna!“ 

»Ah seda sa tahad teada,“ ühmab Juhan sa- 
lapäraselt ja ta karm ning suletud nägu venib 
põrgulikule muigele. ,,0i, vennas! Siin turul 
peab olema hästi vilgas, naksti pihku ja tulema! 
Kuusel oli palju tahtjaid, aga mina tegin ahvi 
kiirusega — 

»Sa ju ütlesid, et tingisid, ja nüüd jälle sele- 
tad — 

»Noh, ma enne ikka tingisin,“ õiendab Juhan, 
»siis lõin vanale rahad pihku ja tulema, mõis- 
tad?“ 

»Kunas sa jõudsid kõike seda teha nii lühi- 
kese ajaga?“ 

»Ma jooksin... Ole hea ja katsu, mu süda 
puperdab veel praegugi. Aga puu on tore ja see 
on peaasi.“ 

Kaarel silmitseb mõtlikult sihvakat kuuske, 
püüdes endamisi selgitada, ons säärase raske 
koormaga üldse võimalik joosta. Ja milleks Ju- 
hanil oli üldse vaja rutata? Tont võtku, see ven- 

nas on alati nii veider poiss, tema tegudest ei saa 
kunagi aru. Ka on see kuusk nende korteri jaoks 
liiga suur. Ta ütleb seda ka vennale ja nüüd sil- 
mitseb ka Juhan kuuske veidi terasemalt. 

»Tõepoolest,““ nendib ta. ,, Näib, et ma valisin 
suure ähmiga liiga... Nojah, aga mida me te- 
maga nüüd teeme?" 

»Viime tagasi ja toome vähema.“ 

»Ei, seda me ei tee! Et siis teised ostaksid 7 
selle maamehelt poolmuidu ära? Ilus tervis, nii 
totter ma veel pole! Tead mis, me müüme ta 
maha!... Sa seisa siin ja valva, lähen toon 
vanalt uue, kohe tulen tagasi —“ l 

Ja läinud ta ongi. 

Kaarel seisab nõutult kuuse juures ega tea, 
mida vennast arvata. Tont võtku, mahuvad ka 
tema pähe veidrad mõtted! Aga nüüd ta vähe- 
masti teab, mida valvata... 

»Ennäe, tõingi uue puu! Sattusin õigele me- 
hele, kes ei tea turuhindasid... Aga valva veel 


natuke, lähen toon paar puud juurde, siis algab 


müük — 

Juhan kaob taas rahvamurdu, jätnud venna 
enesele järele jõllitama. Ta tuleb ja läheb veel 
mitugi korda, tuues iga vooriga kaasa nägusa 
kuuse. Kaarlil pole enam aega asja üle pikemalt 
järele mõtelda, sest kuuskedele leidub ostjaid. 
Nõnda satub poisike hoogu ja müüb paar puud 
üsna kenakese vahekasuga, seda möönab ka Ju- 
han. 

»Tubli!“ ütleb ta rahul olles. ,,Sina müü ja 
mina muretsen kaupa, kasud teeme ilusasti poo- 
leks.“ 

Kuid aegamööda eostub poisi sisimas üks 
sundiv mõte, mis ületab kõik teised ning jahu- 

tab ta äritsemispalavikku. Juhan aina tuleb ja 
läheb, toob igakord kaasa uue kuuse, raputab 
neid otsekui käisest, ja mis kõige veidram, ostab 
neid imeodavasti. Ons kuuseturul tõesti nii palju 
selliseid maamehi, kes ei tea õigeid hindu? Ega 
ta ometi?... Ei, ei! peletab poiss selle mõtte 
kohe eemale. Milline meeletus mõtelda oma li- 
hasest vennast nii halvasti!... Kuigi Juhan tah- 
tis suvel petta paadimeest, aga ta oli kohe nõus 
paadi tagasi viima... Aga Juhan on nõnda sa- 
lapärane ja keegi ei tea, mis peitub ta südames. 
Kui raske on mõnikord taluda ta pilku ja tal on 
nii hiiliv, kuidagi imelikult libisev kõnnak, mis 
paneb teda lausa kartma. Päris võimatu on ai- 
mata, mida ta parajasti mõtleb! Ta on osav ja 
leidlik, oskab teha väga erisuguseid asju, millega 
ei tule toime ükski temavanune poiss 

Venna saabudes vastse kuusega võtab Kaarel 
ta päris tõsiselt käsile. Juhan ütelgu kohe, kust 
ta ometi võtab need kuused! Aga ta ei tohi vale- 
tada! 

»Naljamees!“ naerab vanem vend lõbusasti. 
»Puid on turul lausa jalaga segada, aga tema veel 
küsib, et kust ma neid võtan! Ikka ostan! Või 
arvad sa koguni, et mulle antakse neid muidu?“ 

»Mina ei tea midagi arvata. Kuid nüüd on 
mul sellest ärist küllalt, lähen koju —“ 

»Seda sa ei tee! Ja kui sa ei usu mind, siis 
tule! Jätame kuused siiapaika ja lähme nende 
maameeste juurde, kellelt ma ostsin kaupa —“ 
Ta hääl hakkab äkki värisema ja ta silmi valgu- 
vad pisarad. ,,Ma poleks kunagi uskunud, et 
minu lihane vend —.* Nüüd ei suuda Juhan 
ennast enam valitseda, poetub suure kuuse var- 
jule, tänitab, 

»Hüva,“ ütleb Kaarel leplikult. ,,Ma püüan 
sind uskuda ega lähe koju. Aga sa pead mulle 
pärast turgu näitama neid maamehi.** 


»Tehtud!“ elustub Juhan ja ta äsjane kurbus 
on nagu käega võetud. ,,Ja et kord oled nõnda 
tubli, siis maksan sulle nüüd tagasi oma suvise 
võla.“ 


»Mis võla?“ 
»Noh, selle raha, mis sa maksid paadimehele. 


Kaarel on lõplikult võidetud ja kaupleb rahu- 
likult turu lõpuni, tehes ilusat äri. Jaotanud aga 
saadud kasud vennalikult pooleks, haarab Juhan 
kojuviimiseks määratud kuuse õlale ja teeb mi- 
nekut. 


»Oota'nd ikka natuke,“ peatab teda Kaarel 
naeratelles. ,,Sa ju pidid mind viima nende talu- 
meeste juurde —.*“ 

»Nüüd on see juba hilja,“ teatab Juhan rahu- 
likult. ,,Need maamehed sõitsid ammugi koju. 
Sa oleksid pidanud seda mulle varem meelde tu- 
letama.* 


Kaarel ei lausu küll sõnagi, kuid ta sisimas 
tärkab vastne kahtlussäde. Ta pole küll veel 
kuigi vana, aga vanema venna abil ta on ulatu- 
nud vaatama pahelisse maailma, kus pole näha 
midagi ilusat ega head: see on maailm, tõeline 
elu, kus üks püüab ületada teist kavaluses, pet- 
mises ja ninapidivedamises. 

Õhtul, kui emal on kõik pühadetalitused teh- 
tud, kogu perel saunaski käidud, jõulukuusk 
tuppa toodud ning kaunistatud, valdab Kaarlit 
lausa piinlev rahutus. Kui aga saabub vanaisa 
ja toob mõlemale tütrepojale kauneid kinke, ei 

suuda poisike oma tundeid enam valitseda, vaid 
puhkeb härdasti nutma. Kõik viimaste nädalate 
masendavad sündmused ühinevad ta sisimas ain- 
saks suureks kurbuseks, muljudes valuliselt ta 
tundlikku poisisüdant. 

Vana Kaarna, kellele Kaarel on eriti kallis, 
silitab õrnalt ta pehmeid kiharaid, soovib teada, 
miks laps nii kallil õhtul nutab. 

»Küllap tal on hale meel,“ tähendab Juhan, 
»€et tema elukombeid hinnati koolis — 

»Juhan!“ põrutab isa rangelt. ,,Pole sina 
oma venna üle kohtumõistja! Kui sina oleksid 
toonud koolist poolgi nii hea tunnistuse, nagu tõi 
seda Kaarel... Noh, sa juba mõistad mind! 

Nüüd arvab proua Else olevat paraja aja 
kosta oma vanema poja eest, kes hoiab alati nii 


“truult ema poole. Tõsi, Juhan pole küll nii virk 


õppija, kuid ta käitub viisakalt, on tagasihoidlik 
ja meeldib kõigile. Kas ei hinnata elus ennekõike 
just laitmatuid kõhbeid, mille kaudu võidetakse 
inimsüdameid ja tasandatakse teed seltskonda. 
Halb käitumine aga tumestab ka suurimatki tar- 
kust ja säärased inimesed on heas seltskonnas 
alati põlatavad. 

Kaarna kuulab vaikides tütre arukaid sele- 
tusi, ei lausu sõnagi, silitab üha poisi kiharaid ja 
mõlgutab oma vanamehelikke mõtteid. Küllap 
tema juba teab, mida arvata sellest viisakast käi- 
tumisest, mis on tütre silmis nii hinnatav. Kas 
ei püüdnud toosama viisakas poiss, kes meeldib 
kõigile, läinud sügisel tema aias tuvikese, kelle ta 
siis piinas kõige nurjatumal kombel surnuks. 
Ning vanaäti kujutelma sujub tahtmatult tolle 
jubeda seiga süngeid üksikasju, mida ta juhtus 

oma silmaga nägema. Juhan hoiab püütud tu- 
vikest mõtlikult põlvede vahel, haarab siis äkki 
linnu pea ja hakkab seda pikkamisi ning korra- 
päraselt pöörama. Lind rabeleb, peksleb tiiba- 
dega, kuni ta kaelaluu murdub... Nüüd paiskab 
poiss linnu maha ning jälgib ilge rahuldusega ta 
surmaeelseid tõmbeid. 

Pole kahtlust, see näilikult nii viisakas poiss 
on seesmiselt määratu lurjus! Aga Kaarel? Noh, 
tema on voolitud sootuks teisest terasest. See 
poiss ei püüa küll vagatseda ega kellegi ees li- 
pitseda, aga tal on soe ja pehme süda... Ja kül- 
lap talle tehakse seal koolis ülekohut! Kaarna 
südamesse asub lõpmatu hellus ja ta sooviks 
nutvat poisikest kuidagi lohutada. 

«Tule, mu laps,“ ütleb ta pehmelt. ,,Läki 
teise tuppa ja peseme nutused silmad ilusasti 
puhtaks. Siis süütame jõuluküünlad ja oleme 
veidi rõõmsamad. Tule, mu poisu — 

Köögis kastab vanake puhta käteräti veeanu- 
masse, pühib poisi silmist pisaraid, kõnetades 
teda üha lahkesti. Kaarel muutubki veidi rahu- 
likumaks, püüab läbi pisarate naeratellagi. 

»Ah, vanaisa,“ ütleb ta. ,,Sa oled nii hea, 
mina jällegi nõnda halb, kole halb!... Mul on 
enesest kole kahju, mul on kahju ka neist maa- 


meestest!... Ah, ma annaksin neile selle raha 


tagasi... aga ma ei tea, kus nad elavad ja —.“ 
Ta vaikib äkki ning silmitseb jahmunult vanaisa, 
kes kuulab tähelepanelikult poisi sõnu. 

Nüüd peab Kaarel talle jutustama kõik ja 
vanaätt on äärmuseni ehmunud. 

»Aga ära sa sellest isale hinga!“ kinnitab 
poisike ujedalt. ,, Ta — — ta lööb Juhani maha!* 

Kui nad sisenevad taas teise tuppa, läidab 
proua Else koos vanema pojaga parajasti jõulu- 
küünlaid. See viisakas poiss on palju nurjatum, 
kui tema oskas iial arvata! mõtleb vanake enda- 
misi. Aga küllap ta veel kõneleb oma tütrega 
mõned tõsised sõnad... 

II 
MÄSSUMEELNE JÕNGLANE 


Kaarel märkab juba mõnda aega, et tema 
emas on toimunud mingi kummaline muutus, 
mida ta ei oska enesele kuidagi seletada. Kui 
ema kohtles teda siiani arvustavalt ja soovitas 
talle alatasa võtta vanemast vennast eeskuju, siis 
ei tee ta seda nüüd enam. Ema pilkudes pole 
enam laitust ja näib koguni, et ta tahab oma 
nooremat poega paremini tundma õppida, teda 
enesele lähendada. 

Nagu kõik poisid, on Kaarelgi äärmiselt umb- 
usklik ja nii ta hoidub ,liimile minemast“, sest 
ta on algul arvamisel, et ema tahab teda kuidagi 
»sisse vedada“. Kas tal pole hoida nii mõnin- 
gaidki saladusi, mida peab hoolikalt kõigi eest 
varjama. Aegamööda ta muutub siiski peaaegu 
usaldavaks, kuid üksnes pisiasjus: suuri saladusi 
ta söandab usaldada ainult vanaisale, kes on 
tema vastu nõnda südamlik ja oskab ilusasti vai- 
kida. Aga ta teeb nüüdsest kõik, mis suudab, et 
pälvida ema rahulolu, kuigi see on taoti nii ras- 
ke... Kõige mõistlikum on lihtsalt varjata ema 
ja teiste eest oma vempusid, nagu teeb seda Ju- 
han. Muidugi, valusad kogemused on talle õpe- 

tanud nii mõndagi ja... Noh, poisid ei tohi ku- 
nagi olla siirad, seda täiskasvanud ei salli... 
Üksnes vanaisa on teissugune ja saab kõigest 
aru... Ka isa on tubli ja tark mees, aga vane- 
matega peab olema ikkagi ettevaatlik! Pole ju 
hea kuulata, kui isa-ema tema pärast tülitse- 
vad... 


Ühel veebruarihommikul kutsutakse Kaarel 
ootamatult õpetajatetuppa. Poisi sisenedes las- 
kub ruumi pahaendeline vaikus. Kooli inspektor 
istub süngena oma kirjutuslaua taga. Ta näol on 
inimese solvatud ilme, kes on teinud enesele meel- 
divaks ülesandeks olla kellegi vastu hästi range. 

Kaarel seisatab areldi inspektori laua juures. 
Ta pole küll enese teada teinud midagi halba, 
aga neil siin on mõnikord hea ja halva kohta 
hoopis isevärki arvamine... 

»Mulle teatati,“ ürgab inspektor kõnelust, ,,et 
keegi on saatnud tema ekstsellents-revidendile 
sündsusetu kaebekirja. Mida sa ütled selle kohta, 
mu poiss?“ 

Kaarlit läbib kuum juga. Ta aimab kohe, et 
kindral on andnud tema kirjandile käigu. Aga 
mis kaebekirja saatmisest see inspektor räägib? 
Tal ju ei tarvitsenud midagi saata, sest kindral 
võttis tema kirjandi isiklikult kaasa. Tont võtku, 
see asi ei näi siin olevat päris korras! Aga nüüd 
ta peab olema hästi ettevaatlik ja tegema end lol- 
liks. Võib-olla nad ei teagi midagi tema kirjan- 
dist? Tõepoolest, milleks see inspektor muidu 
räägib kaebekirjast! Ehee, kindral tegi neile siin 
sõitu ja nad arvavad, et keegi on saatnud kaebe- 
kirja. 

»Miks sa ei vasta!?“ 


»Mida peaksin teile vastama, härra inspek- 
tor?“ 

»Kas tahad ütelda, et sina ei tea midagi sellest 
kaebekirjast, eh!?* 

»Kuidas saaksin seda ütelda, kuna teie mulle 
sellest just praegu teatasite.“ 

»Aitsam,“ ütleb inspektor kannatlikult. ,,$00- 
vitan sulle sinu enda huvides mitte vigurdada 
ja olla minu vastu täiesti avameelne! Tunnista 
kohe, kunas ja mis-sisulise karbeniida sa tema 
ekstsellentsile saatsid?“ 

Nüüd on poisile päris selge, et nad ei tea siin 
tema kirjandist üldse midagi, ja see annab talle 
julgust. 

»Kas peate mind tolle kaebekirja saatjaks?“ 
küsib ta imestelles, vaadates inspektorile otse 
silmi. 

Inspektor silmitseb poissi läbitungivalt. Ta 
on kogenud koolimees ja teab, millist mõju aval- 
dab õpilasele võimukas pilk ja ähvardav toon. 

»Jah!“ käratab ta. ,,Ja nüüd ära enam vi- 
gurda!“ 

»Mul on väga kahju,“ kostab poisike nukralt, 
»et härra inspektor peab just mind tolle kaebe- 
kirja sepitsejaks. Aga ma võin hõlpsasti tõen- 
dada oma süütust, sest mul on väga usaldus- 
väärne tunnistaja!“ 

»Kes nimelt?“ 

»Tema ekstsellents ise!“ 

Inspektori nägu venib arssinapikkuseks ja 
ta ei saa tükil ajal sõnagi suust. Ainiti ta uudis- 
tab teravmeelset poissi, kes lõi tema, vilunud pe- 
dagoogi ainsa võttega reast välja. Et poiss vi- 
gurdab ja püüab teda ninapidi vedada, see on 
kindel! Ometi kõlavad ta vastused tõena, mitte 

kuskil pole vähimatki pragu, kust imbuks vett 
sisse. On olemas kahte liiki õpilasi, keda on 
raske läbi näha: ühed, kes kunagi ei kaota enese- 
valitsemist, ja teised, kes alati kõnelevad tõtt. 
Kui nüüd Aitsam vigurdab ja püüab teda kava- 
lusega üle trumbata, siis on ta küll osavamaid 
valetajaid üldse! 

Maria Grigorjevna astub inspektori töölaua 
juurde ja küsib saksa keeli, kas poiss tunnistas 
end juba süüdlaseks. 

»Ei, ta kinnitab oma süütust! —' 

»Ärge teda uskuge! Ta on kaval, väga kaval 
ja tark poiss! Kaebekirja võis saata üksnes tema, 
ei keegi muu! Hirmutage teda, lubage teda koo- 
list välja heita!“ 

»Kahetsen, kuid see ei lähe. Teie ometi teate 
tema ekstsellentsi korraldusi? Nii peame teda 
paigutama neljandasse paralleelklassi, nagu seda 
soovib ekstsellents — 

»Ah, mein Gott!!)“ jahmub daam ja ta põ- 
sed kattuvad sedamaid vihapunaga. ,,Kas tahate 
tõesti jätta sootuks karistamata selle mässu- 
meelse jõnglase!?“* 

Inspektor on nõutu ning süüvib mõtiskellu. 
Aitsam õppis paar viimast aastat tema klassis ja 
tal pole poisi käitumise kohta ütelda midagi eriti 
laitvat. Seda ta kirjutab ka tema ekstsellentsile. 
Ei või ju kunagi teada, millised sidemed on poisi 
isal pealinnas... Ja üldse, miks ta õieti peaks 
ennast segama tolle daami asjusse? Ning jõud- 
nud sellise mõtteni, ta tõuseb ja taandub koos 
daamiga toasügavusse, kus nad millegi üle ela- 
valt vestlevad. 


1) Ah, mu Jumal! 


Kaarel aga tunneb lõpmatut kergendust. Nii- 
siis ta aimas ikkagi õigesti! Nad ei tea siin mitte 
kui midagi! No küll on madu eideks, see va 
Mosjka-Mari! Aga oma saksa keelega ta lendas 
ilusasti sisse. Ei, kui tahetakse laste eest mi- 
dagi varjata, siis peab kõnelema prantsuse keelt, 
nagu ütleb ema. Mosjka-Mari ütles, et tema on 
tark ja kaval. Noh, tark võib alati olla, peabki 
olema, kuid sellest ei tohi teha asjagi, siis nad ei 
teagi, et sa oled tark, ja jätavad su ilusasti ra- 
hule. Aga kindral on tore mees! Tegi neile siin 
sõitu ja nüüd paigutatakse ta koguni paralleel- 
klassi... 

»Aitsam,“* kuuleb ta samas inspektori häält. 
»Ütle mulle veel, mida tema ekstsellents sinuga 
kõneles, kui ta revideeris siin viimati kooli?“ 

Kaarel muutub joonelt valvsaks. Tema terane 
mõistus taipab kohe, et see on uus rünnak, mida 
tuleb iga hinna eest tagasi lüüa. 

» Oh, ei midagi erilist,“ kostab ta kiiresti. 
»»Ekstsellents vaid huvitus, kas minu isa on too- 
sama Juri Madissovitš Aitsam —' 

»Kas tema ekstsellents tunneb sinu isa?“ kü- 
sib inspektor ärevalt, 

»Jah, nad on koolivennad,“ valetab poisike 
häbematult, kuid lisab siis kiiresti: ,, Aga tema 
ekstsellents ei lubanud seda teile ütelda, ta ei 
soovi nimelt, et sellest koolis teatakse —“ 

See annab inspektoril seedida. 

»Hüva,“ ütleb ta siis mahedasti. ,,Sa oled 
hea poiss, Aitsam, ja meie kõik oleme sinuga 
väga rahul. Nüüd mine ilusasti Anastassia Iva- 
novna klassi ja käitu ka edasiselt sama korrali- 
kult... Kodus tervita oma isa ja ütle talle, et 
meie oleme sinuga väga rahul!“ 

Kaarel väljub õpetajatetoast. . Aga see vii- 
mane number istus toredasti! juubeldab ta. Oh, 
ta võib nüüd siin koolis töötada rahus. Tont 
võtku, inimene peab olema tõesti kaval, tark ja 
kaval!... 


Anastassia Ivanovna Zelenko on muide au- 
väärt daam, kuid tal on kahetsusväärne omadus 
taoti paisutada oma häälekest lõikavaks kisaks 
ja seetõttu hüüavad poisid teda öökulliks. Kaarli 
vastu ta on aga väga lahke ja sõbralik, seades 
teda üsna sagedasti kogu klassile eeskujuks. 


See aga pole poisile kaugeltki meeltmööda, 
sest ta ei vihka siin maailmas kedagi nii põhja- 
likult kui eeskujulikke poisse. Jah, igal asjal on 
ikka omad head ja halvad küljed, mõtleb ta. 
Nüüd on ta küll tema ekstsellentsi kõrge kaitse 
all, kuid, poisid... Noh, need loevad teda lipit- 
sejaks! Tont võtku! Ons tema mõni podliza 
nagu va Heinrich Vanamõis!? Näib nii, et siin 
koolis tal ei vea, ja on lausa õnn, kui ta kord 
pääseb siit gümnaasiumi. Küllap ta juba nüüd 
teab, kuidas seal peab käituma! 

Kaarlil on veel muidki muresid. Juba mõnda 
aega lebab ta vanaisa tõbisena sängis ja arstid 
arvavad tal olevat maovähi ning tahavad teda 
viia lõikusele. Vanaisa jälle ei võta neid kuul- 
dagi, ütleb, et ta võib surra ka lõikuseta... Aga 
kui vanaisa peaks tõesti surema!? Oh, see oleks 
suur õnnetus ja tema kaotaks oma ainsa sõbra... 
Jah, siis tal poleks enam kedagi, kellele taoti 
puistata oma südant, ei kedagi... Kõik teised 
on nii kauged ega oska temast aru saada. Ning 
poisi südant valdab sügav kurbus. Ta külastab 


75 


nüüd iga päev vanaisa ja neil on nõnda palju tei- 
neteisele ütelda. 

»Kaarel,“ seletab vanake ühel õhtul lõpmata 
pehmelt. ,,Sa oled juba suur poiss ja oskad nii 


paljustki aru saada, oskad kuulata oma südame 


häält... Aga sa pead teadma, et elada ja us- 
kuda üksnes enesesse, lahendada kõiki küsimusi 
üksnes oma parema ärusaamise järgi on raske. 
See parem arusaamine, mida ma nimetan sü- 
dame hääleks, on sagedasti vastuolus meie tõe- 
lise eluga. Inimesed elavad harva mõistuse ja 
südame käskude kohaselt, järgnedes pahatihti 
halvemale, kuigi saavad aru ka paremast... Hoo- 
pis kergem on uskuda teistesse, sest nii pole 
vajadust endal midagi lahendada: kõik elulised 
küsimused on juba teiste poolt ammugi lahenda- 
tud ja mis peaasi, lahendatud selle parema aru- 
saamise vastaselt... Uskudes enesesse ja kuu- 
lates oma südame manitsevat häält, satub ini- 
mene üldse arvustustulle ja tema kohta öeldakse, 
et ta ei oska elada nagu kõik teised ristiinime- 
sed... Kui aga uskuda teistelt leiutatud ning 
üldsuse poolt omaksvõetud tõdedesse, siis leiab 
inimene ka üldsuse poolehoiu, mis on taoti küll 
väga odav ja ebameeldiv, kuid elus siiski nii hin- 
natav,..“ 

»Nõnda see on,“ möönab Kaarel mõtlikult. 
»Emake näiteks tahab, et ma oleksin kombekas 
ja püüaksin inimestele meeldida. See aga on li- 
pitsemine ja ma pole ometi mõni podliza nagu 
Heinrich Vanamõis! Ah, vanaisa, ma kuidagi 
ei taha olla eeskujulik poiss!“ 

Vanake noogutab mõistvalt. 

»Jah, kes tahab olla üldsusele meelepärane, 
see peab oskama salata oma tõekspidamisi, peab 

lipitsema, et mitte sattuda kellegagi vastuollu. 
Aga sa ei pea mitte mõtlema, et inimesel pole va- 
jadust olla viisakas! Seda peab olema igaüks. 
Kuid tõeliselt viisakas ja kombekas on üksnes 
see, kes on seda ka seesmiselt... Ütleb ju vana- 
sõnagi, et kõik pole kuld, mis väliselt hiilgab. 
Ja ära veel unusta, et üksnes seal on puhas vesi, 
kus ta voolab tasakesi...“ 

Sel õhtul nad vestlevad veel kaua ja Kaarel 
kuuleb vanakeselt nii mõndagi, mis jääb tema si- 
simasse püsima ja annab talle küllalt mõtlemist. 

Paar päeva hiljem tuuakse raudtee kaubakon- 
torist jube sõnum, et Jüri Aitsam on saanud ühes 
kaubalaos õnnetult muljuda ja ta viidud sanitaar- 
vankris haiglasse, kus vigastus tunnistatud küll 
raskeks, kuid siiski mitte elukardetavaks. 

Järgnevad päevad tunduvad kogu perekon- 
nale õudseina, kuni lõppeks selgub, et kiiresti 
tehtud operatsioon andis häid tulemusi ja nüüd 
võivad kodused päris kindlasti loota isa tervene- 
mist. Vigastatu tungival soovil teatatakse õnne- 
tusest ka tema isale Kaunissaare Madisele, kellest 
on küll perekonnas palju kõneldud, kuid keda 
pole veel seniajani kordagi nähtud poja küla- 
lisena. 

Nõnda juhtubki, et ühel pühapäevahommikul 
vana Madis siseneb ühes hulga raskete kompsu- 
dega poja korterisse. Kaarel on üksinda kodus, 
sest proua Else läks kirikusse ja Juhanil on jälle 
mujal mõningaid õiendusi. 

Kaarel silmitseb teatava huviga kõrgekasvu- 
list, veidi vimmas turjaga, kuid jõulise kehaehi- 
tusega vanaätti, kes ütleb enese olevat tema vana- 
isa. Poisike märkab kohe, et vanaätil on hallid 
keskelt kahele poole soetud juuksed, hall täis- 

habe, tugev nina, veidi ettetükkivad põsenukid, 
tihedad hallid kulmud, vesihallid silmad, hallid 
kodukootud rõivad, hall kübar, kaelarätt ja tol- 
must hallid säärikud. Üldse on vanaätis kõik 
hall, isegi ta kompsud on hallid. 

», Või nii,“ venitab Madis mõtlikult, silmitsedes 
ka omakorda poissi. ,,Või sina oled Kaarel, 
minu pojapoeg. Jajaa, oled päris suur ja tugev 
poiss, otsekui Jüri suust kukkunud, ega ole ke- 
dagi ütelda. Kui vana sa õige oled?“ 

Kaarel ütleb. 

»Ega kedagi,“ imestab Madis. ,,Pidasin sind 
küll paar aastat vanemaks, oled tugeva kondiga 
nagu kõik Kaunissaare omad, tugevad ja kan- 
ged... Teab kus see Juhan peaks olema?" 

»Ta läks välja.“ 

»Aga minia?“ 

»Kes?“ 

»Noh, ikka sinu ema.“ 

»Ema läks kirikusse ja sealt ta läheb vana- 
isa juurde, kes on väga haige juba mitu nädalat.“ 

»Ahah, või vana Kaarna on haige? Teab mis 
tal viga on?“ 

»Maovähk, nii arvavad vähemalt arstid. Nüüd 
on tema tervis väga otsas ja —' Poisike vaikib 
ning kuivatab silmi valgunud pisaraid. ,,Ara 
parem küsigi, sest... sest mul on vanaisast väga 
kahju.“ 

»Aga kuidas on lood Jüriga?“ 

»Ah, isakesel on nüüd palju parem ja ta saab 
varsti päris terveks... Aga küll me algul kart- 
sime! Emake oli nagu arust ära, ei tulnud ko- 
jugi, magas mitu päeva haigemajas. Sa tulid 
halval ajal meile külla, väga halval ajal...“ 

Madis ei lausu sõnagi, langetab oma halli pea 

rinnale ja püsib tüki aega liikumatult, silmis sü- 
gav kurbus. Poisil on õigus, tema tuli siia hal- 
val ajal. Jajaa, ta pidanuks tulema varem... 

»Vanaisal — 

Madist läbib kerge värin. Oh, seda sõna ta 
kuuleb esmakordselt elus ja see kena poiss on 
õieti tema pojapoeg. 

Vanaisa! Miks sa nutad? On sul kahju 
isakesest? —“ 

Vanake pühib käeseljaga oma vesistunud 
silmi. Ning saanud oma meeleliigutusest võitu, 
ta tõrjub pehmelt: 

»Mine'nd ikka! Ei ma nuta kedagi, kangesti 
hele päev, võtab vanainimese silmad vesiseks, 
pole teised enam endised... Eks nad ole näinud 
päevi, palju päevi, häid ja halbu, igasuguseid. 
Jahaa, on nähtud päevi ja nüüd on silmad nõr- 
gad, lähevad vesiseks, kus sellega... Aga eks 
Jürikesest ole ikka kahju küll, vigane teine ja 
teab kas saabki teisest enam õiget elulooma — 


»Ära kurvasta, vanaisa!“ lohutab teda Kaa- 
rel osavõtlikult. ,,Isake saab varsti terveks, nii 
öeldi haigemajas ja küllap nemad juba teavad 
paremini kui meie. Istu siin, ma lähen ütlen, 
et Liisi keedaks kohvi. Sa ju tulid teelt, ta- 
had —' 

»Ää'nd mine kuskile! —“ 


Ent poisike väljub kiiresti toast, tuleb aga 
peatselt tagasi ja nüüd edeneb neil vestlus hoopis 
vabamalt. Näib, nagu oleks äsjane hetk vastas- 
tikust mõistmist neid teineteisele lähendanud. 
Madisele on poiss väga meelepärane ja ta tun- 
neb, kuidas tema sisimas liigub midagi imelikult 
hella, mis teeb meele vägisi härdaks. 

Tuppa siseneb teenija ja asetab lauale aurava 
kohvikannu.. 

»Liisi!“ ütleb Kaarel uhkesti. ,,See on minu 
vanaisa, minu teine vanaisa, maalt... Ta sõitis 
isakest vaatama ja jääb meile mitmeks päe- 
vaks.“ 

Liisi teeb viisaka kniksu ja silmitseb vana- 
ätti lahkesti. Asugu nüüd peremees laua juurde 
ja võtku pruukosti. Proua minevat kirikust oma 
isa juurde ja sealt ta sõitvat kohe haiglasse här- 
rat vaatama. Küllap tema, Liisi, seab vahepeal 
võõrastetoa korda, kus peremees võib rahulikult 
puhata. Istugu aga nüüd lauda. 

Pärast einet läidab Madis rahul olles sigari 
— ta tõmbaks küll meelsamini piipu, aga... 
Noh, siin on juba kord nii peenike värk, äkki pa- 
nevad pahaks, linnasakste asi. Ning kuulates 
jutuka poisi vestlust ta tunneb end päris muga- 
vasti. Pole viga, las poiss ikka harjub temaga 
natuke, küllap nad saavad veel häiks sõpradeks, 
aega ju on... Jajaa, see on tore poiss, otsekui 
Jüri suust kukkunud, hüüab teda vanaisaks. 

Siis saabub ka Juhan, kes uudistab veidrat 
vanaätti ükskõikselt. Ahah, toosama siis ongi 
see Kaunissaare Madis, see vanaisa! mõtleb ta. 
Tore mees, ajab oma lihase poja puupaljalt ta- 
lust välja, jonnib isemeelselt terve igaviku ja 
veab enese lõppeks siia, otsekui polekski midagi 
juhtunud — huvitav tüüp! 


»Tere,“ ütleb ta kuivalt. ,,Sõitsite vististi mu 
isa vaatama, ta on haigemajas —“ 

»Seda'nd küll, mu poiss,“ möönab Madis lah- 
kesti, püüdes varjata oma kohmetust. ,,Küllap 
lähen Jürigi juurde, kus sellega. Ennäe, Kaa- 

rel teab siin rääkida, et haigemajasse pääseb 
sisse alles pärast lõunat —' 

»Kella kahe ajal,“ õiendab Juhan jäigalt. 
Talle ei meeldi vanaäti ,,sinatamine“. Ka ei 
meeldi talle, et vanaätt popsutab siin nii kodu- 
selt oma sigarit, — kogu tuba on kärtsahaisu 
täis. Vastik ja räpane vanamees! 

»Ka sina, Juhan, oled suur poiss, päris noor- 
härra kohe,“ ürgab Madis kõnelust, surunud 
alla teda haaranud ebamugavustunde. — ,,Kui 
vana sa oled?“ 


»Saan sügisel seitsmeteistkümne-aastaseks. 
Paari nädala pärast lõpetan linnakooli ja siis lä- 
hen leeri“ Juhan vaikib puhu ja lisab siis mu- 
relikult. ,,Pagana tülikas, et need koolid lõpevad 
nii hilja. Nüüd on meie vanaisa siruli sängis ja 
kogu suur kauplus on juba mitu nädalat võhi- 
võõraste inimeste hoole all. Niiviisi nad varas- 
tavad vanamehe veel paljaks! Kui emagi saaks 
mahti järele valvata, aga nüüd on temalgi oma 
rist kaelas. Aina sagib kodu ja haigemaja va- 
het. Aga seda ma ütlen, et paari nädala pärast 
lähen ise jaole!“ 


Madis ei lausu enam sõnagi, noogutab üks- 
nes oma halli pead. 
* 


Madis vaatleb üha Jüri kalbet, kuidagi veid- 
ralt aukuvajunud nägu, mis on kaetud hallise- 
gaste habemetüügastega. Ons see vana ja haige 
mees ikka tõesti toosama Jüri, kes lahkus ku- 
nagi nii priske ja uhkena isatalust? mõtleb ta 
endamisi. 

»Isa, sa tulid!“ 


6 Südame hääl 81 


»Jah, pojuke, ma tulin,“ kostab vanaätt lii- | 
gutatult. ,,Aga mis nad on sinuga teinud!* 

»Ah, pole viga, isa,“ püüab Jüri naeratella. 
»Ega mu vigastused olegi nii rasked, kui algul | 
kardeti, paari kuu pärast olen jälle täiesti terve, * 
vahest veelgi varem. Aitäh, isa, et sa tulid, igat- 
sesin sind nii väga näha... Tahtsin sulle ütelda, 
et olin toona kangekaelne... Ätike kallis, mul 
on nüüd pojad ja ma mõistan —' Ta vaikib 
sügavas meeleliigutuses, pigistab isa tööst rak- 
kunud kätt, 

»Nõnda see on, pojuke,“ ütleb Madis möön- 
valt. ,, Olime kanged, mina ja sina, kumbki el 
tahtnud järele anda. Aga ma sain juba ammugi 
aru, et sina, Jüri, tegid ikka õieti. Jajaa, kõigest 
peab aru saama, kõigest... Inimene peab ikka 
enesest jagu saama, peab õigel ajal kuulama 
oma südame häält, ei see peta kunagi. Ennäe, 
juurisin ja kraavitasin Rebapalu sood, kuni sain 
tast jagu. Siis ootasin sind, et tuled kord ta- 
gasi, isatallu. Nüüd tulin ise, et teid kõiki ära 
viia, Kaunissaarde —' 

»Kas nägid neid?“ 

»Minia oli kirikus, aga poisse ma nägin mõ- 
lemaid. Kaarel on nagu sinu suust kukkunud, 
sihuke tubli ja südamlik, hüüdis mind kohe va- | 
naisaks, ei võõrastanud ühtigi — 

»Aga Juhan, mida sa arvad temast?* | 

»Juhan on hoopis isevärki poiss,“ kostab | 
Madis mõtlikult, ,,muretseb vana Kaarna kaup- 
luse pärast, läheb varsti ise jaole... Ei ole te- 
mast poissi Kaarli vastu, süda teisel külm — 

»Jah, sul on õigus, taadike“ möönab Jüri 
nukralt. ,,Ka vana Kaarna ei salli Juhanit. loeb 
teda millegipärast kelmiks. Jumal seda teab, 

miks, aga nii ta ütleb alati, muidu teine ikka lep- 
lik ja hea loomuga vanake. Kaarlit ta jälle ar- 
mastab väga, ei meie tohi poisi kohta midagi 
ütelda, saab kohe kurjaks.“ 

Nii nad vestlevad, isa ja poeg, üksmeelselt, 
südamed tulvil hellust. Ning kõik see, mis aas- 
taid pakitsenud hingel, leiab nüüd väljendamist. 
Nõnda vestlemast leiab neid ka proua Else, kes 
saabub üsna hilja, sest ta isa tervis olevat järsku 
halvenenud. 

»Kas arstid ei anna enam mingit lootust?“ 
küsib Jüri. 

»Ah, isake on nii otsas, nii otsas!“ nuuksub 
proua Else. ,,Kardan, et pean sinna kohe tagasi 
sõitma, sest... Ah, sellele on lihtsalt hirmus 
mõtelda! —" 

Aegamööda ta saab võitu oma kurbusest ja 
leiab nüüd ka Madise jaoks mõned lahked sõ- 
nad. Vanaisa andestagu, et ta peab teda saatma 
üksi koju. Aga Liisi on tubli tüdruk, küllap ta 
korraldab kõike nagu vaja... 

»Ää'nd minu pärast muretse ühtigi!“ tõrjub 
Madis soojalt, olles endamisi üpris rõõmus, et 
minia leidis tema suhtes nii sobiva tooni. ,,Ma 
küll ei tea, kas see kõlbab, aga ma tuleksin kord 


"vana Kaarnat vaatama — oleme temaga vanad 
noorpõlvesõbrad ja... Noh, kui minia ainult 
lubab — 

»Aga muidugi!“ elustub proua Else. ..See 


- Oleks teist vägagi kena! Olen kindel, et mu isa 


saab seeüle väga rõõmustama. Oh, isake on teist 
sagedasti rääkinud, ta peab teist väga lugu ja ta 
uskus ikka, et... et teie kord Jüriga ära le- 


pite... Nüüd see ongi sündinud ja ma olen 
väga rõõmus! — 

Madis tajub äkki, et tema sisimas liigub mi- 
dagi võimsat, mis paneb helisema ta südame 
tundlikumad keeled. Haaranud minia mõlemad 
käed, ta surub neid tänulikult, silmis kumma- 
line sära. 

Veel hiljem, sõites rappuvas voorimehetros- 
kas piki tänavaid, on Madis ja ta minia liigu- 
tatud. 

Kaarna tervitab oma noorpõlvesõpra lahkesti 
ja nad vestlevad tüki aega. Keegi ei tea, mil- 
lest nad õieti kõnelevad, kuid Madis viibib haige- 
toas tubli tunni. 

Ühel vaiksel kevadepäeval suleb vana Kaarna 
igaveseks oma laud. Kõikide ülimaks hämmastu- 
seks selgub, et ta on pärandanud kogu oma va- 
randuse Kaarlile, kelle peahooldajaks ta määras 
Jüri Aitsami. 

See on Juhanile valusaks pettumuseks. No- 
jah, midagi säärast ju võis sellelt vanamehelt 
oodata! Päris südame ajab täis, kui inimesel on 
nii ülekohtune vanaisa! Näib, et Kaarel on kuri- 
kaval poiss, oskas teine olla vanale hästi meele- 
pärane... 

IV 
KUMMALINE JÄRVE KOHIN 


Pärast vanaisa matuseid muutub Kaarel vaik- 
seks ning mõtlikuks. Ta seltsib nüüd peamiselt 
vana Madisega, kes elab ikka alles linnas ja 
püüab talle nii armsaks saanud poisikest lohu- 
tada. Nõnda võidab vanaätt poisi usalduse ja 
nende vahel kujuneb tihe sõprus. Sagedasti nad 
käivad üksmeelselt kalmistul, istuvad vaikides 
Kaarna kalmu juures. Neil päevil poisike ta- 
jub üpris selgesti toda omapära, toda salapärast 
ning erandlikku erinevust, mis piiritleb inimesi, 
eritelles neid üksteisest ja tehes neid ühtaegu 
ainulisiks ning kordamatuiks. 

Veidi enne kooliaasta lõppu kutsutakse Kaa- 
rel taas õpetajatetuppa. Kuid seekord ei ütelda 
talle midagi halba, otse vastupidi. = Anastassia 
Ivanovna on väga lahke ja teatab poisile, et tema 
ekstsellents-revident suvatsenud pärida teateid 
Aitsami käitumise kohta. Mõistagi, et tema, õpe- 
taja, võis ekstsellentsile teatada üksnes head. 
Seda enam veel, et õppenõukogu on otsustanud 
Aitsamile anda kiituskirja. Seda võtku Aitsam 
teatavaks. 

Kaarel tänab lahket daami ja väljub segaseil 
tundeil. Jah, nüüd annavad nad talle koguni 

kiituskirja, et aga olla tema ekstsellentsile hästi 
meele järgi. Aga kui ta nüüd läheks ja ütleks 
neile, et kindral polegi tema isa koolivend, — 
noh, siis on kindel, et kiituskiri jääb andmata! 
Sellest ju polekski lugu, sest... sest ta ei vaja 
nende teesklevat kiitust, aga nad suleks talle siis 
pääsu gümnaasiumi ja ta teeks sellega üksnes 
enesele halba! 

Kuid tema sisimasse jääb siiski püsima mingi 
ebamugav tunne, mis teeb talle palju tuska, eriti 
kooliaasta lõpp-päeval, mil talle antakse hiilgav 
tunnistus ja see kiituskiri. Täiesti masendunult 
ta kuulab Anastassia Ivanovna õnnitlusi, ei 
märka isegi oma koolivendade kadetsevaid pil- 
kusid. Kodus ta ei näita oma kiituskirja kelle- 
legi, peidab selle hoolikalt laekapõhja, nagu 
peidetakse hingesügavikku halba südametunnis- 
tust. 

Öösi ta viskleb unetult sängis, püüdes asjata 
lahendada teda vaevavaid küsimusi. Ning sel 
ööl talle meenuvad vanaisa manitsevad sõnad: 
»Sa oled juba suur poiss ja oskad nii paljustki 
aru saada, aga sa pead kuulama oma südame 
häält...“ Nõnda see on! ohkab poiss rõhutult. 
Nüüd ta järgnes halvemale, kuigi saab aru ka 
paremast, ta ei kuulanud oma südame häält, 
vaid vedas neid häbitult ninapidi... Aga ta 
tegi seda üksnes häda sunnil, enesekaitseks! 
Jah, senikaua kui inimesed pole tema vastu õig- 
lased, ta ei saa igakord kuulata oma südame 
häält... Seda peab vanaisake võtma teata- 
vaks! Ning leidnub sellest mõttest veidi lohu- 
tust, ta muutub aegamööda rahulikumaks ja 
vajub peagi sügavasse unne. 

Kuna Jüri tervis paraneb jõudsasti ja ta loo- 

dab kuu lõpul väljuda haiglast, võib Madis pä- 
ris rahulikult mõtelda kojusõidule. . Kevadised 
külvitööd on küll ammugi lõpetatud, kuid suur 
talu vajab ikkagi peremehe hoolitsevat kätt ja 
silma. Saanud vanemailt loa, ta võtab ka Kaarli 
ühes, sest nukrameelseks muutunud poisike va- 
jab kõigi arvates õhumuutust. 

See pole aga Juhanile kaugeltki meeltmööda. 
Nojah, eks Kaarlil ole nüüd vaja meelitada ka 
vana Madist, kes pärandab viimati ka Kunis- 
saare temale! 

Virgunud vastu hommikut, Kaarel ei taipa 
kohe, kus ta viibib. Ta tõuseb sängis istuli, hõõ- 
rub silmi ning peletanud neist une, talle meenub, 
et viibib vanaisa juures, Kaunissaares, kuhu nad 
saabusid eile hilisõhtul. Läbi tuhmunud akna- 
ruutude tungib nõrka aovalgust, mis lubab tal 
näha toa lihtsat sisustist, värvimata lage ja tahu- 
tud palkidest seinu. Ta laskub põrandale ja 
hakkab kiiresti rõivastuma. Siis ta hiilib kära- 
tult eeskotta, lõgistab välisukse kallal ja väljub 
õuele, kus pole näha veel ainustki hinge, kõik 
alles magavad. 

Kaarel sammub kiiresti tammiku suunas, 
mille taga öeldi olevat järv, ja seda ta just ta- 
hakski lähemalt vaadelda. Hommik on jaheda- 
võitu, õhus hõljub hahkjat udu, mis liibub tih- 
kena maa ligi. Mitte ainuski heli ei häiri looduse 
sügavat koidueelset rahu ja see kummaline hää- 
letus tundub poisile nii uudsena. Läbinud tam- 
miku ta seisatab jääraku pervel, mis on suure 
jõe sängiks. Nüüd on poisike nõutu ega tea, 
kummale poole pöörduda. Kuid ta orienteerub 
peagi, ja võtnud koosi vasemale, väljub järve 

kõrgele kaldale, mis laskub järsult liivasele ran- 
nale, kus valendab tohutusuur kivi. 

See on avar veekogu, ümbritsetud kauneist 
metsaga kaetud kaldaist. Teispool järve võib 
eraldada majadekogumikku, seal on kindlasti 
alevik, kus tema isa oli omal ajal kooliõpetajaks 
ja kus vanaisa pidas kauplust. Kaarel seisab 
tüki aega liikumatult, sõandamata häirida hää- 
letust, mis on levinud üle maa ja vee — üksnes 
alt rannast kostab tasast lainete loksumist, mida 
poisike jääb vaistlikult kuulatama. Ning seis- 
tes nõnda hommikuvaikuses, ta arvab kuulvat 
nagu tasast kõnelust. Kuna järve ääres pole 
peale tema kedagi, ta ei tea, mida asjast arvata. 
See ju pole ometi mõni rääkiv järv?.. 

Äkki lööb idas helendama ja nüüd on pur- 
purses taevas koidutähe asemel hõbetäpp. —Sa- 
mas siristab kauguses üksik lind, talle vastab 
teine, kolmas, kuni kogu mets kajab rõõmsaist 
sirinaist. Suure hääletuse salapärane võlu on 
äkki murtud. Lähedas tihnikus hakkab ragis- 
tama rähn, ikka tak-tak, tak-tak, mis kuuldub 
lakkamatu trummipõrinana. Järve kohal puh- 
keb helendav valgus, mis süveneb ja peegeldub 
värviküllaselt vetepinnal. Nüüd ilmub taeva- 
piirile särav päikeseketas, ujutades kogu jumala- 
maailma oma armuliku soojuse ja helgusega. 
Märjas rohus lööb särama müriaade kastepiisku, 
otsekui oleks kellegi nägematu käsi puistanud 
kõikjale loetlematuid pärle. Loodus virgub, ra- 
putab oma hõlmast une ja sirutub õnnelikuna 
päikese poole, et ammutada talt elustavat val- 
gust. 

Kaarel seisab üha järsakupervel ja kõik see, 
mida ta näeb, on nii uudne. Teda läbib äkki tu- 

gev õnnevärin ja tas tärkab soov hõisata! Riski- 
des murda kaelaluud, ta laskub rüsinal järsakust 
alla, rannale; vallandub kiiresti rõivaist ja su- 
keldub jahedasse vette, ujudes kiireil tõmbeil 
kuldset rada mööda päikese poole. 

Naasnud kümblusest reipana tallu, ta mär- 
kab, et kogu pere on juba liikvel. Madis seisab 
asjalikuna taluõuel ja saadab sulaseid tööle. 
Kõigile antakse lühidad ning selgesõnalised kor- 
raldused, et päevaseis töis ei tekiks mingeid 
mutinguid. Kari väljub rüsinal laudast ja nüüd 
täitub õu kellade ning krappide helinaga. Poiss 
püüab loetella loomade arvu, kuid läheb sega- 
mini, ja tahtes neid uuesti lugeda, on osa valgu- 
nud juba alla karjamaale. Toredad loomad, kõik 
ühtemoodi punased, otsekui ühe vitsaga löödud! 
Ja kui palju neid on! Ennäe, ta ei saanudki neid 
loetella, aga küllap ta teeb seda mõni teine kord, 
kui loomad on ilusasti laudas. 

»Tere hommikust, vanaisa!“ hüüab ta siis 
rõõmsasti. ,.Käisin järves suplemas, aga küll on 
tore järv! Suur teine ja ilusa liivase põhjaga!“ 

»Või jõudsid juba järveski ära käia?“ imes- 
tab Madis. ,No kunas sa õige tõusid?“ 

»Veidi enne koitu. Aga tead, vanaisa, ma 
seisin ennist ihuüksinda järve ääres ja siis kuul- 
sin äkki, et keegi nagu räägiks... Siis tõusis 
päike ja linnud hakkasid laulma. Seejärel ma 
ei kuulnud enam midagi.“ 

Vanaätt ei lausu küll sõnagi, kuid mõtleb 
seda enam. Jajaa, neid järvehääli on kuulanud 
kõik Kaunissaare omad, ühed varem, teised jäl- 
legi hiljem... = Sellest saab nüüd ligi poolsada 
aastat, kui ta isegi istus üksinda järve ääres, 
seitsmevenna kivil. Päev oli väga kuum ja õhus 

tundus äikest, tinavärvilise järve kohal taevas 
veerlesid suured rusked pilved, kust äike ei suut- 
nud välja paiskuda... Aga järv urises toona nii 
ähvardavalt ja tema tuli koju läbimärjana, võttis 
kapist piibli, luges pühakirja... 0Jajaa, see oli 
ammu, väga ammu, kui tema kuulis järve 
häält... Vahest taevaisa saatis poisi siia, Kau- 
nissaarde, et ta jätkaks oma esiisade tööd?... 
Kes teab, kes võib iial teada, millal taevaisa mõt- 
leb saata oma lastele lunastust! 

»Vanaisa, nägin ennist jõesuus väikest pur- 
jekat! Ons see meie oma?“ 

Madis virgub mõtteist, laskub (majaesisele 
pingile ja hakkab piipu toppima. Poisi nii ene- 
sestmõistetav ,,meie“ on talle vägagi meelt- 
mööda. 

»Ah paat või?“ küsib ta mõtlikult, süüdanud 
piibu. ,,See on meie nagu kõik muugi, mida sa 
näed siin talus, kõik on siin meie.” 

Ja sellega tohib purjetada?“ 

Seda sa tohid, ütlen pärast Andresele, et ta 
õpetaks sind sõitma — 

Oh, seda pole vaja!“ hüüab poiss innukalt. 
»Tead, ma olen vana meremees ja oskan väga 


hästi purjetada! Aga ära sa sellest emale hinga, 


ta nimelt kardab merd ega luba meid kunagi 
paadiga sõitma. Nii me käisime poistega salaja.“ 

,, Või nii?“ 

»Jah, ema juba on niisugune kartlik, nagu 
kõik naised. Aga kui ma suureks kasvan, siis 
lähen päriselt merele ja õpin kapteniks, nii saab 
näha võõraid maid. Varem ma tahtsin hakata 
koguni meriröövliks, aga nüüd... Noh, nüüd 
ma juba tean, et see on lollus!“ 

See annab vanaätile seedida. Ennäe, või 

miereröövliks tahtis teine hakata? Jajaa, mahub 
aga nende linnapoiste pähe mõtteid ja tahtmisi, 
päris hirmu ajab peale. Ja nüüd tahab jälle ha- 
kata kapteniks, et näha võõraid maid... Teab 
kust nad ometi võtavad juba maast-madalast 
need hullud tahtmised? 

Pärast keskhommikut näitab Madis poisile 
oma talu maid, mis on nii avarad, et neil võib 
kõndida tundide kaupa, ilma et kohtaksid võ6- 
rast asulat või väljuksid talu piirest. Ning sel- 
line avarus avaldab poisisse sügavat mõju. Jah, 
siin leidub hulkumiseks ruumi. Ja ennäe seda 
vanaisa, kui kergelt ta ikka sammub mööda lõ- 
putuid nurmi ning pimedaid metsaradu, otsekui 
polekski ta nii vana. No on temal alles väledad 
jalad! 

Kaunissaare arvukast sulasteperest meeldib 
Kaarlile kõige enam Andres, kes teenib talus juba 
lapsest saati ja on nüüd töödejuhatajaks. Andres 
on huvitav mees, nässakas, tugeva kehaehitu- 
sega, veidi torisev, kuid muidu heasüdamlik 
vanapoiss. Evides haruldast mälu ta oskab pa- 
jatada loetlematuid ennemuistseid jutte, tunneb 
kõiki lindusid, taimi ja teab eksimatult, kus ja 
kunas kala hakkab paremini õnge. Nii ta õpe- 
tab terasele poisile palju huvitavat. Kaarel õpib 
tema kaudu tundma vanu rahvakombeid ning 
maaelu omapära. 

»Andres,“ ütleb Kaarel ühel õhtupoolikul, 
sõitnud sulasega järvele kalastama. ,,Kas sa pole 
tähele pannud, et järv vahest nagu kõneleb?“ 

Andres koputab oma piibu tühjaks ja pida- 
nud veidi aru, täidab selle vastselt. 

»Ega ma ise ole küll midagi kuulnud,“ kos- 
tab ta siis mõtiskelles. ,, Aga rahvasuu teab rää- 

kida, et Kaunissaares elanud ennemuiste seitse 
venda ja noorem neist olevat osanud aru saada 
järve häälest.“ 

»Jutusta, Andres!“ 

,»Oota'nd, sõge vaim, — las ma süütan ikka 
piibu. 

Ning pannud piibu taas hakkama, pajatab 
Andres oma sügaval, pisut venival basshäälel: 
Vanasti, kui Kaunissaare nurmedel mühas veel 
põline metsapadrik, tulnud siia võõrsilt üks mees 
oma seitsme pojaga, kes olnud suured ja tugevad 
mehed, lausa hiiglased. Keegi polevat teadnud, 
kust kandist nad tulid, aga mehed löönud kir- 
ved puusse, ehitanud hooned, juurinud metsa ja 
teinud põldu. Olnud teised kanged töömehed 
ja koht muutunud nagu imeväel ikka suuremaks 
ja suuremaks. Nii nad elanud hulga aastaid, 
kuni isa jäänud üsna vanaks ja tulnud aeg mõ- 
telda, keda jätta taluperemeheks. Vana kombe 
järgi pidanuks talu saama küll kõige vane- 
male, aga poisid ise olnud selle vastu, tülitse- 
nudki isekeskis. Siis ütelnud isa, et talu saab 
see, kes oskab parimini aru saada järve kohi- 
nast, teised mingu oma teed ja asugu mujale 
elama. 

Eks vennad läinudki järve äärde, istunud 
kõik suurele kivile ja kuulanud ühtsoodu seitse 
ööd-päeva järve kohinat. Noh, järv ikka kohi- 
senud ja mühisenud, nagu rääkinudki, aga ven- 
nad polevat sellest aru saanud. Läinud teised 
siis isale oma häda kaebama, kuid vana käski- 
nud neid edasi kuulata. Vennad võtnud leiva- 
kotid ja tulnud tagasi, istunud ja kuulanud, kuni 
ära tüdinud ja läinud üksteise järel minema. 
Kõige enne läinud vanem vend, siis järgmine ja 

nõnda edasi, ikka vanuse järjekorras. Ainult 
noorem vend jäänud veel istuma ja kuulanud 
teine järvekohinat ühtesoodu seitse korda seitse 
ööd-päeva. Nii saanud talle järv õige armsaks. 
Öövaikuses ta näinud vetesügavuses peegeldu- 
vaid taevatähti ja kuugi naeratanud talle sealt 
sõbralikult vastu. Koidu eeli löönud idas ime- 
kaunilt helendama, mis pannud järvepinna vir- 
vendama, ja kui linnud hakanud metsas laulma, 
siis hõisanud ka tema süda rõõmsasti. Ta pole- 
vat tahtnudki kivilt ära minna, aga isa viinud 
teise vägisi koju ja jätnud ta taluperemeheks. 
Kivi seisab veel praegugi järvekaldal ja rahva- 
suu hüüab teda seitsmevenna kiviks. Aga sellest 
ajast jäänud talu ikka sellele, kes osanud pari- 
mini kuulata järve kohinat. 

»Kas ta kuulis midagi?“ küsib poisike äre- 
valt. 

»Kes seda'nd teab,“ ühmab Andres salapära- 
selt. ,,Aga nii palju teatakse veel ütelda, et kes 
kord õpib kuulama ja aru saama järve kohinast, 
ei see lahku enam kunagi Kaunissaarest.* 

Kaarlil jätkub nüüd mõtlemist tükiks ajaks. 
Aga sellest päevast ta istub sagedasti üksinda 
seitsmevenna kivil ja kuulatab pinevalt järve 
tasast sosiskelu... 

k Ühel päeval purjetab Madis koos Kaarliga 
üle järve alevikku, et tuua sealt uusi vikateid ja 
muudki vajalikku kraami. Purjekas lõikab no- 
bedasti vahutavaid laineharju, sest priske tuul 
paisutab jõuliselt purje, andes paadile tubli hoo. 
Aleviku kohal ulatub järve pikk neem, mille lõpul 
on paadivalgma, kuhu Madis aheldab purjeka. 
Siis läbivad nad aleviku tolmuseid tänavaid. Mõ- 
ned eided-taadid istuvad oma majakese künniseil, 

noogutavad Madisele tuttavlikult, uudistades ise 
teraselt ta kõrval sammuvat poissi. Ahah, too- 
sama ongi see Jüri poeg, — nojah, näib teine pä- 
ris tublina... 

Kaupmees vestleb vanaätiga lahkesti, kuid 
piidleb üksijäri poisi suunas. Näib, et temalgi 
on midagi täos. Madis märkab küll, et kogu 
alevirahva huvi on koondunud üksnes poisile, 
kuid ei tee sellest asjagi, valib hoolikalt vikateid 
ja õpetab Kaarlitki tundma vikati headust. 

Kaupmees üha muheleb. 

» Nojah,“ ütleb ta naeratelles, ,,eks poisil ole 
vaja hoolega õppida, kulub marjaks, kui hakkab 
kord ise talu pidama, noorperemehe asi — 

Madis heidab kaupmehele kiire pilgu, kuid 
näeb mehe näol vaid kavalat irvet. Või nii, või 
neil siin juba kont hammaste vahel! Seda'p 
nad ennist jõllitasid, seal alevis... Vaat kus 
ikka sunnikud, juba neil asja tänitada, noorpere- 
mees! No läheb see nende käes aga ruttu ja 
libedasti! 

Kojusõidul istub Madis tõsisena paadiahtris, 
jälgib purje ja pöörab mõtlikult roolipinni. Jajaa, 
igatahes on see neil üks hea mõte, kuid kaugel, 
väga kaugel tõest... Poisil on nüüd enesel 
linnas suur varandus, tahab teine minna güm- 
naasiumi, merele ja puha. Jah, eks Jürigi sai 
hariduse ja näe — linna läks, ei hoolinud isa- 
talust... Teab, mis neid ometi kisub sinna linna 
poole, muudkui lähevad, kõik, kes on saanud 
vähegi haridust! Ning vanaätt ohkab mureli- 
kult. 

Kaarel pikutab paadininas, toetub seljaga 
vastu nagisevat mastipinki ja kuulatab, kuidas 
vesi lööb laksudes vastu küljelaudu. Poolenisti 

suletud laugude alt ta näeb põgusaid varje, sü- 
gavsinist taevast, kus eksleb veidrakujulisi pilvi, 
mis värvuvad vaheldumisi roosakaspunaseks, siis 
jälle rohekaskollaseks. Järv on nii kaunis, aina 
helgib ja virvendab päikeses, otsekui tulemeri. 
Jah, kõik on siin nii kaunis, nii imekaunis, ta ei 
tahakski siit lahkuda, mitte kunagi. Aga.ta ei 
oska veel aru saada järve kohinast... 

» Vanaisa!“ 

«Mis on, pojuke?“ 

Ütle mulle, kas sina oskad aru saada järve 
kohinast? Andres rääkis, et kõik, kes tahavad 
jääda Kaunissaarde, peavad istuma seitsmevenna 
kivil ja kuulama, mida järvel on neile ütelda. 
Kas sina istusid?“ 

Küll ma ikka istusin kah, kui olin noorem,“ 
kostab vanake pehmelt. ,,Miks sa seda küsid?“ 

Noh, siin on nõnda ilus ja ma ei tahakski 
siit linna minna, kus on suured inetud majalo- 
gud ja palju lärmi. Seal pole järve ega metsa, 
seal pole ka sind... Vanaisa, kas sa jätaksid 
minu siia, Kaunissaarde?“ 

Madis tajub äkki, et ta muutub imelikult nõr- 
gaks, Ta on hingepõhjani vapustatud ega saa 
tükil ajal sõnagi suust. Tuhanded mõtted läbi- 
vad ainsal hetkel tema aju, ilma et need leiaksid 
seal püsivamat pidet. Armas taevas! Kui lä- 
hedale on Kaarel jõudnud kõigele sellele, mis on 
vaevanud teda, Madist, juba palju aastaid!... 
Vanaätt istub üha vaikides, pöörab masinlikult 
roolipinni. . Tema sisimas liigub midagi õige 
hella, midagi sooja ja magusat, mis paneb ta 
vana südame õnnest värisema. Nüüd ta kutsuks 
poisi meelsasti enda juurde, vestleks temaga selle 
üle pikemalt, kuid ta ei leia kohaseid sõnu. 

Ent poisike tõlgitseb vanaisa vaikimist oma- 
moodi. Nojah, ta ju ei oska veel aru saada 
järve kohinast! mõtleb ta. Ometi ta on istunud 
nii sagedasti seitsmevenna kivil!... 

»Kaarel,““ kuuleb ta siis vanaisa värisevat 
häält. ,,Sul pole vaja Kaunissaarest kunagi lah- 


kuda, ei kunagi!... Ja see järve kohin, — noh, 
sellest on Kaunissaare omad ikka aru saanud ja 
küllap õpid seda ka sina, mu poisu... Jajaa, 


küllap sa juba õpid, kui tuleb õige aeg. Peaasi 
ikka, kui süda on õigel kohal, küllap siis saa- 
dakse kõigest aru... Aga seda pea meeles, et 
Kaunissaare on sinu esiisade põline kodu ja sa 
pole siin võõras!“ 

Jüri Aitsam jätab käsikohvri raudteejaama 
hoiule ja sammub siis mööda siledat maanteed 
edasi. Ta ei teatanud isale oma tulekust ja nüüd 
ta võib segamatult kõndida tolle maa, mis eral- 
dab Kaunissaare talu raudteejaamast. = Selline 
teekond, kus inimene saab olla üksi oma mõte- 
tega, on juba enesest veetlev, ja kui keegi läheb 
pärast nii pikka vaheaega oma kodukohta, siis 
on see omaette palverännak, mida peab tegema 
üksinda. Nii ta sammub üha edasi, jätab raud- 
teejaama kaugele selja taha, pöördub maanteelt 
tuttavale metsateele, istub taoti mõnel kõdune- 
val kännul või sammaldunud kivil. Ning seda- 
mööda, kuidas ta läheneb Kaunissaarele, vaatab 
Jüri enda ümber aina kasvava erutuse ning 
tähelepanuga. 


Jah, ta läheb nüüd isatallu, läheb koju, kus 
ta on sündinud ja sirgunud meheks, kus on vee- 
detud noorpõlve kauneid ning helgeid päevi, 


96 


x 


kus on olnud alati nii kodune ja omane. Ei kus- 
kil mujal ole midagi säärast! Jumaluke, siit 
juba algavadki Kaunissaare maad ja kas ei vii 
see teerada otse järve äärde... Kuidas see oligi? 
Jah, kevaditi saabub siia kuldnokk, siis teised 
linnud, hallid haned ja pardid. Oh seda imelikku 
häälitsemist taeva all... Aga ammu enne ränd- 
lindude tulekut lendlevad varesed -rahutult 
metsa kohal, kraaksuvad peagu iga liigutuse juu- 
res kuidagi pehmelt ja painduvalt, õrna kurgu- 
häälega, mis pole enam kaugeltki talvine kare 
ning asjalik kraa-kraa. Järv vabaneb jääkatte 
alt, kõikjal sulisevad kevadised veed, jänes ja 
metskana hakkavad muutuma ruskeiks ja siis 
tärkab niiskest maapõuest roheluse esimesi al- 
geid, puil pakatavad pungad ja taevas on nii 
õrnsinine... Nüüd lastakse kari välja. Oi seda 
imet! Vana punu tõstab pea püsti, nuusutab 
korraks õhku ja paneb siis kiiresti karjamaa 
poole, ära tundis mullused kohad... Aga jõe 
ääres, kivi vahel, elutsevad hallikirjud linnud, 
sihukesed tibatillukesed raasukesed, imepeente 
ja pikkade jalgadega, häälitsevad kuidagi veid- 
rasti, ikka ,,püül“ ja ,,püül“, otsekui vilistaks 


seal kivide vahel mõni poisike... Oh sa hel- 
dene aeg, kui kenakesed nad on, need raasuke- 
sed, imepeente jalgadega, kirjud — sihukesed 


armsad linnukääpsukesed. 

Ning Jüri tunneb, et tal on äkki kahju neist 
linnukestest, kahju enesest, möödunud noorusest, 
kahju isast ja Kaunissaarest, kuhu ta pole tulnud 
nii palju aastäid... Tema silme eest libiseb 
mööda kogu ta elu ja mees tahaks selles nii mõn- 
dagi muuta või hoopiski välja jätta. Aga ta ju 
teab, et see pole enam kuidagi võimalik, ja nii 

tuleb võtta elu just sellisena, nagu seda on osatud 
elada... Jah, midagi ei saa enam muuta! 

Ta seisab metsa all, just samal kohal, kus ta 
seisis aastate eest, päeval, mil ta lahkus isatalust, 
et siia mitte kunagi enam tagasi tulla. Päikese 
tulipunane loojumiskuma valgustab leegitsevalt 
taluhooneid, metsa ja nurmi, värvides neid kõik- 
võimalike valgusvarjunditega. .Jumaluke, seal 
nad on, need hooned!... Aga millised uued ja 
nägusad telliskiviehitised, moodsad ning ava- 
rad... Üksnes elumaja on endine, vana ja igi- 
põline, sammaldunud õlgkatusega... = Ätikene 
ei raatsinud teda lammutada, hoidis alles, va- 
nade aegade tähisena... Jah, elumaja on en- 
dine, vana ning igipõline — nemad kõdunevad 
koos, kaks vanakest... 

Majauksele ilmub äärmuseni hämmastunud 
vanaätt, kes silmitseb poega kuidagi võõristades. 
See on Jüri, täies elusuuruses. Aga kust ta ometi 
tuleb? 

»Vaksalist,“ kostab Jüri lihtsalt, änganud 
isale käe. ,,Tulin jalgsi, ja kas tead, see oli tore 
teekond. Kõndisin üsna pikkamööda, vaatlesin 
vanu tuttavaid kohti —“ 


»Aga miks sa's ei kirjutanud, et tuled?“ saab 
vanaätt pahaseks. ,,Haige inimene ja kõnnib 
mitu versta jalgsi, otsekui Kaunissaares polekski 
enam hobuseid!“ 

»Ega ma olegi enam haige,“ õiendab Jüri 
naeratelles. ,Olen juba mitu nädalat jalul ja 
tunnen end päris tervena. Nüüd tulin siia mõ- 
neks ajaks puhkama.“ 

»Või nii... Aga kuhu sa jätsid minia ja 
Juhani?“ 

»Oh, neil pole sedakorda aega, kauplevad 
vana Kaarna äris, mis on küll Kaarli omandus, 
kuid... Noh, poiss on veel noor, läheb sügisel 
gümnaasiumi ja üldse... Aga kus ta siis ise on, 
see Kaarel? 

Läks teine järve äärde, küllap ta tuleb õhtu- 
söögiks koju. Eks astu nüüd tuppa, enesel pikk 
maa ära käidud, kus sellega. 

Madis on küll poja tuleku üle südamest rõõ- 
mus, kuid ta kujutles seda tulekut siiski hoopis 
teisiti. Ennäe, tuli teine isatallu, tuli üksinda, 
jalgsi, nagu vaene patune, et siis jälle minna 
linna kauplema... Jajaa, läheb jälle ära, võ- 
tab Kaarligi ühes, ei jäta tema poissi siia, seda 
ei maksa lootagi! Ning vanaäti meel muutub 
üpris kurvaks. Ta ei ütle küll midagi, viib poja 
majja ja kuulab vaikides linnauudiseid. Aga 
öösi vanake ei leia und, lebab avasilmi sängis ja 
mõlgutab nukraid mõtteid... 


* 


Kaarel pikutab pehmel sammalvaibal ja vaa- 
tab üksijäri taevasinna, kus eksleb lumivalgeid 
pilvi. Ta ümber kihab suur liikumine, mis täi- 
dab õhku lakkamatu suminaga. Siis ajab ta 
enese vastumeelselt püsti ja longib mööda siledat 
metsarada edasi. Talle meeldib rännata rohe- 
lisel metsaalusel, läbida laialehelisi sõnajala- 
tihnikuid, tunda jalge all pehmet sammalt, sil- 
mitseda imetelles võimsaid pruune puutüvesid, 
mis teevad metsa pimedaks ja salapäraseks. Siin 
vahelduvad alatasa põgusad varjundid, taoti 
muutudes üsna tumedaks, et siis äkki helkida 
kuldrohelises hiilguses. Jah, metsas on pime ja 
ometi nii valge, otsekui hiilgaksid kõik esemed 

iseenesest, nagu oleks neist igal oma valgus, 
kummaline ning salapärane. Aga homme ta 
peab hülgama need armsaks saanud paigad, peab 
sõitma isaga linna, suurte ning ilutute majade 
vahele! 

Metsaserval ta seisatab. 

Oh, seegi on imekaunis vaade, mis nüüd avar- 
dub ta pilgule: määratu suur rukkinurm, mida 
liigutab mahe tuuleiil, lainetab nagu kuldkollane 
ookean, pikad rasked viljapead kaarduvad alla, 
et näidata voogavate kõrte vahelt eredaid rukki- 
lilli, mis näivad oma kuldkollasel taustal nii kau- 
neina. Ning poisil tekib äkki tunne, otsekui 
eralduks temast miski, mis oli seniajani nii vaba, 
ning jääks nagu midagi siia maha, mis pole 
enam vaba, ja ta tajub, et see, mis oli vaba, ongi 
see päris tõelik... 

Ta sammub piki rukkinurme edasi, taamal 
helkivate hoonete suunas. See on Kõrgemäe 
talu. Jaan istub aidakünnisel ja parandab ho- 
buseriistu. Poiss tervitab ja laskub mehe kõr- 
vale. 

»Tulin siia, onuke,* ütleb ta, ,,et sinuga ju- 
malaga jätta, homme viib isa mu linna,“ 

»Miks nii äkki?“ 

»Noh, isa tahab, et läheksin sügisel gümnaa- 
siumi ja nüüd ma pean end veidi ette valmis- 
tama. 

»»Või nii?“ 

»Jah, aga see on nii kurb!“ 

«Miks siis?“ 

»Ah, ära parem küsigi! Mulle ei meeldi lin- 
nas. Seal pole järve ega metsa, inimesedki on 
linnas teisemad. Kui see oleks minu teha, siis... 
Noh, siis ma jääksin hoopis meelsamini siia, Kau- 

nissaarde. Aga mine sa räägi isaga, saab kur- 
jaks... Ka vanaisast on kahju, jääb teine siia 
nii üksikuks, ja ta on lahke ning sõbralik vana- 
ätt, oskab inimest ilusasti kuulata ja saab kõigest 
aru.“ 

Jah,“ noogutab Jaan mõtlikult. ,,Elu iga- 
vene saladus on hea, head on kõik käsud, mis 
antud inimestele, hea on taevaisa, kes on and- 
nud need käsud ja loonud inimese oma palge 
järgi, head on need inimesed, kes täidavad ju- 
mala käske, kes sammuvad oma eluteed, täis 
kannatlikku alandust, uskudes ja kuulates oma 
südame häält... Aga hoopis teisema osa pärib 
see, kes vihkab headust ja tallab mutta kõik 
Looja käsud. Säärane inimene on õelus ise, ta 
on saadana laps, kes on loodud teistele nuhtlu- 
seks... Kuid ta võib küll purustada elu seadusi 
ja kaasinimeste eluõnne, võib põlata Looja käs- 
kusid ja luua enesele heaolu, aga lõppeks võidab 
siiski jumalik headus, mida taevaisa on pannud 
oma laste südamesse. Ja halvast võib saada hea, 
lahke ning sõbralik inimene, kes oskab teisi ilu- 
sasti kuulata ja saab kõigest aru... Kui ini- 
meses hakkab kõnelema tema südame hääl, siis 
muutub ta paremaks ja pimeduse isandal pole 
tema üle enam endist võimu. 

Kaarel ei taipa hästi onu sõnusse peidetud 
mõtteid, kuid sõnad ise jäävad talle meelde ja 
ta otsustab nende üle mõni teine kord põhjalikult 
järele mõtelda. Kuna mehe nägu on nii kurb, 
valdab poisi osavõtlikku südant kaastunne. 

»Aga kes on see halb inimene, kellest sa, 
onuke, räägid?“ küsib ta. 

»Teda ei ole enam, sest... sest ta on kadu- 
nud, on muutunud paremaks. Teel, mida peame 

läbi käima, on üksnes astmed ja seetõttu ta ongi 
nii vaevarikas, see elutee.“ 

»Aga miks sa nõnda nukrutsed?“ 

»Oh, mul on pikk teekond seljataga, pikk 
ja väsitav... Aga see, kes rändab teed mööda, 
ei tohi kunagi väsida, sest ta peab jõudma kord 
sihile — 

»Mina ei taha väsida!“ tõotab Kaarel vah- 
vasti. 

»Nõnda on õige, mu poisu.“ 

Aga öösi ei leia Kaarel rahu. Algul ta mõt- 
leb üha onu Jaani sõnule, siis arvab ta kuulvat, 
et miski nagu rüübib aeglaselt ümber vana maja, 
hiilib läbi rohuaia, astub akna alla, koputab tasa 
ning kutsuvalt. Poisike sööstab sängist, kuid 
akna taga pole kedagi. Üksnes aiasügavuses 
tõuklevad kassid, ümarate ning kuumalt hõõgu- 
vate silmadega, ja kiunuvad kuidagi himuralt 
ning valuliselt. 

Kaarel istub sängiservale ja hakkab rõivas- 
tuma. Ta väljub. 

See on mingi kummaline hiilgus, mis nüüd 
levib sinkjas valguses üle maa. Õhus hõljub 
ülipeen harmoonia, laotub kõikjale ning hiilgab 
salapäraselt, otsekui puhtaim hõbe. Toa taga 
tukuvad iidsed tammed ja remmelgad, lastes 
hõbedasel valgusel silitada oma elatanud tüve- 
sid. Ülal mõõtmatuis kõrgusis aga kumerdub 
helendav taevavõlv, kus ujub täisümar kuu. Mil- 
line võrratu ilu! Ja milline võluv valgus!... 

Poiss seab sammud järve poole, 

Suur veekogu aina virvendab mingis imelises 
valguses. . Taamal järvesopis õõtsub vesiroose, 
kuna kasteses rohus hiilgab loetlematuid hõõgu- 
vaid täppe — need on jaaniussikesed. Kaarel 

istub seitsmevenna kivile ja suunab pilgu igat- 
sevalt itta, kus helendab õrn koidukuma. Nii 
ta istub kaua, kuulatab järve tasast kohinat. Aga 
kui esimene päikesekiir libiseb hääletult üle la- 
geda vetevälja ning linnud hakkavad laulma, ta 
langeb nuuksudes kivile... 

Sealt vanaisa ta leiabki. 

TEINE RAAMAT 


I 
HÄBELIK MERIHALDJAS 


Õhtune postrong hakkab pealinna Balti vak- 
sali hiigla-võlvkatuse alt aeglaselt liikuma, möö- 
dub tohutupikast perroonist ja läheb siis mürinal 
Petrogradi eeslinna. Kaarel Aitsam seisab lah- 
tisel vaguniaknal ning vaatleb mõtlikul pilgul 
lisaku katedraali kullatud kuplit, mis särab loo- 
juva päikese sarlakpunases valguses. Ning üha 
taanduv linn leiab ta silmis nagu vastukaja ja 
neis süttib pehme sära. Pikk sügis, elutu ja töö- 
rohke talv on möödas ning ta võib nüüd rahu- 
likult sõita kodumaale, suvepuhkusele. 

Noormehe ilmekale näole laskub vaikne nuk- 
rus. Ta põsed on kalbed, olles kaotanud talve 
jooksul oma tervisliku puna, ja see annab ta 
näole üsna kurnatud ilme. Nägemiseni sügisel! 
pomiseb ta endamisi ja laskub väsinult kupee 
pehmele diivanile. Jah, ta sõidab nüüd kodu- 
linna, et veeta paar nädalat koduses ringis ja 
siis... Noh, siis ta läheb Kaunissaarde, vanaisa 
juurde, kus algab tõeline puhkus. Aga nüüd ta 
kohtab vanaisa hoopis teissuguseis oludes kui läi- 
nud kevadel, mil ta lõpetas nii lootusrikkalt güm- 
naasiumi, mil maailmas valitses veel rahu ja rii- 

gid ei täristanud oma õudseid relvi. Tont võtku! 
Teab mis häda oli tsaaril segada oma rahvast 
Serbia ja Austria-Ungari mõttetusse tülli? 

Kaarel ohkab rõhutult. Rahuarmastaja ini- 
mesena ta vihkab sõda, vihkab massilisi tapmisi 
ja korralagedust. Ta austab ja armastab rahu- 
likku loodust, mille üleva palge ees on rahvaste 
metsikud tülid ja relvade jube tärin üksnes pü- 
haduse rüvetamine. Nii ta ei suuda kuidagi 
mõista, miks sööstavad inimesed üksteise kallale, 
et võtta enesesarnaseilt elu... Miks peavad rah- 
vad lahendama oma tillukesi tülisid nii metsiku 
vägivallaga ja kas säärane moodus pakub üldse 
mingit lahendust? Tont võtku, kuskil mõrva- 
takse üks tähtsusetu kuningapoeg ja nüüd pea- 
vad miljonid inimesed hukkuma, et lunastada 
toda mõttetut mõrva! Inimene on nagu rööv- 
loom, kes otsib verejälgi, mis teised on tema eeli 
maha jätnud... 

Nüüd võitleb rindel ka Juhan. Talle on antud 
vahvuse eest Georgi rist ja ta on üldiselt lugupee- 
tav sõjasangar. Aga mille või kelle eest ta õieti 
võitleb? Kas nende ristikeste eest? Või on te- 
mas midagi ühist tolle mõttetu mõrvaga? Näib 
siiski, et Juhanile on sõda päris omane element. 
Tema juba ei hakka vaevama oma aju sõja põh- 
juste ning tagajärgede selgitamisega. Ei, temale 
piisab neist ristikestest, piisab sõjasangari oreoo- 
list ning konventsionaalseist tõdedest. 

Aga tema, Kaarel, ei lähe kunagi rindele ja 
ta on õnnelik, et instituut pakub talle ses suhtes 
nii kindlat kaitset. Või olgu vahest siis, kui rin- 
dele lähevad ka sõja algatajad ja need tuhan- 
ded äritsejad, kes teenivad rindel võitlejate ar- 
vel suuri varandusi. Ennäe, ka isa oskab kasu- 

tada olukorda ja kaupleb nüüd üsna suurejoone- 
liselt, teenides ränka raha. Jah, isa ehitab nüüd 
mitmekordset kivimaja, et mahutada vabu ka- 
pitale kinnisvara alla, mis ei langevat nii hõlp- 
sasti oma väärtuses. Oh, isa on tark mees ja 
oskab asju ajada! Ka vanaisa on enesega rahul 
ja õnnistab oma harjumust koguda üksnes kuld- 
raha ning hoida seda targu sukasääres. Näib, et 
erakordseil aegadel on selliseilgi harjumusil oma 
head küljed, seda peab tunnustama. 

Kaarel läidab sügavais mõtteis paberossi, 
vaatleb tüki aega läbi vaguniakna ööpimeduses 
möödalibisevat maastikku ja sirutub siis pehmele 
magamisklapile. Kuid ta ei leia und, tuhanded 
mõtted läbivad ta aju, hoides teda ärevil. Ta 
sooritas küll kõik eksamid ja pääses ilusasti te!- 
sele kursusele, aga kas see toob talle antud sega- 
ses olukorras õnne? Ons mõtet loota õnnelikule 
tulevikule enne saatuse otsustavat tundi, mis võib 
veel kõik segi paisata? Kunas nad lõpetavad 
sõja ja millega see verine möll üldse lõpeb? Kas 
instituut suudab talle pakkuda lõpuni kaitset? 
Need on küsimused, mis vaevavad ta aju juba 
mõnda aega. Kuid ta teab, et oodates saatuselt 
määratud lahendust, peab inimene ikkagi elama, 
ja nii pole kindlasti mõtet juba ette närvitseda. 
Ning kuulates, kuidas vagunirattad taovad talle 
vastu rööpmevahesid oma üksluist laulu, sulgu- 
vad ta laud ja ta virgub alles vastu hommikut, 
mil rong läheneb tema kodulinnale. 

Proua Else, kes muide näeb poega esmakord- 
selt üliõpilasvormis, ei suuda talt irrutada oma 
pilku. Milliseks toredaks meheks on Kaarel sir- 
gunud! Ning tema emasüda täitub mõõtmatu 
uhkusega. Ka Jüri Aitsam on poja tuleku üle 

rõõmus. Nüüd on tal parajasti majaehitus käi- 
mas ja Kaarel kui tulevane insener võtab mui- 
dugi järelevalve enese hooleks — see oleks talle 
ühtlasi ka tubliks praktikaks. 

»Seda nüüd küll,“ möönab Kaarel erilise vai- 
mustuseta. ,,Aga ma kavatsesin sõita korraks 
Kaunissaarde, et veidi puhata —' 

»Küllap sa puhkad siingi,“ arvab isa. ,,Sa 
ju oled veetnud Kaunissaares kõik oma suved. 
Nüüd on mul äriasjus palju tegemist ja nii ei saa 
ma ise jälgida ehitustöid, seda võta teatavaks. 
Kui kõik läheb hästi, siis lööme maja kesksuveks 
katuse alla ja siis võid sõita maalegi. Sa ei taha 
mind ometi hätta jätta?“ 

Kaarel ei vaidle enam vastu. Nõnda ta asubki 
juhatama ehitustöid. Talle jääb loodetavasti 
küllalt vaba aega, et sooritada pikemaid matku 
linnaümbruse metsadesse. 

Pühapäeva hommikul ta siseneb maja rohu- 
aeda, prantsuskeelne köide kaenlas ja hästilõh- 
nav pabeross hambais. Rohuaed on küllalt avar, 
täis puid ning põõsaid, mis on nüüd sulneis õil- 
meis. Kõikjal ergab kuum maipäike ja õhk on 
tulvil magusaid aroome. Tont võtku, ka linnas 
võib leida päris kauni nurgakese! mõtleb ta, sise- 
nedes lehtlasse. 

Ent samas ta peatub. Lehtla mugavas korv- 
toolis istub noor neiu, põlvil mingi raamat, ja 
näib lugevat. Kaarel hoomab ainsal pilgul, et 
neiu on kaunis, ja see äratab tas huvi. 

»Hommikust, preili!“ tervitab ta rõõmsasti. 
»Andestage, et ma eksitasin teid!“ 

Neiu tõstab tulnukale kestva pilgu ja ta kau- 
neis sinisilmis süttib vallatu tuluke. 

Oh, pole viga, härra peremees,“ ütleb ta nae- 

ratelles. ,,Astuge aga sisse ja võtke istet. seal 
leidub parajasti vaba tool ka teie jaoks.* 

»Olete väga lahke, mu preili. 

»Ärge seda uskuge,“ õiendab neiu kelmikalt. 

»Olen lihtsalt pererahva vastu viisakas, nõnda 
on mind kodus õpetatud, meie oleme nimelt teie 
üürnikud,“ lisab ta selgituseks. 

»Mugav,“ nendib Kaarel heatujuliselt. Talle 
meeldib tüdruku huumor, mis on nii tütarlapse- 
likult siiras. ,, Muide, kas tohin end teile esitella?* 

»Tohite küll, kuid see oleks asjatu, sest ma 
juba tunnen teid!“ 

»Rõõmustav, kuid minul kahjuks puudub see 
au teid tunda — 

»Tühine asi! Minu isiku kohta leiate kõik va- 
jalikud andmed majaraamatust.“ 

»Loodetavasti ka teie pildistuse?*“ 

»Ei — milleks seda!?“ 

» Noh, sel juhul ma ei leia majaraamatust mi- 
dagi.“ 

»Kuidas nii? Oleme sinna kogu perekonnaga 
möllitud!“ 

»Jah, aga majaraamatusse on möllitud veel 
palju teisigi perekondi ja nii mul oleks kaunis 
raske määrata nende nimede rägastikus just teie 
oma.“ 

Õigus, elan õuemajas, number seitsmendas, 
unustasin seda ennist lisamast.“ 

»Korras, lähen kohe ja vaatan raamatust jä- 
rele.“ 

»» Ons sellega nõnda kiire?“ 

»Kardan, et jah — pole ju kuigi viisakas vii- 
bida daami seltskonnas, keda ei tunta.“ 

»Oh, sel juhul ma vabastan teid vaevast. Minu 
nimi on Loori Miljan.“ 


108 


»Tänan teid. Arvatavasti käite veel koolis?“ 

»Jah, õpin gümnaasiumis... Aga kuidas tu- 
lete sellele arvamisele?“ 

Kaarel laskub naeratelles toolile. 

»Üksnes kooliealised taotsevad salatseda ka 
pisiasjus, see istub neil juba veres,“ seletab ta. 

Loori punastub tihedasti. Otsides kohast 
vastust, ta ei leia ühtki — see vihastab teda. Oh, 
ta mõõdaks sellele perepojale nii meelsasti vastu 
— just tema enda stiilis! Kuid see viis on tüd- 
rukule uus, nagu mingi kätteharjutamata keel, 
millest saadakse küll aru, mida aga ei osata veel 
hästi kõnelda. Ei meeldi talle see iseteadev üli- 
õpilane, see härra peremees! Aga see poiss ärri- 
tab teda, ärritab hullumoodi ja ässitab vastu 
vaidlema! 

»Mida loete, preili Loori, kui tohib huvit- 
seda?“ 

»Honore de Balzac'i ,Sagräännahka*. Mida 
arvate Balzac'ist?“ 

»Oh, ta meeldib mulle päris hästi; eriti tee- 
rajajana realismi. Karakterite ja eluvahekor- 
dade läbinägeliku kirjeldajana püsib Balzac kir- 
jandusmaailma esinimede hulgas, kuigi tema teo- 
sed sisaldavad tublisti romantilist paatost ja 
võrdkujusid, mis on labased ning ülerpuuintud. 
Muide, kas loete algkeeles? 

»Jah, ma ei talu tõlkeid. 

Nüüd areneb nende keskustelu hoogsasti. See 
on nagu lõbus pallimäng, ikka sinna ja tagasi 
lendlevad vaimukad ning teravmeelsed tähendu- 
sed. Mõlemad on viisakad ning tähelepanelikud, 
kuid neil on siiski mingi ebamäärane tunne, otse- 
kui asetseks nad pinguletõmmatud traadil, millel 
kõndimine nõuab suurimat ettevaatust. 

Loori silmitseb üliõpilast oma pikkade rips-" 


mete alt, tolle, üksnes naistele omase, vargsi poe- 
tatud pilguga, mis oskab näha kõike, olles näili- 
kult suunatud hoopis mujale. Jah, ta on päris 
kena poiss, kui ta ainult ei oleks nii üleolevalt 
iseteadev. Aga selle kombe ta peab enesest ära 
harjutama! Kuid hiljem, kodus, on tüdruk pea- 
aegu rõõmus, et ta kaotas tolles eelväe kokku- 
põrkes. 

Edaspidi nad kohtavad teineteist üsna sage- 
dasti ja see näib neid mõlemaid lõbustavat. Kaa- 
rel ei soorita matku enam üksinda, vaid koos 
Looriga, kes osutub heaks ning rõõmsa loomuga 
kaaslaseks. Tüdruk on parajasti astunud tollesse 
kaunisse ajajärku, mil noor mõistus puhkeb ning 
avaneb, mil seniuinunud vaistud ja isikupärane 
maitse otsib vaid juhust, et sukelduda elumöllu, 
mil noor inimene on valmis seiklusiks ja armas- 
tuseks, mil ta väljub kodusadamast nagu laev, et 
purjetada ulgumerele, võtta. vastu ja võita seal 
elutorme. 

Juuni keskpäevil teatab Loori nukralt, et peab 
nüüd sõitma koos emaga oma isa juurde, kes 
elab alaliselt ühes mereäärses supellinnas, kus tal 
olevat mõningaid kinnisvarasid ja lauavabrik. 
Nad jäävat sinna sügiseni. 

Kaarlile pole see teade meeltmööda, sest tüd- 
ruk on talle saanud kuidagi omaseks. Ta tun- 
neb, et miski on pannud ta sisimas võnkuma hel- 
lad ning tundlikud keeled, kuid ta ei oska veel 
anda neile tundeile õiget tähendust. See on va- 
hest üks neid märkamatuid meeleliigutusi, mille 
puude on nii põgus, et mõistus ei mäletagi selle 
tärkamist? Kuid uurinud lähemalt oma südame 
salakambreid, ta peab möönma, et tunneb Loori 

järele igatsust. See avastus hämmastab teda ja 
ta küsib endalt korduvalt, kuidas võis see ometi 
juhtuda? Kas ta pole kohanud palju kauneid 
naisi ja nad kõik on jätnud teda täiesti külmaks. 
Aga nüüd, olge heaks, ta ihaleb lapsukest, kes 
astub elus oma esimesi samme. Kaarlit liigutab 
see mõte ja noore neiu habras kuju jääb tema si- 
simasse kuidagi püsima. 


Proua Agathe Miljan elab kubermangulin- 
nas üksnes neil kuil, mil Loori õpib gümnaasiu- 
mis. Suviti ta sõidab järjekindlalt oma mehe 
juurde ja veedab supellinnas paar lõbusat ning 
õnnelikku puhkuskuud. Tema mees härra Au- 
gust Miljan on sel puhul tulvil uuendunud vai- 
mustust ja kõik linnakese kodanikud — isegi 
nende lähemad sõbrad ja sugulased — peavad 
tunnustama, et sellest õnnelikumat abielu pole 
seni veel nähtud. Proua Agathe on veetlev daam, 
kuid ta evib üht tillukest nõrkust: olles kaheksa- 
teistkümne-aastase tütre ema, ta soovib ise jääda 
kolmekümne-aastaseks ja laseb veel üsna meel- 
sasti imetella oma nooruslikult saledaid keha- 
vorme ning tantsib ülima andumusega valssi. Ta 
sai omal ajal hea hariduse ja vahest veelgi pa- 
rema koduse kasvatuse. 


August Miljan õppis küll mõned aastad Tartu 
ülikoolis, kus ta aga tutvus eriti põhjalikult mõ- 
ningate veini- ja õllesortidega. Oma stuudiumi 
ta katkestas isa äkilise surma puhul ja siirdus 
kodulinna, et asuda isiklikult juhtima isalt pä- 
randatud metsaäri. Siin ta kohtaski ilusat preili 
Agathe Kochi, kes sai tema seaduslikuks naiseks. 
Nende õnnelikku kooselu õnnistas taevas tütre- 

kesega, kes jäi ilusa proua tungival soovil ainu- 
keseks... 

Sel suvel ei tunne Loori end supellinnas kuigi 
mugavalt, sest ta peab mõtlema ikka tollele üli- 
õpilasele, kes käitub küll nii iseteadvalt, kuid 
kes on siiski üliarmas poiss! Ning samal ajal, 
mil Kaarel uurib lähemalt oma südame sala- 
kambreid, lebab Loori tujutult valendaval ranna- 
liival, soovides olla hetkel kuskil mujal. 

Kesksuvel juhtub nii, et Kaarel Aitsam leiab 
end ühel õhtul teatava supellinna rannahoone 
ruumikas saalis, kus ta kavatseb õhtustada. Si- 
ledal tantsupõrandal hõõruvad paarid mahedate 
muusikahelide saatel tundeküllast viini valssi. 
Tantsivad naised on võrgutavalt kaunid, kerge- 
meelsed peakesed tulvil erutavat rõõmu; nad on 
elavad, vallatud, ümarate põskede, suurte sil- 
made, punaste himurate huulte, paljaste selgade, 
rinna ja käsivartega, ihu peaaegu vööni terav- 
nurkses lõikes alasti. Õhus hõljub tugevaid par- 
füüme, mille uim tasandab patule teed. Oh, siit 
võib loota elamusi, nimetuid rõõme, kütkestavaid 
erutusi, mis hajuvad ning kustuvad enamasti 
ühes ööga. Ning vaadeldes seda, Kaarel tunneb 
end äkki nii mahajäetuna ja üksikuna, nagu seda 
tuntakse sagedasti hulga võõraste inimeste keskel. 

Siis köidab ta tähelepanu nurkmises lauas is- 
tuv seltskond, eriti aga kellegi noorusliku daami 
helisev naer, mis on nii harmooniline, otsekui 
laksutaks seal mõni altohäälega ööbik. Kumma- 
line, too noor daam tundub talle kuidagi tutta- 
vana! Aga kusta on teda kohanud? Kaarel sü- 
veneb seevõrra daami vaatlusse, et ta ei märkagi, 
kuidas muusikahelid vaikivad ja tantsijad valgu- 
vad oma laudade juurde. 

»Teie siin, härra Aitsam!“ kajab samas kel- 
legi mahe sopran. Ning noormehe laua juures 
seisatab noor neiu, kes on lahkunud äsja tantsu- 
põrandalt. ,,Jessus, kunas te ometi sõitsite?“ 

Kaarel tõuseb kähku istmelt. 

»Ah, milline õnnelik juhus!“ hüüatab ta rõõ- 
mustelles, surudes Loori ahtakest kätt. ,,Ei, ma 
poleks kunagi uskunud, et kohtan teid juba oma 
siiasõidupäeval! Kas tantsisite? — 

»Jah, tegin paar tuuri. Loodetavasti tantsite 
ka teie?“ 

väga muidugi, vs Ss päris korralikult! Kui 
lubate, siis —' 

»Sobib, peate kutsuma mu ema! Ah, ta ar- 
mastab nii väga tantsida ja täna tal parajasti 
puudub kohane partner.“ 

»Meeldiv, kuid eelistaksin tantsida teiega!“ 

See ei lähe,“ tõrjub neiu kelmikalt. ,,Enne 
tantsite minu emaga, siis... Noh, siis vahest õn- 
nestub meilgi teha mõned tuurid, mõistate?“ 

»Kahjuks ei.“ 

»Ah, kui taipamatu! Ometi on asi nii lihtne! 
Kui kutsute, näiteks, kohe minu, siis keelab ema 
mul üldse tantsimise, teie ei tunne teda! Mind 
koheldakse kodus kui väikest beebit, sest... sest 
ema tahab olla ise nii noor! Nüüd ta on jällegi 
kärpinud minu eluaastaid ja kui ma ikka selli- 
selt noorenen, siis pole ime, kui mulle võetakse 
varsti lapsehoidja. Aga nüüd pean minema, mu 
ema juba vaatleb meid pahaselt.“ 

»Kus ta istub?“ 

» Seal nurkmises lauas.“ 

»Tont võtku, see on toosama, altohäälega 
ööbik! 

»Ööbik! Minu ema?! Hahaa!“ 

»Jah, ta ennist naeris nii kõlavalt. Muide, ta 
on veel päris kenakene, see teie ema, ja nüüd ma 
tean, miks ta tundus mulle nii tuttavana. Olete 
nimelt väga sarnased —“ 

»Aga sellest me teeme ilusa numbri!“ innus- 
tub tüdruk. ,,Ja mu sõna, me tantsime veel kogu 
tänase õhtu, nägemiseni!** 

Enne kui Kaarel jõuab toibuda, eemaldub 
tüdruk. Tont võtku, see tuisupea keedab talle 
veel kenakese supi! f 

Nurkmises lauas aga areneb vahepeal huvitav 
kõnelus. Proua Agathe on tusane ja usutleb 
rangena tütart. Kes on see üliõpilane, kellega 
Loori nii sobimata kaua vestles? 

»Jessus!“ hämmastub tüdruk. ,,Kujutle ai- 
nult, see üliõpilane just praegu huvitses ka sinu 
järele! Ja tead, ta leidis sinu olevat väga ilusa 
ja sina naervat nii kõlavalt nagu ööbik, nagu al- 
tohäälega ööbik, just nii ta ütles mulle!* 

Proua Agathe on meelitatud ja ta näo üle li- 
biseb päikesepaisteline naeratus. 

»Hm!“ ütleb ta. ,,Ja kes on siis lõppeks see 
kena noormees?“ 

»Sa ju tunned teda 

»Ei, ma pole teda veel kordagi kohanud!“ 

»Jessus, aga see on meie majaperemees, härra 
Aitsam! Arvasin, et sa tunned teda.“ 

»Ah tema ongi see noor miljonär!?*“ 

»Just tema!“ kinnitab Loori uhkesti. ,,Ja tead, 
ta küsis mult veel, et kas sina oskad tantsida.“ 

»»Noh, mida sa vastasid?“ 

»Oh, ma võisin talle ütelda, et sina tantsid 
paremini kui ükski teine siin saalis. Ma usun, 
et ta tuleb ja palub sind tantsima ja sul vahest 
ei sobi keelduda.“ 


114 


(13 


ä JJ 


»Noh, seda me veel näeme,“ kostab proua 
Agathe iseteadvalt, huulil võidukas naeratelu. 
Õnneks tal ei tule meelde usutella, kuidas Loori 
üldse tunneb toda noort miljonäri, ja see täidab 
tüdruku südame rõõmuga. 

Kaarel, palunud ilusa proua tantsima, peab 
möönma, et ta tantsib tõepoolest oivaliselt. Tun- 
dub, nagu elaks proua Agathe kaasa muusika 
kergemeelse melanhooliaga ja et ta armastab 
tantsu kirglikult, mitte tantsu enese, vaid just 
muusika võluvuse pärast. 

»Kas jääte kauaks meie linna?“ küsib proua 
unistavalt. 

»»See oleneb mõningaist asjaoludest.“ 

Soovin, et need asjaolud teid ei kiirustaks, 
sest teietaoline tantsija on siin omaette haruldus, 
liiati veel nüüd, kus enamik mehi on sõjas. Kus 
õppisite nii hästi tantsima?“ 

»Pealinnas. Aga teie?“ 

»Ah, mina tantsin juba imikueast alates.“ 

» Noh, siis ei tantsi kõrgeauline proua just 
kaua,“ tähendab Kaarel galantselt. ,,Sooviksin 
kord tantsida teie võõrastütrega —" 

»»Keda mõtlete sellega?“ 

»Ikka preili Loorit.“ 

»Ah, kas peate teda tõesti minu võõrastüt- 
reks!?“ 

»Aga muidugi!“ 

»Eksite, mu härra, Loori on mu lihane tü- 
tar.“ 

»Andestage, kuid see pole võimalik! Ei, proua 
lihtsalt naljatab! See on täiesti uskumatu, et 
preili Loori... Ei, ei! — 

» Noh, ärge tehke sellest nõnda suurt numbrit,“ 
ütleb proua Agathe pehmelt ja ta huulil mäng- 

leb taas päikesepaisteline naeratus. Näib, et see 
noor miljonär on päris sümpaatne ja tõsine ini- 
mene! mõtleb ta endamisi. 

Ning muusikahelide vaikides saab Kaarel 
lahke kutse istuda nurkmisse lauda, kus ta tut- 
vub ka härra August Miljaniga, kes osutub päris 
mõnusaks ning jutukaks meheks. Nüüd kuuleb 
Kaarel huvitavaid lugusid vanahärra tudengi- 
ajast, mil saanud ikka mürtsu. Nüüdisaja tu- 
dengid ei väärivat vanu burše, sest nad olevat 
nagu lahja virre, mis ajavat küll seest täis, kuid 
ei võtvat õiget vedu! 

Siis tantsib Kaarel Looriga. 

Sellest kujuneb tõeline nauding, millega pole 
miski võrreldav. Kaarel tajub imeväärset ker- 
gust, otsekui kasvaksid tal äkki tiivad. Nagu 
ühtesulanult nad libisevad siledal põrandal. Tema 
peas tuksleb, noore, neitsilikult hapra keha ma- 
gusus ta käte vahel seguneb uimastavalt tugeva 
parfüümiga ning võluvalt pehmete muusikaheli- 
dega ja ta sisimas paisub võimas armastusuim. 

»Mida arvate. mu emast?“ 

»Oh, ta on üliarmas! Ta on seda juba üksnes 
sellepärast, et tal on säärane tütar!“ 

Loori langetab häbelikult pilgu. 

Teisel päeval tuleb Kaarel proua Agathe ja 
ta tütre järele, et minna koos merre suplema. 
Kuid ta leiab võõrastetoast üksnes Loori, kes tea- 
tab, et ema läinud onduleerima ja tuleb neile pä- 
rast randa järele. 

»Onduleerima, enne suplust!?“ 

»Jah, nõnda teeb ema alati,“ seletab tüdruk 
lõbusasti. ,,Ega ta olegi kuigi suur supleja! 

Ema käib rannas ainult selleks, et hiilata oma 
rabavate rannakostüümidega.“ 

Naerdes nad väljuvad. 

Loori vallandub oma kabiinis kiiresti rõivaist 
ja lipsab kaunisse, õrnsinisest siidist kootud su- 
peltrikoosse, mis liibub oivaliselt ta neitsilikult 
saleda keha ümber. Pähe ta seob pika siidsalli, 
et juuksed ei saaks liiga märjaks. Ta nimelt ei 
talu neid näotuid kummimitse, mis näivad vee- 
pinnal mingi inetu laiguna, ta ei talu neid isegi 
siis mitte, kui kümblemas pole kedagi, kes võiks 
teda näha. Aga täna ootab teda väljas Kaarel ja 
nad lähevad õieti esmakordselt koos suplema... 
Kaarel pole teda veel sellises kostüümis näinudki! 
Ning tüdruku pilk libiseb vaistlikult üle oma lait- 
matult vormitud kehaliikmete, mida katab nüüd 
üsna napilt supeltrikoo. Äkki teda valdab häbi- 
tunne. See vilets riidehilp pigemini küll värvib 
kui katab ta keha ja kuidas ta ometi astub selli- 
sena poisi hindava pilgu ette, nagu mõni meri- 
haldjas. 

Tüdruk laskub nõutult istmele ega tea, mida 
antud olukorras ette võtta. Tõsi, ta ju on samas 
trikoos liikunud alati rannas, kuid... Noh, siis 
polnud siin nägemas Kaarlit! Nõnda ta istub 
mitu minutit, püüdes võita oma äkki puhkenud 
neitsilikku häbitunnet. Ei, tal on lihtsalt või- 
matu selles napis riietuses väljuda kabiinist! Ae- 
gamööda tüdruk siiski rahuneb ja nüüd ta juba 
söandab piidelda läbi kabiiniakna. Õnneks pole 
Kaarlit näha ja nii ta riskib praotada ustki. Veen- 
dunud, et poissi ei ole tõesti lähedal, ta väljub 
areldi kabiinist, seistes nüüd eredas päikeses. Aga 
kuhu kadus Kaarel? 

Loori sammub mere poole, otsiskelles pilgul 

poissi, keda pole kuskil näha; rannas saalivad 
üksnes võhivõõrad inimesed, kes ei märkagi hä- 
beliku tüdruku olemasolu. Ta arvab kauguses 


nägevat otsitavat. Oi jessus! Kaarel ei läbe- 


nudki oodata teda! Läks üksi merre! Tüdrukul 
kipuvad vägisi pisarad silmi. Ah, et poiss pidi 
siin terve igaviku ootama, kuni preili suvatseb 
kabiinis häbeneda! Ta laskub nördinult kuumale 
liivale ega märkagi oma meelehärmis, kuidas 
Kaarel väljub merest ja astub kümblusest rei- 
pana neiu kõrvale. 

»Noh, miks teie ei tule vette?“ küsib ta hea- 
tujuliselt, lükates ulja viipega laubalt märgi juuk- 
sekahlu kõrvale. 

»Ma — — ma jäin siin vaatama neid kisavaid 
indiaanlasi,“ kogeleb Loori hädiselt, viibanud 
kümblejate suunas. ,,Aga nüüd lähen kohe... 
Kui kahju, et teie juba —" 5 

»Oh, sellest pole lugu! Tulen meelsasti veel 
kord vette, ma ju läksingi ainult proovima — 

Ent tüdruk ei kuula enam, vaid tormab suure 
hooga läbi madala vee ning peatub alles sügava- 
mas, kus ta viskub laineisse ja ujub kiirete tõm- 
metega avamere poole. Ta pöördub siis seljale, 
et vaadata, kuhu jäi Kaarel, Jessus, see poiss ju 
läheneb nagu mingi kiirristleja!... 

»Loori,“ sõnab Kaarel, ujunud neiu kõrvale. 
»Mida tegite ennist nõnda kaua oma kabiinis?“ 

Tüdruk ei teadnud siiani, et ka vees saab pu- 
nastuda, ja püüdes varjata oma kohmetust ta 
pöördub kiiresti rinnuli ja surub pea kähku vee 
alla. Kuid suure ähmiga ta võtab vett suhu, mis 
paneb teda kurjasti läkastama. Puristades ta 
laseb jalgel süüvida ja tundes, et varbad ei küüni 
põhja ta ujub tükk maad ranna suunas ja laskub 

siis kindlasti jalgele. Oi jessus, mida Kaarel tast 
nüüd mõtleb? Ah, ta käitub täna lihtsalt võima- 
tult! Ja nüüd liibub ka see märg trikoolapike nii 
hästi tema keha ligil Kaarel ei tohi teda selli- 
sena näha! Ning tüdruk hakkab sedamaid sam- 
muma kalda poole. Jõudnud madalasse vette, ta 
sööstab hirve väledusega oma kabiini ning las- 
kub lõõtsutades istmele. Enam ta ei lähe kunagi 
koos poisiga suplema, ei kunagi! 

Kaarel väljub veest ja seisab nõutult ranna- 
liival ega oska algul tüdruku veidrast käitumisest 
midagi arvata. Kuid siis talle selgub tõde. Ju- 
mäluke, väikseke ju häbenes teda! Ah, see tuisu- 
pea on veel nii süütu, nii uskumatult süütu! Ning 
see avastus täidab Kaarli sisima õrna heldimu- 
sega. 

»Kas mõtlete jääda siia?“ 

Püstipäi, pinevil-sirgelt seisab neiu nüüd poisi 
ees, rõivastatud kergesse suvikleiti, ta näib end 
tundvat hoopis kindlamini kui supeltrikoos. Oma 
valgete hammaste välkudes ta naerab lõbusasti, 
vahest veidi riivatultki, olles enesele taas kindel. 

»Tahan minna merele, purjetama,“ teatab ta. 
»Loodetavasti tulete ühes?“ 

»Meelsasti, aga teie ema?“ 

»Oh, emal kulub veel paar tundi, enne kui ta 
siia jõuab. Selleks ajaks oleme tagasi.“ 

»Tehtud, olen kohe valmis!“ 

Loori seirab mõtlikul pilgul kiiresti eemaldu- 
vat poissi ning ta silmis süttib pehme sära. Teist 
säärast poissi annaks ikka otsida! Ning tüdru- 
kut läbib soe õnnetunne, mis paneb ta südame 
värisema. Kui ta seni polnud veel teadlik oma 
tundeist, siis tajub ta nüüd üpris selgesti, et ar- 
mastus on astunud ta ellu, on astunud salaja, ta 

enese teadmata, tuues kaasa ühes valgusega ka 
kurbuse tumedaid varje. 

Meri on tuuline ja purjetamine edeneb jõud- 
sasti. Vahutavad lained loksuvad paadininas, 
lüües laksudes vastu küljelaudu. Kuid purjekas 
on tubli meresõiduk ja tal on nüüd nii osav juht, 
kelle hooleks võib end igaüks usaldada. Ning 
tüdrukut läbib taas õnnevärin. Oh, purjetamine 
temaga on lihtsalt nauding! Tuul ja lahtine 
meri, see juba on midagi, see on mõnele, aga 
mitte kõigile!... Jah, seal ta istub ja pöörab sel- 
lise kindlusega roolipinni, otsekui sõitnuks see 
poiss kõik oma elupäevad merel. Ah, täna on 
tuul nii mahe, ja kui tore oleks selliselt sõita suu- 
rele reisule, koos temaga, olla teel mingi suure 
õnne poole, mis neid ootab seal, tolle leekivpu- 
nase pilve taga... Jah, nüüd on soodus tuul, pur- 
jekas künnab laineid nii ladusasti ja temal on 
kehas head värinad. 


Ennäe, seal ju rühib neile järele veel teinegi 
purjekas, ja leepoolel veel kolmaski. Jessus, kui 
kaunid on ometi need valged hõljuvad purjed 
rohekassinise mere rahutul taustal! Aga sealt 
kerkib nii kummaline, kuldnarmastega pilvetomp 
ja see on nõnda valge ning puhas, otsekui peituks 
temas kõik Looja head mõtted ja soovid. Seal 
ülal olevat paradiis ja on nõnda kummaline vaa- 
data sinna lõputusse õhusinna... Ah, miks ini- 
mesel ei ole alati nii hea olla! 


»Kaarel,“ ütleb ta siis pehmelt ja ta hääles 
väriseb sama palju iha kui hingelist armastust. 
»Ma olen täna nii õnnelik ja ma tahaksin, et 
kõik inimesed oleksid õnnelikud... Kaarel, kas 
see oleks võimalik?“ 

»Ei, mu kallis,“ kostab noormees nukralt. 
»Kardan, et inimesed ei saa kunagi õnnelikuks, 
sest nad rikuvad ise oma heaolu ja kui maailm 
on muutunud nõnda halvaks, siis peame otsima 
viga üksnes eneste juurest.“ 

»Kaarel, ega teie ei riku kunagi oma elu- 
õnne!?“ 

»Kes teab, elu on raske ette näha, väga raske. 
Aga me kõik peame püüdma paremuse poole.“ 

»Jah, teil on õigus, teil on alati õigus... Ah, 
teie olete nõnda hea, olete nii üliarmas poiss! — 

»Loori, kui ma ei peaks hoidma parajasti 
roolipinni, siis... Noh, siis ma suudleksin teid!“ 

»Ah kui kahju!“ 

»Miks nimelt? 


»Et... et peate hoidma seda vastikut rooli- 
pinni —' 

Avar jääväljak kihab liuglejaist, kuid Kaa- 
rel laveerib ses inimmurrus imesteldava osavuse 
ning kindlusega. Tema käsivarrele toetub Loori, 
kes sirutub tugevasti ettepoole ja lennutab oma 
kaaslasega laitmatuid kaari. Ühel eriti julgel 
pöördel liuelnud hämarusse mattunud muusika- 
kõlakoja juurde — tunneb äkki, et poisi kuumad 
huuled puudutavad ta külmast õhetavat põske. 
Tüdruk värahtab ning vaatab vaistlikult enda / 
ümber, et kas keegi juhtus seda nägema. “ 

»Kaarel, sa oled hull!“ sosistab ta siis laitvalt. 

»Oh, ma oleksin meelsasti veelgi hullem!“ 
teatab noormees innukalt. ,,Kujutle, terve pika 
sügissemestri viibisin sinust eemal, keset võhi- 
võõraid inimesi! Aga nüüd olen jällegi siin ja 
me ometi tohime olla õnnelikud, eks ju?“ 

»Jah, aga mitte teiste nähes. Nõnda võidaks 
meist kõnelda halba ja see teeks kahju meie 
heale nimele, Juba niigi ollakse mulle koolis ka- 
dedad ja siin liuväljal on mitmed minu kooli- 
õed, kes... Noh, nende valvsad silmad oskavad 
näha ka pimeduses. Ah, sa ei tunne veel naisi, 
nad on kole kadedad!“ 

»Või nii“ muigab Kaarel lõbusasti. ,,Teab 
mida nad õieti kadetsevad, need naised?* 

»Oh, nii mõndagi,“ ühmab Loori salapäraselt. 
Ta ei arva vajalikuks anda poisile lähemaid se- 
letusi. 

Taamal hakkab laulma puhkpilliorkestri lee- 
lutav vask ja mitteuisutajad siirduvad kõlakoja 
juurde tantsima. Loori näib nüüd nii mõtlikuna. 
Taoti ta uudistab noormeest põgusal pilgul ja 
süüvib siis taas endasse. Nõnda nad liuglevad 
tükk aega vaikides. 

»Kaarel,“ ütleb neiu leebelt. ,,Ma armastan 
sind nii väga, aga vahetevahel ma tunnen õudset 
hirmu, et... et võin sind kuidagi kaotada. Ah, 
seal pealinnas on kindlasti palju ilusaid naisi ja 
sina oled nii tore poiss... Nõnda ma kardan — 

Ole nüüd mõistlik! Ma ei tunne ega tahagi 
tunda seal ühtki naist!“ kinnitab Kaarel veen- 
valt. ,,Kust sa üldse võtad säärased mõtted?“ 

»Ma eitea, aga see istub mul kuidagi veres. 
Mõnikord, öösiti, ma ei saa magada... Kaarel, 
kas ma olen sulle väga kallis?“ 

»Aga muidugi!“ 

»Ja sa ei vaheta mind kunagi ühegi teise 
vastu?“ 

»Ei, mitte iialgi!“ 

»Siis on hea,“ sosistab neiu õrnalt, liibudes 
tugevamini poisi ligi. Ning vaikinud puhu, ta li- 
sab: ,,Ma olen väsinud, istume veidi. Seal on pa- 
rajasti üks hästi varjuline pink.“ 

Nad istuvad ja õigeaegselt, sest samas vaikib 
muusika ning tantsijad valguvad laiali, otsiskel- 
les samuti sobivat istet. Neist möödub mitugi 
paarikest, kes heidavad neile kadetsevaid pil- 
kusid. 

»Ennäe, seal juba hiilibki üks igavene ahv!” 

»Kes?“ 

»Anja Lohu, üks minu kooliõdesid. Oh, ta 
on õudselt uudishimulik ja küllap ta juba tahaks, 
et ma sind temale esitleksin, seda tahavad nad 
kõik! 

On sul aga naljakad kooliõed!** 

»Igavesed ahvid, kuid ma ei usu, et kellelgi 
teisel oleks nad paremad, sest... sest tüdrukud 
on ses suhtes kõik ühetaolised. Muudkui hiili- 
vad, et saaks aga teiselt poisi üle lüüa, vastikud!“ 

»» Kae hullu! 

»Nojah, nüüd sul on hea naerda,“ solvub 
tüdruk, täksides oma sihvaka uisuninaga jääd. 

Orkester hüürgab peagi vastset tantsulugu 
ning paarid siirduvad taas kõlakoja juurde. Kaa- 
rel veendub ainsal pilgul, et lähedal pole enam 
kedagi, ja tõmbab tüdruku nõtke keha tugeva 
haardega oma käte vahele. 

»Oi jessus!... Kaarel, sa oled tõesti hull! 
Kui nüüd keegi juhtus nägema! —" 

»Siin lähedal pole kedagi.“ 

Ent tüdruk vabastab end siiski poisi käte va- 
helt ja sööstab ujedalt püsti. 

»Tule, mul on külm,“ ütleb ta. ,,Teeme veel 
paar ringi ja siis lähme koju. Sinuga ei tohi ku- 
nagi istuda kõrvalisele pingile, lähed kohe hul- 
luks.** 

Kaarel vaid naerab ülemeelikult ning ulata- 
nud neiule oma käsivarre, nad vajuvad inim- 
murdu. Ei, need tüdrukud on tõesti veidrad! 
mõtleb ta. Aga väikseke on tore ja kui armsasti 
ta oskab naeratella! 

Sisenenud daamide rõivahoidlasse, istub Loori 
küdeva raudahju juurde, et vabastuda uiskudest. 

Ahi levitab nii meeldivat soojust ja ta tunneb ke- 
has magusat rammestust, mis sunnib teda istuma 
liikumatult, käed rüpes, pilk kindunud puid 
neelavasse leeki. Tema kujutelma sujub hiilgav 
tulevik, kus peab olema nii palju valgust, ava- 
rust ning vabadust, ja miks ei peakski ta ihal- 
dama kõike seda! Tükk aega ta istub selliselt, 
silmad imemas valgust, pilgud hälbimas tuleviku- 
avaruses. Tüdruk ulatub hetkel nägema nii kau- 
gele kui iganes soovib ning ta on õnnelik. Ta 
tunneb eneses paisuvat lootusi ja jõudu. Nõnda 
ta istub, kuni talle meenub Kaarel, kes teda ootab 
väljas. Ning neiu vabastub kiiresti uiskudest, 
asetab need ahjule kuivama ja rõivastub siis oma 
mantlisse. 

Samas astub tema juurde Anja Lohu, kes 
äsja sisenes rõivahoidlasse. Kooliõe kadedais 
silmis hõõgub pahaendeline tuluke. 


Õnnitlen!“ ütleb ta. , Õnnitlen kõigest süda- 
mest! Aga sa peaksid valima kihlussuudlusiks 
sobivama paiga. Üksnes seda tahtsin sulle 
ütelda. Muidugi, sa ju võid arvata, et see ei 
puutu minusse ja see on tõsi, kuid selliselt käitu- 
des sa heidad varju meie koolile —“' 

Loori tunneb äkki imelikku nõrkust ja ta 
silme ees lööb mustendama. Kogu eredasti val- 
gustatud ruum nagu ähmastub, ning tal on tahe 
vajuda kuskile sügavusse. Kuid ta pingutab oma 
tahtejõudu ja saab võidu nõrkusest. 


»Anja,“ ütleb ta jahedasti. ,,Sinul sobib meist 
küll kõige vähem hoolitseda kooli reputatsiooni 
eest! Sa ju pole ometi unustanud oma läinud- 
aastast skandaali? Kui sa tahad aga teiste järele 
spioonides lunastada oma mulluseid patte, siis 

oled küll valinud vildaka tee! Üksnes seda taht- 
sin sulle ütelda!“ 

Ning jätnud raevunud kooliõe endale järele 
jõllitama, ta väljub püstipäi rõivahoidlast. Väl- 
jas ootavale Kaarlile ta ei lausu äsjajuhtunust 
sõnagi. Nii inetuist asjust ei kõnelda ometi sel- 
lele, keda armastatakse! Ei, seda ta eitee! Ja 
kui Anja kõnelebki midagi koolis, siis... Noh, 
teda ju tuntakse üldiselt kui lobamokka ja nii 
ei usu teda keegi... Aga Kaarel ei tohi teda, 
Loorit, enam kunagi teiste nähes suudelda! Selle 
halva kombe ta peab enesest ära harjutama. 

»Loori, millele sa mõtled?* 

»Ah, niisama... Ma olen väga väsinud ja 
tahan koju. Kardan, et mu pea valutab, istusime 
ennist tollel pingil liiga kaua.“ 

»Vaeseke!“ hüüatab noormees osavõtlikult. 
»Võtan voorimehe — 

»Ei, pigemini kõnnime, see annab sooja. Aga 
sa pead olema edaspidi mõistlik...“ 

»Mis suhtes?“ 

»Ah, sa ju tead!“ 

»Kas mõtled sellele, mis juhtus seal pingil?“ 

»Jah:“ 

»Noh, sellega on asi korras, sest kedagi pol- 
nud nägemas, ja sa oled mulle väga kallis.“ 

»Kus tegijaid, seal nägijaid,“ arvab Loori 
elukogenult. ,Aga sa pead mulle siiski lu- 
bama — 

»Miks!?“ / 

»Nii on parem... Me ju pole veel ametlikult 
kihlatud —“ 

»Ka sellega saame hakkama! Kui soovid, 
siis kõnelen juba täna sinu emaga!“ 

»Ei, see oleks varajane. Ma pean enne lõpe- 
tama kooli. Ja mis ütleksid selle kohta sinu va- 
nemad! Ootame veel ühe aasta ja kui sa mind 
siis ikka armastad... Noh, siis kihlume. Aga 
suudelda sa tohid mind üksnes kodus... Nii pole 
kellelgi midagi ütlemist.“ 

»Tehtud!** soostub Kaarel lõbusasti. ,,Võib- 
olla lõpeb aasta pärast sõda ja siis on meil va- 
bamad käed. Muide, kas sulle meeldib maaelu?“ 

»Vägagil Aga miks sa seda küsid?“ 

»Vaata, minu vanaisal on suur talu ja ta pä- 
randab selle mulle. Õieti ta ongi juba teinud 
testamendi minu kasuks. Aga vanaisa näeks 
meelsasti, et ma asuksin tallu elama, ja seda 
peaksid tegema ka sina? 


»Ah, see on ju tore!“ elustub Loori. ,,Ma pole 
küll kunagi elanud maal, kuid ma kasvasin 
väikelinnas ja see on niisugune pesa, millest hul- 
lemat pole tahtagi! Usun, et maaelu on hoopis 
lõbusam ja üldse on mul kõikjal hea, kui ainult 
sina oled mu lähedal... Ka võime me vahete- 
vahel sõita linna, eks ju?“ 

»Muidugi, mu kallis,“ 

Ja sul on seal talus hobuseid?“ 


»Jah, isegi väga ilusaid hobuseid. Vanaisa 
on tubli põllumees ega salli setukaid.“ 

»Ja ma tohin ratsutada?“ 

»Nii palju kui soovid!“ 

»Jeesus, siis tulen kindlasti maale! Ma pole 
küll veel kunagi ratsutanud, aga seda saab õp- 
pida, eks ju?“ 

»Üsna hõlpsasti.“ 

»Tore!... Ja sul on seal kindlasti ilus elu- 
maja, niisugune meeldiv mõisamaja nagu kinos?“ 

»Ei, elumaja on vana, päris harilik talu- 
hoone... Aga ma võin ehitada uue ja ilusa, 
just säärase, millist sa ihaldad.“ 

»Kas tõesti!?“ 

Muidugi. Elumaja ehitamisega teeme kohe 
algust, et ta oleks meie kihluspäevaks katuse all 
Aga nüüd ütle mulle, millist ehitusstiili sa eelis- 
tad?“ 

Loori satub kitsikusse. Jeesus, ehitusstiilist 
tal pole üldse aimu. Ja mida nüüd kosta? Tõsi, 
ta on näinud kinos nii mõningaidki mõisamaju, 
selliseid ilusaid, valgeid... Aga kes talle nüüd 
ütleks, mis stiili need majad olid! Kuid siin 
nõutakse talt parajasti vastust, ja ta ei tohi ometi 
näida nii lollina! Oot' — ta ju luges hiljuti üht 
prantsuse romaani ja selles oli juttu villadest... 

»Kaarel!“ hüüab neiu säravi silmi. ,.Sa ehita 
mulle barokkvilla — Kuid ütelnud selle, ta juba 
kahetseb. See oli kindlasti mõni võimatu ruma- 
lus! mõtleb ta, söandamata tõsta poisile pilku. 

»Milline õnnelik mõte!“ innustub Kaarel. 
»Ah, barokkvilla on ainus, mis sobib sinna järve - 
äärde, tammikusse. Sul on maitset, seda peab 
ütlema!“ A 

Loori hingab kergendatult. Jah, mõnikord 
väljub ka rumalast peast üsna tarku ja maitse- 
kaid mõtteid. Aga ta läheb juba homme linna- 
raamatukokku ja... Noh, küllap seal juba lei- 
dub midagi ka barokkstiili kohta. | 

»Kas oled Rastrelli austaja?“ 

»Jah, see saks meeldib mulle väga!“ kostab 
tüdruk uljalt, kuigi ta kuuleb seda nime esma- 
kordselt. Ei, homme ta läheb kindlasti raamatu- 
kokku! otsustab ta. 5 

Tehtud, ehitan sulle kauni barokkvilla! Pä- £ 


128 


rast pühi sõidan maale ja alustan kivide vedu, 


et kevadeks oleks ehitusmaterjal kohal. - Villa- 
kavandi lasen teha pealinnas — “ 

»Ons sellega nii kiire?“ 

»Aga muidugi! Barokkvilla ei valmi nii kii- 
resti, see on kaunis keeruline ehitis. Aga küllap 
me sellega toime tuleme.“ 

»Jah, aga kui sa sõidad maale, siis ei näe ma 
sind enam — 

»Pole viga,“ lohutab teda Kaarel. ,,Ma teen 
vajalikud korraldused ja sõidan jälle tagasi, kül- 
lap vanaisa ajab kõik asjad jutti.“ 

Loori muutub taas rõõmsaks. 

Kuna proua Agathe pole kodus, jätkub noor- 
tel veel küllaltki aega sepitseda tulevikukavu ja 
neil jätkub juttu kogu õhtuks. Siis näib tüdru- 
kule midagi meenuvat ja ta siirdub kähku oma 
tuppa. Naastes on tal käes tilluke pakike, mille 
ta ulatab poisile. 

See on sulle,“ ütleb ta häbelikult. ,,Aga sa 
tohid seda avada alles siis, kui... kui jõuad ta- 
gasi pealinna, mitte ennem!“ 

»Hüva, ma sõidan sinna juba homme.“ 

Kas oled nii uudishimulik?“ 

»Õudselt!“ 

Noh, siis ava pakike juba täna, aga hiljem, 
omas toas.“ 

»Pead sina ka olema nii salapärane,“ muigab 
Kaarel, peitnud pakikese oma rinnataskusse. 
»Muide, kuis on nüüd lugu sinu peavaluga?“ 

»Oh, see ei valuta mul enam põrmugi!“ 

Hiljem, istudes omas toas, võtab Kaarel tas- 
kust neiu antud pakikese, mis levitab õrna par- 
füümi. Ta vaatleb seda tüki aega ebaldes ja 
kõrvaldab siis siidpaberi. Nüüd hoiab ta käes 

kaunisse kuldraami inkrusteeritud elevandiluust 
ovaalset miniatuuri, kust talle vastu naeratab 
Loori sulnis näoke. Jumaluke! hüüatab ta, suru- 
nud kauni eseme vaistlikult huulile. Väikseke on 
tõesti tore tüdruk. Kaarel märkab, et ovaali ta- 
gaküljele on midagi imepeenelt graveeritud; võt- 
nud laualt tugeva luubi ta loeb üsna ladusasti: 


Kui naeratab Sull' teine neiunägu, 
siis tähisena Sul julgust olgu 
mull saata tagasi see tillukene lelu — 


Kaarlit vallutab äkki sügav hardus ning ta 
mõistab, miks seda kalliseset tohib vaadelda 
vaid omas toas... Jumaluke, milline armas 
tuisupea on see väikseke! Aga ta võib olla pä- 
ris rahulik, seda tillukest lelut ei saadeta talle 
iial tagasi... 

Vastse aasta veebruaris saab Loori proua El- 
selt" tungiva küllakutse, mis teeb tüdruku rahu- 
tuks. Jeesus, mida talt küll tahetakse? Ons 
Kaarel midagi kõnelnud oma emale või... Ah 
ei, seda liuvälja asja räägitakse üksnes koolis. 
Anja on lihtsalt võimatu! Ja ometi usuvad teda 
kõik kooliõed. Inimestel on ju üldse pahandav 
kalduvus uskuda oma ligimesest üksnes halba, 
head ei usuta nii hõlpsasti!... Kui vanaproual 
on see asi siiski täos? Selle mõtte juures valdab 
tüdrukut jubedus ja ta võtab pererahva ukse taga 
tüki aega hoogu, enne kui söandab helistada. 

Ukse avab nooruslik teenija, kes juhib sees- 
miselt väriseva tüdruku võõrastetuppa, kus proua 
Else istub üksinda. Vana daam tõuseb otsekohe, 
et külalist vastu võtta; kuid enne kui ta lükkab 
oma tugitooli ümara laua juurde tagasi, ta katab 

kinni tuhmunud, vana brokaadiga midagi, mis 
lebab ta ees laual. 

»Andestage, mu laps, et tülitan teid oma kut- 
sega,“ ütleb ta teenija väljudes. ,,Palun istuge 
siia, minu lähedale, sest mul oleks teile midagi 
ütelda —" 

Teenija siseneb taas ja asetab lauale minia- 
tuurse, ehtsast sõvres-portselanist teeserviisi ning 
väljub vaikides. Proua Else täidab tassid ja 
ulatab neist ühe Loorile. 

»Kas soovite küpsiseid?“ 

»Jah, palun,“ 

Proua Else rüüpab oma tassist teed ja uudis- 
tab ühtaegu teraselt oma külalist. Päris kena- 
kene teine — ega sel Kaarlil ei puudugi just oidu, 
vägagi kenakene, ilus tüdruk. Jah, poisil näib 
olevat tõesti maitset, kuid... Noh, sellest nad 
veel kõnelevad. Ning vana daam asetab oma 
teetassi otsustavalt kandmikule. 

»Pole kahtlust,“ ütleb ta, ,,et teie imestlete, 
miks saatsin teile selle küllakutse, eks ju? — 
Ning kuna ta kõneleb, tõstab ta vana roosa- ja 
hõbedakirju brokaaditüki, mille alt tuleb nähta- 
vale piklik ümbrik. Ta ulatab selle kohmetule 
tüdrukule. ,,Olge heaks, lugege, see kiri puutub 
teisse ja minu pojasse. Kuulaksin meelsasti teie 
arvamust kirja sisu kohta —“ 

Loori võtab areldi ümbriku ja viivitab hetke, 
otsekui millekski luba küsides. = Siis ta avab 
ümbriku. Tüdruk tunneb ainsal pilgul Anja 
käekirja, mida pole püütudki moonutada... 
Jessus, see koletis on teatanud kõigest vana- 
prouale! Mis nüüd saab!? 

Proua Else vaatleb tüdrukut uurivalt. Tema 
pilgu eest ei jää varjule neiu kohmetus, millest 

ta teeb vastavad järeldused. Nõnda nad vaiki- 
vad tüki aega ning see vaikus muutub juba piin- 
likuks. 

»Palun ütelge mulle, armas laps, kas selles 
kirjas toodud süüdistused vastavad tõele?“ 

»Jah, kuid mitte täiesti. 

»Kuidas seda mõista?“ 

»Ma — — ma ei saa anda teile seletust... 
Vahest proua kõneleb oma pojaga... Aga ühte 
palun uskuda! Ma pole kunagi joosnud järele 
teie pojale ega ole ka riputanud end talle kaela 
— see osa kirjast ei vasta tõele.“ 

»Aga see juhtum seal liuväljal? Kas mu 
poeg suudles teid kogu rahva silme all?“ 

»Ei, ta tegi seda üsna varjulises kohas... 
Anja, selle kirja autor, luuras meie järele kogu 
õhtu... Ta on nimelt kole kade, see Anja —' 
Tüdruk vaikib ja silmitseb vana daami kohku- 
nult. Nojah, nüüd ta ütles jällegi midagi hästi 
rumalat! mõtleb ta ängistunult. Kuid neiu ko- 
gub end kähku ning jätkab usaldavalt: ,,Proua 
vahest teab, et... et inimestel on pahandav 
omadus kõnelda oma ligimesest pigemini halba 
kui head. Olen seda kogenud oma kodulinnas, 
kus igaüks peab elama äärmiselt korralikku, 
väikekodanlikku elu, milles keegi, jumal hoidku, 
ei tohi leida vähematki laitmisväärset... Ah, 
nad on nii mürgised ja sallimatud, need väike- 
linna inimesed — 

Proua Else kuulab imestelles Loori seletusi 
ja ta peab möönma, et tüdruk oskab üsna hästi 
iseloomustada neid väikelinna inimesi. Jah, ta 
on tõesti kenakene ja mis ime siis, et Kaarel on 
tasse nõnda hullunud, et unustab koguni kõik = 
viisakuspiirid ning sündsustunde. Jumal seda 

teab, aga nüüd on uus aeg, uued kombed ja 
tõekspidamised, mis ei mahu küll tema arusaa- 
mise raamistikku, kuid mis võivad vahest olla 
omast kohast õigedki... Näib, et nüüdisaja 
noori eraldab vanemast põlvest mingi kumma- 
line vabameelsus, mis jääb temale mõistmatuks, 
Nähtavasti on sõda asetanud noortesse revolut- 
sioneerivalt vaba seltskondliku käitumise ning 
kombed. Jah, maailm on põhjalikult muu- 
tunud..., 

»Pean teile ütlema,“ sõnab ta siis lahkesti, 
»et ma ei taha teha teile mingeid etteheiteid, sest 
asja algatajaks seal liuväljal võis olla ka mu 
poeg... Ma tahtsin üksnes kuulda teilt endalt 
selle piinliku asja kohta midagi lähemat... 
Ka sooviksin ma teada, milline on teie vahekord 
minu pojaga.“ 

Oh, päris harilik!“ kinnitab Loori innukalt. 
»Me armastame teineteist ja kui midagi vahele 
ei tule... Noh, siis me vahest naitume. Aga 
enne ma pean lõpetama gümnaasiumi ja selleks 
kulub veel üle aasta. Ka tahame veel oodata 
sõja lõppu.“ 

See annab proua Elsel seedida. Ta on veel 
küllalt vanamoodne ega suuda nii kiiresti pi- 
dada sammu tüdruku ülimoodsa ja enesest- 
mõistetava mõttekäiguga. Ning vanal daamil 
kulub tükk aega, enne kui ta suudab toibuda 
hämmastusest. Jah, seal nad nüüd on, need 
noored tuisupead, muudkui toimetavad kõike 
salaja. Seda ta poleks Kaarlist kunagi oodanud! 

»Kas olete mulle kuri?“ 

»Ah ei, mu laps,“ tõrjub proua Else sega- 
sena. ,,Ma ainult ei mõista, miks peate kõike 
seda hoidma nii salajas — 

»Oh, Kaarel tahtis avaldada meie kihlust 
juba jõulu ajal, kuid mina olin vastu!“ 

»See on teist väga mõistlik, sest Kaarlil on 
veel vara mõtelda abielule. Ta peaks enne lõpe- 
tama ülikooli, mida naisevõtt võiks kuidagi 
takistada — 

»Noh, ma pole veel kuigi vana ja võin 
oodata! Proua võib juba uskuda, et mina ei 
püüa Kaarlit kunagi mõjustada, arvan, et see ei 
tooks õnne.“ 

Tüdruku ootamatu leplikkus teeb proua Else 
nõutuks. Ka eostub vana daami emalikus sü- 
dames tolle südi olendi vastu tilluke poolehoiu- 
säde, mis lööb idanema ja kasvab lausa meeli- 
segava kiirusega. 

»Kas armastate väga mu poissi?“ küsib ta 
pehmelt. 

»Oh, ta on mulle kõik!“ 

»See on hea, mu laps, ja kui Kaarel teid nii 
väga tahab, siis pole mina vastu.“ 

HI 
PUNGAD VARAKEVADEL 


Kaarel väljub sel hommikupoolikul instituu- 
dist, et puhata pärast pingutavat eksamit ja 
tunda veidi rõõmu helgest kevadepäevast. Lä- 
binud parajal käigul Zabalkanski prospekti, ta 
pöördub Nevskile ja peatub Kaasani kirikuesi- 
ses pargis. Mõnutundel ta istub lähemale pin- 
gile ja läidab paberossi. Kõikjal sulisevad ke- 
vadised veed ja puud-põõsad on täis pakatus- 
küpsi pungi. 


Ning noormees tunneb äkki, et on saabunud 
too eriline kevadejärk, mil virgub loodus ja hel- 
gab elustav päike, mil sulisevad kiiresti tõtta- 
vad veed ja häälitseb lind, mil taevas on nii 
õrnsinine, looritatud puhtate valgete pilvevii- 
rudega ja mil läbipaistvas õhus hõljub tugevaid 
kevadelõhnu. Ah, kõik see on nõnda mõjuv, 
isegi siin, keset suurlinna kivist labürinti. Teda 
läbib tugev rõõmuvärin ja ta peab mõtlema 
Kaunissaarele, kus on juba käimas barokkvilla 
ehitustööd. Tal on teha veel mõned eksamid ja 
siis ta sõidab kodumaale, et võtta isiklikult 
ehitustöist osa ja kohata Loorit, 

»See ju olete teie, mu kallis kolleeg!“ kajab 
samas rõõmus mehehääl. ,,Arvasin teid viibi- 
vat instituudis, eksamil.“ 

See on Nikolai Bibikov, üks Kaarli aristo- 
kraatseid kolleege, koos noore neiuga. Kaarel 
ängab kolleegile käe ja teatab siis, et ta just tuli 
instituudist. 

Loodetavasti sooritasite eksami?“ 


»Sedakorda küll.“ 

»Ja professor? Oli ta täna tujus?“ 

» Vägagi, küsis peenusteni.“ 

»Hm!... Teil näikse olevat kaunis ise- 
värki arusaamine tujusolemisest. Muide, minul 
ei vea kunagi selle professoriga, ikka ta kuku- 
tab mind läbi.“ / 

Siis esitellakse Kaarlit noorele neiule, kes 
osutub Bibikovi nõbuks Niina Pavlovna Štšer- 
batoviks. Kaarel märkab kohe, et daam on ha- 
ruldaselt kaunis. Ta elegantne, ümbrust lausa 
väiksekstegevalt lihtne kevadkostüüm rõhutab 
oivaliselt ta kuju saledust; neius on kõik kui- = 
dagi täiuslikult kooskõlas, kui mitte arvestada 
ta näo õrna kahvatust, mis on veidi vastuolus 
täidlaste punaste huultega. | 

»A propos !),“ pöördub Kaarel kolleegi poole. 
»Ma ei juhtunud teid nägema eksamil — Ni 

»Sooritan oma eksamid sügisel,“ teatab Bibi- — 
kov punastudes. ,,Nõnda on mul suvel aega 
süveneda aineisse.“ 

»Mugav, kuid suvel töötavad väga vähesed 
üliõpilased.“ 


1) muuseas. 

Ää 


»Miks arvate seda?“ 

»Vaim on küll valmis, kuid liha on nõder — 

»Palun väga,“ õiendab Bibikov = jahedalt. 
»Ma sooritasin ka osa esimese kursuse eksameid 
sügisel, ja üldse —' 


Kaarel ruttab sedamaid rahustama oma sol- 
vunud kolleegi ning juhib kõneaine osavasti mu- 
jale. Kuid daam tõstab tema poole kavala pilgu, 
milles elab noor, vilgas, vaoshoitud ja hüppe- 
valmis mõistus. Ta ei ütle küll midagi erilist, 
kuid jälgib noormehe vestlust nähtava huviga. 
Monsieur Aitsami mõtted tunduvad talle nii al- 
gupäraseina, tulvil siirast ning vaimukat uud- 
sust. See mees on kindlasti väga huvitav isik 
ja näib, et ta on saanud igati laitmatu kasva- 
tuse — see ilmneb igas ta sõnas ning liigutuses. 
Ja millise võrratu kergusega ta mängleb oma 
mõtetega, otsegu kummipallidega, lennutades 
neid edasi-tagasi vähimagi pingutuseta. Ah, 
monsieur Äitsam on tõesti omaette haruldus, 
keda ei kohta mitte igapäev — liiati veel tema 
seltskonnaringis, kus pillutakse üksnes kulunud, 
teistelt laenatud mõtteid, arvamusi ning võrdlusi, 
mis on nii tüütavad! 


: 


Nõnda uudistab Niina Pavlovna noormeest 
üha kasvava huviga. Talle meeldib Kaarli me- 
hine rüht, võimas laiaõlaline kuju, vaimukas 
nägu, kus põlevad suured küsivad silmad, kum- 
malised silmad, mis leegitsevad mingi imeliku, 
võluvalt tumeda tulega, millest hoovab tohutut 
jõudu, otsustamisvõimet ning tarmu. Ah, selli- 
seid silmi ta pole veel iial näinud! Ja kui man- 
netu on tema kõrval Nicolas, ta aristokraatne 
nõbu! Monsieur Aitsam on kindlasti õudselt 

tugev, ta võiks Nicolas' ainsa survega puruks lit- 
suda nagu putuka — ta.. ta on Cuchullain!') d 

Neiu on noormehe vastu armastusväärne ja 
kohtleb teda erilise austava graatsiaga, mis peaks 
meelitama iga meest. Kuigi ta sooviks monsieur 
Aitsami kohta kuulda midagi lähemalt, sooviks 
teada ta seltskondlikku seisukohta ning sotsiaal- 
set päritolu, keelab noore daami valitud isiku- 
pärane maitse teda laskumast labaste päritlus- 
teni ja nii ta väljendab oma uudishimu üksnes 
põgusalt poetatud pilkude kaudu. Niipalju ta 
siiski taipab, et monsieur ei kuulu tema ringi, ei 
kuulu kõrgemasse seltskonnaklassi, kuid see 
teadmine ei vähenda põrmugi ta huvi. Lõppeks 
on tema — seltskonnaringi kuuluvate inimeste 
mõistus, isegi targemate oma, üsna piiratud ja 
väärtusetu, kui sel puudub toit ja ulatus; kui 
nõrgalt on taoti põhjendatud nende isekad tõeks- 
pidamised ja kui ükskõikne on nende tähele- 
panuvõime. Kõik nende mõtted on nõnda sage- 
dasti korduvad, varieerudes tuntud ning hõlp- 
sasti õpitavais vormes, moepäraselt vahelduvais 
ja sama hõlpsasti õpitavais mõisteis. 

Mon Dieu! !) Milline kuulmatu mõõt kesk- 
pärasust ümbritseb õieti toda aristokraatset 
ringi, kus ta on sündinud ja kasvanud! Kõike, 
mida nad kõnelevad, võib tüütuseni kuulda igas 
salongis, võib mällu jäädvustada, mis seltskon- 
nas arvatakse poliitikast, teadusest, kunstist ja 
kirjandusest! Kuulates neid esitamas ja kaitse- 
mas oma arvamusi, võib igaüks suurema vaevata 
valida nende konventsionaalsete arvamuste hul- 


1) Ossiani lauludes ülistatav sangar. 
1 Mu Jumal! 

gast sobivama ,,oma arvamuse“, mis peab olema 
igal seltskonnainimesel.. Nõnda pole kellelgi 
erilist vajadust vaevata mõtlemisega oma aju, 
sest hoopis mugavam on opereerida teistelt lae- 
natud mõtete ning tõdedega. J 

Jah, nende inimeste ainsaks tegevuseks on 
teiste külastamine ja elunautimine. Nõnda nad 
muutuvad paratamatult labaseiks ning pealis- 
kaudseiks — neid erutavad üksnes ebamäärased 
mured, veendumused ning ihad... Neil puudub 
tõeline vaimne kultuur ja nende haridus on vaid 
pinnapealne võõp, mis ei küüni sügavale. Nii 
nad elavad mõttetut elu, esindades mingeid va- 
litud olendeid, kuid tõeliselt seda mitte olles. 
Nende luksusliku elu mugavus on üksnes ede- 
vuse rahuldamine, mitte ihu peenendatud vaja- 
duste küllastamine. 

Veel palju muidki mõtteid läbib sel hommi- 
kupoolikul Niina Pavlovna aju. = Haaratuna 
mingist meeliülendavast liigutusest, mida manab 
esile võõra noormehe lähedus, ta peab vaistli- 
kult mõtlema teda ümbritsevale seltskonnale, 
kelle vastu ta tunneb põlgust. 

Niina Pavlovna on orvuke ja elab juba mit- 
mendat aastat tädi majas, kuhu ta asus kohe 
pärast isa surma, kes pärandas talle väikese va- 
randuse, millest piisab üsna lahedaks ning mu- 
retuks eluks. Ta põlvneb vanast aadliperekon- 
nast, kelle tütreil peab olema nagu nende emalgi, 
varem või hiljem, oma kindel seisukoht vene 
kõrgemas seltskonnas, milleta nende elu pole 
üldse kujuteldav. Ta sai hea kasvatuse ning 
korraliku hariduse, mis sisendab tasse ülevaid 
tundeid, kuid ilma neid kooskõlastava mõitteta. 
Olles valmis oma seltskonnaringist üle olema, 

ta alistub siiski sellele, mida tema ringis loetakse 
sobivaks. Temas puudub harmoonia, mida asen- 
dab sünnipärane graatsia — miski ei ole temas 
teesklev, vähemalt mitte näilikult. Ta senine 
elu on möödunud libedasti ja ta süda, mida häl- 
litanud menu, on aegamööda muutunud selts- 
konnadaami nõudlikuks südameks, kes võtab 
vastu esinevaid meeldivaid tutvusi ja uusi isi- 
kuid säästliku ettevaatusega. Ta on veetlev 
tütarlaps, vaheldumisi rõõmus ja nukker, ilma 
et ta püüaks teeselda üht või teist. Taoti ta 
ilmutab õrna meeleliigutust, siis jälle kuiva val- 
just; võib-olla kõik ja näida sellisena, mis talle 
parajasti sobib. | 

Vestelnud tubli tunni, meenub Kaarlile, et ta 
peab minema tagasi instituuti, kus algab peatselt 
vastne eksam. | 

»Monsieur Aitsam,“ sõnab Niina Pavlovna 
lahkudes. ,,Ma ei tea küll, kas need mõned het- 
ked, mil me vestlesime, pakkusid teile küllalt 2 
veetlust, et mul oleks lubatud loota teid näha 
kord Nicolas' külalisena mu tädi majas. Kardan 
siiski, et ses soovis on tohutult isekust ja nii 
jätan otsustamise üksnes teie hooleks — 

Need laused öeldi sellisel võrgutaval toonil, 
et Kaarlit läbis kuum juga ja ta ei suutnud keel- 
duda küllakutset vastu võtmast. Ning lahku- 
nud oma kaaslasist ja kulgedes üksinda Zabal- 
kanski prospekti, ta peab üha mõtlema Niina 
Pavlovnale, kelle ülev ning isikupärane sarm 
avaldab tasse tugevat mõju. Tont võtku! mõt- | 
leb ta. Säärast iludust ei kohata mitte igapäev, 
isegi mitte pealinnas, kus ometi on nii palju kau- 
neid naisi... 

Õhtu eeli, sooritanud õnnelikult oma teise 

«eksami, ta sammub mõtlikult piki Fontanka 
hämarusse mattunud skvääri, kus asub tema kor- 


ter. Ta elab, muide, juba teist aastat erukolonel 
Buhvostovi juures, kus tal on kasutada peale 
võõrastetoa veel luksuslik kabinet ja ruumikas 
magamistuba. Kodus ta laskub sügavasse klubi- 
tooli ja istub tüki aega liikumatult. 

Ta tunneb endas ärkavat mälestusi, päeva 
jooksul ununenud mälestusi, mis taastuvad nüüd 
üpris selgesti, ilma et ta teaks, mispärast. Ta 
kujutelma sujub Niina Pavlovna veetlev kuju 
ning ta kõrvus heliseb neiu mahe, võrgutav 
hääl... Jah, see aadlidaam on tõesti kaunis, 
erakordselt kaunis! Aga miks ta õieti mõtleb 
sellele? Mis ühist tal võib olla tolle võluva daa- 
miga? Tont võtku, ta ju võttis vastu küllakutse! 
Jah, seda ta tegi. 

Kaarel sööstab püsti ja kõnnib ärevana edasi- 
tagasi piki kabinetti. Siis ta peatub kirjutus- 
laua juures, avab ühe laekaist ja võtab sealt 
imeväärse vanahõbedast kastikese, milles ta 
hoiab Loori kirjasid. . Avanud kastikese, ta 
vaatleb tüki aega selle sisu. Kõige peal lebab 
ovaalne miniatuur, mille ta võtab sõrmede va- 
hele, silmitseb talle vastunaeratava tüdruku 
sulnist näokest ja loeb siis tagaküljele graveeri- 
tud ridu. ,,Ei, üksnes sinu nägu suudab mulle 
nii armsasti naeratella ja sa oled mu ainus maa- 
ilm, mu elu!...“ Ning noormees laskub taas 
klubitooli, asetab kastikese põlvile ja — sirvib 
mõtiskelles roosakaid, õrnalt parfüümitud ümb- 
rikke, avab neist mõningaid, et lugeda mõnda 
vaimukat lauset või hella sõna. Nõnda ta istub 
kaua, peaaegu hommikuni. 

Mõni aeg hiljem, sooritanud edukalt kõik 

eksamid, ta sõidab kodumaale, ilma et ta oleks 
kordagi külastanud Niina Pavlovna tädi maja. 
Barokkvilla ehitustööd arenevad osavate meist- 
rite ning pealinna tuntud arhitekti juhtimisel 
jõudsasti ja sügiseks viiakse hoone õnnelikult 
katuse alla. 
Madis, kes pole väliselt kuigi palju muutu- 
nud, on Kaarli üritusega vägagi rahul ja silmit- 
seb rõõmustelles vastalt valmivat hoonet. Ka 
see ei riku ta tuju, kui ta peab ikka ning jälle 
tasuma pealinna meistreile ja arhitektile kuul- 
mata kõrgeid tööpalku. Ta ei tee sellest asjagi, | 
annab Kaarlile teotsemiseks vabad käed ja on i 
õnnelik, et poiss on nii innukalt oma ehituse = | 
juures, millest tõotab kujuneda tõeline kunsti- 17 
teos. Veidi kahju on tal neist iidseist tamme- i 
dest, mis Kaarel laskis läinud talvel maha võtta, 
et harvenedada tammikut ja rajada sinna avara 
ning moodsa pargi. Kuid seegi on paratamatu 
ja uue hoone juures vajatakse tarbepuud. Pole 
viga, las poiss rühmab ja tõstab Kaunissaare au 
ning ilu, ta ju teeb seda enesele, ei kellelegi 
muule. e 
Ning vanaätt üha muheleb. Jajaa, las poiss / 
teeb ja on, kuidas ise tahab, las ehitab enesele d 
ilusa pesa, kus kõlbab elada ka temasugused = 
haritud mehel, küllap rahaga saab kuidagi hak- 
kama, miks mitte. Kaunissaare on suur talu, 
määratu suur, kulub siia haridust ja muudki, 
kus sellega. Peavad need häärberid olema üks- 
nes mõisahärradel!... Aga ammuks see oligi, 
kui ta tuli siia Kaunissaarde, tõusis enne koitu 
ja läks järve äärde, ei saanud teine magada, 
süda kutsus, tahtis kuulata järve häält... Ja 

siis ta oli kummuli seitsmevenna kivil, nuttis 
teine härdasti, tahtis aru saada järve kohinast, 
et jääda harima esiisade põlist talu... Jah, siia 
ta on tulnud igal suvel, ja ega ta ole põlanud 
talutööd, muudkui käed külge, kus abi vaja, töö- 
kas teine, on vanaisale abiks ja toeks, hoiab Kau- 
nissaare poole, tõstab talu au ning ilu. Jajaa, 
suureks teine sirgunud, kõrgesti koolitatud, aga 
ikka endine, süda teisel õigel kohal, oskab kuu- 
lata järve häält... Ei see poiss jää linna, seda 
pole kartagi, ehitab enesele häärberi ja toob vii- 
mati veel naisegi tallu, soetab peret... Jajaa, 
ei tema ole sündinud linnameheks, kus sellega. 
Las õpib, kui tahab, talu on suur, kulub siia 
omajagu haridustki. 


Kaarel lahkub Kaunisaarest sügisel, jätnud 
villa sisemiste tööde järelevalve vilunud meistri 
hooleks. Oh, ta võib olla rahul, sest villa val- 
mib kindlasti kevadeks. Siis ta toob väiksekese 
siia, paigutab ta ilusasti villa ülakorrale elama, 
kus on perenaise eriruumid. Aga nüüd peab 
tõsiselt mõtlema villa sisustamisele, ja see nõuab 
raha, palju raha. Tont võtku, milleks õieti mu- 
retseda! Tal on linnas majad ja neile saab teha 
obligatsioone. = Peaasi ikka, et sisustus oleks 
täiuslik ja kunstipärane, meeldigu see siis isale 
või mitte... Ka lubas onu Jaan talle laenata 
kogu oma vaba raha ja seda tal peaks olema 
kaunikesti. Ei, rahaküsimusest ta saab kuidagi 
üle, see on kindel. 

Ning Kaarel sõidab lõbusas meeleolus pea- 
linna, et jätkata instituudis oma õpinguid. Va- 
bal ajal ta külastab pealinna suuremaid antik- 
vaare, nõutleb kunstnike ning asjatundjatega. 
Nõnda ta hangib üsna hõlpsasti hulga kauneid 


143 


ning väärtuslikke sisustusesemeid, millest pal- 
jud on omaette haruldused. 

Varsti pärast naasmist ta kohtab instituudis 
Bibikovi, kes näib olevat üsna nukker, sest tema 
sügiseks jäetud eksamitega olevat täbar lugu. 
Nüüd on neist küll pooled sooritatud ja ta 100- 
dab ka teistega tulla toime, üksnes mehaanika 
professoriga olevat üha löömist, kes kukutanud 
ta taas läbi, nagu seda võis juba ette näha. Va- 
hest kolleeg Aitsam on nõnda lahke ja abistab 
tal ainega veidi lähemalt tutvuda? 

»Miks mitte,“ soostub Kaarel vastütulelikulit 
»Võime ju mõned õhtupoolikud töötada. Aga 
ma paluksin teilt mõningaid vastuteeneid — 

,-Olen täiesti teie käsutuses,“ kummardub 
Bibikov vene aristokraadi üleva  viisakusega. 
»Vahest seletate lähemalt, millega võin olla teile 
kasulik?“ 

»Teil on pealinnas laialdasi tutvusi ja mõ- 
ningail neist leidub vahest ehtsat Boulle-mööb- 
lit, mõtlen nimelt Andr€ Charles'i oma. Vajan 
mõningaid esemeid »ma barokkvilla sisustami- 
seks. Kui teil nüüd jätkub lahkust, siis — 

»Mon Dieu!“ hüüatab Bibikov —imestelles. 
»Kas olete mõtelnud sellele, et ehtne Boulle-möö- 
bel kuulub muuseumiväärtuste hulka!?* 

»Jah, just sellepärast ma soovingi seda osta 
ning palun teie lahket kaasabi.“ 

»Hm!... Ma ju möönan, et minu tutvus- 
ringis peaks leiduma mõningaid esemeid, kuid 
ma pole kindel, et keegi soovib neid müüa. Ka 
tuleb arvestada hinnaküsimust —“ 

»Ah, rahaküsimus ei tee mulle raskusi, pea- 
asi, et leian, mida vajan. Kui külastate mind 

lähemal ajal, siis näitan teile oma villa sisusta- 
miskavandeid, et te oleksite asjaga kursis.“ 

»Sobib. Omalt poolt teen kõik, et tasuda teie 
lahket vastutulekut. Ja kui meil on õnne, siis 
hangime teile mõne mööblitüki. Kõnelen ses 
suhtes oma emaga, ta on nimelt asjatundja.“ 

Järgnevail päevil külastab Bibikov sagedasti 
Kaarlit ja nad töötavad mehaanika eksamikava 
üsna põhjalikult läbi. Ning kui Bibikov soori- 
tab lõppeks oma eksami, ei jõua ta kolleegi kül- 
lalt tänada. Aga nüüd peab monsieur Aitsam 
külastama kord ka nende maja, sest tema emal 
olevat õnnestunud leida mõned Boulle-esemed. 
Külastagu kolleeg neid lähemal neljapäeval, mil 
emal on vastuvõtt, küllap ta siis kuuleb neist 
esemeist. 

Anna Aleksandrovna Bibikovi salong on avar 
ning eredasti valgustatud. . Seinagobeläänel ja 
suuril, kuldraamesse suletud vanaaegsete joonis- 
tega pannoodel on loetlematute lampide ja to- 
hutu kroonlühtri valgustusel mingi mahe ning 
elav värving. See on imeväärne salong, mille 
sisustise peen maitsekus, 7 tailide luksuslik uh- 
kus ja mingi tabamatu harmoonia hämmastab 
Kaarlit. 

Avaras ruumis liigub muretult ning eksima- 
tult hiilgav seltskond, kes on rikas ja omab ees- 
õigusi ning aristokraatseid traditsioone, mis an- 
navad talle sotsiaalse võimu. See on omaette 
maailm, hoopis erinev sellest, kus Kaarel on 
harjunud liikuma, see on maja, kuhu on kogu- 
nenud ülimuslik eliit ja kus temataoline noor- 
mees võib saada maitse ning elegantsi õpetust. 
Kogu seltskond koostub eranditult isikuist, kes 
käituvad kauni isikupärase viisakuse, tõelise 

elegantsi ja ülimusliku uhkusega, mis on koos- 


kõlas nende valitud kõneviisi ning elulaadiga. 

Kaarlis tekib äkki tunne, et ta on astunud 
soovimatu tulnukana võõrasse maailma, kus ei 
leidu ühtki temataolist lihtsat kodanlast, ja see 
ebamugav tunne võtab talt tavalise enesekind- 
luse. Kuid majaproua tervitab teda ülilahkesti, 
mis abistab tal võita oma esimest kohmetust. 

»Ah, c'est bien aimable ä vous, monsieur 
Aitsam, d'õtre venu voir une pauvre malade)),* 
sõnab vana daam leebelt, esitelles Kaarlit oma 
mehele, kes on tsiviilkindrali hiilgavas uni- 
VOrMIS. 

» Ons madam haige?“ küsib Kaarel laitma- 
tus prantsuse keeles. 

»Üksnes tühine külmetus, mis suleb mind 
mõneks päevaks koju,“ seletab majaproua lah- 
kesti. ,Aga tulge, esitlen teid oma õetütrele, 
kes on la femme la plus sõduisante de Peters- 
bourg — allons, je vous reconduirai °).“ lisab ta 
naeratelles, juhtides noormehe Niina Pavlovna 
juurde, kes vestleb kellegi vanahärraga. 

Ent neiu tervitab Kaarlit tuttavlikult ja sele- 
tab siis tädile, et ta tunneb monsieur Aitsamit 
juba kevadest saati. Kuna majaproual on veel 
muidki kohustusi, ta jätab noored vestlema ning 
. taandub. 


»Teie ei näi oma lubaduste lunastamisega - 


just üleliia ruttavat,“ tähendab Niina Pavlovna 


1) See on teist väga armas, härra Aitsam, et külas- 
tate haiget. 

*) võluvaim naine Peterburis — lähme, ma saadan 
teid. 

tädi eemaldudes. ,,Muide, ma ei lootnudki teid 
enam kohata. Kuis veetsite oma suve?“ 


»Tänan, päris hästi,“ kostab Kaarel sega- 
sena. Neiu lähedus teeb teda miskipärast koh- 
metuks ja ta ei leia vestluseks kohaseid sõnu — 
see pahandab teda. 


»Nicolas teadis jutustada, et teie ehitasite en- 
dale vahepeal sulni barokkvilla,“ abistab teda 
neiu, kelle eest noormehe kohmetus ei jää var- 
jule. ,,Kuulsin, et tahate oma villat sisustada 
eriti luksuslikult?“ 

Kaarel seletab meelsasti oma kavandeist ja 
nii nad satuvad aegamööda elavasse vestlusse, 
mis näib mõlemaid lõbustavat. Nõnda nad jut- 
levad, kuni majaproua võtab noormehe taas oma 
hoole alla, et esitella talle isikuid, kes olevat val- 
mis müüma oma Boulle-mööblit. 


Niina Pavlovna seirab mõtlikul pilgul eemal- 
duvat noormeest, kes näib kõigist lähedalolijaist 
tublisti pikemana. Jah, ta on tõesti Cuchullain! 
mõtleb neiu, suutmata irrutada mehelt pilku. 
Mon Dieu, miks peab just tema, see võhivõõras 
mees, talle nii üliväga meeldima!? Aga see on 
hea, see on väga hea, et ta lõppeks ikkagi tuli... 
Nina Pavlovna tumedais silmis süttib õnnelik 
sära. Kuid samas libiseb ta sisimasse hämar 
rahutus — see on nagu tilluke kihk, mis paisub 
kiiresti piinlevaks kahtluseks. Dieu, monsieur 
Aitsam tuli küll siia, kuid mitte tema pärast! Ah, 
ta ei tähenda vahest sellele mehele mitte kui mi- 
dagi? 

Kaarel lõpetab vahepeal oma läbirääkimised 
ja väljub rahul olles Bibikovi kabinetist, et siir- 
duda salongi. Kohalt, kuhu noormees jääb seis- 

ma, ta hoomab, et Niina Pavlovna istub ikka 
samal toolil ja vestleb pika kaardiväelasega, kes 
püüab mõtteissevajunud daami lõbustada. Ning 
seistes nõnda ta juhib ikka ja uuesti oma pilgu 
kaunile olendile, kelle haarav ilu mõjustas teda 
juba kevadel. 

Mitmed kogenud isikud väidavad, et see, mis 
mehi ilusa naise juures eriti võlub, on tõeliselt 
vaid illusioon, mida kaunitarid oskavad nõnda 
kütkestavalt esile manada, mõjustades meeste 
kujutelma. Kui see on nii, siis oskab küll Niina 
Pavlovna täiuslikult käsitada toda naiste salapä- 
rast relva. Ning Kaarel, silmitsedes teda üksi- 
järi, peab möönma, et kõigist naisist, kelle ilu 
on teda siiani kütkestanud, pole keegi mananud 
veetlevamat pilti kui see aadlineiu. Ta astub 
uljalt kaardiväelase kõrvale. 

»Mul oli õnne,“ teatab ta neiule, kelle silmad 
löövad kummaliselt särama. ,,Leidsin teie tädi 
lahkel kaasabil esemeid, mis on omaette harul- 
dused,“ lisab ta rõõmsasti, märganud, et kaar- 
diväelane eemaldub. 

»Ah, see on tore!“ hüüatab neiu. ,,Kunas lä- 
hete neid esemeid vaatama?“ 

» Homme.” 

»Kas ma olen ebaviisakas, kui palun teid kir- 
jeldada neid esemeid veidi lähemalt?“ 

Kaarel laskub vabale toolile ja kirjeldab põh- 
jalikult pakutavaid mööbleid. Siis läbib ta aju 
oivaline mõte. 

»Ma ei tea küll, kas see teile sobib, ütleb ta, 
»kuid mind rõõmustaks väga, kui teie saaksite 
homme asendada oma tädi, kes on haiglane ega 
tohi väljuda. Nõnda juhiksite mind neisse pe- 

rekondadesse ja näeksite ühtlasi ostetavaid ese- 
meid.“ 

»Aga muidugi sobib!“ innustub Niina Pav- 
lovna. ,,Olen homme täiesti vaba ja teie võite 
mulle järele sõita igal ajal.“ 

Kaarel kummardub tänades. 

IV 
ÜLE SÜGAVIKU 


Järgnevalt külastab Kaarel sagedasti oma 
kolleegi vanematemaja, kus ta leiab ootamata 
lahket vastuvõttu. Muide majaproua kaldub 
küll algul nägema noormehes tõusikut, kelle vii- 
bimine majas võiks tunduda seltskonnale ebako- 
hasena, kuid hiljem ta veendub vastupidises ja 
seda tänu oma pojale. Monsieur Aitsam sobib 
igasse aristokraatsesse salongi, seletab Nicolas 
vanemaile. Eriti veel nüüdisajal, kus kodanlus 
omandab kõikjal üha kasvavat mõjuvõimu. Ta 
on heast ning haritud perekonnast, tema vana- 
isa on põline mõisaomanik ja isa tohuturikas 
suurkaupmees, kes teenib ainsa päevaga rohkem 
kui mõni kõrgem riigiametnik aastas. Ka oskab 
ta laitmatult käituda ja olles ülimalt ande- 
kas tõuseb kord teenistusredelil väga kõrgele. Ja 
üldse tuleb vene aristokraatial varem või hiljem 
revideerida oma iganenud eelarvamusi ning võtta 
kord teatavaks, et raha, teadus ja kunst moodus- 
lavad uuemal ajal tolle sotsiaalse kolmiku, kuhu 
on asetunud võimu kilp! 

»Enfant terrible!!)** hüüatab proua Bibikov 
naeratelles. 


1) Hirmus laps! 

»Kardan siiski, et Nicolas'l on õigus,“ arvab 
vanahärra mõtiskelles, ,,sest tark pea, kõrgem 
haridus ja tohutusuur rahapung väärivad nüü- 
disajal vahest enamgi kui suur nimi, mille 
kandja on vaesevõitu, Aristokraatia on küll ühis- 
konna hiilgav pärl, kuid tõeliselt kasutu, olles 
üksnes inimtõu kuulsuseks ning auks. Kodanlus 
ja proletariaat on seevastu ühiskonna organism, 
mõte ning reaalne tegujõud. Rahvas ju tahab 
alati näha ülemkihi kätes rikkust, võimu, tegu- 
jõudu, sõnu, mõistust ja hiilgust — need on pea- 
mised võimutegurid, milleta igasugused eesõigu- 
sed kokku varisevad. Suur kunstnik või kir- 
janik on tõeliselt oligarh, sest tema mõju ula- 
tub läbi mitme sajandi ja tema looming on pal- 
judele seaduseks. Monarh istub küll troonil, on 
ümbritsetud hiilgavast aristokraatiast, kuid kõigi 
selja taga seisab rahamagnaat, kes valitseb tõe- 
liselt rahvamasse, valitseb toda reaalset tegu- 
jõudu, mis loob väärtusi. Viimased on aga elu- 
sooneks, elu ainsaks aluseks, andes aristokraa- 
tiale vahendeid mõnulemiseks. Nõnda on ülem- 
kiht sõltuv üksnes rahamagnaatidest ja seda ta 
peaks tõesti päris kindlasti arvestama.“ 

Ning perekond, jõudnud sääraste sügavate 
elutõdedeni, kohtleb Kaarlit lahkesti. . Kuid 
ühtaegu, et kuidagi õigustada noormehe viibi- 
mist oma salongis, nad levitavad targu kuulduse, 
et monsieur Aitsam on tohuturikka rahamagnaadi 
poeg ja et tal on isa kaudu suuri sidemeid. 
Muide, perekonnal on vene aristokraatseis ringes 
üsna silmapaistev seisukoht, mida ta võlgneb 
üksnes piinlikult hoolsale tutvustevalikule ning 
oskusele anda oma majas ,,head tooni“. 

Aleksei Petrovitš Bibikov, tõeline salanõu- 

nik, põlvneb vene pisiaadlist. Ta tõusis teenis- 
tusredelil tippudeni oma naise sidemete kaudu, 


kes kuulub vanasse ning kuulsasse aadlisugu- 


võssa. Olles küll tähtis riigiametnik, ta pole 


siiski kuigi vaimukas. - Tundes ihalust kõige / 


vastu, mis on valitud, viisipärane ja peen, taot- 
sedes külastada üksnes aristokraatsemaid maju, 
väljendades alati üksnes usklikke, keisririiki pool- 
davaid ja ülimalt korralikke mõtteid, teda pee- 
takse pedantselt konservatiivseks ning usaldus- 
väärseks. Seda enam veel, et ta oskab austada 
kõike, mida peab austama, põlata kõike, mida 
peab põlgama, ja mitte kunagi eksida ühegi selts- 
kondliku tõekspidamise vastu. Nõnda ta pääseb 
vabalt kõigisse paremaisse majusse ja võtab üht- 
aegu oma majas vastu peaaegu kõiki tolleaegse 
Petrogradi tähtsamaid isikuid. 

Kaarel, olles tolle aristokraatse perekonna 
külalislahkusest meelitatud, külastab sagedasti 
toda huvitavat maja ja kogeb aegamööda nii 
mõndagi tulusat. Ta pole nüüd enam kaugeltki 
nõnda roheline nagu algul, vaid liigub Anna 
Aleksandrovna salonges mingi ulja enesekindlu- 
sega, otsekui veetnuks ta siledal parketil kõik 
oma elupäevad. Ta käitub tagasihoidliku vääri- 
kusega ega kipu kunagi esile, lubades end aeg- 
ajalt suurima meelerahuga esitella selle maailma 
võimsaile. Nõnda ta ei hakka kellelegi eriti sil- 
ma ja teda harjutakse lihtsalt nägema maja ala- 
lise külalisena, veel enam — evides suurte side- 
metega rahamagnaadi kuulsust ta saab kutseid 
mitmesse majja, kus teda samuti harjutakse nä- 
gema. Kõik see aina tõstab Kaarli eneseusal- 
dust, äratades ta sisimas ühtlasi auahneid püü- 
deid. Kas tema pole lõppeks küllalt haritud ja 

- heast perekonnast, et mitte olla põlatud, küllalt 
- rikas, et ümbritseda end veelgi suurema luksu- 


- "dl 

sega kui need aadlikud, küllalt vaimukas, et 
mitte sattuda pilke alla, ja küllalt meheks, et 
võistelda parimatega nende aadlike hulgast! 

Omandanud juba poisikespõlves, Maria Grigor- 
jevnalt saadud valusa kogemuse kaudu, tulusa 
harjumuse esineda vägagi tagasihoidlikult, an- 
nab see omadus talle nüüd mingi üleva vääri- 
kuse, mis leiab seltskonnas üldist hindamist, ja 
teda peetakse hästi kasvatatuks. Erilist armu ta 
leiab aga daamide silmis, kes ihalevad tema ra- 
hamagnaadi kuulsust. lõbusat vaimukust, ele- 
gantset atleedikeha, mehiselt tarmukat nägu ja 
põhjalikku kirjandusetundmist. Ent seltskonna- 
daamide ootamatu tähelepanu teeb teda veidi 
rahutuks, manitsedes teda käituma veelgi suu- 
rema tagasihoidlikkusega. Ta ju ei tunne veel 
lähemalt seltskonnadaame, pidades neid üld- 
joontes paljuteadvaiks, kuid ühtlasi ka kohtla- 
siks, teesklevaiks ning seetõttu ohtlikeks, tühi- 
seiks ja lõppeks vägagi koormavaiks. Olles siiani 
üsna edukalt seigelnud vaid oma ringkonda kuu- 
luvate tütarlastega, tal puuduvad veel kogemu- 
sed, kuidas neid aadlidaame õieti kohelda. 

Kaarel aimab kuidagi vaistlikult — tollest 
ilmsesti meeldida püüdvast vastutulelikkusest 
hoolimata — daamide imeteldavate naeratuste 
taga peituvat mingit vaimset tagasihoidlikkust, 
mis nii omane isikuile, kes loevad end põhiolemu- 
selt teisi ületavaiks. Ning selle aimuse mõjul tas 
vostub tilluke kihk, mis paisub aegamööda puht- 
isikupäraseks uhkuseks, ja tema käitumine muu- 
tub jahedalt-viisakaks, peaaegu kõrgiks. Ta ei 
luba endale kunagi tavalisi uljaid naljatusi ega 

kulunud, teatreist või kirjandusest laenatud väl- 
jendeid, pidades neid lamedaiks ning vaimuvae- 
seiks, tema erandlikule seisukohale mitte vasta- 
vaiks. Selliste pärlidega tohivad hiilata üksnes 
aadlikud, kelle sünnipärane ülevus katab nende 
vaimuvaesuse — tema peab olema algupärane! 

Ning säärane, kõrgemas seltskonnas omasu- 
gusena koheldud tõusiku varjatud enesetunde- 
avaldus on õieti suurim uhkus, mis nõnda omane 
isikuile, kes võlgnevad üksnes oma mõistusele 
tolle seltskondliku seisukoha, mis teised on 
omandanud sündimisega. Aegamööda ta õpib 
üsna selgesti eraldama toda rassilist tõugude eri- 
nevust, mis takistab kodanlasi ja seltskonnaini- 
mesi segunemast, kuigi nad nõnda tihedasti 
kokku puutuvad. Tal on lausa valus ning piin- 
lik kuulda, kui temast kõneldakse kui ,, hästi kas- 
vatatud ja intellektuaalselt arenenud rahamag- 
naadist“, mis osutab ikkagi vaid teatavaid piir- 
jooni, mida kellelgi ei tule mõttesse märkida oma 
ringi kuuluva inimese juures! Oh, nemad on 
juba enne sündimist rikkad. hästi kasvatatud ja 
ülevad! Ning selline kindlajooneline, tema pä- 
ritolu nii ilmsesti piiritlev suhtumine on talle 
äärmiselt solvav. 

Nõnda tärkab Kaarlis võitlusiha, tärkab tahe 
kaotada neid eralduvaid vaheseinu ja ehitada 
kindlat silda üle tolle sügaviku, mis eraldab teda 
seltskonnast. Ta peab hoolsasti töötama! Lõpe- 
tanud kord instituudi esmajärgulise diplomiga, 
ta tõuseb ametiredelil kohe nelja klassi võrra ja 
saab ,isikliku aadli tiitli“, mis tuleb muuta ,,põ- 
liseks“, seega ka pärandatavaks. On kord jõu- 
tud nõnda kaugele, siis on tal ka tee tippudeni 
avatud ja ta võib ehitada kindla silla ning teha 

hiilgavat karjääri. Oh, temas leidub küllalt toda 
noorusjõudu, toda imeväärset, inimesile vaid 
ainus kord elus antavat võimet muutuda ainsaks 
tahteks, ainsaks mõtteks ja teha endast kõike, 
mida ta nõnda ihaleb. Ning uskudes, et ta teos- 
tab kord suuri asju, ta loodab tulevikust üksnes 
head, ja olles noor, ta pole veel pettunud oma 
lootuses... 


Kaarel käib üha seltskonnas, käib seal au, 
mitte südame pärast, käib seal edevusest, et uh- 
keldada ilusate daamide ees oma algupärase vai- 
mukusega. Taoti ta muutub siiski rahutuks ja 
uudistab end kestvalt oportunismi peeglis, püü- 
des avastada oma sisimas mõnda tumedat laigu- 
kest. Neil üksindushetkil ta mõtleb Loorile, kel- 
lega ta on ikka kirjavahetuses. Miskipärast ta ei 
arva vajalikuks tüdrukule teatada oma hiilga- 
vast edust seltskonnas — ja just see salatsemine 
teebki teda rahutuks. 


Üsna sagedasti ta avab teatava vanahõbedast 
kastikese, sirvib Loori arvukaid kirjakesi, silmit- 
seb kaua ovaalset miniatuuri, loeb sellele gravee- 
ritud ridugi.. Kuid tal pole enesele midagi ette 
heita ja nõnda võib see ovaal rahulikult püsida 
oma kohal... Ta käib küll seltskonnas, vestleb 
seal daamidega, kuid nad ei tähenda talle mitte 
kui midagi — isegi mitte Niina Pavlovna, kes on 
ometi nii sulnis ja näib teda üsna hästi sallivat... 
Ei, ei! Ta ei käi seltskonnas südame pärast! Ka 
kohtab ta Niina Pavlovnat harva, ainult paar 
korda nädalas, ja seda pole palju! Peab ju iga 
mees, kes kavatseb lähemal ajal kihluda, õppima 
lundma võimalikult palju naisi, et igakülgselt 
veenduda, kas ta valik on eksimatult õige... 

Nõnda ta toimib antud olukorras nende mõle- 
mate huvides! 

Jah, inimene ju ei tea sagedasti isegi, mida 
ta õieti tahab, ja nii võib üsna hõlpsasti kujutella, 
et tahame üht, kuid alateadlikult soovime hoopis 
midagi muud... Ka on inimene teda vallanud 
afektide ori ja ta peab võitlema pinevat võitlust, 
et neist vabaneda ning muutuda enese üle täieli- 
seks peremeheks. Üksnes see, kes on vaba iga- 
suguseist kiusatusist ja kes võib liikuda häirima- 
tult kõikjal, on küllalt küps, et naituda tollega, | 
keda ta tõeliselt armastab. Sel juhtumil on tema | 
väljavalitu juba see tõeline. Ja lõppeks ta ei tee 
sellega kellelegi kurja, et liigub heas seltskonnas, 
omandab seal endale elus nii vajalikke kogemusi, 
sõlmib kasulikke tutvusi ja leiab lisaks veel 
mõistlikku meelelahutust. 

Tõsi, talle ju meeldib Niina Pavlovna, meeldib 

päris hästigi — igatahes tema juures ta unustab 
oma eelarvamused seltskonnadaamide vastu... 
Jah, üksnes temal on sarmi ja reipust, üksnes te- 
mas puudub teesklev püüe meeldida, puudub 
edev tahe olla ümbritsetud austajaist, üksnes 
tema lähedal võib end tunda vabana, vestelda 
tuttavlikult, otsekui tunneks ta toda kaunist olen- 
dit kes teab kui kaua, ja üksnes tema oskab 
naerda nii siira lõbususega, nii võltsimatu ehtsa 
elevusega, nagu oleks ta tehtud päikesest... Aga 
seegi noor daam on lõppeks ikkagi vaid selts- 
kondlik tutvus, kellega tal pole midagi ühist ja 
kellega teda ei seo midagi südamelähedast, mui- 
dugi mitte!... Ja nõnda võib see tilluke ovaal 
lebada endiselt oma kastikeses. 

Ning vaigistanud selliselt oma rahutuks muu- 
tunud sisimat, ta jätkab külastamiskäike pea- 

Minna aristokraatseisse salongidesse, leides neis 
üha lahkemat vastuvõttu. Kuna seltskonnas on 
saanud teatavaks tema Boulle-mööbli ja paljude 
muudegi kunstilise väärtusega esemete ostud, 
hinnatakse teda nüüd veel kui innukat ning pä- 
devat kunstivarade kogujat, ja see aina lisab talle 
kuulsust, tõstes ühtaegu tema isikuväärtust. Aeg- 
ajalt ta lähetab Loorile mitmeleheküljelisi kirju, 
kuid Niina Pavlovnast ta ei maini targu sõna- 
kestki, eelistab vaikida. 

Ka jõuluvaheajal, sõitnud pühiks kodumaale, 
ta ei pühenda väiksekest oma pealinnaelu sala- 
dusisse. Tal pole selleks õieti aegagi, sest ta sõi- 
dab kohe pärast pühi Kaunissaarde, et viibida 
isiklikult oma barokkvilla viimistlemistööde juu- 
res. 

Niina Pavlovna jälgib sügisest saadik suure 
huviga monsieur Aitsami menukat esinemist 
seltskonnas ja teeb sellest omi järeldusi. Teda 
häirib noormehe jahe tagasihoidlikkus, tahtlik ja 
veidi pidulik tõsidus, milles ta näeb üksnes poosi 
— seda ütleb temale ta läbinägev naiselik vaist, 
mis on armunute juures tavaliselt eksimatu. Ta 
ei tea küll, miks monsieur Aitsam käitub selli- 
selt, kuid hoomanud taoti noormehe pilkudes 
ihalevat soojust, ta sisimas tärkab soov olla oma 
Cuchullainile hästi lähedane, palju lähedasem 
kui ükski teine ja näha endal pidevalt peatumas 
neid kummaliselt põlevaid silmi, tabada neis 
ikka ja jälle armunu imetlevat soojust. Aruka 
neiuna ta mõistab siiski, et kõiki soove ei või 
rahuldada, vaid igas olukorras tuleb arvestada 
head ning halba. 

Ta on näinud endal peatuvat nõnda paljude, 

tema seisusse kuuluvate meeste pilkusid, kuid 
kõik need mehed on jätnud teda külmaks ja ta 
pole seni veel kordagi kaotanud oma südamerahu. 
Nõnda on ta süda jäänud häirimatuks, niisama 
siiraks ning mõistlikuks nagu ta vaimgi. Teda 
on ihaldatud, talle on tehtud hiilgavaid naitumis- 
esildusi, tema pärast on kakeldud, on sõidetud 
rindele... Teda peetakse haruldaseks iluduseks, 
sädelevalt vaimukaks ning ülimalt sarmikaks, ta 
on — la femme la plus sõduisante de Peters- 
bourg...J) Aga seda ütlevad talle üksnes need tei- 
sed, mitte tema, Cuchullain! Ah, tema pole talle 
kunagi ütelnud midagi sellist, ei kunagi!... Mon 
Dieu! Miks käitub Cuchullain nõnda tagasihoid- 
likult, nõnda piduliku tõsidusega!? Sellele ta ei 
leia vastust ja see teeb ta meele nukraks. 

Niina Pavlovna, nagu kõik kaunitarid, on 
mõnesti edev, kuid tema edevus pole labaselt esi- 
letükkiv see on ettevaatlik edevus, mis alati 
püsib kindlais raames, hoidudes minemast liiga 
kaugele. Talle meeldib näha austajate ihalevaid 
pilkusid, meeldib lugeda nende silmist soove, 
mida on äratanud ta võluv ilu, kuid ta ei anna 
neile tunneteavaldusile mingit tähtsust. Meeste 
ihalevad meelitussõnad lihtsalt lõbustavad teda, 
pakkudes teatavat vaheldust küllaltki üksluises 
ning värvitus seltskondlikus elus. Kuid selline 
oleskelu meeldis talle kuni läinud kevadeni, meel- 
dis tolle hetkeni, mil ta kohtas Kaasani kiriku 
juures monsieur Aitsamit, kelle mõju avas äkki 
ta silmad ja pani teda soovima midagi muud... 
Tema seisusse kuuluvad mehed lõbustasid teda 
vaid tolle kevadepäevani, vaid tolle hetkeni ta 


1) võlavaim naine Peterburis. 

ihales nende sünnipärast ülevust, nende kõrgeid 
ameteid, nende päritavaid tiitleid ja pälvitud au- 
nimesid. 

Monsieur Aitsamis aga meeldis talle kohe too 
rabav ning vaimukas algupära, meeldis kõik see, 
mis on tolles mehes uudset; talle meeldis ta või- 
mas, spordimehelikult sale ning treenitud atleedi- 
keha, tema uljas rüht ja mehine ilu. Ja need 
kummaliselt leegitsevad silmad, need teevad iga 
naise lihtsalt hulluks! Hiljem, kohanud Cuchul- 
laini oma tädi salongis, ta õppis temas hindama 
üleolevat mõistust, imeväärt vilgast ning põhja- 
likult koolitatud mõtlemisvõimet, tõelist intelli- 
gentsi, võluvalt jahedat tagasihoidlikkust ja vär- 
viküllast kõnevõimet, mis valgustab just seda, 
mida ta parajasti soovib väljendada, tegemata 
kunagi liigseid sõnu, nagu see nii omane seltskon- 
nainimesile, kes kõnelevad üksnes ajaviiteks... 
Ah, ta on ülimalt kena, see Cuchullain, kenam kõi- 
gist neist lodevaist seltskonnainimesist, sest... 
sest ta on Cuchullain! Mon Dieu, ta ütleb enese 
olevat eestlase, ja kui see on tõsi, siis on eestla- 
sed üks tore rahvas! 

Aga ta on nii ligipääsematu, nõnda kauge 
ning võõras, otsekui kardaks ta läheneda teisest 
rassist naistele... On šee rassiline uhkus või 
häirib teda seisustevahe? Ta ütleb enese põlvne- 
vat vanast suguvõsast, kes harinud esiisade maad 
juba mitu sajandit, palju ennemini kui krooni- 
kud hakanud mainima tema esivanemaid. Võib- 
olla ta on üliuhke oma iidsele suguvõsale, on 
uhke neile legendidele, mida rahvasuu teab pa- 
jatada tema algvanemaist, on uhke oma miüsti- 
lisele järvele, mille sosiskelu peab mõistma iga- 
üks, kes tahab harida tema esiisade maid, on 

uhke oma vanaisale, kes olevat ümbruskonna 
kõige tublim põllumees ja kelles elavat kõik tema 
suguvõsa eriskummalised omadused, on uhke 
oma tõule ja rahvale, kes erineb nii põhjalikult 
venelasist... Võib-olla ta koguni halvustab en- 
damisi vene rahvust, halvustab vahest temagi 
noorukest aadlisuguvõsa, kes on väljunud kus- 
kilt Aasiast ja tunginud vägivaldselt tema rahva 
aladele!? Dieu, ta ju kõneles midagi Suzdali Ve- 
nest ja suurvenelaste natsiooni tekkimisest, kes 
olevat sulatanud endasse tohutu palju soome 
sugu rahvaste verd!... See on vägagi tõenäo- 
line! Aga sel juhtumil leidub nende veres ühi- 
seid sugemeid? Ah, miks ta on nõnda ühe- 
poolne, nõnda julm-uhke! 

Ta külastab vene aristokraatseid salonge, on 
kõikjal nii enesestmõistetavalt kodus, otsekui 
kuuluks kogu maailm üksnes temale. Ta käitub 
nõnda üleolevalt, peaaegu kõrgilt, nagu kuning- 
likust suguvõsast isik, kes on suvatsenud laskuda 
alla tavaliste surelike keskele... Aga seejuures 
ta ei tundu põrmugi naeruväärsena, sest... sest 
talle sobib olla teistest üle, ta ongi seda! Mui- 
dugi, temas puudub too naeruvääristav kõrk al- 
pus, mis nii omane tõusikuile, kes kuidagi on' 
pääsenud seltskonda. Ta ületab teisi oma algu- 
pärase mõistuse ning sädeleva vaimukusega, ta 
on intellektuaalselt ülev, mis on ainus ning tõe- 
line ülevus, mis tõstab teda neist, sündimise 
kaudu ülevaist, mõõtmatult kõrgemale! Ta on 
vaimne aristokraat! Ah, kui ta ainult ei oleks 
nii julm-uhke! 

Nõnda virgub noores daamis loomulik iha 
meeldida oma Cuchullainile, võrgutada teda, 
panna oma olemusse, kogu käitumisse, pilku- 

desse ja naeratusse toda peibutavat võlu, mida 
levitab enda ümber õieti iga naine, kelles virgub 
vajadus, et teda armastataks. Ta tunneb end 
nagu ümber sündivat, miski uudus annab tema 
elule nagu vastset mahlakust ja äratab ta sisimas 
suure ning salapärase rõõmu. Ta on küllalt 
tark ning arukas, et mitte laskuda tavaliste mee- 
litusteni, mida kasutab enamik labaseid naisi, 
— see võte oleks liiga odav ega annaks monsieur 
Aitsami juures tulemusi. Nüüdsest ta muutub 
noormehe vastu hästi tähelepanelikuks, kuulab 
nähtava huviga ta sügavamõttelisi seletusi, püü- 
des neid mõtteavaldusi mõista, vähemalt anda 
oma näole säärase arusaamise ilme, otsekui tai- 
paks ta kõike ja kuulaks suurima naudinguga. 

Taoti, kuulates mehe pühendusi, ta mõtleb ise 
hoopis millelegi muule, kuid tema näol püsib üha 
too arusaav ilme ja ta silmis helgib sügav tänu, 
et mees suvatseb teda üldse nõnda kannatlikult 
valgustada. Aaeg-ajalt, kaotanud sootuks mõtte- 
lõnga, ta esitab areldi mõne küsimuse ja väljen- 
dab siis võluva naeratusega oma tänu, kui talle 
antakse lahkesti täiendavaid seletusi. Neil puh- 
kudel ta hoomab, et monsieur Aitsam aina in- 
nustub, ja vaimustudes tema huviküllase tähele- 
panu nägemisest satub üha hoogu, olles kindlasti 
veendunud, et on leidnud endale nii peene, avali- 
oleva ja sõnavõtliku hinge, kellesse ta mõte lan- 
geb nagu seeme, mis leiab idanemiseks tänuliku 
pinna. 

Neil õnnelikel hetkil tajub Niina Pavlovna 


üpris selgesti, et too julm-uhke ning ligipääse- 


matu Cuchullain hakkab temasse armuma, ja see 
vastalt kindlamaks muutuv võit ärritab teda. Oh, 
see on kütkestav intriig, mis erutab närve ja pa- 

neb vere pulbitsema, see on lõbus ning huvitav 
mäng, mis väärib mängimist! Ning veendudes, 
et nende suhteis toimub pidev muutus, ta jätkab 
toda suurt mängu. Iga sõna, leebe pilk ning käe- 
surve lähendavad neid üha enam, lisades nende 
südameisse iga uue päevaga veidi rohkem lem- 
bust, vastastikust mõistmist ja õrna soojust. Cu- 
chullain armastab teda, armastab alateadlikult, 
ilma et ta oskaks seda veel aimata. Ah, lõppeks 
on kõik mehed, ka parimad nende hulgas, üsna 
hõlpsasti võidetavad! Peab üksnes tundma 
nende loomust ja kasutama vastavat taktikat. 
Cuchullain on ligipääsematu, on julm-uhke ning 
üleolev, kuid ta on ikkagi mees... 

Ent päevade möödudes veendub Niina Pav- 
lovna, et tolle mehe kütkestamisel tuleb teda 
eelistada kõigi teiste austajate ees, mida aga või- 
daks märgata seltskonnas. Tõsi, ta ju on valmis 
oma seltskonnaringist üle olema, teda teatava 
piirini halvustamagi, kuid... Noh, lõppeks tu- 
leb ikkagi arvestada toda, mida tema ringis loe- 
takse sobivaks. Ta soovib küll nii väga, et Cu- 
chullain kuuluks üksnes temale, kuid ta ei suuda 
kujutella end kuuluvana tollele mehele, tollele 
vene aristokraatseis ringes peaaegu tundmatule 
kodanlasele. Nõnda ta ihaldab küll supelda ar- 
mastuses, ihaldab omada toda meest, ihaldab 
teda köita oma isiku külge, kuid eelistab ise olla 
mitte omatud, eelistab käituda seltskonnadaami 
säästliku ettevaatusega. Temas on kõik vajali- 
kud omadused, et jätkata toda huvitavat intriigi, 
mis peab rahuldama tema naiselikku kapriisi ja 
tõendama talle lõplikult, et tema neitsilik uhkus, 
tema isekus ning voorused pole tolle mehe poolt 
salajas põlatud. 

Niina Pavlovna teab ülihästi, et temas ei 
puudu midagi, mis võib äratada armastust, seda 
õigustada ja anda sellele kestvust. Tal on kau- 
nis kuju ja kõik on temas kooskõlas, vähemastki 
liigutusest kuni meisterliku oskuseni valitseda 
oma häält ja sõnade armsust. Kõiki neid oma- 
dusi on täiendanud seltskondlik kasvatus, andes 
talle suursuguse elegantsi, millel on imeline võlu 
meeste kohta ja mis annab tema ringi naistele 
põhjust teda kadetseda. Kui monsieur Aitsam, 
nagu väidab Nicolas, tõuseb kord teenistusredelil 
tõesti kõrgele, siis ta võib üksnes võita, sest Cu- 
chullain on küllalt rikas, et ümbritseda teda suu- 
rima hiilgusega, küllalt vaimukas, et olla targe- 
maistki meestest üle, ja küllalt meeldiv, et rahul- 
dada nõudlikumatki maitset. Ei, see mees ei tohi 
kuuluda kellelegi teisele naisele! 

Vv 
VABADUSE POOLE 


Kaarel Aitsam veedab vanaisa juures vaikseid 
talvepäevi, leides nüüd villa ehitustööde kõrval 
küllalt mahti veidi lähemalt vaadelda oma sise- 
elu, kus valitseb juba mõnda aega mingi psühho- 
loogiline dualism, mis viib tema ihu ja hinge tei- 
neteisest kuidagi sõltumatult vastuollu, otsekui 
puuduks nende vahel teatav seos ja nagu valit- 
seks kummaski sootuks omapärane seaduslikkus. 
Selline kummaline kahesus hämmastab teda ja 
ta püüab leida tolle nähtuse tõelisi põhjusi, mis 
esimesel vaatlusel näivad peituvat väljaspool 
tema teadvuse piire. 


Kui inimene on vaba afektidest, see tähen- 
dab tugevaist, enamvähem järsku -—tekkivaist 
tundmusist, mis seotud mitmesuguste muutustega 
hingeelus ja kehalisis protsessides, siis peaks va- 
litsema tema keha ja hinge vahel teatav koos- 
kõla, mis annab inimesele rahu ning ühtlasi ka 
võime olla enese üle igas olukorras peremes. La- 
seb ta aga kütkestada end afektidest, siis ta pole 
enam enese, vaid saatuse võimuses, kes sunnib 
teda pahatihti järgnema halvemale, olgugi et ta 

saab aru ka paremast. Nõndaks, aga mis siis 
temaga on õieti juhtunud? Ons ta miskipärast 
kaotanud oma hingelise tasakaalu ja muutunud 
kehaliselt lodevaks? Mis on põhjustanud selle 
nähtuse? 


Kaarel on muide teadlik, et kõik see, mis ini- 
mesega iial juhtub, on suuresti tema enese mää- 
rata, on tema nõrkuse või tugevuse tulemus, ja 
nõnda ta ei anna tähtsust mitte välistele sünd- 
mustele, mis on saatuse määrata ja millede käiku 
ei saa keegi muuta, vaid kõigele sellele, millise 
kuju need sündmused võtavad temas eneses, see 
on sündmuste vaimsele osale. Tema arvates võib 
tugeva hinge- ning tahtejõuga, afektidest vaba 
inimene teatava määrani mõjustada sündmuste 
vaimset osa — seda osa, mis saab sündmusest te- 
mas eneses, tema sisimas — ja see võimaldab 
omakorda teatava määrani ette näha ning selle- 
kohaselt ka mõjustada tema edasist elukäiku. 


Neil enesevaatluse päevil ta mõtleb sagedasti 
Niina Pavlovnale, kuid ühtaegu ka Loorile. Kõr- 
vutades mõlemaid neiusid ta peab möönma, et 
kummalgi on teatav koht tema sisimas. Siit 
õieti lähtubki too kummaline kahesus, mis teeb 
teda kuidagi närvlikuks, ebamääraselt võnkuvaks 
ning rahutuks, otsekui idaneks temas mingi sala- 
haigus. See on nagu verepalavik, millesse ei se- 
gune küll midagi valusat, mis aga nakatab kogu 
tema olemuse, erutades meeli ning mõtteid. Kui- 
das ta ka ei ponnistu, et vabaneda tollest lummu- 
sest — see jääb püsima ja ta peab laskuma oma 
südamesse, et näha ning mõista seal toimuvat. 
Ning lähemal vaatlusel ta näebki seal kahte naise- 
kuju: üht üliarmast ja veetlevat, kes oskab nõnda 

armsasti naeratella, kes on tema esimene armas- 
tus, kes on vastanud siiani ta naisepaleusele, mille 
on loonud tema pimestatud kujutelm, — ja teist... 
Oh, see teine naisekuju on hoopis teissugune: ta 
on võrratu ja äratab temas võimsat iha, mis pai- 
sub lausa leegitsevaks kireks. Aga too teine pole 
siiski nii armas, ta äratab pigemini kehalist kui 
hingelist huvi, teda tahaks lihtsalt noppida, nagu 
nopitakse valminud puuvilja, mis äratab isu... 
Ah, väiksekest ta pole kunagi sääraselt ihalda- 
nud! Ei, tema juures iha tundub olevat nagu 
peidetud mingi teise, hoopis võimsama, alles tu- 
meda ning vaevalt ärganud tunde varjule, mis 
täidab teda otsatu õrnuse ja hella liigutusega, mis 
on puhthingeline tundeavaldus, mitte kehaline. 
Pole kahtlust, et ta armastab üksnes väiksekest, 
armastab sügavalt ning ebaisekalt, armastab 
nagu ei kedagi teist siin maailmas. Ta tunneb 
end olevat seotud väikesega, seotud kogu oma 
olemuse hooga, tunneb teda alatasa endas ole- 
masolevana, otsekui polekski ta temast lahku- 
nud. Üks osa Loorist, midagi ülipeent ja väljen- 
damatut, püsib üha ta sisimas ja see on armas- 
tus, tõeline hingeline armastus, mitte iha... Ent 
miks väikseke valdab teda nõnda, valdab palju 
enam kui teised, kui too härrasdaam, hoopis teis- 
suguselt? 

Jah, aga ta ju ihaldab veel toda teist, toda 
suurdaami! Ons ta vahest ka temasse armunud? 
Ons ta langenud tolle aadlidaami kütkestavalt 
edevaisse püüniseisse? Ons ta tolle kauni olendi 
oivalisest käitumisest tüssatuna sattunud selle 
kummalise lummuse mõju alla, mida naistes ma- 
nab meeldimisiha? Tont võtku, ta võiks küll 
olla tolle aadlidaami armukeseks, kuid mitte ku- 

nagi tema seaduslikuks meheks, seda takistab 
juba nende rassiline ja seltskondlik erinevus! 


Ent sõitnud vastsel aastal taas pealinna ja ko- 
hanud varsti pärast seda Niina Pavlovnat, ta ta- 
jub, et see daam tähendab talle palju rohkem, 
kui ta söandab enesele tunnustada. Ning teinud 
tolle rabava avastuse, ta ei tea, kuidas edaspidi 
käituda. Kui oma isiklikku väärtust tundev 
noormees on vallatud armupalaviku ängistavaist 
hoogudest, siis on tema esimeseks loomulikuks 
vaistuks sirutada käsi, et vallutada ihaldatud 
olendit; lahutab teda aga tollest olendist pea- 
aegu ületamatu seisuslik vahemaa, siis haarab 
teda mingi masendav rahutus, mis üha lisab 
väärtust ihldatud naisele. Ja milline mees, kuu- 
lugu ta mistahes seltskonnaklassi, ei tunneks 
oma sisimas piinlevat rahutust, leides naises sot- 
siaalse, vaimse ning kehalise täiuse, mis võimal- 
dab tal näha oma kõigi salajaste soovide rahul- 
damist? Kuigi see pole vahest hingelise armas- 
tuse põhjuseks, kuid ta on ikkagi suureks tunde 
tõukejõuks. 


Olles harjunud varjama oma tõelisi tundeid, 
võib Kaarel Niina Pavlovna juuresolekul üsna 
rahulikult kõnelda tühiseist, mitte midagi ütle- 
vaist asjust, kuid oma südames ta tõmbub en- 
dasse ja tõotab iga hinna eest omandada tolle 
härrasdaami. Ihalus isekuseta on üksnes haig- 
lane nähtus — ja nõnda Kaarel otsustab tõusta 
kiiresti väärsele kõrgusele, et mitte olla solvatud 
põlastava pilguga, otsustab ümbritseda end hiil- 
gusega, mida võimaldab talle ta raha, otsustab 
sõlmida kasulikke tutvusi, et nende kaudu tõusta 
seda kindlamini oma kujuteldava karjääri ti- 

pule. Ning haaratuna selliseist püüdeist ta kü- 
lastab innukalt pealinna aristokraatseid salonge, 
tehes ühtaegu lõpparveid oma senise-eluga. Ta 
otsustab küll kustutada oma mälust väiksekese, 
kuid miskipärast ta ei saada tagasi toda ovaalset 
miniatuuri, mis anti talle kunagi armastuse tähi- 
sena — nii kaugele tema arvetegemine veel ei 
küüni. Tal lihtsalt ei jätku südant kurvastada 
väksekest, ja nõnda ta jätab ovaali lebama oma 
kastikesse... 


Sama aasta veebruaris juhtub nõnda, et rah- 
vahulgad väljuvad tänavaile ja teostavad tsaari- 
riigis revolutsiooni. Neil unustamatuil päevil, mis 
jätavad kustutamatuid jälgi uute aegade ning 
uute inimpõlvede ajalukku, liigub Kaarel Aitsam 
vaikse vaatlejana mööda pealinna rahutuid täna- 
vaid. Ta näeb, kuidas majade katuseile poetu- 
nud vana korra truud pooldajad tulistavad sealt 
kuulipildujaist mässavaid rahvahulki, näeb lu- 
miseil tänavail verejälgi ja kuuleb haavatute va- 
lulisi oigeid. Ta näeb, kuidas suured hoonete- 
kuubid süttivad kollase suitsva leegiga, ja kuu- 
leb, kuidas püssikuulid läbistavad laksudes äri- 
silte, purevad aknaid ning ehitiste kauneid fas- 
saade, külvates ikka ja jälle surma... Niisiis, 
— liberte, õgalite et fraternitš !), see prantslaste 
oivaline juhtlause on jõudnud otsaga Venemaale, 
on pannud paukuma püssid ja särisema kuuli- 
pildujad, milleta ju ei pääse vabaduse poole... 
Nõndaks, inimene otsib üha verejälgi, mis tei- 


1) vabadus, elvus (võrdsus), vendlus — Prantsuse esi- 
mese vabariigi juhtlause. 

sed on tema eeli maha jätnud — see on üksik- 
asjus varieeruv, kuid muutmatu ning igavene 
eluseadus. 

Jah, elvus on küll õigustatud nõue, kuid 
ükski revolutsioon, ükski maine võim ei suuda 
seda muuta tõsiasjaks. Milliseks revolutsioon an- 
tud olukorras ka ei kujuneks, kuidas ka rahva- 
massid ei möllaks ning hävitaks oma seniseid 
valitsejaid, ilmub varem või hiljem ikkagi uus 
juhtkond, kes annab rahva ebamääraseile soovele 
pikemaks ajaks kindla suuna, mis ei erine oma 
põhiolemuselt kuigi palju senisest, revolutsiooni 
kaudu hävitatud suunast... 

Ning mõlgutades selliseid mõtteid jätkab 
Kaarel Aitsam oma rännakuid, näeb ja kuuleb 
nii mõndagi, mis annab talle eriteluks küllalt 
materjali. Nõnda ta satub ühe eeslinna tänava- 
soppi ja vaatleb vaikselt. kuidas tihe rahvajõuk 
piirab üksikut politseinikku, mõistes mehikese 
üle omakohut. Sest rahvas, kes muidu allub 
mõtlematult seaduse nõudeile, koostab enesele 
selliseil hetkil, sissejuurdunud õiglustunde põh- 
jal, ise omad seadused ja võtab need kohe tarvi- 
tusele. 


»Anna talle Vanjka, aga hästi tihedasti!“ kriis- 
kab rahvahulgast kellegi kähe naisehääl. ,, Vaat 
niil Kelle ta, kuripatt, sahkerdas kollasele pas- 
sile)... 

Politseinik tallatakse põrmu ja rahuldunud 
rahvajõuk vajub edasi, otsima uusi elamusi, uusi 
ohvreid. 


Laiba juurde jääb seisatama vaid üksik vana- 
1) Venemaal anti kollaseid passe avalikele naistele. 

eideke, kes silmitseb lamajat osavõtlikult, tehes 
ühtaegu pühalikult ristimärke. 

»Oh isakesed!“ halab ta. ,,Elas ja oli ini- 
mene, aga nüüd ei ole teda enam — külmaks 
tegid vaesekese, julmurid!... Oh seda Vanjkat 
küll oma litaga — ise teine suli ja kõrilõikaja.. .“ 

Kaarel ei kuula enam, läheb kiiresti edasi, 
sisimas otsatu nukrus. .— Milline kena eideke! 
mõtleb ta. Sihuke osavõtlik, üha endine, rikku- 
matu... Aga rahvahulk, niipea kui ta enam ei 
karda ega häbene kedagi, on lihtsalt jube! Jah, 
seal ta nüüd ongi. Juhid jutlustavad vabadusest, 
elvusest ja vendlusest, kuid rahva sisimas pulbit- 
seb üksnes kättemaksuiha... 

Päevade möödudes süveneb revolutsioon ja 
võtab päris normaalse ilme. Kuna eraomandus 
jääb ilusasti puutumatuks ja revolutsioonilisil 
organeil ei näi olevat kavatsust seda võõrandada, 
muutuvad ka meeled veidi rahulikumaks ning 
aristokraatseis salonges võib peagi märgata mõ- 
ningat elevust. 

On päris kindel, et Aleksei Petrovitš Bibi- 
kov kuulub nende väheste aristokraatide hulka, 
kes evib võimet kohaneda igas olukorras, kes 
oskab eksimatult ainsa viipe, ainsa mõttega hül- 
jata oma seniseid, keisririiki pooldavaid tõekspi- 
damisi ja läheneda ettenägelikult valitsevale par- 
teile. Oh, nüüdsest ta oskab taas austada kõike, 
mida kujunenud olukorras peab austama, põlata 
kõike, mida peab põlgama, ja mitte kunagi enam 
meenutada endist hiilgeaega. Kes ka nüüd ei 
kohtaks toda auväärset, ajakohasest liberalismist 
imbunud vanahärrat, sel ei tule kindlasti mõt- 
tessegi, et toosama isik võis kunagi olla tsaari 

truim ning konservatiivseim ametnik. Isegi oma 
auga pälvitud ordenid ta peitis targu sügavasse 
kohvripõhja, sinna ta paigutas ka oma hiilgava 
tsiviilkindrali mundri, vahetades selle üsna ta- 
gasihoidliku ülikonna vastu. Lühidalt, temas ei 
meenuta enam miski endisaegset seltskonnaini- 
mest — ta on nüüd patrioot, rahvamees ja üli- 
malt veendunud revolutsionäär. Kui vene aristo- 
kraatial oleks palju sääraseid imeväärseid õisi 
nagu tema ekstsellents Bibikov, kelle mõõdukus 
ja haruldane orienteerumisvõime teeb teda oma 
kõrge nime väärseks, siis oleks tsaaritroon jää- 
nud puutumatuks... 

Umbes säärased mõtted läbivad sel kevade- 
hommikul Kaarel Aitsami aju, kui ta siseneb tee- 
nija saatel Bibikovide salongi, kus tal palutakse 
oodata härraste väljumist. Salong on üha endine, 
otsekui poleks vahepeal midagi juhtunud ega 
muutunud. Kergeil kõverjalgseil laudadel vede- 
leb veidi otsitud korratuses igasuguseid hinna- 
lisi, kuid tarbetuid pisiesemeid, mis annavad 
ruumile teatava mugavuse. Kaarel istub tüki 
aega sügavais mõtteis ega märkagi, millal salongi 
siseneb Niina Pavlovna, kes seisatab ukse juures. 

»bBonjour, monsieur Aitsam!“ tervitab ta siis 
leebelt ja tema hääles heliseb too võrgutav peh- 
mus, mis on nii omane meeldida tahtvaile nais- 
tele. 

Kaarel tõuseb toolilt ja kiindub imetleval pil- 
gul hurmavasse olendisse, kes näib talle hetkel 
lausa ebamaiselt kaunina. Ja tõesti, daam on 
pimestav. Ta kleidi elegantne lihtsus annab ta 
hapraile, kuidagi õhulisile kehavormele mingi 
erilise, puhtisikupärase võlu. Neiu kaela ümber 
on midagi gaasist pilve taolist, mille kurdude 

elavad värvitoonid on rõhutatud piimvalgest rin- 


nast, mida paljastab kleidi teravnurkne kaeluse- 
lõige. Kõik see on nii peibutavalt sulnis ja Kaa- 
rel seisab nagu mingis hardas tardumuses, suul- 
mata irrutada tulnukalt oma pilku, milles süttib 
võimatu iha. 

»»Dieu!“ hüüatab daam naeratelles, heitnud 
mehele mõistva pilgu. ,,Je vois gue je vous fais 
peur? 1)“ 

»Ah ei!“ tõrjub Kaarel, saanud enesest võitu! 
»Avant tout dites-moi, comment allez vous? *)* 

Niina Pavlovna laskub graatsiliselt ampiir- 
kušetile ja viipab ka mehele istuda. Siis muutub 
ta näoilme nukraks ning ta ohkab rusutult. 

»Mon Dieu! Kuidas saab olla terve, kui kan- 
natad hingeliselt, ja kuidas saab jääda nüüdisajal 
rahulikuks, kui inimesel on tunded... Kuid 
jätkem selle — ütelge pigemini, kunas sõidate 
oma kodumaale? 

»Kardan, et pean jääma selleks suveks Pet- 
rogradi — vajan nimelt mõnekuist tehasteprakti- 
kat ja nõnda ma asusin Butilovi*?) tehasesse 
tööle.“ 


»See ju on oivaline!“ arvab neiu rõõmustelles. 


»Kindlasti te külastate meid sagedasti, eks ju? 
Muide, me suvitame ka sel suvel Oranienbaumis 
ja sinna pääseb nii hõlpsasti.“ 

»Jah, kui leian mahti, siis külastan teid püha- 
päeviti,“ sõnab Kaarel mõtiskelles. Siis valdab 
teda äkki hulljulgus ja ta lisab: , Kas teate, mida 
ma teid oodates endalt küsisin?“ 


1) Ma näen, et kohutasin teid? 
*) Ennekõike ütelge, kuidas on teie tervis? 
3) Petrogradi suurim metallitehas. 


»Ei — pole aimugi! 

»Küsisin endalt, kas ma mitte pole teisse ar- 
munud!“ ütleb Kaarel kiiresti, otsekui kartes 
kuskile hilineda. 

See annab noordaamil seedida. 

»Dieu, mon Dieu!“ hüüatab ta siis ujedalt. 
»Minusse armunud! Dieu — teie olete lihtsalt 
hull! Aga see ju pole tõsi, miks tahate nõnda 
julmalt naljatella!?* 

»Kardan, et see on siiski tõsi,“ kostab Kaarel 
pehmelt. ,,Ma ei saa teile küll kinnitada, et... 
et olen juba armunud, kuid ma küsin endalt sage- 
dasti, kas ma mitte teisse ei armu — 

»Mis põhjustab teid selliselt küsima?“ 

»Ma ei tea. Võimalik, et see ärevus, mis mind 
valdab, kui teid pole lähedal, ja see suur rõõm, 
mida tunnen, kui kohtan teid taas... Õieti ma 
tahtsin teile seda ütelda juba ammugi, kuid re- 
volutsiooni ärevad päevad ja veel muudki põh- 
jused takistasid mind.“ 

»Mis põhjused, kui tohib huvitseda?“ küsib 
neiu ärevalt, uudishimust värisedes, silmad kiin- 
dunud mehesse, kõrvad aplalt avali, et kuulata 
asju, mida on vahest veidi ohtlikki kuulda. Oma 
sisimas on ta pettunud, sest kuni seniajani ta 
uskus, et - mehe armastus naise vastu algab üle- 
vate unistuste või vähemalt poeetilise vaimustu- 
sega, mis haarab kogu olemuse ja paneb südame 
metsikult tukslema, nagu kujutellakse armastust 
romaanes. Jumal, tegelikkus on siiski hoopis 
teissugune! Cuchullain ei tea veel isegi, kas ta 
armastab teda või hakkab alles armastama... 
Milline iroonia! Ning kuulates mehe üpris tagasi- 
hoidlikke seletusi, mis on nõnda proosalised, teda 
valdab vaikne resignatsioon. Neil minuteil ta 

vaatab näkku tõelikkusele, heidab pilgu tule- / 
vikku, mille leiab olevat veidi segase. Ah, ta 
lootis siiski, et Cuchullain on temasse säästmatult 
kiindunud, kuid nüüd ütleb talle ta naiselik vaist 
sootuks vastupidist ja ta tunneb oma südames 


tärkavat piinlevat kartust, mis masendab teda. - 


Oh, seda kummalist armuavaldust võib võtta 
lihtsalt mehe tujuka naljana. 

Kaarel seletab vahepeal tõsisel, kuid kergel 
toonil teda vallanud tundeist, üha paisuva õr- 
nuse salajasest ning lakkamatust tegevusest. Ta 
eritleb küll üksikasjaliselt oma tundeid, kuid 
teeb seda kuidagi mänglevalt, galantse ja sundi- 
matu ilmega, mis tundub tõesti pigemini tähtsu- 
setu naljana. Seda enam veel, et ta jätab kõik 
oma tõelised tunded enese teada, ei väljenda 
ainsa sõnagagi oma tõelist südamevalu, mida 
tekitab piinlev mõte Loorile. Nõnda pole tema 
avaldus kuigi veenev ja Niina Pavlovna aimab 
seda vaistlikult. 

Selline ebasiiras pihtimus teeb neiu segaseks 
ja teda valdab tahe takistada meest kõnelemast. 
Ärevus tema südames muutub vastalt piinleva- 
maks, mis halvab meeli, ja nõnda ta peab meest 
tahestahtmata kuulama, peab alla suruma oma 
ahastuse, oma sisimas torkava valu. Sel hetkel 
ta tajub üpris selgesti, et armastab Cuchullaini, 
armastab kogu ihu ning hingega, olles valmis 
teda kallistama, andma talle kõike, mida ta iial 
nõuab. Kuid ta sisimas kangestub üha julm 
valu, tal on endast kahju ja ta tahaks nii väga 
nutta. Ning sellest valust vallutatuna hakkabki 
neiu äkki nuuksuma. Ta närvid on hullustu- 
nud, süda väriseb solvustundest ja suutmata end 
oheldada ta väljub põgenedes salongist, jättes 

ülimalt hämmastunud mehe enesele järele jõlli- 
tama. 

Oma toas ta laskub ägedasti nuuksudes laiale 
diivanile, tundes end täiesti hävitatuna. Hoides 
käsi silme ees ta ei näe midagi, ei mõtle mille- 
“legi, otsekui enesele aega andes eritella hiljemini 
äsjajuhtunut. Ent aegamööda ta rahuneb ja 
kuna tal on kärmas ning ülitaiplik vaim, talle 
hakkab selguma tõde: ta äratab Cuchullainis 
ainult iha, mitte armastust! Ning avastanud selle, 
ta püsib mitu minutit ärevuse mõju all, paranda- 
matu õnnetuse kindla teadmise mõju all, tundes 
oma sisimas kasvavat õudust. Tuhanded mõtted 
läbivad ta aju, mõtted, mida on võimatu 
kirjeldada, sest selliselt pettunud tütarlaps võib 
tunni jooksul palju rohkem läbi mõtelda kui 
mees aasta jooksul kirjutada. Kuid selle asemel 
et hulluda valu mõjul, mille hoogu ta ootab, muu- 
tub neiu vastalt rahulikumaks ja ta süda tuksub 
nüüd vaikselt, otsekui ei võtakski ta enam osa 
tema vaimu ning sisimat häirivast jahmatusest. 
Ükski kannatuskaja ei reageeri tema südames, 
ei vasta tema sisetundekaebusile. 

Mida muud ta võiski oodata tollelt mehelt!? 
Ons ta ise olnud siiras ja lasknud Cuchullainil 
natukenegi osa saada oma siseelust? Ah ei. Ta 
on meest üksnes peibutanud, on tahtnud supelda 
armastuses, ilma et ise armastaks, on tahtnud 
omada, ilma et oleks ise omatud... Sellise käi- 
tumisega äratab naine üksnes iha ja seda ta pida- 
nuks ette nägema. Tas tõuseb äkki viha enese 
pimeduse ja rumala kõrkuse vastu. Kuidas ta 
ometi ei taibanud, et Cuchullaini ei saa karista- 
mata halvutada, ei saa temast kõrgem olla, 
sest... sest ta on hingelt nõnda ülev, ta on hin- 

geline aristokraat — tõeline aristokraat. Ah, ka 
ülevais ning ausamais südameis puhkeb mõnesti 
metsik iha, mis on nagu maruline tuuleiil, tumes- 
tades vaimu ning mõistust. Cuchullain on mees, 
on mees selle sõna parimas mõttes, ja ta pakkus 
temale üksnes seda, mida evib, mida tema mõt- 
tetu käitumine on tas äratanud... Jumal, ons 
veel võimalik äratada tolles mehes hingelist ar- 
mastust? 

Olles end karmilt sõidelnud ning põlastanud, 
ta küsib endalt hirmuga, mis saab nende suhteist 
edaspidi? Kas ta peab etendama Cuchullaini ees 
teesklevat ükskõiksust ning unustuskomöödiat, 
seega talle näidates, et ta on tolle hetke oma mä- 
lestusest jäädavalt kustutanud? Võib-olla ära- 
tab see mehes tema vastu tõsisemaid tundeid, ära- 
tab vahest hingelise armastuse? Aga see on jäl- 
legi vaid isekas teesklus! Kuidas ta suudab nüüd, 
kus teab, et on nii säästmatult armunud, Cuchul- 
laini ees teeselda!? Leidub tas tõesti jultumust 
teeselda unustust, leidub tas uljust, et põlgliku 
imestusega kohelda meest, keda ta armastab, kes 
on avaldanud talle oma tundeid!? Ei, selleks ta 
on liiga hea! Ah, ta peab lihtsalt leppima kuju- 
nenud olukorraga ja püüdma parandada oma 
eksimusi — tehtud vigadest ju õpitakse tarkust. 

Nõnda ta mõtleb kaua, istudes lõunani dii- 
vanil, Ent määratud kellaajal ta laskub söögi- 
tuppa ja tervitab tavalisel ilmel koduseid, kes ei 
märka tema juures midagi erilist. Ta kuulab 
vaikides Aleksei Petrovitši lõputuid poliitilisi tar- 
gutusi, mis on talle üldjoontes juba ammugi tut- 
tavad, sest tädimees armastab alati süües lobi- 
seda. Kui tüütud on lõppeks need seltskonna- 
inimesed! 

Teisel päeval on tädi juures tavaline vastu- 
võtt, mis on ühtlasi sel hooajal viimane, sest nad 
sõidavad juba järgneval nädalal Oranienbaumi. 
Niina Pavlovna ootab ärevana monsieur Aitsami 
saabumist, otsustanud olla mehele õige kena ning 
siiras. Kuid ta ootab asjatult, sest monsieur 
Aitsam jääb tulemata — see on neiule valusaks 
pettumuseks. = Siirdunud pärast toda otsatu 
pikka ning piinarikast õhtut oma magamistuppa, 
ta viskub murtuna sängile ja annab oma pisa- 
raile vaba voli. Talle on nüüd selge, et Cuchul- 
lain ei tule enam nende majja, ei kälasta neid ka 
Oranienbaumis, ta ise peletas teda eemale. Ah, 
miks ta ometi ei kuulanud Cuchullaini lõpuni! 

Hommikul, vaevalt ärganud, ta küsib endalt, 
mida ta peab nüüd tegema. Kas lähetada talle 
kiri? Jah, aga mida kirjutada? Tõusnud sän- 
gist ja kümmelnud jahedas vannivees, ta asetub 
siiski kirjutuslaua taha. Ah, ta ju tahaks väl- 
jendada õrnade ja veetlevate sõnadega oma tun- 
deid, tahaks väljendada oma sisimas liikuvaid 
hellushooge, määratut armastust, siirast ning 
ebaisekat andumust. Kuid nende kirglike ja 
varjundirikaste mõtete väljendamiseks ta ei leia 
kohaseid sõnu. Kõik laused, mis ta paneb pa- 
berile, on kuidagi värvitud ja labased. Ei, neid 
tundeid on võimatu vormida lauseisse! Nõnda 
ta loobubki kirjutamise mõttest, laskub alla 
söögituppa, et einestada. Vahest monsieur Ait- 
sam külastab neid täna? tärkab tas nõrk lootus, 
mis pakub talle siiski veidi lohutust. Ent ooda- 
nud kogu päeva, ta veendub lõplikult oma 1loo- 
tuse mõttetuses, ja see täidab teda meeleheitega. 
Nüüd ei ole tal enam midagi võita ega kao- 
tada... 

Õhtu eeli ta rõivastub ja väljub majast. ,,Pean 
teda kohtama, või ma hullun!* pomiseb ta en- 
damisi, sammudes lähema trammi peatuskoha 
suunas. Ta on säärases, armunuile nii omases 
seisukorras, mil mõistus peab alluma tundeile, 
mil kõneleb üksnes süda, lämmatades kõik muud 
mõisted ning konventsionaalsed tõekspidamised. 
Võimas armastus on vallutanud ta meeled ja ta 
järgneb pimesi oma armuõndsust ihaldavale 
vaistule. Kõigel muul pole hetkel mingit tähtsust. 

Kaarel on ülimalt hämmastunud ja silmitseb 
sisenenud neidu ainiti. Pärast neiu põgenemist 
salongist ta ootas tüki aega ta naasmist ja kuna 
neiu ei tulnud, ta väljus lõppeks häbistatult ma- 
jast. Kõik need tunnid, mis lahutavad teda tol- 
lest sündsusetust hetkest, ta veetis piineldes, te- 
hes enesele kibedaid etteheiteid, et ta söandas nii 
uisapäisa läheneda ülevale olendile. Ja nüüd, 
nähes neiut seismas häbelikult ukse juures, ta ei 
tea, mida asjast õieti arvata. 

Äkki läbib teda tugev õnnevärin, armuõnd- 
suse eelaimus, ja ta sööstab meeletus uimas tul- 
nuka juurde, suleb ta nõtke keha oma embusse. 
Ärevus ta sisimas paisub kõrgseisuni ja suudeldes 
kirglikult neiu anduvaid huuli ta kaotab aja- 
ning ruumimõiste... Kõik sulab ainsasse tun- 
desse, ainsasse tahtesse, mis otse kisendab rahul- 
duse järele... 

Niina Pavlovna, tundes end äkki mehe käte 
vahel, ulatab talle kuulekalt oma huuli. Tundes 
aga, et teda tõstetakse kätele ja kantakse kus- 
kile, tas tärkab tume aimus, et ta peaks nüüd 
õieti heitlema, vabastuma tollest võimsast haar- 
dest, kisendama. Ent ta ei tee seda, pidades end 
miskipärast otsekohe kadunuks, võidetuks ning 

allaheidetuks. Ähmaselt ta tajub, et tahab just 
sama, mida meeski. Ning kaelustades teda, ta 
sosistab kirglikult: ,,Teie, üksnes teie tohite seda, 
teie — Cuchullain...“ 


Kaarel Aitsam siseneb suvitusrongi teise klassi 
vagunisse, et sõita Oranienbaumi, kus ta kavat- 
seb veeta õhtut koos Niina Pavlovnaga. 


Kõik need päevad, mis järgnesid tollele unus- 
tamatule õhtule, mil Niina Pavlovna külastas 
teda ootamatult tema korteris, on möödunud 
nagu uimas, mida varjab ja tumestab mingi äh- 
mane udu. Ainult üksikud mälestused kerkivad 
selgesti esile ja need täidavad teda vaheldumisi 
ülekeeva rõõmu ning vaikse nukrusega. Mõte, 
et tema ja tolle ülimalt kauni olendi vahel on 
ainsa õhtu jooksul tekkinud salapärane side, mis 
varjatult ühendab neid teineteisega, täidab teda 
võidutseva uhkusega. Tollest hetkest, mil nende 
huuled ühinesid kirglikus suudluses, mil nende 
ihud võppusid suures eluvärinas, tas püsib terav 
mälestus, mis teeb teda peaaegu õnnelikuks. Kuid 
ühtaegu liigub tema sisimas aimus, et ta ei käi- 
tunud sel õhtul küllalt väärikalt, kasutades Niina 
Pavlovna usaldust üksnes oma metsikute kirgede 
rahuldamiseks... 


Kuidas ta ometi võis olla nii julm-isekas, et 
suutis kaitsetu juures taotella üksnes omakasu, 
mis pole kargeltki väärne inimesele, kes tahab 
olla endast teadlik? Kuni seniajani ta oli arvanud, 
et temas peitub mingi seesmine jõud, mis alistab 
tema tahte alla mitte ainult teisi inimesi, vaid ka 
neid ümbritsevaid sündmusi. Ons tema seesmine 
arenemine nii madalal astmel, või on ta seevõrra 

alektiseerunud, et ei suuda enam eristada head 


kurjast? Teotses ta toona üldse teadlikult? 

On päris selge, et too seesmine jõud, mida ta 
arvas evivat, pole tõeliselt muud kui enesetund- 
mine, mis peab võrsuma ning kasvama pidevaist 
enesevaatlusist, laiudes üle tema teadvuse pii- 
ride. Jah, inimene kasvab seesmiselt üksnes sel 
määral, millisel ta täiendab oma teadvust, ja 
teadvus täieneb jällegi vaid sel määral, millisel 
ta ise kasvab. Nõnda on teadvus küllastamatu 
laiumisest, see on hingelisest tõusust, nagu see 
tõus on küllastamatu teadvusest ja nagu armas- 
tus on küllastamatu armastusest. Aga enesetund- 
mine ei tohi piirduda üksnes oma vigade ja voo- 
ruste tundmisega minevikus ning olevikus, vaid 
selles võimes peab peituma jõud tunda iseend 
teatava määrani ka tulevikus; sest olles endast 
teadlik ja usaldades omi võimeid, võib juba ette 
teada, milliseks sündmused muutuvad tema sisi- 
mas. 

Kuna ta on enesest küllalt teadlik, pidi ta 
ometi ette nägema, milliseks tolle süütu olendi 
vallutamine kujuneb ta sisimas. Ta pidi teadma, 
et sündmus enesest on ainult valge leht, mille 
saatus esitab inimesele täitmiseks. Ja nõnda võib 
sündmus muutuda vastuvõtva inimese sisemise 
väärtuse kohaselt kas elustavaks või surmavaks, 
kauniks või inetuks, rõõmsaks või kurvaks. Tema 
aga ei hoolinud oma teguviisi tagajärgedest, ei 
mallanud kuulata oma manitsevat südame häält, 
vaid allus afektile, allus oma madalate kirgede 
hukutavale võimule. Nõnda ta häbistas süütu 
olendi, langes enese silmis, muutus reetlikuks sõ- 
namurdjaks, valmistades valu ka väiksekesele... 
Jah, ta peab nüüd saatma tagasi tolle tillukese 

ovaalse miniatuuri. . Ometi on väikseke talle 
nõnda kallis, nõnda hingelähedane. 

Mitmed mõttetargad väidavad, et kõik suured 
tragöödiad pakuvad ainult vaatemängu inimese 
heitlusist saatuse vastu. Aga ons ainustki tra- 
göödiat, kus saatus tõeliselt valitseks? Ons keegi 
kunagi võidelnud ainuüksi saatuse vastu? Oh eil 
"Tõeliselt pole olemaski sisemist saatust, mis va- 
litseks inimese hinge; sest saatus esineb üksnes 
teatavais väliseis nähtusis, nagu õnnetusjuhtu- 
meis, haigusis ja muus säärases. Nii on päris 
selge, et mitte saatus ei määranud talle kaotada 
väiksekest, vaid ta kaotas tema ise, kaotas täiesti 
teadlikult... Ja nüüd ta peab hoolitsema, et ta 
ei valmistaks valu ka tollele kenale olendile, kes 
andus talle nii usaldavalt. Ta ju pidi teadma, 
mida ta õieti tahab, ja kui see tahe oli pealis- 
kaudne, siis olgu see talle karistuseks... Kahet- 
sus pole mingi voorus, sest ta ei põlvne mõistu- 
sest, ei põlvne ettenägevast teadvusest, ja see, kes 
kahetseb oma mõtlematuid tegusid, on kahe- - 
kordselt vilets ning saamatu. 

Kaarel tõuseb kupeediivanilt ja läites pabe- 
rossi astub avatud akna juurde. Rong on vahe- 
peal jätnud pealinna kaugele seljataha, möödu- 
des nüüd mürinal Peterhofi hunnituist parkidest, 
mille iidsete puude varjus keiserlik armastaja on 
sagedasti lipitsenud oma tohutu riigi iluduste 
ümber, ja mitte asjata. Jah, tolle tillukese minia- 
tuuri ta saadab väiksekesele tagasi, peab saatma, 
sest... sest talle naeratleb nüüd üks teine neiu- 
nägu. 

Aga enesevaatlusele pühendatud aeg pole 
kaotatud asjatult, sest iga tund, iga hetk enese- 
vaatlust on kasuks ta olemusele, muutes teda tar- 

gemaks. Tarkus öeldakse olevat armastuse val- 
gus ja valgus jällegi toitvat armastust. Nõnda on 
ka armastus tarkus. Armastada saame üksnes 
siis, kui muutume seejuures ise paremaks, pare- 
maks muutuda aga tähendab targemaks saada. 
Ega see olegi nii halvasti mõeldud! 

Oranienbaumis väljub Kaarel rongist ja astub 
kergel sammul teda ootava Niina Pavlovna 
juurde. Neiu silmis süttib pehme sära ja ta huu- 
lil mängleb õnnelik naeratus. 

»Ah, mon cher!“)) hüüab ta, ja ulatades tul- 
nukale oma mõlemad käed ta lisab: ,,Dieu, ja- 
mais, jamais je ne croirais... Ah, c'est excel- 
lent! 2) — 

»Bonjour, ma chöre*),““ ütleb Kaarel pehmelt, 
suudeldes neiu käsi, mis on valged ja siidpeh- 
med, levitades meeldivat parfüümi. Ja hooma- 
nud, et kõigi perroonil viibivate meeste kadetse- 
vad pilgud pöörduvad neile, teda valdab isekas 
uhkustunne, mis on nii omane meestele, kes loe- 
vad end kauni naise ainsaks haldajaks. 

Nad läbivad linna. Väljuvad mererannale, 
istuvad ühele varjulisele pingile, kust avaneb 
kaunis vaade merele. Niina Pavlovna nihutab 
end hästi mehe ligi ja tas tärkab hull mõte, et ta 
armastab ja et teda armastatakse. Ah, kui ta 
võib jälle näha Cuchullaini, kuulata ta häält ning 
tajuda ta lähedust, siis... Noh, kui naine vihkab 
meest, kes on kasutanud ta hetkelist nõrkust, ta 
meeletut usaldust, siis ei suuda ta enam olla tolle 
mehe lähedal ega kuulda tema häält, ilma et ta 


1) Oh, mu kallis! ?) Jumal, kunagi, kunagi ma poleks 
uskunud... Ah, see on oivaline! 


3 Tere, mu kallis. 


182 


teda ei jälestaks... Jah, naine kas jälestab või 
andestab — andestamine tähendab aga armas- 
tust. Ja kuna ta ei suuda Cuchullaini jälestada, 
ei suuda teda vihata, siis on selge, et ta teda ar- 
mastab, armastab hullumoodi ja on valmis talle 
taas anduma... Issand, ons ta kõlbeliselt nõnda 
langenud, et ei suuda Cuchullainile enam midagi 
keelata!? Ah, ta tunneb isegi veidrat ning pee- 
nendatud lõbu tollest mõttest, et võib ja tahab 
mehele ikka ning jälle anduda... Jah, pärast 
toda saatuslikku õhtut ta ei tundnud mingeid si- 
setundepiinu, ei mingeid mõistuse etteheiteid, mis 
peaksid olema nii loomulikud naise juures, kes 
on kaotanud oma neitsiliku süütuse puutumatu 
õie. Teda valdab üksnes tunne, et ta on kiindu- 
nud Cuchullainisse nagu hellameelne, esmakord- 
selt armastav naine. Kõik muu ei evi tema silmis 
enam mingit tähtsust. 


» Nine,“ kuuleb ta mehe pehmet häält. ,,Kas 
teie ei leia, et meri on imesulnis? Kui rahulikult 
ning heatujuliselt võivad lained taoti vallatella 
päikeses ja tuules, otsekui süütud lapsukesed. 
Ometi peitub nende märjas põues hävitav jõud.“ 


Jah, meri on tõesti kaunis.“ 


Nad kuulatavad vaikides lainete tasaseid 
lööke vastu rannakive, tundes oma palgeil tuule 
mahedat puudet. Taamal, rannalähedaste karide 
kohal eraldub vete sinisest safiirist valendavaid 
merenarmaid. Päike vajub üha allapoole ja meri 
muutub vastavalt värviküllasemaks. Kauguses 
alustavad vetevood oma õhtueelset särav-kilgen- 
davat mänglust. Ülal lõputus õhusinas rullub 
loojangueelseid ruugeid, violetseid ning opaal- 
kollaseid valgusviirge. Seal lõpetab päike pa- 

rajasti oma päevast rännakut, et laskuda siis lee- 
kivpunasena alla, otsatu kauge vaatepiiri taha. 

»Jumal, meri on tõesti nii imekaunis!“ kor- 
dab neiu innukalt. ,, Ah, teda peab ainult oskama 
vaadelda, peab oskama näha tema salapärast ilu, 
mis on varjatud nende eest, kes vaatlevad teda 
vaid pilgu, mitte südamega... Ah, kõike peab 
tegema südamega, kui tahame osa saada maisest 
õnnest! °Cuchullain, ütelge, miks enamik inimesi 
on kõige kauni vastu nii tuimad ning osavõtma- 
tud, otsekui puuduks neil ilutunne?“ 

Usun, et igas inimeses pesitseb teatav ilu- 
tunne, mille ulatus sõltub vaimsest arenemisast- 
mest ja tunnete aktiivsusest. Meid ümbritsevat 
loodusilu suudavad täiuslikult mõista ja nau- 
tida üksnes need, kes elavad rohkem tunnete kui 
maise huvide kaudu, kelles on enam hinge ja 
verd, enam vaimu ja mahla kui külma ning kaa- 
lutlevat mõistust, mis teeb neid osavõtmatuks nii 
loodusilu kui inimkannatuste ja viletsuse vastu. 
Viimast liiki inimesed ei ela, vaid olesklevad.“ 

»Ah, kuidas ma teid mõistan! Teil on õigus, 
nagu alati — ja just sellepärast ma teid armas- 
tangi! Cuchullain, kas jääte alati selliseks? 

Äkki meenub Kaarlile üks teine, väga kauge 
suvepäev, mil ta purjetas koos väiksekesega me- 
rel... Jah, kas ei leidnud toona ka Loori, et te- 
mal on alati õigus, ja kas ei ihaldanud toosama 
väikseke, et tema jääks üha selliseks, et... et 
kõik inimesed oleksid õnnelikud. Aga ajad on 
muutlikud ja ühes ajaga muutuvad ka inimesed 
— see on evolutsioon... 

»Miks olete nõnda kurb!? Vahest ma poleks 
tohtinud nii mõtlematult küsida?“ 

»Ma chõere, küsige alati üksnes seda, mida teie 

süda käsib küsida, selles pole midagi halba. 
Muide, elu ja inimesed on küll muutuvad, kuid 
süda ning tunded peavad jääma muutmatuiks, 
mis kindlustab inimestele püsiva õnne.“ 

»Tänan teid,“ ütleb neiu lõpmatu pehmelt, 
olles veendunud, et oskab eksimatult tõlgitseda 
mehe sõnusse peidetud mõtet. ,,Jah, teil on jäl- 
legi õigus — inimese süda ning tunded peavad 
jääma muutmatuiks. Ah, mon cher, je vous dirai 
gue c'est un moment gue je n'oblierai jamais, ja- 
mais!!)...“ Ta vaikib, ja veendunud, et lähedal 
pole kedagi, ulatab mehele kirglikult oma huuli. 
»Cuchullain, tahan teid armastada oma elu lõ- 
puni!* 

Kaarel embab vaikides talle liibuvat neidu, 
pilk kiindunud loojangukumma. Päike on juba 
vajunud vaatepiiri taha ja nüüd leegitseb enam 
kui kolmandik taevast kumavas tules, otsekui 
lõõmaks seal ülal tohutusuur tulemeri. Teinepool 
taevaserval ujub kahvatu kuuketas ja meri särab 
nüüd saladuslikult. Jah, kas pole lõppeks meie 
isiksuse tipp, mille kõrgusest tahame õigustada 
või hukka mõista elu ning inimesi, üksnes tühine 
kujutelm? mõtleb ta. Nõnda on vahest arukam 
mõtelda ning teotseda nii, nagu oleks kõik, mis 
meiega iial juhtub, möödapääsematu. 

Nine,“ ütleb ta siis otsustavalt. ,,Kunas me 
avaldame oma kihluse?“ 

»Dieu!“ võppub neiu. ,,Ma — — ma pole sel- 
lele üldse mõtelnud... Ja miks peaksime nõnda 
kiirustama?“ 

»Siiski, kardan, et peame sellele päris tõsiselt 


1) Ah, mu kallis, ütlen teile, et ma ei unusta seda 
hetke mitte kunagi, kunagi! 

mõtlema, sest tollel õhtul võivad olla — ee — 
teatavad tagajärjed, mis sunnib meid —“ 

»Cuchullain!... Palun teid!... Ärgem kõ- 
nelgem sellest! Võite mind naida igal ajal ja 
võite seda ka mitte teha... See õhtu ei kohusta 
teid millekski — ainult seda tahtsin teile ütelda. 
Aga nüüd läki koju, sest tädi ootab meid juba 
ammugi.“ 

»Jah, kuid —“ 

»Ei, ei!... Vaikige sellest! Mulle piisab 
teadmisest, et armastate mind, ja ma kuulun teile, 
üksnes teile, mu ainsam, mu Cuchullain!. . Aga 
tulge nüüd, läki koju —"“ 

»Kardan, et on juba hilja —“ 

»Ah ei!“ tõrjub neiu veenvalt. ,,Ma tante vous 
Jait dire gue votre couvert vous attendra jusgu'ä 
la nuit. Venez absolument ä guelle heure cela 
SAVIST 

Kaarel kuuleb sõna, ja nõnda nad sammuvad 
üksmeelselt piki lagedaks jäänud randa. Meri 
peegeldub neile vastu tumedate varjude ning hõ- 
bedase kuusambaga, milles voogab rahutuid lai- 
neid. 

»L* avenir est si grand! 2)“ sosistab neiu õn- 
nelikult, liibudes hästi tihedasti mehe ligi. Ning 
vaikinud viivu, ta lisab. »Ah, mon cher, je vous 
aime!?)) — 

»En e[]et, Vavenir est si grand 1)“ möönab 
Kaarel mõtlikult. 


1) Mu tädi käsib teile ütelda, et teie serveering ootab 
teid ööni. Tulge tingimata, vaatamata kellaajale. 

2) Tulevik on suur! 

*) Ah, mu kallis, ma armastan teid! 

*) Tõepoolest, tulevik on suur! 

Samal kevadel, pärast gümnaasiumi lõpeta- 
mist lahkub Loori koos emaga kubermangulin- 
nast, et asuda alaliselt elama oma isamajja. Sel- 
les pole tema meelest midagi erilist, sest ta on 
supellinnakeses sündinud ja kasvanud, on siin 
hiljem veetnud kõik oma suvepuhkused, tundes 
rõõmu helgavast päikesest, kirevast rannaelust 
ning piiritust mereavarusest, mida ta on õppinud 
armastama juba lapsena. Ka rõõmustab teda 
teadmine, et Kaarelgi vabaneb peatselt õppetööst 
ja sõidab neile külla, nagu ta lubas jõuluajal; tal 
ju pole nüüd Kaunissaares enam midagi ehitada, 
sest villa olevat lõplikult valmis. Nad sõidavad 
siis jälle merele purjetama, lähevad vahest koos 
suplemagi, sest ta pole enam, jumal tänatud, 
mingi edev kooliplika, et hakkab taas häbenema 
nagu toona... Ei, nüüd tal ei tule seda enam 
mõttessegi! 

Ja tõesti, Loori on sirgunud vahepeal nii pi- 
kaks, saledaks ning ülikauniks neiuks, hoopis pi- 
kemaks kui tema ema. Neiu kasv ja kuju on oi- 
valiselt arenenud, tema lapselik nägu imeväärselt 
valminud ja käitumine muutunud daamilikult 
väärikaks. Hankinud isalt vajaliku summa, ta 
varustub rikkaliku garderoobiga ja nüüd võib 
igaüks, kel on vähegi arusaamist, veenduda, et 
tema oskab rõivastuda oma iseseisva maitsega. 
Kui ema veel tahakski kärpida ta eluaastaid või 
anda talle ülle mõne endisaegse beebiürbi, siis 
oleks see lihtsalt naeruväärt! 


Ka proua Agathe, näinud oma tütart esma- 
kordselt vastses rõivastises, taipab seda isegi ja 
ta tunneb oma sisimas mingit sügisetaolist nuk- 

rust. Jumal seda teab, miks tänapäeva tütar- 


lapsed nõnda kiirustavad, otsekui ei saabuks va- 
nadus ja pettumused küllalt varakult! ohkab ta 
vaikse resignatsiooniga. 

Ent tütar, nagu see nii omane noorile, on ses 
suhtes halastamatu ja hangib endale üha vast- 
seid, puhtdaamilikke esemeid, mis näivad talle 


sobivat hoopis paremini kui veidi ülemäära pee- 


nutsevale proua Agathele. Nõnda muutub ilus 
proua lausa silmatorkavalt sentimentaalseks; te- 
geleb nüüdsest majapidamisega, askeldab isegi 
köögis ja õhtuti väljub jalutama üksnes oma me- 
hega, kellele ta: kõneleb otse liigutava soojuse 
ning hellusega kuust ja siravaist taevatähtedest. 
Kuna see on nõnda silmatorkav, levib linnakeses 
peagi visa kuuldus, et proua Agathe tahab hakata 
looma omaenda mehega mingeid salasuhteid..., 

Ent siis saabub Kaarlilt kiri, milles ta teatab, 


et peab jääma suveks pealinna ja asuma tööle 


Butilovi tehaseisse. Ärgu väikseke liiga kurvas- 
tagu, sest tehastepraktika olevat talle hädavaja- 
lik — ta pidanuks juba ammugi sooritama tolle 
praktika, kuid mitmed asjaolud on teda siiani 
takistanud. Nüüd aga olevat tal parajasti vaba 
suvi, mida tuleb kasutada, kui ta tahab edukalt 
lõpetada instituudi. Aga nad kohtavad hiljemalt 
jõuluvaheajal, mis suhteliselt polevat kuigi pikk 
ooteaeg ja mööduvat üsna kiiresti, kui osatakse 
millegagi täita oma elu — ta mõtlevat nimelt sise- 
elu... Edasi järgneb mõningaid andmeid üli- 
koolitööst, mis on küll huvitavad, kuid väheütle- 
vad. Oma tõelisest elust ta ei kirjuta mitte sõna- 
kestki. 

Loori loeb sügava pettumusega neid ridu ega 
oska asjast midagi arvata. Üksnes see on talle 

selge, et ta peab millegagi täitma oma siseelu. 


Aga millega? Jessus, jõuluni on tervenisti pool 


aastat aega! Ja see pole tema arvates kuigi pikk 


ooteaeg! Kuidas ta ometi suudab selliselt kirju- 


tada!? Ei, mehed on mõnesti ülimalt veidrad ja 
neil näib olevat aja suhtes päris isevärki arva- 
mus, mis paneb iga mõistliku inimese otse jah- 
matama. 

Paar nädalat hiljem saab Loori pealinnast 
veel teisegi läkituse, seekord üksnes tillukese pa- 
ki, mis sisaldab teatava ovaalse miniatuuri, tol- 
lesama, mille ta kord andis Kaarlile nende ar- 
mastuse tähisena. See on neiule liig. Esimesel 
hetkel valdab teda üks neid armunute vihahooge, 
mis muudab helluse vaenuks — ta sisimat läbib 
tugev närviline vapustus ja see täidab teda äkki, 
mingi üleminekuta, jälestava põlgusega. Kuid 
aegamööda muutub see mingiks kõlbeliseks jah- 
matuseks, mingiks kummaliseks tardumuseks, 
mis halvab kogu ta olemuse. Tema pea on ui- 
mane nagu pärast valusat hoopi, süda on kuum 
ning erutusest pinevil. Nõnda ta istub tunde, pilk 
kiindunud esemele, mis lebab ta ees laual ja mil- 
lest naeratab talle vastu temaenda näoke. 

" Öösi ta lamab unetult sängis, üha mingis mõt- 
tetus tardumuses. Ta ei nuta, selleks on ta valu 
liiga suur, seda ei leevenda miski. Hüljatud naise; 
piinatud süda ei tunne väikesi sündmusi, vaid 
laiendab kõike äärmuseni. Hommikul ta tõuseb 
küll sängist, rõivastub kuidagi masinlikult ja 
väljub, leides endas parajasti niipalju jõudu, et 
liikuda paigast paika. Ka järgnevad päevad ei 
too tema olekusse muutust ja nõnda ta liigub 
koduste ülimaks hämmastuseks mingi variku- 
juna, pilk kiindunud millessegi, mis asetseb väl- 

jaspool inimliku teadvuse vaatepiiri. = Selline 
kummaline käitumine teeb koduseid murelikuks. 
Nõnda kutsutakse mitmed arstid, kes aga on 
täiesti nõutud: kirjutavad küll oma professio- 
naalse harjumuse tõttu igasuguseid arstimeid, 
ilma et nad ise oleksid veendunud nende terven- 
davas mõjus. 

Ent nädalate möödudes valdab Loorit pisi- 
tasa meeleolu, mil erutatud vaim hakkab taipama 
kõike suurima selgusega, mil pilk avardub ja 
muutub ebatavaliselt selgeks, otsekui kõrvaldaks 
kellegi nähtamatu käsi varjava katte ta silme 
eest ja elustaks ta tunnete aktiivsust. Ta sisimas 
nagu murdub miski ja nüüd ta näeb ning tunneb 
end hoopis uues valguses, ta mõistus on äkki nii 
vaba ja selgeltnägev. Ning jõudnud sellise seisu- 
korrani ta leiab endas jõudu valada oma ääretut 
valu lõputuisse pisaraisse, mis ei too küll lohu- 
tust, kuid pakuvad siiski teatavat leevendust. 

Aegamööda hakkab Loori taipama, et mitte 
armastus ei kujunda ta edasist saatust, vaid seda 
kujundab teadvus tast enesest, teadvus sellest, 
mis ta leiab oma armastuse sügavuses. Täht- 
sust pole mitte sellel, et ta hüljati, vaid üksnes 
kõigel sellel, mis ta nüüd lubab toimuda oma sü- 
dames; tähtsust on üksnes ta sisimas läbituntud 
hingelisel protsessil, mis peab täiendama ta tead- 
vust ja pöörama teda elu rahulikuma ning sel- 
gema palge poole. Nõnda ta ei tohi heita meelt, 
ei tohi haliseda, vaid peab jääma enesele kind- 
laks ning truuks ja juhtima oma siseelu pare- 
muse poole. Kuigi tal tuleb nüüd taluda teravat 
loobumisvalu, ta on ikkagi pärinud armastuse 
väärtuslikuma osa: võime tunda iseend! See 
võime on viinud teda elutõdedeni, on avardanud 

ta hinge tuleviku jaoks. Aga ta tahaks nüüd nii 
väga teada, ons Kaarel leidnud endale selle tõe- 
lise? Jessus, üksnes seda ta tahaks veel teada! 

Aeg läheneb sügisele ja supelkülaliste lahku- 
des muutub linnake otse surmavalt igavaks. Loo- 
tusetult nukrail sügisepäevil ja pimedail öil val- 
dab Loorit taas meeleheide, mis hakkab mõjuma 
ta närvidele. Tõusnud hommikuti, ta näeb oma 
toaaknast üksnes pruuni, lamedat randa ja ra- 
hutut merd, mille pinnal hõljub siin-seal mõne 
kalapaadi valge puri. Vastumeeli ta rõivastub — 
pole ju tähtis, mida tõmmata ülle, sest siin tillu- 
keses pesas ei vaata keegi, kas oled keskpärane 
või ülikena, vanamoeline või ülimoodne. Sama 
vastumeeli ta väljub oma toast, et näha ikka ning 
jälle neidsamu nägusid, kuulda tüütuseni neid- 
samu hääli... Oh, sellisest elust võib lihtsalt 
hulluda! Isegi sõda ei häiri kuigi palju nende 
rahu. 

Jessus, siin on kõik nii igapäevaselt hall ning 
üksluine, ei mingit romantikat, ei mingit kerge- 
meelset sõna või naljakaid elamusi, mis lõikuksid 
ergutavalt meeltesse ja pakuksid vaheldust, elus- 
taksid või moonutaksid toda uniselt suikuvat 
maailma. Ei, siin on tema jaoks liiga mugav ja 
ta ei sobi siia pessa, ei sobi lipitsema väikeste 
ning pahatahtlike inimestega, kes teevad sind 
selja taga maha. Ah, kui siin leiduks üksainuski 
inimene, kes oleks suuteline tõusma veidi kõrge- 
male oma isekast oleskelust, et teha katset mõista 
ja lohutada oma ligimest... On ju nõnda kena, 
kui oled rusutud meeleolus ja kannatad lõpma- 
tut südamevalu, kohata mõnd osavõtlikku ini- 
mest, kes kõnetab sind südamlikult ega tunne 
kahjurõõmu su valust... Aga selliseid pole siin 


191 


— kõik nad elavad üksnes oma pisimuredele ning 
väikestele rõõmudele! 

Jah, isake on kena, tema vahest mõistaks ja 
leiaks mõne lohutava sõnagi, aga temale ei saa 
puistata oma südant. Ka ema ei tule arvesse. Ei, 
tema mitte! Oh, ema leiaks Kaarli kohta ainult 
laitvaid sõnu ja seda ta ei suudaks taluda... Ei, 
üksnes tema tohib mõtelda Kaarlist, üksnes tema 
tohib teda laita või õigustada, sest... sest ta ar- 
mastab teda ja suudab olla erapooletu, mida 
emad pole kunagi! Nõnda tuleb tal kanda oma 
risti üksinda, ihuüksinda, sest minna pole õieti 
kuskile, ei kuskile... 


VI 
MÄSSAV VALGEKAART 


Kindlasti on süda jumaliku jõu imeväärse- 
maid avaldusi — ta hakkab töötama juba ajast, 
mil inimene viibib alles emaihus, ning jätkab 
tukslemist kuni elu lõpphetkeni. Kellelgi ei tar- 
vitse mõtelda südamele, et panna teda tukslema, 
samuti ei saa ka mõtte kaudu katkestada tema 
tegevust. Süda on isealgav ning isetegev elund, 
mis ei puhka kunagi, pumbates lakkamata kõi- 
gisse kehaosadesse elustavaid mahlu. 

Nõnda mõtleb Kaarel Aitsam, istudes oma 
raskekujulist südamehaigust põdeva ema sängi 
juures. Ta valvab siin vaheldumisi isaga juba 
mõnda nädalat ja kuna arstid ei anna enam min- 
geid kindlaid lootusi tervenemiseks, on Kaarel 
ema pärast tõsiselt mures. Eriti raske pöörde 
võttis haigus pärast oktoobrirevolutsiooni, mil- 
lal saabus rabav teade, et Juhan on omaenda sõ- 
durite poolt maha lastud. Ta olevat sundinud 
oma tõrkuvaid sõdureid minema lahingusse ja 
nõnda asetatudki ta ilma pikemata seina äärde... 

Kaarel ohkab ja silmitseb tüki aega äsja ui- 
nunud ema, kelle põski katab kerge erutuspuna. 
Arvatavasti ta mõtleb ka unes oma õnnetule va- 

ki 


nemale pojale, mõtleb lakkamata ja see erutab 


teda. Pole ju ühtki võimu, mis abistaks emake- 
sel leida unustust ja ravida rahus oma haiget sü- 
dant. Jumaluke, inimkond elab pidevalt suure 
ebaõigluse rüpes, mis purustab nõnda paljusid 
emasüdameid, ja kellelgi neist pole mingit või- 
malust mõtelda nii, nagu ei olekski enam toda 
ebaõiglust. Ometi on inimkond loodud olema 


õnnelik, on loodud elama rahus oma päevi. Ah, 


kui hea oleks uskuda ning loota, et piisab veidi 
suuremast mõttepingutusest, julgusest, veidi suu- 
remast armastusest ja eluinnust, et avada inime- 
sele rõõmu ja tõe väravaid. Kui mõnus oleks 
loota, et kunagi saavad kõik õnnelikuks! Aga 
seda on raske uskuda, sest õnnepuudus on õieti 
nüüdisaja valusamaid ning kroonilisi haigusi. 

Jah, ons temagi nüüd õnnelik? Ta lahkus 
pealinnast veidi enne oktoobrirevolutsiooni puh- 
kemist ja tal puuduvad Niina Pavlovnast igasu- 
gused teated! Ega Niina ometi hukkunud tolles 
metsikus möllus!? Ei, ei! Aleksei Petrovitš on 
nõnda osav, küllap ta juba leidis neile mõne so- 
biva varjupaiga... 

Aga miks Nine õieti keeldus sõitmast siia, et 
tutvuda tema vanematega? Miks ta üldse keel- 


dus temaga otsekohe naitumast? Võib-olla ta 


arvestab endamisi üha neid seisuslikke vahesid? 


Jumal seda teab! Usub ju enamik tema ringi 


inimesi nii kindlasti monarhia taastamisse. Nüüd 
aga võttis revolutsioon hoopis halvema pöörde. 
Kui veebruarirevolutsioonis jutlustati peami- 
selt elvusest, siis ei oldud oktoobris-enam nii 
leplikud, ja enamlased püstitasid sootuks uue 
ning mõjuka loosungi ,,röövi kokkuröövitut!* 
Neis kahes sõnas peitus too salapärane jõud, mis 

Mi ntas Kerenski ja kindlustas võimu Leninile. 
4 See oivaline juhtlause vastas laiemate rahvahul- 
kade tõelisele tahtele. . 

» Näib, et revolutsiooni algatajaiks on eluvõõ- 

rad idealistid, süvendajaiks rahvamassid, tema 

- tulemuste kasutajaiks aga peiarid — õieti küll 

° targadinimesed, kes oskavad eksimatult määrata 

- rahva tõelist meeleolu ja kasutada seda isiklikuks 

hüveks... 

»Kaarel.“ 

»Mis on, emake?“ 

»Miks sa oled nõnda kurb, mu kallis poiss?“ 
soovib haige teada. ,,Mulle näib, et sind vaevab 
mõni salamure, mõni suur südamevalu —“ 

»Mul pole midagi viga! Vahest ma loen 
sulle nüüd luuletusi ette, sa ennist avaldasid sel- 
| leks soovi, kuid uinusid.“ 

; »Tee seda, kallis.“ 

4 Haige kuulab vaikides poja rahulikku häält. 
Ning lebades nõnda, talle meenub üks ammune 
suvepäev, mil talle luges neidsamu värsse Jüri, 
kes ütles toona, et iga tundlik inimene on tea- 
tava määrani luuletaja... Jüril on kindlasti õi- 
gus, sest Juhan polnud tundlik, ta oli karm ning 
südametu ja nad tapsid tema... Kaarlit nad po- 
leks tapnud, tema on hea ja südamlik nagu kõik 
Kaunissaare omad... Oh, miks Juhan pidi kas- 
vama nii südametuks!... 

»Emake, juba jälle sa nutad! 

»Ah eil Ma niisama... Nihuta end lähe- 
male, Kaarel, üsna lähedale, jutustan sulle oma 
noorpõlvest, jutustan, kuidas sinu isa mängis kord 
klaverit... Ta on suur kunstnik, kahju, et ta -ei 
läinud pealinna edasi õppima — 

Kaarel nihutab end lähemale ja kuulab ema 

tasast juttu ammumöödunud päevist. Nõnda nad 
vestlevad keskööni, mil Jüri Aitsam tuleb poega 
asendama. 

»Mine nüüd puhkama, Kaarel,“ ütleb ta. ,,$a 
pead minema homme varakult tööle ja vajad ko- 
sutavat und.” 

Kaarel suudleb ema ja väljub vaikides haige- 
toast. Sisenenud oma tuppa, ta istub kirjutus- 
laua taha ja läidab mõtiskelles paberossi. Siis 
avab ta ühe oma laualaekaist ja võtab sealt Niina 
Pavlovna viimase kirja, mis saabus talle varsti 
pärast ta lahkumist pealinnast. Ta loeb: 


»Cher et eErcellent ami, guelle chose terrible 
et effrayante gue [absence! J'ai beau me dire 
gue la moitie de mon existence et de mon bon- 
heur est en vous, gue malgre la distance gui nous 
sõpare, nos coeurs sont unis par des liens indisso- 
lubles, le mien se rõvolte contre la destinee, et je 
ne puis, malgre les plaisirs et les distractions gue 
mõentourent, vaincre une certaine tristesse cachee 
gue je ressens au fond du coeur depuis notre se- 
paration. Pourguoi ne sommes — nous pas rõu- 
nis comme cet Ete dans votre cabinet?... Ah, 
põurguoi ne puis — je, comme il y a trois mois, 
puiser de nouvelles forces morales dans votre re- 
gard si douzx, si calme et si põnetrant, regard gue 
jaimais tant et gue je crois voir devant moi, 
guand je vous Ecris!!) — “ 


') Armas ja hindamatu sõber, milline jube ja kole asi 
on lahusolek! Kuis ka ma ei kinnita endale, et pool mu 
olemasolu ja õnne on teis, et vaatamata kaugusele, mis 
meid lahutab, me südamed on ühendatud purustamatute 
sidemetega, mu süda pole rahul saatusega, ja vaatamata 
lõbudele ning meelelahutustele, millega mind ümbritse- 
takse, ma ei saa alla suruda mingit varjatud kurbust, 

Lugenud selle kohani, asetab Kaarel kirja 
lauale. Ta on neid ridu lugenud palju kordi, on 
püüdnud leida neisse peidetud mõtet, kuid ta pole 
leidnud seda. Nine, nagu kõik venelased, teeb 
üksnes kauneid sõnu, sõnu ja sõnu... Milleks 
meenutada lausa tüütuseni läinudsuviseid sünd- 
musi, seejuures aga targu vaikida tulevikust, mil- 
lest kõnelda oleks tema seisukorras loomulikum. 
Jah, sellised nad on, need seltskonnainimesed, 
aina lobisevad... Kui need on tema tõelised ja 
sügavad tunded, nagu ta kirjutab, siis ta võinuks 
neid vähemasti väljendada oma emakeeles. Nine 
aga eelistab jääda ka armastuses suurdaamiks ja 
kasutab igal võimalikul juhul prantsuse keelt. 
Olgu nii! Kui emakese tervis vähegi paraneb, ta 
sõidab kohe pealinna ja korraldab lõplikult oma 
suhted tolle suurdaamiga. Nine kas naitub te- 
maga kohe või... Noh, ses suhtes ta nõuab täit 
selgust! 

Teisel hommikul tõuseb Kaarel varakult, et 
minna raudteetehaseisse tööle, kuhu ta asus prak- 
tiseerima varsti pärast pealinnast lahkumist. 
Kuna ta pidi ema haiguse puhul katkestama oma 
õpingud instituudis, siis kasutab ta nüüd vaba 
aega, et omandada korralikku tehastepraktikat, 
mis on tema tulevases kutsetegevuses hädavaja- 
lik. Nõnda ta viibib oma haige ema lähedal ja 
omandab ühtaegu praktilisi kogemusi ning töö- 
oskust. 


mida tunnetan oma südame sügavusis meie lahkumisest 
saati, Miks me pole koos, nagu läinud suvel, teie kabine- 
tis?... Ah, miks ma ei saa, nagu kolme kuu eest, am- 
mutada uusi kõlbelisi jõude teie pilgust, vagurast, rahu- 
likust ja läbinägevast, mida ma nõnda armastasin ja mida 
ma näen ka hetkel, mil kirjutan neid ridu! — 

Kaarel väljub majast. Läbides kiiresti lage- 
daid tänavaid ta mõtleb aina oma haigele emale 
ja teda valdab ahistav kurbus. Jumaluke, kui 
halva pöörde on võtnud kogu ta elu, selles pole 
enam midagi rõõmustavat! Inimesed on muutu- 
nud nii kurjaks, kõikjal valitsevad üksnes ma- 
dalad kired. Surutud olud, punane terror, tühi 
ning värvitu, labasusteni langenud elu mõjub 
hävitavalt närvele ja inimesed hääbuvad, nende 
vaim hävib — asemele astub mateeria... Naisi 
õpetatakse uduste ja ebakõlbeliste programmide 
kaudu kõige ordinaarsemaile eluviisidele, neist ta- 
hetakse teha mingit ühiskonna ühisomandit, min- 
git ühiskonna sünnitusmasinat, keda tohib kasu- 
tada igaüks... Ja kõik see peab viima inimkonda 
vastu paremale ning õnnelikumale tulevikule? 

»Aitsam!“* kuuleb ta samas kellegi hõiget. 
»Kuhu sa ometi litsud!?* 

See on Arnu Lanveil, tema koolivend ja pin- 
ginaaber, kellega ta omal ajal võitles ühiselt Ma- 
ria Grigorjevna ülevõimu vastu. Ta töötab nüüd 
raudteetehaseis tehnikuna ja seal nad õieti koh- 
tasidki teineteist, uuendades oma sõprust, mida 
tihendab hulk poisikespõlve kalleid mälestusi. 

»Ikka tööle, vanapoiss,“ kostab Kaarel nae- 
ratelles, änganud Arnule käe. ,,Või lähed sina 
mujale? —“ 

»Kas tead, et sakslased on vallutanud Haap- 
salu ja liiguvad nüüd siiapoole?“ küsib Arnu 
ärevalt. 

»Ei, sellest mul pole aimugi.“ 

»Seda ma arvasin! Eile õhtul tuli minu kor- 
terinaabrite juurde sealseid inimesi, sõjapõgene- 
jad, ja nendelt ma kuulsingi selle uudise. Kas 
pole veider lugu?“ 

»Jah, aga ons su teated õiged?“ 
»Täiesti õiged!“ kinnitab Arnu väärikalt. 


 »Rääkisin isiklikult nende inimestega ja asi on 
- sicher!' Ma ainult imestan, et enamlased sellest 
ei kõssagi. Teab miks nad vaikivad?“ 


»Seda on raske ütelda,“ kostab Kaarel mõtli- 
kult. ,,Aga kui sakslased peaksid tõesti vallu- 
tama meie kodumaa, siis... Noh, sel juhul kuju- 
neb siin olukord õige keeruliseks. Tont võtku, 
me elame lõppeks väga huvitaval ajajärgul! 

»Mina ei leia selles midagi huvitavat,“ teatab 
Arnu kiretult. ,,Parem ütle mulle, mida antud 
olukorras ette võtta?“ 

Oodata.“ 

»Mida nimelt?“ 

»Sakslaste tulekut. 

»Oled sa hull!“ jahmub Arnu. ,,Või arvad 
sa tõesti, et peame jääma siia, sakslaste küüsi?“ 

»Kuhu sa tahad siis minna?“ 

Sa veel küsid! Ära lähen, Venemaale! Ah 
el peaksin jääma siia, — et sakslastel oleks siis 
hea mind saata rindele kaitsekraave kaevama, 
nagu nad olevat saatnud tuhandeid rahulikke 
inimesi! Ilus tervis, nii totter ma veel ei ole!“ 

»Hüva, eks mine siis Venemaale.“ 

Koolivennad mööduvad raudtee peatehaseist 
ja kulgevad uue depoo avarasse õue, sisenevad 
veduriparandustöökotta. Varemtulnud mehed on 
kogunenud jõukudesse ja vestlevad päevasünd- 
mustest. Kaarel tõmbab ülle sinised töörõivad ja 
läheneb siis suuremale meestejõugule, kus Arnu 
juba pajatab oma sakslaste lugu. 

Mehed on ülimalt hämmastunud ega tea 
kuuldu kohta midagi ütelda. Näib isegi, et nad 
kahtlevad Arnu teate tõepärasuses. Kuid üks 

mehi, keda hüütakse pilkamisi Kellalööjaks, sest 
ta olnud enne tehaseisse tulekut kuskil kirikus 
kellameheks, teab kinnitada, et temagi on kuul- 
nud sihukest kõmu. 

»Nojah,“ ivab Ilves, töökoja suurimaid nalja- 
mehi, ,,küllap sina juba näed ja kuuled kõike 
oma kõrgest kellatornist.* 

Mehed naeravad lõbusasti, mis ajab Kella- 
lööja vihale. 

»Lori pole kunst, sest keelel pole konti,“ säh- 
vab ta tigedasti, heitnud pilkajale mürgise pilgu. 
»Aga ma räägin ikka tõsist juttu ja kes — 

»Einoh, räägi aga julgesti, mida kuulsid ja 
nägid,“ soovitab Ilves lahkesti. ,,Kas sa's ei näe, 
et meie kõik aina põleme uudishimust!“ 

Mehed küll naeravad, kuid nende näod tõm- 
buvad peagi tõsiseiks. Kõigi meeled on selleks 
liiga ärevil, et täna laskuda mõttetusse lõõpi- 
misse. Nüüd arutellakse sakslaste tuleku küsi- 
must üksikasjaliselt ja keegi ei näe selles midagi 
head. Üks vanemaid mehi küsib Kaarli kui ha- 
ritlase arvamust, — et mida teevad siis enamla- 
sed, kui saksa sõjaväed vallutavad maa? 

»Mida muud kui põgenevad Venemaale,“ kos- 
tab Kaarel kõhklemata. ,,On ju päris selge, et 
sakslased kui truud keisrisulased ei salli punast 
värvi.“ 

Samas müksab teda Arnu valusasti ribide va- 
hele. Aitsam olgu ometi mõistlik, sosistab ta. 
Ennäe, va Piibli-Juhanil juba kõrvad kikkis, lä- 
heb viimati veel Lahele kaebama! 

Kaarel teab, et Piibli-Juhanist võib seda us- 
kuda. See on omapärane tüüp, kelles pesitsevad 
kõik inimlikud pahed. Enne revolutsiooni ta oli 
veendunud monarhist ja suur usumees, kandes 

piiblit isegi töö juures ühes — sellest ta veider 
hüüdnimigi. Nüüd ta on jällegi veendunud 
enamlane, isegi nende ustavaim keelekandja, sest 
tema kaudu olevat tööliskomitee esimehel Lahel 
kõigi meeste poliitilise meelsuse kohta täpsed 
teated. 

Tüse plekksepp Martin tahab tingimata kuulda 
härra Aitsami arvamust, eriti selle kohta, mida 
sakslased näiteks teevad töölistega. Teab kas 
jätavadki neid enam tööle? 

»Ää'nd jaburda!“ hüüab Piibli-Juhan laitvalt. 
Küllap sakslastelgi on tarvis parandada vedu- 
reid. Ja kas tööinimesel pole ükskõik, kes on 
võimul ja kelle leiba ta sööb — töötada tuleb 
alati ühtviisi ja maksvat korda peab austama 
igaüks.“ 

«Vaata aga vaata!“ irvitab Kellalööja lõbu- 
sasti. Tema hääl on salapärane nagu kogu olekki., 
külm ning ilmetu, ja sellest ei nähtu, kas ta väl- 
jendused on arvatud pistena või mitte. .,,Juba 
va Piibli-Juhanil on uued keeled suus! No küll 
läheb see sinu käes aga ruttu, nagu naistel käki- 
tegu — 

Piibli-Juhani valvas kõrv arvab siiski tabavat 
neis sõnus pilke — see pahandab teda. ..Usst 
haukumast!“ sähvab ta. .,Mul endal kodus koer! 
Kui sa aga oled jälle näljane, siis võid mult saada 
tükikese leiba!“ 


See obadus tabab märki. Seda enam veel, et 
Kellalööjat tuntakse üldiselt kui ihnuskoid, kes 
kodus ei raatsivat süüa isegi tarbeks. Nõnda lööb 
mehe hari punetama ja tal on juba kohane vas- 
tuski keelel, kuid samas teatab keegi, et ,,Kits“ 
tuleb, ning mehed valguvad kohe laiali. ,,Kurrat, 

üks neetud sakslane juba kohal!“ sisistab Kella- 
lööja endamisi, asudes tööle. 

Kitseks hüütakse töökoja meistrit ta valge 
habeme tõttu. Ta on sünnilt sakslane ja teenib 
raudteel ajast, mil kogu liin kuulus veel saksa 
seltsile, kellelt see hiljem riigistati. 

Kaarel asub vaikides oma tööpingi juurde, 
arutelles endamisi äsjakuuldut. Kui sakslased 
vallutavad tõesti maa, siis nad sulevad ühtlasi / 
ka pääsu Venesse ja nõnda ta võib pikemaks f 
ajaks eralduda Niina Pavlovnast. Tont võtku, 
see on vägagi tõenäoline! Aga emakese haigus 
sunnib teda paratamatult siia jääma... 

Jõudu tööle, härra Aitsam!* kajab äkki 
värske naisehääl. See on noor kontoripreili, kes 
tõttab tööle. Kaarel tervitab teda viisakalt ja 
saab tasuks võluva naeratuse, mis peaks meeli- | 
tama külmematki meest. | 

»Kena preili,“ ühmab Kaarli pinginaaber ka- 
valasti. Aga vaadake, härra Aitsam, et Kella- 
lööja teid maha ei löö, võtate talt sedasi veel 
pruudi üle!“ 

Ons kontoripreili tolle nässaka vanapoisi 
pruut?“ huvitseb Kaarel süütult, kuigi ta teab, 
nagu kõik teisedki, et Kellalööja on neiusse kõr- 
vuni armunud. 

»Või veel!“ muigab naaber kahjurõõmsalt. 
Aga seekord peab va Kellalööja otsima omasu- = 
guseid... Nagu preilil oleks puudust haritud ) 
meestest,“ lisab ta tähendusrikkalt. A 

»Muidugi,“ möönab Kaarel ükskõikselt ja sü- 
veneb oma töösse. Kuna täna tahetakse töökojast 
välja saata parandusel olev vedur, siis on mees- 
tel vägagi kiire. Ent töötades ta mõlgutab üha 
omi mõtteid. 

»Oh sa mait!“ hüüab naaber äkki. ,, Vaadake 
korraks, juba va Kellalööja, kuripatt, hiilibki 
kontori poole! Hihii! See ta vanajõmmi igahom- 
mikune käik!“ 

»Las ta hiilib, kui see talle meeldib,“ äigab 
Kaarel tüdinult. ,,Meie aga vaatame parem, et 
saame oma töö valmis!“ 

»Nojah, ma niisama, naljaviluks,“ õiendab 
naaber taandudes. 

Kuid veidi hiljem käsutab meistriabi mehi 
tislereisse üldkoosolekule. 

»Vaat sulle piirakat!“ irvitab naaber, korja- 
tes laualt oma tööriistu. ,.Ise nad kisavad iga- 
päev tööviljakuse tõstmisest, aga tööd ei lase, 


sunnikud, teha. Muudkui üks koosolek teise 


peale ja inimesed õpivad logelema!“ 

Kaarel möönab, et naabril on õigus, sest töö- 
liskoosolekud on tõepoolest liiga sagedased. Ega 
enamikul meestest ole koosolekute vastu midagi 
ütelda, sest tükitöö kui kodanluse näotu sundva- 
hendi kadudes on ju täiesti ükskõik, kuidas 
päevi õhtule saata. Ja maksab's nüüd, nii-ütelda 
omaperemeestena, enam endistviisi rabada. Siis 
ju poleks töölisil revolutsioonist vähematki 
kasu... 

Tislereisse kogunenud meeste meeleolud on 
ärevil, sest kõigile on selge, et tänasel üldkoos- 
olekul tuleb arutusele sakslaste lähenemisküsi- 
mus, mida töökodades on harutatud juba hom- 
mikust saati. Nii oodatakse põnevalt koosoleku 
avamist. Kui tööliskomitee esimees Lahe asub 
ühe tisleripingi taha ja palub rahu, laskub ruumi 
sügav vaikus. Kõigi silmad pöörduvad esime- 
hele, kellelt oodatakse nüüd sakslaste kohta täit 
selgust. Suur on aga meeste üllatus, kui Lahe 

seletab soravail sõnul, et tänasel koosolekul tule- 
vat valimisele mingi varustuskomitee, kelle üles- 
andeks olevat tööliste varustamine toiduainetega. 
Sakslaste tulekust mitte sõnagi. 

»Palun sõna!“ nõuab lõppeks valaja Pavian, 
tuntud vähemlane ja laitmatu kõnemees. 

»Räägi!* lubab Lahe lühidalt, heitnud vala- 
jale altkulmu sünge pilgu. Muide, ta piidleb 
alati altkulmu, kuidagi tigedasti ning salakava- 
lalt, mispärast teda üldiselt kardetakse. 

»Nagu mina aru sain,“ ürgab- valaja irooni- 
liselt, ,,tahetakse siin täna valida mingit varus- 
tuskomiteed. Aga nüüd ütle mulle, Lahe, päris 
ausalt, keda see komitee hakkab varustama? Kas 
viimati mitte saksa sõjaväge, kes olevat teel siia- 
poole? 

Esimehe näoilme muutub äkki lausa hirmu- 
äratavaks ja ta altkulmu piidlevad silmad pillu- 
vad sädemeid. 

»Kurat võtku!“ märistab ta. ,,Mida sa, Pa- 
vian, seal lobised!? Mis kuradi provokatsioon 
see on!?“ 

»Ära nüüd märatsema hakka,“ vaigistab teda 
valaja üleolevalt. ,,Kõik töökojad on lärmi täis, 
et sakslased olevat teel siiapoole. Ainult sina 
teed näo, nagu ei teakski sa asjast mitte kui mi- 
dagi —' 

»Küllalt!“ katkestab teda esimees metsikus 
raevus. ,,See on valgete alatu provokatsioon! Ja 
sina, Pavian, vaata ette, et tribunaal ei varusta 
sind niisuguse jutu eest paari nikkelkuuliga! — 
Ta peatub ja neelatab korraks, põrutab siis rusi- 
kaga vastu tisleripinki ning lisab: ,,Keelan ära 
niisuguse provokatsiooni! Kas mõistate!?“ 

«Küll ikka,“ ühmab valaja lahkesti. ,, Aga lin- 

nas olevat liikvel sõjapõgenejad, kes teavad kin- 
nitada —' 

»Kas sa ise nägid neid!?* 

»Ei, kuulsin seda teistelt. 

»Küllap mina juba tean, kellelt sa seda loba 
kuulsid!“ raevutseb esimees, heitnud Arnu Lan- 
veilile kurja pilgu. ,,Ka tean ma, kurat võtku, 
kes siin täna hommikul kuulutas maksva korra 
langemist! — Nüüd tabab esimehe pahaende- 
line pilk Kaarlit, kes taipab joonelt, et Piibli-Ju- 
han on jõudnud teha oma juudatöö. ,Aga vaa- 
daku mõni mees ette, sest tribunaali sattuda on 
palju kergem kui sealt välja tulla! Ja nüüd kuu- 
lake, mis ma teile ütlen: Haapsalu pool on sal- 
gake valgekaartlasi hakanud mässama ja siit saa- 
deti juba tööliste löökrühmad neid verekoeri ra- 
hustama. Kas mõistate!?“ 

Mehed küll vaikivad targu, kuid igaühe sisi- 
masse jääb püsima kuri kahtlus, mida aga keegi 
ei söanda väljendada. Nõnda valitakse varus- 
tuskomitee ja koosolek lõpetatakse. 

»Noh, vanapoiss,“ ütleb Kaarel koolivennale, 
»miks sa ei rääkinud Lahele oma korterinaab- 
reist““ 

Mul on ainult üks nahk seljas ja seda ma 
eelistan hoida,“ kostab Arnu jahedasti. ,, Aga see 
on siiski veider lugu, miks enamlased sakslaste 
tulekut nii hoolega varjavad?“ lisab ta mõtlikult. 

Kui linnas levib ärev kuuldus, et enamlaste 
juhid on öösi põgenenud ja saksa sõjaväed olevat 
juba üsna lähedal, selgub töökodades kõigile, et 
Lahe vedas toona töölisi oma valgekaartlaste mäs- 
sujutuga ilusasti ninapidi. Nüüd sajab valeliku 
esimehe arvele ränku sajatusi ja kogu depoos ei 

leidu enam ühtki meest, kes poleks talle maru- 
vihane. Kurat võtku, valetab koosolekul kõigile 
suud-silmad täis ja põgeneb siis ise nagu jänes! 
Ons sihukest asja enne nähtud! 

Peatehaseist saabunud kutsesse tulla tööliste 
üldkoosolekule suhtuvad mehed skeptiliselt: liiga 
segased ajad ja küllap see koosolek peetakse ka 
nende osavõtuta. Ei, kord sakslased on lähedal, 
siis peab igaüks käituma hästi ettevaatlikult. | 
Sakslasi, jumal tänatud, nad juba tunnevad, sest 
nende meeste ,,armulikku kätt“ on eestlased 
maitsnud mitu sajandit! 

Nõnda siirdub Kaarel üksinda peatehaseisse, 
sest ka Arnu Lanveil eelistab targu hoida oma 
»ainsat“ nahka. Kaarel ei looda küll kujunenud 
meeleolude juures tollest koosolekust midagi tu- 
lusat, sest töölised on selleks liiga hirmul, et 
üldse kokku tulla ja otsustada antud olukorras 
kainelt. 

Ent sisenenud koosolekuruumi, milleks on to- 
hutusuur vaguniparandustöökoda, ta leiab selle 
olevat viimse võimaluseni kiilutud töölisist, kes 
arutavad isekeskis elavalt päevasündmusi. Einoh, 
peatehaste mehed on omas valdavas enamuses 
valged ja see oli teada ka enamlaste juhtkonnale, 
kes suhtus neisse seetõttu halvutavalt! mõtleb 
Kaarel endamisi, kuulates huviga meeste omava- 
helisi kõnelusi. Enamik neist on töötanud teha- 
seis peaaegu kõik oma elupäevad ja paljudel on 
linnaaguleis kenakesed majadki. Nii ei saagi 
nad olla veripunased, kus sellega... 

Töökoja ühte nurka on püstitatud tribüün, 
kuhu astub parajasti tehaste tööliskomitee esin- 
dajaid. Üks tribüünileastujaist kuulutab koos- 
oleku avatuks ja teatab siis pidulikult, et Eesti 

Maapäeva otsuse kohaselt on Eesti kuulutatud 
tema ajaloolistes ja etnograafilistes piirides ise- 
seisvaks demokraatlikuks vabariigiks. Nüüdsest 
olevat maa ainsaks kõrgeimaks ning korraldavaks 
võimuks Eesti Maapäeva poolt loodud rahvavõim 
Eestimaa Päästekomitee näol. 

Kui Kaarel ootaski, et sellele teatele järgneb 
üldine vaimustustorm, siis on ta nüüd pettunud, 
sest ruumis valitseb sügav vaikus. Tööliste nä- 
gudel peegeldub üllatus, mis ilmsesti on segatud 
salajase kartusega, ja nii kõlab ka tribüünilt al- 
gatatud rahvushümn kuidagi loiult, suurele sil- 
mapilgule kohase vaimustuseta. Ajad on siiski 
liiga ärevad — keegi ju ei tea, mida toob neile 
homne päev ja mida arvavad asjast üha lähene- 
vad sakslased. Ka pole punaväed linnast veel 
täiesti lahkunud ja neilt võib iga hetk oodata ra- 
bavaid üllatusi. Nõnda on jõudude vahekord 
alles selguseta, mis masendab kõigi meeli, võttes 
meestelt ühtaegu usu tolle eesti rahva eneseaval- 
dusakti kõikvõimsusse. Pole ju kerge nii ilma 
pikemata heita turjalt sajandite ränka koormat 
ja tunda end ainsa hetke möödudes vaba rah- 
vana! 

Seda rusuvat meeleolu näivad taipavat ka 
töölisesindajad, kes püüavad mehi julgustada. Nii 
kõneldakse tribüünilt kurbi sõnu minevikust, 
rõõmsaid olevikust ja lootusrikkaid tulevikust. 
Ka väidetakse, et sakslased kui kultuurrahvas 
arvestavad eestlaste enesemääramisõigust... Lõp- 
peks kutsutakse mehi astuma tehaste kaitseliitu, 
sest olevat karta, et linnast lahkuvad punaväed 
hakkavad rüüstama, mida kodanikud aga ei toh- 
tivat lubada, kuna nüüdsest olevat kõigi kohus 
kaitsta oma riiklikku iseseisvust ja varandusi. 

Pärast koosolekut siirduvadki mõned noore- 
mad mehed tehaste peakontori juurde, kus jaga- 
takse soovijaile tulirelvi ja lahingupadruneid. 
Tõugatuna mingist salapärasest ajest läheb sinna 
koos teistega ka Kaarel Aitsam, siiani nõnda 
veendunud sõjavastane... 

Nagu imeväel ta hülgab oma senised tõeks- 
pidamised ja astub uljalt isamaakaitsjate rida- 
desse. Aeg ja olud kohustavad! mõtleb ta enda- 
misi, asetades oma vintpüssi mehhanismi lahin- 
gupadruneid. Ta pole küll kunagi teeninud sõja- 
väes, kuid talle on õpetatud koolis juba poisikes- 
põlvest saati rivitrilli ja relvakäsitlemist. Ja kas 
ta pole lõppeks jahimees — on ju jahimehest sõ- 
jameheni vaid tilluke kukesamm! Ning asunud 
tehaste peaväravasse valvepostile ta on iga hetk 
valmis veriselt tagasi tõrjuma ründavat vaenlast, 
kellest pole siiski kuulda vähimatki elumärki. 

Nõnda ta sammub sõjakalt edasi-tagasi, lae- 
tud vintpüss laskevalmilt kaenlas, kuulatab taoti 
pinevalt ning jätkab siis taas oma üksildast rän- 
nakut. Niisiis, rahvaste elus esineb ikkagi olu- 
kordi, mil igaüks on paratamatult kohustatud 
haarama relva, et kaitsta oma kodumaad? mõt- 
leb ta. Jah, selles pole kahtlust! Kui ta seda 
siiani ei taibanud, siis vahest sellepärast, et tema 
kodumaad valitses võõras rahvas! Nii see on! 
Juhan võitles mitu aastat vahvasti tolle võõra 
rahva eest ja tänuks asetati ta seina äärde... 

Kaarel võppub, sest samas talle meenub haige 
ema, kes tundis end hommikul eriti halvasti. Kül- 
lap emake on nüüd rahutu ja ootab tema koju- 
saabumist! Jumaluke, kuis ta ometi võis unus- 
tada oma pojakohused!? 

Ta sammub ärevana edasi-tagasi, püüdes 

jõuda selgusele, kas tal oli üldse õigust hüljata 
oma haige ema ja asuda siia valvepostile, kuhu 
võinuks asuda näiteks Arnu Lanveil ja paljud tei- 
sedki mehed, kel pole kodus nii tungivaid kohus- 
tusi. Kuid ühtlasi ta möönab, et palju mehepoegi 
on kõigil aegadel hüljanud oma vanemad ja tõ- 
tanud raskel hetkel kaitsma oma kodumaad. Nõn- 
daks, tähendab isamaalised tunded peavad üle- 
tama pojaarmastuse? Aga ta vahest teotses en- 
nist hetkelise impulsi mõjul? Ons ta võimeline 
end ohverdama nõnda ebaisekalt oma kodumaa 
hüveks? Kas leidub üldse selliseid aatelisi ja 
õiglasi inimesi, kes oleksid võimelised teotsema 
ebaisekalt? Kas ei tee enamik inimesi ses suhtes 
üksnes suuri ning kõlavaid sõnu, et nende var- 
java katte all taotella ainult väiklast omakasu?... 


Kaarel ohkab rusutult ja kuulatab siis tüki 
aega pinevalt, et tabada vähematki kahtlast heli. 
Ent kõik on endiselt vaikne, ta kõrvu ulatub vaid 
manööverdavate vedurite kaugeid huikeid. 

Jah, õiglust ei tule otsida mujalt kui inimese 
südamest, sest väljaspool inimest pole õiglust, 
mispärast inimese sisimas ei juhtu kunagi eba- 
õiglust. Inimkeha võib küll nautida halval teel 
saavutatud lõbusid, kuid hing ei tunne ikkagi- 
teisi rahuldusi kui neid, mis tema noorus on päl- 
vinud. Nõnda on inimese siseõnne vaagijaks üks- 
nes tema südame hääl. 

Lõppeks polegi tähtis, kas keegi usub või 
mitte inimese headusse: tähtis on vaid nende mo- 
tiivide ülev ausus ja sügavus, mille pärast usu- 
takse või ka mitte. Ja senikaua kui inimeses 
pole virgunud tema südame hääl, ei soorita ta 
midagi tõeliselt suurt ning ülevat! 

Hommikul, veidi enne töö algust, hoomab 

Kaarel pimeduses Piibli-Juhanit, kes näib tema 
järele luuravat. See lõbustab teda ja ta kutsub 
mehikese lähemale. 

Piibli-Juhan kuuletub. 

»Oijeh!“ hüüatab ta imestelles, hääles otse 
sulav magusus. ,,See olete ikka tõesti teie, härra 
Aitsam! Ma juba mõtlesin eile, kui läksite koos- 
olekule, et kuhu te ometi jäite — ja nüüd ma 
näen teid siin, püssiga... Hihii! Einoh, maks- 
vat korda peab igaüks austama, ma olen seda 
ütelnud alati —' 

Kaarlit valdab äkki võitmatu ilgustunne ja 
ta teeb vaistlikult liigutuse, nagu tahaks ta toda 
ülemuse ees lömitajat variseri täägiga läbi pista. 
Ent ta valitseb end ja pöörab jahmunud mehi- 
kesele põlglikult selja. 

Vabanenud valvepostilt, läbib Kaarel kiiresti 
tänavaid, et tõtata koju. Poleks tema mõtted nii 
pidevalt oma haige ema juures, ta kindlasti mär- 
kaks linnas ebatavalist liiklust. Möödudes reaal- 
kooli juurest ta hoomab siiski, et koolimaja esi- 
sele on rivistatud eesti polgu sõdureid — puies- 
teel aga seisab tihe rahvajõuk, kes näeb midagi 
ootavat. 

Kaarel seisatab. Samas väljub reaalkoolist 
Päästekomitee liikmeid ja komitee esimees tea- 
tab, et Eesti on kuulutatud iseseisvaks, lugedes 
ühtlasi ette ,,Manifesti kõigile Eestimaa rahvas- 
tele“. Sõdurid ja rahvas paljastavad pead, polgu 
orkester mängib ,,Mu isamaa...“ Kuid hetkel, 
mil jõutakse hümniga lõpule, ilmuvad Peetri 
platsi!) suunas nähtavale saksa sõdur-ratturid. 
Eesti polk ja kogunenud rahvas läbib rongkäi- 


1) Praegune Vabadusväljak. 

guna linna, peatub Raekoja platsil, kus orkester 


mängib veel kord ,,Mu isamaa...“ Sellega piir- 
dubki Eesti iseseisvuse pidulik väljakuulutamine, 
sest okupatsioonivägede ilmumise puhul jäävad 
aktused kirikuis ja mujal ära... 

Kaarel läbib taas tänavaid. Ta ei malda 
enam lähemalt vaadelda, kuidas härdameelsed 
saksa prouad kostitavad suupäraste palakestega 
teraskiivreis ' jalgrattureid... Tal pole hetkel 
kõige sellega asja. 

Kodus ta istub oma haige ema sängi juurde. 
Nagu ta kartnud, on emakese tervis öö jooksul 
märksa halvenenud ja arstid ei hellita enam pa- 
ranemiseks mingeid lootusi. Kaarel tajub alles 
nüüd, kui väga ta armastab oma ema. Sügava 
kahetsusega ta mõistab, kui palju kohuseid tal 
on jäänud ema vastu täitmata... Ning see tunne 
jääb tema sisimasse püsima. Ta istub haigetoas 
hetkeni, mil emakese silmad sulguvad igaveseks. 

VII 
PUNANE PARADIIS 


Enamlased loovutavad Bresti rahulepingu 
järgi kogu maa, saartest Narva ja Peipsini, Saksa 
politseivõimu alla, kuni vastavate maa-asutiste 
kaudu on kindlustatud riiklik kord ning julge- 
olek. Kuid juba ammu enne Bresti rahulepingut 
on sakslased tegelikult vallutanud maa, kukuta- 
nud Ajutise Valitsuse ja omavalitsused, seades 
kõikjale ametisse saksasõbralikke isikuid. 

Ent Saksa okupatsioon ei osutu üksnes valu- 
saks tuliprooviks Eesti riiklikule iseseisvusele, 
vaid ta on ka majanduslikult rängaks koormaks, 
sest igasugused sundnormid maal ja linnades 
laostavad rahva jõukust. Kui toiduained kaovad 
vabamüügilt ja kui tehaseis kärbitakse tööliste 
seniseid palganorme, eelistavad paljud lahkuda 
kodumaalt, opteerudes Venemaale, mis on rahu- 
lepingu järgi võimaldatud. 

Ka depoo veduriparandustöökojas kõheldakse 
iga päev kodumaalt lahkumisest, mida muide 
õhutavad Lahe agendid, kes on tulnud salaja üle 
piiri, et viia siit mehi Venesse. Enamiku neist 
»õhutajaist“ saadab küll Saksa politsei Venesse 
tagasi, kuid paljude sisimasse jääb kodumaalt 
lahkumise mõte ikkagi püsima. 

Nõnda asubki ühel päikeseküllasel juunipäe- 
val jõuk depoomehi Kopli kaubajaamas otsatu- 

pikale ešelonile, et sõita jäädavalt Venemaale. 
Koos teistega asuvad rongile ka Arnu Lanveil ja 
Kaarel Aitsam, kes kavatseb küll lahkuda kodu- 
maalt ajutiseks, et korraldada Venemaal mõnin- 
gaid hädavajalikke asju — nii ta põhjendab oma 
sõitu kodustele. 

Pärast valusat kriisi, mida põhjustas ta ema 
enneaegne surm, liikus Kaarel mitu nädalat min- 
gis ahistavas uimas, mis oli vallanud kogu ta 
olemuse. Kui ta nüüd otsustaski lahkuda ajuti- 
seks kodumaalt, siis üksnes ellepärast, et ta tun- 
neb endal olevat Niina Pavlovna vastu teatavaid 
kohustusi, millest korralikul mehel on võimatu 
mööda hiilida. Ka jäi tema pealinna korterisse 
mõningaid kalleid mälestusesemeid emakesest ja 
muudki väärtuslikku. Samuti on kõik tema ha- 
ridusdokumendid instituudis ja nendegi väljas- 
tamine nõuab ta sinnasõitu. 

Istudes avatud vaguniuksel ta silmitseb hajali 
pilgul kiiresti möödalibisevaid viljanurmi, kidu- 
raid ning soisi männimetsi, valendavaid maan- 
teid, siis jälle haljendavaid nurmi. Kõikjal on 
kodumaise varasuve hunnitut haljust ja mahedat 
lõhnavust. Ta näol ilmneb nukrus, vaikne nuk- 
rus — see on nagu kahetsus, milles puudub siiski 
kibedus; põsed, millele ripsmed heidavad varje, 
on kalbed ning kõhnad. Taoti mängleb tema va- 
luliselt allapoolevajunud suu ümber nukker nae- 
ratus, mis annab ta väsinud näole noorusliku 
ilme, ja hetkel, mil ta naeratleb, hakkavad tema 
suured ning küsivad poisisilmad nagu vastuka- 
jas särama, otsekui puhkeks ta kurvas südames 
vastseid lootusõisi, mis tõotavad talle ebamää- 
raselt tillukesi rõõme, mida elu vahest hoiab veel 
tema jaoks varuks. 

Kõrvalvagunis lauldakse uljalt internatsio- 
naali ja taoti pillutakse teekallakule põlevat sõ- 
javäe püssirohtu, mida neil näib olevat kauni- 
kesti varutud — jumal teab, kust nad on selle 
hankinud! Kuid säärane liiga vaba käitumine ei 
meeldi sakslastele ja nii otsitakse ešelon Tapale 
saabudes põhjalikult läbi. Mõningad mürgelda- 
jad vahistatakse ja siit edasi läheb sõit juba üsna 
viisakalt, sest meeleavaldajaile selgus, et nad pole 
veel punase paradiisi vabas õhkkonnas... 


Narva jõutakse keskööl, kuid ešelon tõmma- 
takse üle raudsilla alles vastu hommikut. Koma- 
rovka küla juures peatub rong ja optante käsuta- 
takse vaguneist väljuma. Sakslased ei vea neid 
enam edasi eeldusel, et igaüks leiab isegi tee Ve- 
nemaale. Õnneks saab külast hankida küüdi- 
mehi ja nii võidakse peagi jätkata oma reisu. 
Jamburgis ootab neid uus üllatus: opteerijaile 
määratud ešelon on küll koostatud ja seisab sõi- 
duvalmilt jaama kõrvalteel, kuid puudub vedur, 
mille andmiseks pole veel korraldust. Rõõmsad 
internatsionaalihelid, mille saatel marsiti jaama, 
vaikivad ja punaste seltsimeeste arvele sajab eba- 
meeldivaid süüdistusi... 


Kaarel siirdub jaamahoonesse, et nõutada 
endale ja oma reisukaaslasile sõiduluba reisijate- 
rongile, mis väljub peatselt Petrogradi suunas. 
Kuid jaamaülem keeldub seda andmast, seletades, 
et piirijaamas pääsevad rongile üksnes kohalikud 
elanikud ja raudteelased, kellel on alalised sõidu- 
kaardid. Raudteelasist opteerujail tulevat enne 
asuda kuskile raudteetehasesse tööle ja varustuda 
vastavate isikutunnistuste ning sõidukaartidega, 
küllap nad siis pääsevad rongile. 

»Ons piirijaamusse pääs tavalisile reisijaile 
tõkestatud?“ 

»Jah, raudteel liiklemiseks valitseb dekreedi- 
kohaselt kindel kord, millest ei tohi kõrvale kal- 
duda. Nii peate sõitma ešelonil nagu kõik tei- 
sedki ja nagu see on ette nähtud.“ 

Kaarel väljub pettunult jaamahoonest. Vene- 
maal on liiklemine muutunud vägagi raskeks! 
mõtleb ta murelikult. Näib, et ta peab enne ko- 
dumaale tagasipöördumist asuma kuskile teha- 
sesse tööle. Tont võtku, see on halb lugu! 


Ešelon pääseb liikvele alles vastu õhtut ja 
saabub kesköö paiku Gatšinasse, kus ta jääb taas 
peatuma, sest uue veduri andmiseks puuduvat 
korraldus. Õnneks müüakse siin juba sõidupi- 
leteid ka vastava loata ja nii asuvad depoome- 
hed hommikul reisijaterongile, mis jõuab kesk- 
hommikuks Petrogradi. Rongi konduktoreilt 
nad kuulevad, et Balti jaamas on varutud raud- 
teelasist opteerujaile mõned tepluškad, kus võib 
leida ajutist ulualust. Nõnda siirduvadki mehed 
depoo taha ja leiavadki sealt neile varutud tep- 
luškad. 


Kuna Kaarlil on linnas korter, pole tal vaja- 
dust kasutada ebamugavaid tepluškasid ja nii ta 
otsustab kohe linna sõita. Ta kutsub ka Arnu 
Lanveili ühes, kes võivat magada esialgu tema 
töötoas diivanil. Koolivennad väljuvad jaama- 
esisele depoo jalgvärava kaudu, mida kasutavad 
töölised ja vedurimeeskonnad. Asetanud oma rei- 
sukohvrid voorimehele nad sõidavad peagi mööda 
Izmailovski prospekti. Kaarel peab imestelles 
nentima, et kunagi nii uhke ja puhta linna ilme 
on vahepeal möödunud kuude jooksul kuidagi 

alla käinud. Siin-seal tänavanurkadel vedeleb 


prügihunnikuid, mida tuul on kokku keerutanud, 


majadki on tublisti luitunud. Kõike seda märkab 
ka Arnu, kes viibib linnas esmakordselt ja aval- 
dab nüüd valjusti oma muljeid. 

»Tasa!“ hoiatab teda Kaarel naeratelles. ,,Me 
oleme nüüd punases paradiisis ja siin ei mõelda 
nii valjusti, seda võta teatavaks. Ka on puhtus 
ning heakord kodanlik pärandus, mida enamlasil 
kui uue korra jüngreil ei sobi nii ilma pikemata 
üle võtta — sedagi võta teatavaks.“ 

Arnu ei taipa küll hästi, kas koolivend nalja- 
tab või kõneleb tõsiselt, kuid igaks juhtumiks ta 
jääb ses suhtes oma arvamuse juurde. 

Kaarli korteriperemees, erukolonel, on väga 
rõõmus ning lahke. Monsieur Aitsami toad olevat 
üha endises korras ja monsieur Lanveil võib seal 
leida vabalt ajutist peavarju. Muide, ta peab neid 
komissariaadis registreerima oma nõbudena, mis 
on uue dekreedi kohaselt vältimatu. 

»Mis dekreedi?“ huvitseb Arnu. 

»Tubade üürimine võõraile kui üks moodus 
töötult parasiteerida on nüüd dekreediga keela- 
tud. 

»Jälle midagi juurde õpitud,“ nendib Arnu 
imestelles. ,,Aga kas olete kindel, et komissari- 
aadis ei avastata seda nõbude värki?“ 

Ses suhtes võite olla rahulik,“ muigab kolo- 
nel lõbusasti. ,,Nüüd on enamik linnarahvast 
omavahel sugulased ja komissariaatides ollakse 
sellest teadlikud. Allüürnikel ju pole kuskile 
minna ja nii on kogu dekreet vaid conpe de 
thöätre )) .** 

Kuid lahke kolonel peab andma veel täien- 
davaid seletusi, sest Arnu ei jõua nii kiiresti tolle 

uue korra paremustega kohaneda. Seal meenub 


vanahärrale, et monsieur Aitsamile on üks kiri, 


mis ootavat teda juba mitu kuud, sest kolonelil 


puudunud teatavasti võimalus seda edasi lähe- 
tada. 
Ja kuna Arnu puhastab end reisutolmust, 


avab Kaarel ahta ümbriku. Kiri on Niina Pav- 


lovnalt ja sisaldab vaid mõned read, kus neiu 
teatab, et peab olude survel lahkuma Petrogra- 
dist ja sõitma tõenäoliselt Moskvasse, sugulaste 
poole. Tema aadressi saavat Cuchullain tädilt. 

Rõivastunud vastseisse rõivaisse, väljuvad 
koolivennad majast, et minna raudteevalitsusse 
teatama endi tulekust. Kaarel läheb sinna küll 
raske südamega, sest ta pole kindel, et seal ei 
teata tema tookordsest tehaste kaitseliitu astu- 
misest. Piibli-Juhan nägi teda toona püssiga seis- 
mas tehaste väravas ja hiljem käisid töökojas 
mitmed Lahe agendid, kellele ta võis asjast tea- 
tada. Aga ta peab siiski minema, peab pääsema 
mõnda tehasesse tööle, et hankida endale sel teel 
liiklusvõimalusi raudteel. Võimalik, et Piibli- 
Juhan seekord vaikis, — ta ju lömitab nüüd truu- 
alamlikult sakslaste ees ja on nende keelekand- 
jaks. Ka peab ta pääsema Moskvasse, et kohata 
scal Niina Pavlovnat. 

Raudteevalitsuse tohutusuures majas leidub 
nüüd seevõrra rohkesti igasuguseid komiteesid. et 
koolivendadel on raske avastada, kuhu ja kelle 
poole nad peavad õieti pöörduma. Ekselnud tubli 
tunni mööda hämaraid koridore, nad satuvad 
lõppeks keskkomiteesse, kus Kaarel kohtab oma 
ülikoolisõpra Jaan Taskat, kes on komitee sekre- 


1 teatraalne efekt. 


täriks ja võtab koolivennad kohe oma hoole alla, 
seletades neile, kuhu nad peavad minema. 

»Ennekõike nõutan teile leivatšekid, et te siin 
nälga ei jääks,“ seletab ta. ,,Siis kirjutan teile 
nõudelehe, millega saate peakontorist avanssi — 
teil ju peab olema raha, millega osta kooperatii- 
vist leiba, kuni me määrame teid tööle. Seejärel 
lähete oma endise tööliskomitee esimehe juurde, 
kes kinnitab teie poliitilise usaldatavuse —" 

»Kas Lahe juurde?“ küsib Kaarel kiiresti. 

»Jah, tuba number —' 

»Kuule, Jaan,“ katkestab teda Kaarel läbema- 
tult. ,,Kas sa ei saaks korraldada seda asja La- 
heta? Mul on nimelt põhjust vältida temaga 
kohtamist.“* 

»Oled sa millessegi segatud?“ 

Kaarel seletab kolleegile siiralt oma kaitse- 
liidu asja. 

See on väga tõsine asi,“ ütleb Taska mõtli- 
kult. ,,Kui Lahel on see värk teada, siis ta saa- 
dab sind pikema jututa Gorohhovajale'). Kar- 
dan, et sul oleks mõistlikum siit kaduda.“ 

Võib-olla et Lahe ei tea midagi?“ 

»Seda on raske uskuda, sest ta saatis siit ko- 
dumaale agente. Sõida parem tagasi ja katsu 
kuidagi pääseda üle piiri —' 

«Aga mul puudub sõidukaart ja raudteelase 
isikutunnistus! Ka pean ma enne sõitma Mosk- 
vasse, kus mul on õiendada üks hädaline asi.“ 

»Kas Lahe teab, et sa oled siin?“ 

»Arvatavasti, sõitsin siia koos hulga mees- 
tega ja need on vist jõudnud juba käia tema juu- 
res. Miks sa seda küsid?“ 


1) Petrogradi tšeka peakorter. 

Taska süüvib mõtiskellu. 

»Tead mis,“ ütleb ta mõninga vaikuse järel. 
»Sa mine korraks Lahe juurde ja kui ta hakkab 
sind väga tülitama, siis ütle talle, et seisad kesk- 
komitee kaitse all. Ma kõnelen vahepeal oma esi- 
mehega, ta on tubli ja arusaaja mees. Siin an- 
takse Lahele nii mõndagi süüks ja nii ta peab 
olema meiega ettevaatlik! 

»Hüva, lähen kohe Lahe juurde!“ 

»Aga see avanss?* meenutab Arnu Lanveil, 
kes siiani on kuulanud vaikides. 

»Milleks sulle seda?“ 

»Raha, kui seda antakse, peab alati vastu võt- 
ma,“ teatab Arnu elukogenult. ,,Mina isiklikult 
põlgan ainult kärbseid.“ 

»Õige mõte!“ naerab Taska, ulatanud nõude- 
lehe. ,,Aga raha olevat küll hea sulane, kuid 
halb peremees,“ lisab ta sügavamõtteliselt. 

Arnu Lanveil pole mõttetark ja nii ta võtab 
Taskalt nõudelehe ning väljub keskkomiteest, et 
minna peakontorisse. Teab mis Aitsamil on viga 
mängida suurhärrat, ta ju on põhjatu rikas! 
mõtiskeleb ta endamisi, sisenedes pearaamatupi- 
daja kabinetti, kes peab kinnitama tema nõude- 
lehe. Kuid ametnik keeldub seda tegemast. 

»Jumal teab kunas ja kuhu teid määratakse 
tööle,“ seletab ta tüdinult. ,,Olen maksnud avan- 
sina suuri summasid ja mul pole aimugi, kust ja 
kellelt neid tagasi nõuda. Kirjutan teie nõude- 
lehele resolutsiooni, et nad kiirustaksid teie tööle- 
paigutamist,“ lisab ta vastutulelikult. 

»Kas olete kindel, et teie resolutsioonist pii- 
sab?“ pärib Arnu skeptiliselt, võtnud ametnikult 
oma paberi. 

Pearaamatupidaja on tsaariaegne ametnik ja 

talle meenub kohane vastus alles Arnu väljudes. 
Pole just eriti rõõmustav anda edasi neid sõnu, 
mida ta sisistab nüüd läbi hammaste, sest nad ei 
kuulu viisakate hulka. 

Peakontoris juhitakse Arnu kassasse ja lae- 
kur, heitnud tema nõudelehele vaid põgusa pilgu, 
maksab talle sada rubla avanssi. Vaat sulle pii- 
rakat! hämmastub Arnu, eemaldudes kassa juu- 
rest. Laekur näib olevat hoopis tublim mees! 
Ning naasnud taas keskkomiteesse ta seletab Tas- 
kale oma veidra avansisaamisloo. 

Taska vaid naerab. 

Selliseid asju juhtub meie majas pahatihti, 
seletab ta. ,,Pabereid liigub seevõrra palju, et 
ametnikel on raske neid lähemalt uurida, ja nii 
otsustatakse enamasti välise vormi järgi. Aga 
pearaamatupidaja poleks tohtinud keelduda, 
tema asi on täita korraldusi, mitte targutada.“ 

«Kas laekuril ei teki seeläbi sekeldusi?“ hu- 
vitseb Kaarel. 

»Noh, see on juba tema asi,“ sähvab Arnu 
jahedasti. ,,Kord ta on laekur, siis lugegu hool- 
samini oma kassadokumente.* 

»Mehe jutt!“ kinnitab Taska lõbusasti. ,, Aga 
pole viga, pearaamatupidaja resolutsiooni ei loe 
mitte keegi, kõik vajub siin paberiuputusse.“ 


Koolivennad = väljuvad keskkomiteest, et E 


minna Lahe juurde. Teel nad kohtavad oma rei- 
sukaaslasi. kes seisavad nõutult ühes koridori- 
sopis ega tea, kuhu õieti minna. Arnu annab neile 
vajalikud juhised ja nii minnakse koos oma en- 
dise esimehe juurde. 

Lahe, hoomanud Kaarlit, on äärmuseni häm- 
- mastunud. Tüki aega ta piidleb tulnukat alt- 
kulmu, silmis pahaendeline tuluke, huulil võigas 

Tee 4 


muie. Ning Kaarlile selgub kohe, et Piibli-Juhan 
on seegikord jõudnud teha oma juudatöö, ja teda 
valdab jube hirm. 

»Kas ma näen ikka õieti?“ küsib Lahe mürgi- 


selt. ,,Või on see teie vaim, kes siin rahutult 


ringi uitab? Kurat võtku, kui see olete ikkagi 
teie, siis on see üks nali, mida ma poleks osanud 
uneski näha! 

»Esialgu olen see veel mina,“ kostab Kaarel 
lahkesti, surunud alla oma hirmutunde. ,.Ega 
meiegi lootnud teid enam näha, sest vajusite äkki 
nagu vette — 

»Lõuad! Ah julgete siin veel suud pruukida! 
Timukas! Valgete verekoer! Mitu töölist teie 
oma püssiga tapsite!? Kurat võtku! Nüüd tu- 
lete siia, sest teil polnud seal midagi peale hakata! 
Aga pole viga, küllap leiame siin ka teie jaoks 
paraja kuuli! —“ 

»Kuulike leidub ka teie jaoks!“ väidab Kaa- 
rel uljalt, otsustanud teha vasturünnakut. ,.Kas 
arvate, et keskkomitees ei teata teie tegusid? Selle 
asemel, et evakueerida töörahva varandusi, teie 
jätate kõik sakslastele ja korraldate mõttetuid 
koosolekuid. Tont võku, ja ise tahate veel olla 
töölisjuht! —" 

Nüüd löövad ka mehed sekka ning jahmunud 
esimehe turjale sajab taas ränku sajatusi. Rün- 
nak tuleb talle täiesti ootamatult ja nii ta ei saa 
tükil ajal sõnagi suust. Vaistlikult ta aimab ohtu, 
sest raevunud meestega pole hetkel sobiv tülit- 
seda. Ka hirmutab teda tolle neetud Aitsami hull- 
julgus, kes ütleb enese olevat keskkomitee kaitse 
all.. Võib-olla tal on seal tõesti vägevaid sõpru, 
ega ta muidu oleks nii suureline? Ja mehedki 
on viimseni tema nõus! Ning kaalutelnud kuju- 

nenud olukorda, muutub Lahe rahutuks ja ta ot- 
sustab alistuda. Tema näoilme tõmbub äkki lah- 
keks, kuigi ta silmis hõõgub üha kuri tuluke. 

»Pidage nüüd veidike!“ hüüab ta. ,,Kui 
nõuate, et pean unustama vanad asjad, siis... 
Noh, mina olen teie teener nagu alati. Aga Ait- 
sam peab siin muutma oma meelsust, muidu —“ 
Ta ei lõpeta küll lauset, kuid heidab Kaarlile 
tähendusrikka - pilgu. ,,Ja nüüd klaarime teie 
paberid, et pääseksite kiiremini tööle,“ lisab ta 
rangelt. 

Jaan Taska lahkel sobitusel määratakse kõik 
mehed veel samal päeval Varssavi raudtee pea- 
tehaseisse tööle. 

Õhtul sõidab Kaarel Vassili saarele, et kuulda 
midagi lähemat Niina Pavlovnast. Suur on aga 
tema üllatus, kui ta leiab Bibikovide korteris soo- 
tuks võõraid inimesi, kes ei tea maja endiste ela- 
nikkude kohta ütelda midagi lähemat. 


Teisel päeval, läinud instituuti, talle selgub, et 
Bibikovi pole seal nähtud juba mitu kuud. Kum- 
malisel kombel ei leia ta isegi aadresslauas pere- 
konna kohta vähemaidki teateid — nad on seal 
märgitud vana asukoha järgi. Ka ei leia ta ühtki 
nende vanust aristokraatseist tuttavaist — kogu 
seltskond on jäljetult kadunud... Kogunud tolle 
nähte kohta lähemaid teateid, talle selgub, et ena- 
mik vene aristokraatseid perekondi on emigree- 
runud välismaale. Nõnda ta jõuab arvamusele, 
et ka Bibikovid on põgenenud. Kuid ta jätkab 
siiski,otsinguid Moskvas, mis aga jäävad samuti 
tagajärjetuiks. 

Lõppeks ta pöördub Jaan Taska poole, kes 
lubab teha mõningaid ametlikke järelepärimisi. 


222 


Ning mõni aeg hiljem tal õnnestubki avastada, et 
Aleksei Petrovitš Bibikov on koos perekonnaga 
vahistatud juba läinud aasta novembris — neid 
süüdistatud vasturevolutsioonilises tegevuses. 

»Kas tead, millises vanglas neid hoitakse?“ 
küsib Kaarel ärevalt. 

»Ei kuskil,“ kostab Taska lihtsalt. ,,Kui 
kord enamlased süüdistavad kedagi vasturevolut- 
sioonilises tegevuses, siis sa võid juba isegi aimata 
nende edasist saatust.“ 

«Siis sa arvad, et nad on tapetud?“ 

«Ma ei arva midagi, vaid tean!“ 

Kaarel vajub toolile ja kiindub nüri pilguga 
põrandasse. Keskkomitee luitunud seinad, laba- 
sed lauad ja toolid mõjuvad tasse äkki kuidagi 
rusuvalt ja ta ponnistab tahtejõudu, et mitte kar- 
juda, märatseda, süüdistada... Iga järgnev mi- 
nut tundub talle igavikuna. Siis tõuseb ta ist- 
melt, väljub vaikides keskkomiteest, südames va- 
lus lein. 

Minnes ta kohendab mütsi, tõmbab selle süga- 
vasti otsaesisele, asetab käed risti seljale. Jaan 
Taska seirab teda kestva pilguga ega suuda 
mõista, mis kolleegiga on juhtunud. 

Möödub mitu päeva, mille jooksul Kaarel ei 
aja kordagi habet. Ta silmad on nagu kaks 
korda suuremaks kasvanud — nii tohutuina nad 
näivad kõhnunud näos. Põsenukid torknevad 
kuidagi nurgelistena ajamatust habemeharjasest. 
Sagedasti ta lamab päevad läbi liikumatult sän- 
gis, jättes minemata tehaseisse. 

Neil rusuvail päevil ta meenutab ja kordab 
kõiki neid etteheiteid, mida ta teinud Niina Pav- 
lovnale, kes oli ometi nii haruldaselt võluv, kes 
loovutas talle oma neitsilikult puhta armastuse, 

mida ta taotses koguni halvustada... Nagu nii 
paljud teised mehed, kes seda ei tunnusta, ta 00- 
tas võimatut kohtamist, ootas haruldast, ainulist, 
luulelist ja kirglikku lembust, unistas naiseide- 
aalist, kes vastaks tema kõigile nõudeile. Kas 
polnud ta seda peaaegu leidnud? Kas mitte Nine 
polnud see, kes talle oleks andnud tolle peaaegu 
võimatu õnne? Miks ei teostu siis miski? Miks 
ei saa inimene haarata midagi, mida ta nii innu- 
kalt taotleb, või miks tabame üksnes osakesi sel- 
lest, mis teevad veelgi valusamaks tolle pettu- 
musteaheliku? Aga ta on nüüd kaotanud kõik, 
kaotanud kogu armastuse oma elust ja võib-olla 
ka võime armastada. 

Aegamööda valdab teda kojuigatsus, mis pai- 
sub päev-päevalt üha suuremaks. Ära siit maalt, 
siit õudsest linnast, kus on liiga selgesti näha 
möödunud aegade mõttetud jäljed! Ära siit, koju 
— vanaisa ootab teda juba ammu.. Oh, võtku 
tema edasine elu mistahes kuju, talle jääb ikkagi 
tema põline kodu, tema esiisade talu, kus õnne- 
tuimgi võib enesele luua teatava kujutluse õn- 
neste = 

Arnu Lanveil elab üha oma koolivenna juu- 
res, kus ta näib end tundvat päris mugavasti. Ja 
miks ta ei peakski seda tundma. Aitsam on igati 
mõistlik mees, kostitab teda kodumaalt ühesvõe- 
tud toiduainetega, tasub tema eest korteriüüri ja 
on üldse hea loomuga seltsiline, kellega võib 
elada päris mõnusasti. Kui ta ainult ei puuduks 
nii sagedasti töölt! Tehastes on juba kuulda nu- 
rinat, lasevad teise viimati veel lahti ja teab kuhu 
ta siis mõtleb minna? Ja kus pagan ta peaks 
ometi hulkuma? Muudkui rändab, kaob mit- 
meks päevaks teadmata kuhu. Ons neil rikastel 

inimestel laiskus juba sündides kontides? Kodu- 
maal ta töötas päris korralikult ja ega ta siingi 
ei käperda, kui ta ainult püsiks tehastes. Aga 
seal ta just ei püsi! 

Nädalate möödudes muutub Arnu veidi rahu- 
likumaks, sest koolivenna käitumises on mär- 
gata paranemist — ta reisib küll endiselt üsna 
sagedasti, kuid muidu ta on hoopis teisem, näib 
olevat nagu rõõmsamgi. Kes teab, mis asju ta 
õige ajab? Aga seda ei maksa talt küsidagi, sala- 
lik teine, oskab oma elu hästi varjata — niisu- 
gune ta oli juba koolipõlveski! Näib, et igal ha- 
ritud ja targal mehel on omad veidrused, mida 
peab teiste eest varjama. 

Siis valdab Arnu meeli vastne mure, mis on 
vahest veelgi suurem, vähemasti füüsiliselt tunta- 
vam, mille tõelisuses ei saa õieti kahelda ükski 
elav olend — see on kõhumure! Arnu veendub 
varsti, et kogu linnas pole vabamüügil peaaegu 
midagi söödavat, ja lisaks on veel igasugune era- 
viisiline toiduainete sissevedu kui spekulatsiooni- 
võimalus keelatud. Igas linna raudteejaamas val- 
vab tugev vahtkond, kes puistab hoolikalt reisi- 
jate kohvreid, konfiskeerides maalt toodud toi- 
duaineid. Kui neil õnnestus toona, mil nad saa- 
busid kodumaalt, vältida toda puistamist, siis 
üksnes sellepärast, et nad väljusid jaamast läbi 
depoo jalgvärava, mida punaväelased ei taipa 
valvata. 

Ja nüüd, kus kõik kodumaalt toodud toidu- 
kraam on lõpukorral, Arnu ei looda siinsest elust 
enam midagi head. Nad nimetavad seda maad 
küll töölisparadiisiks, kuid tema elaks hoopis 
meelsamini kas või põrgus, kui seal leidub ainult 
külluses süüa! Ei, see siin on räbal maa ja pu- 

nased on räbal rahvas! Ning langetanud sellise 
ränga otsuse, jätkab Arnu oma tähelepanekuid. 

Siis juhtub nii, et temaski virgub teatav rän- 
damishimu. Lähemal pühapäeval ta sõidab Jam- 
burgi ja ostab sealseilt eesti asunikelt mitmesu- 
gust toidukraami, mille ta toimetab mainitud 
jalgvärava kaudu õnnelikult koju. Tema meel 
muutub nüüd taas rõõmsaks — võib ju lõppeks 
paradiisiski elada üsna priskesti, kui inimesel on 
veidi ettevõtlikkust. 

Esmaspäeval, asunud lõunastama, ta silmit- 
seb heldinult laualekantud üliküllust ja seletab 
siis koolivennale oma retke üksikasju. Äkki ta 
muutub jällegi murelikuks ja näib endamisi la- 
hendavat mingit tülikat keerdküsimust. 

»Tead mis,“ ütleb ta siis otsustavalt. ,,Nälgi- 
vas linnas on ju iga suutäis kallis ja sellepärast 
oleks vahest õiglasem jaotada meie lõuna võrd- 
selt osadesse. Olen nimelt märganud, et meie 
söömiskiirus pole ühtlane ja nii peaks see, kes 
on aeglasem, tahtmatult kugistama, rikkudes 
seega oma seedimist ja ka söömismõnu. Jaota- 
nud aga lõuna, võib kumbki meist süüa rahus — 

»I1nimene, sa oled suurvaim!“ hüüab Kaarel 
tunnustavalt. ,,Tõepoolest, miks peaksime teine- 
teise võidu kugistama nagu seapõrsad, kuna me 
võime nii ilusasti süüa rahus. Hahaa!*“ 

Arnul pole hetkel aega pikemalt järele mõ- 
telda, kas koolivend tahab teda nöögata või kõ- 
neleb tõsiselt. Nõnda ta jaotab toidu asjaliku täp- 
susega kahte ossa ja asub siis mõnuldes sööma. 
Taoti ta peatub söömisel, tõmbab hinge, et nau- 
ding oleks kestvam. Õnnetul kombel ta hakkab 
juba pisitasa rasvuma ja seda ta märkab eriti 
söömaaegadel. Lõppeks ta on siiski endaga val- 

mis, lakub oma huuled keelega puhtaks, toetub 
hubaselt toolikorjule ja urgitseb sõrmeküünega 
hammaste vahele sattunud liharaasukesi. Kõhus 
on tunda kirjeldamatu magusat soojust ja ta su- 
leb pooleldi silmad. Tema täis 'kõht lööb nurru 
nagu rahulik kass ja ta tunneb end arutult õnne- 
likuna. Mida enam võib himustada tsiviliseeri- 
tud inimene? Ainult üht veel — teha korralikku 
lõunauinakut, et lasta valguda leiba luusse. 

Aga ta kindlasti ei magaks nii rahulikult, kui 
ta vaid näeks, kuidas koolivend võtab panipai- 
gast kogu ta vaevaga hangitud toiduained ja viib 
need oma korteriperemehele: ,,Uni ei anna uuta 
kuube, magamine maani särki,“ mõtiskeleb ta 
endamisi, heitnud magajale lõbusa pilgu. Seejä- 
rel asub Kaarel pakkima kohvreisse oma asju, 
mida tal on siia aastate jooksul kogunenud kau- 
nikesti. See on aeganõudev toiming, sest taoti ta 
silmitseb mõnda haruldasemat eset — vanaaegse 
kuldsepatöö meistriteost, mis kaunistatud ime- 
väärse peenusega kulla ja hõbedaga. Kuid ta 15- 
petab peakkimise siiski enne Arnu virgumist ja 
laskub siis mõtiskelles sügavasse klubitooli. 

Arnu muutub äkki rahutuks, sügab end siit- 
sealt ja ajab enese lõppeks istuli, haigutab magu- 
sasti, hõõrub uniseid silmigi. Siis peatub ta pilk 
pakitud kohvreil, mis koolivend on asetanud ka- 
mina juurde. 

»Kas lähed reisule?“ küsib imestelles. 

»Jah, sõidan homme kodumaale,“ kostab Kaa- 
rel rahulikult. ,,Võib-olla sul on himu seda reisu 
kaasa teha?“ 

»Minul!?“ jahmub Arnu, heitnud sõbrale 
kestva pilgu. ,,Kuidas sa üldse tuled säärasele 
veidrale mõttele? Me ju alles sõitsime siia ja 

nüüd — olge heaks, et hakka aga jälle tagasi rei- 
sima! Ei, mina olen rahulik inimene ega ar- 
masta rahkeldada. Ka on mul nüüd siingi kül- 
lalt mõnus elu — 

»Võimalik,“ möönab Kaarel mõtlikult. ,,Õieti 
ma vajan sinu abi. Nagu sa näed, on mul neli 
mahukat kohvrit, mida ma ei suuda üksi kanda 
üle piiri —“ 

»Eks võta siis küüdimees!“ soovitab Arnu te- 
raselt. 

»See ei tule arvesse, sest ma pean ületama 
piiri salaja ja küüdihobusega on seda võimatu 
teha. Nõnda jääb mul paluda sinu abi. Sa ju 
mõistad?“ 

»Mitte midagi ma ei mõista!* 

»Asi on lihtne,“ seletab Kaarel kannatlikult. 
»Viimaste nädalate jooksul ma tutvusin põhjali- 
kult Torošino !) ümbrusega, kust pääseb hõlpsa- 
mini üle piiri kui Jamburgist. Ka on mul teada, 
et paari päeva pärast väljub Pihkvast optantide 
ešelon ja nõnda peame asuma kohe teele, et jõuda 
õigeks ajaks kohale —* 

»Pea nüüd veidi! Sa ütlesid, et pead minema 
salaja üle piiri. Miks?” 

»Mul on selleks kaaluvad põhjused.“ 

»Aga kui punased sind piiril tabavad?“ 

»Noh, seda me püüame vältida. Ka käivad 
paljud kotimehed iga päev salaja üle piiri ja —' 

Kes need siis on, need kotimehed?* 

»Äritsejad, kes veavad Pihkvasse salakaupa.“ 

»Hm! Ja sa usud, et pääsed terve nahaga 
üle piiri, eh?” 

,» Kindlasti. 


1) Pihkva eeljaam Varssavi raudteeliinil. 

»Hüva. Oletame, et mulgi tekib himu Vene- 
maalt lahkuda, kuid sel juhtumil koguneb mi- 
nulgi paar kenakest kohvritäit riidekraami —' 

»Need müü homme Aleksandri turul maha. 
Kui soovid, võid müüa ka minu vanad riidetükid. 
Riie on Venemaal kallis ja sa teed ilusa äri, sel- 
les võid olla päris kindel!“ 

See annab Arnul seedida. 

»Tulise pärast!“ hüüab ta siis solvunult. ,,Kas 
ma olen mõni räbalakaupmees!?“ 

»Seda ma ei arva,“ kostab Kaarel rahulikult. 
»Jätame kogu kraami kolonelile ja asi tahe. Vas- 
tutasuks maksan sulle teatava summa — 

»Kui palju?“ 

»Kuna me ületame piiri salaja, mis on ikkagi 
seotud teatava riisikoga, siis nimeta juba ise 
summa, mis sind rahuldab.“ 

»Kas tuhat rubla on palju?“ 

Ei, maksan sulle kolm!“ 

» Oh sa jumala tuhat ja tuline!“ hüüab Arnu 
ärevalt. ,,Ega sa ometi naljata!?“ 

»Ei, võtan ka reisukulud enda kanda.“ 

»Tehtud! Selle numbri teen kaasa!... Aga 
kust me võtame sõidupiletid?“ 

»Ma sain Taskalt juba ammugi alalise sõidu- 
kaardi ja täna võtsin talt pileti ka sinule.“ 

»Hm! Sa siis olid nii kindel, et ma tulen 
ühes?“ 

»Ei, võtsin selle igaks juhtumiks.“ 

Teisel hommikul tõuseb Arnu juba varakult, 
ja pakkinud kohvreisse oma ja koolivenna riide- 
varustise, siirdub Aleksandri turule. Ta pole küll 
mingi räbalakaupmees, kuid... Noh, kolonelile 
on need räbalad ainult tülinaks — ka sai ta juba 
nende toidukraami. — 

Õhtul asuvad koolivennad rongile, mis saa- 
bub Torošinosse vastu hommikut. Nad hiilivad 
pimeduse varjul lähema metsa suunas, et jõuda 
koiduajaks piirile. Mõlemad on suured ja tuge- 
vad mehed, kuid raske kandam võtab neid ikkagi 
üsna tublisti hingeldama. 

» Ons Pihkva kaugel?“ küsib Arnu. 

»Paarkümmend versta. 

»Kas tahad kogu selle maa kõndida jalgsi?“ 

»Ei, neutraaltsoonil võtame küüdi.“ A 

»Jumal tänatud! Aga need kohvrid on nagu 
tina täis!“ 

»Pinguta veel natuke, varsti oleme piiril,“ 
soovitab Kaarel osavõtlikult. , Ma ei saanud kah- 
juks midagi maha jätta, sest need esemed on 
mulle väga kallid —' 

»Teed ilusa otsa, eh?“ 

»Mis otsa?“ imestab Kaarel. 

»Noh, kui inimene saab maksta teisele ainult 
kandmise eest nii ränka raha, siis peab ta ka ise 
midagi teenima. Kas õppisid need vigurid koti- 
meestelt, eh?“ 

Nüüd taipab Kaarel, et koolivend peab teda 
salakaubitsejaks, ja see veider arvamus lõbustab 
teda. Tont võtku, sellel Arnul on mõnikord pä- 
ris isevärki mõttelaad! 

»Mille üle sa naerad?“ 

»Oh, niisama! Aga neis kohvreis pole siiski 
salakaupa, seda võta teatavaks.“ 

»Hüva. Aga milleks meil on siis vaja minna 
salaja üle piiri?“ 

»Mul on siin mõningaid kunstiesemeid, mis 
ärataksid punaväelaste saagihimu — 

»Kuld ja hõbe, eh? 

»Pead sina ka kõike taipama!“ naeratab Kaa- 

rel. ,,Ma poleks uskunudki, et sa oled nõnda lä- 
binägelik.“ 

»Olgu pealegi, mis me sellest ikka seletame,“ 
tõrjub Arnu meelitatult. Ta on, jumal tänatud, 
juba küllalt vana, et näha nii mõndagi. Ning 
vaikinud viivu, ta lisab: ,, Mina teen oma töö ja 
saan selle eest tasu, kõik muu pole minu rida. 
Aga, mis küla see sealt paistab?“ 

Koolivennad seisatavad metsaserval. 

Idas lööb äkki helendama ja esimene päikese- 
kiir valgustab nende ees lebavat küla, kus asub 
piiripunkt. Kerge tuuleõhk kannab ninna suitsu- 
hõngu ja kuked hakkavad uniselt kirema:; küla 
ise on veel looritatud uttu. Otse metsaservalt 
algab rukkinurm, mis laiub külani. Vasemal, 
üsna küla serval, muist majust eraldi, paistab läbi 
puuderoheluse pilbaskatus, mille harjal hülbib 
punane lipp — see on tollimaja. Metsa pool ruk- 
kinurme algab külaheinamaa, mis ulatub kaugele 
üle piirijoone — neutraaltsooni. Sellel kasvab 
hõredaid kaski ja sanglepapuhmastikke. —Tolli- 
maja juurest lookleb heinamaa suunas nurmeva- 
heline tee, mis on ühtlasi pirijooneks. 

Kaarel uurib teraselt maastikku ja kuna kus- 
kil pole näha ainsatki inimhinge, ta otsustab teot- 
seda. Käskinud seltsilisel endale järgneda, ta sam- 
mub kiiresti piki rukkinurme — tee suunas. 
Arnu järgneb talle areldi, piideldes kartlikult tolli- 
maja poole, kust neid iga hetk võidaks näha, sest 
hõre kaasik ei paku peaaegu mingit varju. 

Kaarelgi taipab seda. Ületanud nurmevahe- 
lise tee, ta otsustab edasi sammuda kraavipõhjas, 
mis on liigvee ärajuhtimiseks kaevatud piki ruk- 
kinurme ja mis on suvise aja tõttu täiesti kuiv. 
See on hea mõte, sest liikudes kraavipõhjas neid 

varjab tollimaja poolt küllalt kõrge rukis, kuna 
vasemalt nad märkavad õigeaegselt ohtu ja las- 
kuvad pikali või poetuvad rukkisse. 

Äkki ta võppub, sest tollimaja juures sätendab 
mingi metallese, mis võib olla ka püssiraud... 

»Ruttu kraavi ja pikali! Kardan, et siiia tul- 
lakse — 

Hetk hiljem lamavad seltsilised kraavis, suru- 
des enese hästi maa ligi. Ärevas ootuses möödub 
paar minutit, mis tundub igavikuna. Siis kuul- 
dub tasast jutukõminat. Need on kindlasti piiri- 
valvurid, kes väljuvad kohe rukkinurme tagant 
ja mööduvad kraavist... Oh, kui nad sel hetkel 
juhtuvad vaatama hüvakule, kraavipõhja! Tont 
võtku, siis on nende lugu igaveseks lauldud... 

Möödub veel üks jube minut. 

Siis ilmuvadki nähtavale kaks piirivalvurit, 
laskevalmis vintpüssid kaenlas. Kuid nad möö- 
duvad, ilma et oleksid taibanud vaadata hüva- 
kule. 

Kaarel teeb samas huvitava avastuse, et on 
olemas kaht liiki hingamist: surmaohu pineva- 
mal hetkel toimub hingamine lühidate, kiirete 
tõugetena, kuna selle möödudes hingame süga- 
vasti kopsu põhjast. Ühtaegu ta märkab, et koo- 
livenna nägu on täiesti liikumatu nagu raidkujul 
— see kummaline ilme jääb püsima tükiks ajaks. 

Kuid tal pole aega lähemalt uurida neid huvi- 
tavaid nähtusi, sest juba ta upitab enese vaa- 
tama üle kraaviperve. Punaväelased liiguvad 
rahulikult piki teed, silmitsedes teraselt ümbrust, 
Siis nad kaovad puude taha. Nüüd ei tohi enam 
minutitki viivitada, sest mehed võivad pöörduda 
tagasi. 

»Läki edasi, aga kiiresti!“ 

Arnu tõuseb kuulekalt. 

»Pea! Võta kohvrid kaasa! Julgust, vana- 
poiss, oleme tegelikult juba üle piiri. Edasi mööda 
kraavipõhja!** 

»Ons nad läinud?“ 

»Sedakorda küll!“ 

Arnu ohkab kergendatult, ja haaranud oma 
kandami, sammub kiiresti koolivenna kannul. 
Peagi nad hüppavad kraavipervele ja vajuvad 
üsna tihedaks muutunud võsastikku, mis varjab 
neid oivaliselt. 

Väljunud maanteele, selgub, et tollimaja on 
kaugel selja taga. Nüüd istutakse teeveerele, 
sest ülepingutatud närvid vajavad veidi puhkust. 
Arnu nägu on liikumatu. Alles lähemas kü- 
las, kus nad einestavad ja kauplevad küüdi, 
omandab ta nägu tavalise ilme. 

Oodates, kuni peremees rakendab hobust 
vankri ette, laskub Kaarel elamuesisele pingile. 
Ta äsjane ärevus on vaibunud ja ta sisimasse 
poeb taas nukrutsev kurbus, mida ei suuda ha- 
jutada enam miski. 

Piki lagedat külatänavat lõõtsub kuum tuule- 
iil, keerutades tolmu. Taamal siblitsevad kanad 
mõnuldes tuhkjas liivas, et vabaneda sel kombel 
neid vaevavaist söödikuist. Küla taga on ma- 
dal tiik, milles seisab jalgupidi lehmakari — 
sealsamas tunnevad veejahedusest mõnu poisi- 
klutid, pildudes üksteist vee ning poriga. Päris 
tavaline vene küla, vaene ja räpane. 

Peremees ajab hobuse õueväravast välja ja 
seltsilised ronivad vankrisse. Kogu ümbrus kuni 
Pihkvani on lage ning kurb, isegi tihedasti asus- 
tatud külad ei suuda seda elustada. Maanteel 
tammub linna suunas talumehi, mitut värvi pai- 

gatud pükstes, üll luitunud roosad või sinised 
sitshamed. Päike tõuseb üha kõrgemale ja 
põuane juulitaevas näib paashallina. 

Linna lähedal elavneb maantee. .—Paljasjalg- 
sed naised rühivad mõõdupärasel sammul edasi, 
seljal rasked piimapudelitega täidetud peerust 
või pajuvitstest punutud korvid. Nad on üht- 
moodi näotud, kõhetud ning räpased, peakatteiks 
eredat kirja sitsrättid, higised ja luitunud, üll 
määrdunud sitskleidid, mille ääre alt vilguvad 
porised jalasääred. 

Kaarel pöördub tülpinult tolmu alt, mis keer- 
leb tuule aetuna teel. 

Vanker peatub okastraattõkke juures, millega 
sakslased on piiranud Venemaa-poolse linnaosa. 
Läbipääsuväravas seisab saksa allohvitser, kes 
seletab, et piir on kaheks päevaks opteerujaile 
suletud, sest homme väljuvat ešelon ja siis pääse- 
vad soovijad linna, et asuda vabanenud karan- 
teenlaagrisse. Kuid sosisklenud Kaarliga, ta avab 
siiski värava ja koolivennad sõidavad takista- 
mata linna. 

»Kui palju sa talle andsid?“ 

»Kümme rubla.“ 

»Seda pole just palju, aga niisugune soldat, 
kes võtab postil raha, pole midagi väärt!“ 

»Siiski,““ muigab Kaarel, ,,meile ta osutas 
suure teene. Nõnda pole head halvata ega halba 
heata, oleme kõik vaid inimesed ja peame kui- 
dagi elus läbi murdma.“ 

Oma kohvrid nad jätavad lähemasse võõ- 
rastemajja ja, pesnud end reisutolmust, sõida- 
vad trammil karanteenlaagrisse, mis: asub raud- 
teejaama lähedal, endisis vene sõjaväebarakki- 

des. Peavärava juures seisab küll postil vahi- 
sõdur, kuid laagrisse pääs näib olevat igale vaba. 

Laagrikantseleis on Kaarlil pikem kõnelus 
veltveebliga, kes täidab siin kantseleiülema kohu- 
seid. Selle kõneluse tulemusena kantakse seltsi- 
liste nimed opteerujate nimistusse. Siis saade- 
takse nad sauna ja laagriarsti juurde. 

»Kui palju sa talle andsid?“ küsib Arnu, väl- 
junud kantseleist. 

Kaarel ütleb: 

»Ilus kopik! Pagana maiad rahale, need 
sakslased!“ 

Paar tundi hiljem lõpetab veltveebel viimsed 
formaalsused ja annab ühtaegu seltsilistele tulu- 
said juhendeid. Nad väljugu ešelonist enne siht- 
jaama, vastasel korral võidaks neid sulgeda 
mõnda koonduslaagrisse, kuhu tavaliselt inter- 
neeritakse optante, et väljapolitseil oleks mahti 
koguda teatavaid andmeid. 

»Hüva,“ möönab Kaarel. ,,Kui me väljume 
ešelonist, kuidas saame siis hiljem näpupasse?** 

»Oh, need saate üsna hõlpsasti opteerimisdo- 
kumentide põhjal.“ 

»Hm! Sel juhul oleks vahest mõistlikum 
sõita reisijaterongis?“ 

»Jah, kuid selleks vajate eriluba, mille and- 
mine kuulub jaamakomandandi võimkonda. 
Katsetage, ta on lahke härra.“ 

Õhtul selgubki, et jaamakomandant on tõesti 
lahke mees. Ta ei söanda kuidagi takistada 
rikka suurkaupmehe ja maaomaniku poega sõit- 
mast reisijaterongis — liiati kui härra reisib oma 
kammerteenriga, käitub nii ülimuslikult ja kõ- 
neleb laitmatut saksa keelt. Nõnda pääsevadki 
koolivennad rongile. 

Arnu Lanveil on sel päeval esmakordselt ra- 
hul, sest jaamakomandant osutus õieti ainsaks 
sakslaseks, kes tegi nende heaks midagi ka ta- 
suta. 

Kaarel vaid muigab lõbusasti. 

»Eksid, vana vennas,“ õiendab ta. ,,Panin 
komandandi juurde minnes meie dokumentide 
vahele mõned ober-ost- rublakesed ja küllap see 
otsustaski lõplikult asja.“ 

Arnu ei lausu enam sõnagi, sirutub kupee 
pehmele diivanile pikali. . Tema päeva jooksul 
nõnda ülepingutatud närvikava vajab kord kosu- 
tavat und. 

VIII 
TÕUSU OOTEL... 


Kaarel Aitsam elab juba mõnda nädalat Kau- 
nissaares, leides nüüd küllalt aega vaadelda ja 
eritella oma valusasti muljutud sisimat. Neil 
vaikseil päevil ta tunneb üpris selgesti eneses 
tukslevat noort südant, tunneb eneses tärkavat 
küllastamata õnneiha, kuid ta ei tea veel, kuida- 
viisi seda rahuldada, sest kõik ta senised püüded 
leida õnne on joosnud karile. Nõnda ta on nagu 
mõõnaajal madalikule sattunud laev, mis on küll 
igati sõidukorras, aga ei pääse siiski vabasse 
vette. 

Tema sisimas püsib küll valuline mälestus 
Niina Pavlovnast, kuid mõteldes õnnetule neiule 
ta tunneb end nagu vabanevat masendavast koor- 
mast ja ta vaatleb nüüd oma minevikku, nagu 
vabaduse lävel seisev vang vaatab tagasi oma 
hämarasse kitsasse kongi. Ning eritelles möödu- 
nud sündmusi, tas tärkab aegamööda aimus, et 
neiu kaotus pole talle kuigi oluline, ja ta ei mõtle 
temast varsti rohkem kui noorpõlves loetud ro- 
maanist. Ta ei suuda kuidagi mõista, miks taoti 
mõni naine mõjub nii äkki ja nii võimsalt, et 
tekib petlik kujutelm, nagu oleksid tasse hullu- 

moodi armunud, — joobumuseni - küllastunud. 
Ometi on kõik see vaid illusioon, mida põhjus- 
tab tolle kaunitari petlik sära. Näib nii, nagu 
ümbritseks kauneid naisi mingi salapärane maa- 
ilm ja mehe tiivustatud mõttelend tõstab teda 
pahatihti ülemäära kõrgele... 

Jah, mehed pole algul kunagi nii selgeltnä- 
gevad kui hiljem, pärast valusat pettumust. 
Naine, kes peab andma armastusele kestvust, ei 
tohi iial mõjuda üksnes väliselt. Hoopis tähtsa- 
mad on tema sisemised omadused, mis äratavad 
mehes ta parema mina, ta südme hääle. Iga 
tõeline armastus peab suurendama hingejõudu 
ja ülendama meelt, sest hingelaad kujuneb vas- 
tavalt sellele, mida ta avastab õnnes või õnne- 
tuses, võttes aegamööda nende läbituntud mõ- 
tete ja elamuste kuju. Iga uus kiindumus, mis 
tahab olla tõeline, peab oma sügavuselt ületama 
mehe esimese armastuse. Aga tema ei vabane- 
nud õieti kunagi oma esimesest armastusest ja 
nõnda peab see esimene kiindumus olema tõe- 
line. 

Ning jõudnud sellise mõtteni, taipab Kaarel 
vaistlikult, et ta seisab tõe lähedal — tema sise- 
mine mõõn on saavutanud madalseisu ja nüüd- 
sest võib alata tõus, mis peab teda juhtima va- 
basse vette. Ta on pidevalt vaadelnud ja eritel- 
nud oma sisimat, on kõrvaldanud sealt liigse 
ballasti, on kannatustules puhastanud ja uuen- 
danud oma hiingesügavikke, on võidelnud ras- 
ket võitlust, on rahulikus üksinduses kuulanud 
oma südame manitsevat häält... Kas pole see 
puhastustuli muutnud tema kannatused peh- 
meks heldimuseks, ja nüüd ei ole tema olemus 
enam vaimse ehteta — ta ei saa enam kahjus- 

tada iseend ega teisi. On ju võimatu kujutella, 
et tulevased elusündmused saaksid teda veel hä- 
vitada, — sest ta on täiendanud oma teadvust, 
on suurendanud oma hingejõudu, ja kõik see, 
mis on muutunud teadvuseks, ei allu enam vaen- 
likele jõududele, 

Kaarel istub nüüdsest sagedasti oma kabine- 
tis, mis asub villa alakorral, põlvil teatav hõbe- 
dane kastike, millesse on hoolikalt kogutud kõik 
Loori kirjad. Ta sirvib mõtiskelles ülestikku- 
kuhjatud ümbrikke, avab neid ja loeb tihedasti 
kirjutatud ridu, mis jutustavad talle kalli olendi 
siseelust ja mis kajastavad nende armastuse 
ajalugu. 

Ning sedamööda, kuidas ta avab ümbrikke ja 
loeb mõnd hella sõna või vaimukat lauset, ker- 
kib ta kujutelma täpseid mälestusi, mis liiguta- 
vad teda. Väikseke pole küll väliselt nõnda 
hiilgav, kuid seda haaravam ning sügavam on 
tema sisemine ilu. Jah, temas puudub too' sees- 
mine rühkimine, mis Nine'i juures mõjus nii se- 
gavalt — ta liigub vaikšelt ja tagasihoidlikult, ei 
püüa kunagi peibutavalt esile kippuda. Nõnda 
jääb ta veetlevus varjatuks, avaldudes pisitasa; 
ta on nagu haruldane imelill, mis õitseb üksnes 
sellele, kes oskab teda avastada... 

Nõnda ta istub palju tunde oma kastikese 
kohal, noppides sealt vastalt uusi mälestusi, mis 
on andnud talle nii palju erisuguseid tundeid 
loetlematuis tunnetevarjundeis, mis on pannud 
võnkuma ta sisima hellemad keeled. 

Väikseke ju on tema esimene kiindumus, 
tema esimene tõeline suudlus — üksnes väikse- 
keselt ta sai tolle imeväärse ristimise, mis avas- 
tab mehele armastuse salapärase maailma... 

Oh, ta armastab väiksekest ikka, armastab te- 
mas ülevat olendit, kes pole teinud talle ku- 
nagi haiget. Kas ta ei ehitanud üksnes väikse- 
kesele tolle barokkvilla, mis nüüd valendab stiil- 
sena pargi põliste tammede varjust, ja kas ta ei 
sisustanud neid ruume villa ülakorral üksnes 
temale, maja pärisperenaisele... Aga teda ei ole 
siin, toda pärisperenaist! 

Ühel sügiseõhtul ta väljub villa terassile, kust 
avaneb vaba vaade järvele. Sel terrassil ta on 
seisnud sagedasti, on siin veetnud paljud unetud 
ööd, et pidada arveid möödunuga ja saavutada 
sisemist tasakaalu. Naaldudes laiale kivibalust- 
raadile ja tundes käsivarte all kivi jahedat puu- 
det ta hingab suuril sõõmel sügiseöö karget värs- 
kust. Kõikjale levib sinkjat, salapäraselt hiilga- 
vat valgust, mida saadab helendavast taevaruu- 
mist täisümar kuu. Taamal valendab seitsme- 
venna kivi, millel ta istus kunagi poisikespõlves, 
et pinevalt kuulata öövaikuses järve tasast sosis- 
kelu... Jah, toona tema siiras poisimõistus ei 
suutnud veel taibata, milline sügav ning kaunis 
mõte peitub tolles iidses rahvalegendis. Tõe- 
poolest, isatalu väärib üksnes see, kes teda lõpu- 
tult armastab! 

Jah, tema isa ja onu lahkusid Kaunissaarest, 
lahkusid jäädavalt. Miks? Kas nad ei armas- 
tanud oma isatalu? Jumal seda teab! Aga täit 
õnne ei leidnud neist kumbki, nüüd on mõlemad 
üksikud, ei naist ega last... Ja tema? Miks 
ta tahtis naida sootuks võõrast rahvusest olendi, 
kes poleks kunagi sobinud siia Kaunissaarde? 
Aga saatus määras siiski teisiti ja lahutas ta 
jäädavalt Nine'ist... Oli see juhus? 

Kaarel värahtab. 

Kas pole just täna neljakümne üheksas päev 
ajast, mil ta saabus Venemaalt siia! Seegi on 
tähelepanuväärne ühtesattumus, kummaline ju- 
hus... Juhus? — Hea, olgu nii. Kõik, mis on 
imelik ja salapärane, on meile juhus nõnda 
on mugavam ja kellelgi ei tarvitse vaevata oma 
ajusid, ei tarvitse öövaikuses kuulata oma sü- 
dame häält... Aga vanasti, kui inimesed us- 
kusid Looja kõikvõimsasse vägevusse, osati luua 
nii palju kaunist... Nüüdisajal on kõik see 
vaid juhus, väga narr ja groteskne juhus, mille 
üle iga mõistlik inimene peab naerma. 

Meie sajand, mil hing peab asetsema ajudes, 
mil tehnika imeväärne võidukäik ja kõrge tsivili- 
satsioon on kainestanud inimmeeli, on lämma- 
tanud südame hääle, ei tunta ega tunnustata 
midagi, mille tõelisust pole võimalik tajuda 
oma kehaga... Oh sajand, väärt on elada! 

Võib-olla on siiski irooniat ses püüdes leida 
õnne, mis on keset väga tõelisi õnnetusi nii vähe- 
nähtav, või armastust, mis on väga ilmse vaenu 
ja ükskõiksuse hulgas nii raskesti tabatav? 

Kaarel ohkab .ja silmitseb tüki aega helenda- 
vat kuuketast, mis naeratab talle vastu heataht- 
liku sõbralikkusega. Näib isegi, nagu noogu- 
takski ta talle julgustavalt... 


* 


Loori istub üksinda võõrastetoas ja on äär- 
museni jahmunud, kui teenija talle teatab Kaa- 
rel Aitsami tulekust. Tema esimeseks vaistuks 
on tõusta ja põgeneda oma tuppa, kuid ta vaa- 
rub nagu joobnu ning haarab kramplikult kinni 
toolist. Neiu heidab ujeda pilgu uksele, kust iga 
hetk võib siseneda mees, kellega ta* on teinud 

oma sisimas lõpparve... Ning see teadmine 
võtab talt teotsemisvõime. Valulise karjatusega 
la haarab oma peast kinni ja langeb jõuetult 
tagaspidi toolile nagu inimene, kellele on torga- 
tud vahe nuga südamesse. 

Siis avaneb võõrastetoa uks. 

Nad uudistavad teineteist vaikides, suutmata 
lausuda ainsatki sõna, kuigi mõlema huulil pa- 
kitseb tuhandeid küsimusi, mida aga kumbki 
neist ei söanda väljendada. 

Kaarel! silmitseb neidu imetelles. Oh, mitte 
sellisena ta ei kujutlenud teda näha! Ons see 
noor daam toosama väikseke, keda ta tundis 
varem? Ei, väikseke oli siiski hoopis teissugune, 
oli küll neitsilikult kaunis, kuid ikkagi valmi- 
mata tuisupea... See siin on aga valminud 
naine, kes on puhkenud oma haaravas noorus- 
ilus. Ta näeb siin imeväärset kunstiteost, kel- 
lele surematu meistrikäsi on andnud viimistleva 
pintslitõmbe... Ja milline hingestatud tun- 
neteküllus hoovab ta olemusest, — mitte põgus 
tundevarjund, vaid jõuline tunne, mis annab 
talle mingi uudse ning erilise veetlevuse. 

Esimesel hetkel näib, nagu tahaks neiu söösta 
mehe juurde, kuid tardub siis äkki tolles kiires, 
puhtvaistlikus liigutuses, otsekui raidkuju — 
silmade särades ujedalt. Läbi akende tungib 
õhtukuma, mis valgustab veetlevat olendit kuld- 
punaka helgiga. Neiu istub väsinult, valuliste 
kannatuste surve all pooleldi suletud laugude ja 
lõtvunud kätega. Kuigi talle pole veel öeldud, 
mida temalt tahetakse, ta aimab seda siiski, 
aimab oma naiseliku vaistuga, mis on armunute 
juures nii selgeltnägev. Ning vaadeldes noor- 
mehe piinatud näojooni, ta sisimas eostub sügav 

kaastunne, mis täidab teda ebaiseka halastu- 
sega. Milline näine suudakski vastu seista ar- 
mastatud mehele, kui see nii ilmsesti kannatab? 
Ja kas ei süti iga üleva naise sügavaimast ha- 
lastusest kõrgeim ning ennastsalgav armas- 
LUST Alois 

Loori ei muretse enam, kas too mees teda 
armastab — ta ju teab seda, selles pole mingit 
kahtlust. Ta on selles veendunum kui oma 
hingetõmbeis või südamelööges; ta loeb seda 
mehe: imetlevaist ning ihalevaist pilkudest, mis 
peatuvad lakkamatult temal, tungides tema ajju 
ning südamesse otsekui kaks vaimset leeki, mis 
põletavad ja sulatavad ta sisimasse kuhjunud 
saasta. Ning istudes nõnda, ta tajub, et nende 
südamed kasvavad taas kokku, ilma et nad olek- 
sid vahetanud ainsatki sõna. Neiu süda, kogu 
ta olemus haardub oma süütuses tollesse me- 
hesse, keda ta on alati lugenud vaid enese vaid- 
lematuks omandiks, — tal pole enam hinge- 
piinu, veel vähem endateadvust. Kõik sulab 
temas ainsasse võimsasse tundesse, mis on tulvil 
valguse ja armastusega. 

Ning sel hetkel ta tajub suurima selgusega, 
et armastus, elu ja hinge täie andumusega, on 
midagi ülevat ning ebatavalist, on haruldane 
tunne, mis lõpeb enamasti halvasti... Ah, kui 
palju inimesi kõneleb armastusest — ometi nii 
vähesed on seda tõeliselt tundnud! 

Kaarel silmitseb aina neidu, tundes määratut 
rõõmu ta hingestatud ilust, mida ta ei näe üks- 
nes neiu saleda kasvu nooruses ega näo veetle- 
vuses, vaid teda haarab eriti võimsalt tolle olendi 
üleva hinge täiuslik ilme, mis peegeldub ta sil- 
mis, mis kujundab ta tundmusi, milles kätkeb 

elu hingus. Sel hetkel ta leiab neiu olevat võrd- 
lematult kaunima tollest teisest, kelle pärast ta 
nii südametult hülgas esimese. Ning vaadeldes 
neiu oivaliselt arenenud ja valminud kuju, talle 
selgub, et tundmus saavutab oma kõrgeima ning 
sügavaima väljenduse ainult tugevas kehas ja 
tugevas hinges, mida ei suuda hävitada ükski 
maine võim. 

»LOONIL. »= 

Neiu värahtab. Kuuldes oma nime nii õr- 
nalt ja pehmelt hääldatuna mehe huulilt, kes 
veel hiljuti valmistas talle valu ja kohtles teda 
nõnda julmalt, ta tunneb tugevat sisemist liigu- 
tust, mida reedab huulte kerge värin. 

»Kaarel!“ karjatab ta ja see karje on nagu 
kaebus, mis tärkab hingesügavikest, paisudes 
kiiresti kirglikuks ahastuseks nagu — piinatava 
hinge hädakisa, mis on tulvil lõpmatut protesti 
ja valu. Puhu ta istub värisedes toolil, oigab 
vaid tasa endamisi... Ning suutmata end enam 
oheldada, ta sööstab äkki mehe juurde, kes on 
isand tema hapra ja võib-olla ka mööduva õnne 
üle, surub oma kähara peakese tema rahutult 
tuksleva südame ligi. 

Kaarli nägu on erutusest kaame. Ta kummar- 
dub heldinult neiu poole, silub õrnalt ta kauneid 
juukseid. Ning tundes armastatud olendi hinge- 
soojust, tundes teda embavate käte survet, ta 
olemust läbib järsk värin — see on suur õnn, 
mis asus taas Kaarli südamesse... 


